
IGRALNA PLOŠČA 


Sova igralna plošča predstavlja novo poglavje v udobju 
igranja, saj združuje vaš televizor z računalnikom. 
Miza, monitor, miška in tipkovnica - to je standardna in 
preizkušena formula za PC gaming, ki se skozi leta ni kaj 
dosti spreminjala. Ko pomislite na gaming drugje kot za 
mizo, takoj pričnete razmišljati o kompromisih. Z novo 
Sovo to ni več potrebno. Sova ponuja enostavno rešitev 


GAMING LAPBOARD 


za uživanje v vaših PC igrah direktno s kavča. Ponaša se s 
superiornim dizajnom, ki je trenutni mejnik v udobju, vendar 
hkrati ponuja robustno, praktično neuničljivo izdelavo. Z 
modularnostjo v mislih, smo omogočili, da so sestavni deli 
snemljivi in zamenljivi. Sova je torej še zadnji manjkajoči 
košček mozaika, zato se udobno namestite v kavč, 
prižgite računalnik in uživajte v igranju pred TV ekranom. 


VEČ INFORMACIJ NA 
WWW.ROCCAT.ORG/ SOVA 

DVDja ni več, DDV ostaja! 


O Vsebina revije je avtorsko zaščitena. Kazen za pretipkavanje člankov, povzema- 
nje misli v pridobitniške namene, fotokopiranje ali skeniranje je sedenje z nago 
ritjo na mravljišču! Plus jurja evrov! Urok za doživljenjsko lijavico pa bomo 
takenako poslali nad vsakogar, ki bo Jokerja torrentiral, gor ali dol! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Sleherni kleni pripadnik veličastne rase imet- 
nikov PCjev si vsakodnevno vzame trenutek 
za česanje košatih blontnih las, molitev k 
stricu Gabu in — besen boj za izkoreninjenje 
mikrotransakcij iz špilov. Vsaj tistih, ki niso 
po svoji naturi free to play, ker slednje itak 
scela sovraži toliko, da bi jih zalučal na grma- 
do. Posledično se najnovejši Deus Ex utaplja 
v grozljivem hudourniku gnojnice, ki je vanj 
priletel, ker so si avtorji upali v igro, za kate- 
ro plačaš polno ceno, vdelati mikroplačila. 
'Ja kul," boš porekel, "saj to se vendarle ne 
spodobi in uporabniki bi se morali takšni 
praksi upreti!" Toda ko reč pogledamo po- 
bliže, v bistvu ni tako apokaliptična. 

Za nekaj evrov lahko v vgrajeni štacunci Man- 
kind Divideda dobiš punkte za nadgrajevanje 
lika, igrine novce in pihalnike. Torej tisto, kar 
tako ali tako najdeš med igranjem, le da so 
evrčki bližnjica, če si neučakan ali takšen he- 
pan, da streljaš v tri krasne. Z drugimi bese- 
dami: plačaš za goljufanje, ki ga običajno iz- 
vajamo s kodami in trainerji. Kot bi namesto 
IDKFA v Doomu odštel pet evrov. Ce nočeš, 
ti plačevati NI treba. Moja prva asociacija je: 
če je kdo tak bukselj, naj bo. Prosti trg, po- 
nudba in povpraševanje, pa sem, pa tja, pa ta- 
ke fore. Nasprotniki pohitijo z opozorilom, da 
tovrstna praksa lahko kvarno vpliva na serijo, 
saj da bodo razvoj slejkoprej prilagodili čim- 

večjemu zaslužku iz naslova mikronovcev. 
Tudi sam sem kot kritik občutljiv na bedarije 
developerjev in založnikov, toda po preigra- 
nju igre močno dvomim, da gre v tem prime- 
ru za resno nevarnost. Kot prvo: mikroplačila 
v Mankindu niso nadležna kot v F2P-igricah, 
kjer ti jih vseskozi silijo pod nos. Trgovinica 
stoji za slabo opaznim gumbom poleg inven- 
tarja in če nanjo ne bi naletel po službeni 
dolžnosti, je bržda sploh ne bi opazil. Drugič, 
nikjer ni čutiti, da bi agenta Jensena kakor- 
koli umetno zavirali z namero, da bi te prisi- 
lili v metanje denarnice na mizo. Prav na- 
sprotno; pozneje v igri postaneš tako močan, 
da bi bilo več omejitev celo dobrodošlih. 
Kljub temu širom spleta uzreš divje tirade, kot 
bi se bil prikazal antikrist. Na Steamovih riv- 
jujih so igro zbili na povprečno oceno (mi- 
xed) pretežno z navedbo tega elementa, nav- 
zlic vsem ostalim odličnim platem. Zato mi ti 
odzivi ne delujejo kot premišljena kritika za- 
skrbljene javnosti, marveč kot penasto bes- 
nenje otročadi, ki doživlja epileptični napad, 
ker se nekdo zabava na drugačen način, ki pa 
nje sploh ne zadeva. In je triggered huje kot 
feministke. Dobro, morda bi se položaj res 
lahko kdaj v prihodnosti izrodil. Ampak s 
takšnim nezrelim odzivom dosežeš kvečjemu 
to, da te nihče pri zdravi pameti ne bo jemal 
resno. Ah, gaming community. Aggressor 

UVODNJAK 


Človeštvoljubni škratje elonktroni 


nako P85D, ki velja za eno najbolj hotnih 

izvedenk. Sočasno sem vozil še druge av- 
tomobile najvišjega tehnološkega razreda, med 
ostalim BMWjevo direktorsko sedmico in Merce- 
desovega zastavonošo E. Vsako od teh poželjivih 
vozil ima svoje posebnosti, ki padejo v uč pri pr- 
vem stiku. Tesla denimo motorizirane vratne klju- 
ke, ki samodejno pridejo na plano in se nato zno- 
va skrijejo, ter absurdno velik, 17-palčni osrednji 
zaslon. Čeprav se po materialih, dizajnu in izde- 
lavi ne more kosati z žlahtnostjo iz Stuttgarta in 
Bavarske, po nekaj krogih najbolj pritegne prav 
ameriški elektromobil. Temeljni razlog za privlak 
je v tem, da je to samo navidez klasičen avto. Kot 
sem že večkrat poudaril, je premikanje na elek- 
triko že v temelju drugačno doživetje. Instantni 
pospešek, zvezno pridobivanje hitrosti, neraba za- 
vore zavoljo regenerativnega pojemka, predvsem 
pa tišina in mirnost naredijo vožnjo višjenivojsko 
na več ravneh. Naj bo agregat na notranje izgo- 
revanje še tako tih in njegov avtomatski menjal- 
nik milisekunden, so tam pod pokrovom jasno 
občutene peklenske razmere: ogenj, dim, vročina 
in hrup. 
Za doživetje angelske električnosti niti ne potrebu- 
ješ prestižnega modela, saj ga zadovoljivo nudi že 
zoe. Ali ipak je tesla vrhunec tehnike. To ni mestni 
malček, ki na sončen dan seže sto kilometrov, 
marveč eminentna dvotonska limuzina, s katero 
se iz Murske Sobote zapelješ v Koper ali iz Ljublja- 
ne v Minken. S teslo se pravzaprav brez zadrege 
odpraviš do Severnega rta. Stalno omreženi avto 
ima ažuren zemljevid lastnih ekspresnih polnilnic, 
ki so po zahodni Evropi posejane tako na gosto, 
da se brez težave na vsakih tristo kilometrov usta- 
viš za pol ure. Pri tem se ti med vožnjo zaradi od- 
zivnosti le smeji. Testni avto je imel dobre tri se- 
kunde do sto, čemur se ne približa nobena še ta- 
ko navita limuzina. Celo pri superšportniku tak 
štart zahteva zahteva optimalno usklajenost udov 
in obratov, veliko škripanja in smradu oziroma de- 
set točk navodil ter gumb za idealen štart. Tako 
tipko ima tudi tesla. Reče se ji pospeševalka, nad- 
zoruješ jo z desno nogo in ko jo pohodiš, se avto 
izstreli in v eni prestavi vleče do 250. 
Popoln štirikolesnik ceni sto tisoč evrom navkljub 
model S kajpakda ni. Nima HUDa, dodatnih par- 
kirnih kamer, matričnih žarometov in nekaterih 
varnostnih prvin. Tudi gromozanski displej je ne- 
kam neizkoriščen, saj ne ume predvajati ne filmov 
ne fotk. Kljub nalinijskosti ne moreš pognati You- 
Tuba in PornHuba. Škoda takisto za nezmožnost 
povezave z Googlovim računom. Naveza s telefo- 
nom je zadovoljiva, a glede na poreklo, ki bolj pri- 
tiče IT-branži kot tovarni zobnikov in pločevine, 
sem dejansko pričakoval več aplikacij in povezlji- 
vih fičrov. Vendar so taki bonbončki, kot je premi- 
kanje avta na daljavo, resnici na ljubo pogosto sa- 
mi sebi namen. Tisto, kar je resnično uporabno, 
so mnogotera pomagala, med katerimi seveda iz- 
stopa razvpiti avtopilot. Ta se mi sicer zdi v svoji 
tolerančni samostojnosti skoraj predrzen, kar zna- 
jo nespametni vozniki zlorabiti, toda ob pametni 
glavi sistem deluje izvrstno. Avtocestno križarjenje 
je čisti užitek. Tudi zato, ker je zastonj. 


E reizkusil sem Teslin model S, tistega z oz- 


šolovaj 2016 


Človek za zamislijo je Elon Musk, najbolj pojavno ime 
v tehnoloških vestičkah zadnjega časa. To sploh ni 
nenavadno. Možakar, ki je svoje vizionarstvo izkazal s 
spletnim servisom PayPal, je vendarle šef in marke- 
tinški obraz treh velenaprednih tvrdk: tovarne elek- 
tričnih avtomobilov Tesla, raketovalnice SpaceX in 
ponudnika trajnostne energije SolarCity. Vsaka od en- 
titet je edinstvena in vodilna na svojem področju, saj 
razmišlja in deluje drugače od nazadnjaških tekme- 
cev. Med drugim zato, ker je Elon novošolski načelnik, 
ki med drugim pozna in izkorišča moč sodobnih me- 
dijskih kanalov. Sleherni korak, dogodek, priliko ali 
nepriliko pospremi s čivkom, dodatno pa oznanila pol- 
ni še z mislimi o umetni inteligenci in daljnosežnimi 
projekti, kot sta nadzvočni vlak v vakuumski tubi ter 
osvajanje Rdečega planeta. Za nameček je v Južni 
Afriki rojeni 45-letnik čisto simpatičen in njegova člo- 
veštvoljubnost se zdi iskrena. 

Čeprav je Muskov doprinos k izkoriščanju naše nebes- 
ne nuklearke in h gospodarnemu orbitalnemu tovor- 
njakarstvu znaten, se je med ljudstvom kajpakda naj- 
bolj proslavil s Teslo. Z razmišljanjem in pristopom, 
ki pritiče Silicijevi dolini, je namreč po desni prehitel 
in nato za cel krog prešišal stoletno avtomobilsko pa- 
nogo. Kljub posmehu tekmecev in skorajšnjemu oseb- 
nemu bankrotu je pred desetletjem predstavil prvi so- 
doben poželjiv elektromobil, na lotusu osnovan tesla 
roadster. Tedaj nihče ni verjel v litij-ionske akumula- 
torje, a športnik je ob spoštovanja vrednih zmoglji- 
vostih segel dlje od 300 kilometrov, kar je še danda- 
nes konkretna razdalja za avto na krtačni motor. Pri 
Tesli si od gokarta seveda niso obetali dobičkov in v 
resnici so se celo znašli na robu propada. Toda zaradi 
zaupanja investitorjev in podpore države je Elon lah- 
ko naredil drugi korak svojega dolgoročnega načrta: 
luksuzni električni model S. 

Medtem ko so uveljavljene tovarne zadržano eksperi- 
mentirale s hibridi in prikrojevale ekološke teste, je 
nov Teslin avto poleti 2012 povzročil nič manj kot re- 
volucijo. Hotna limuzina je pet ljudi s prtljago vred ze- 
lo urno in udobno prepeljala več kot 400 kilometrov 
daleč. Na krilih naravovarstva, pa tudi spričo povsem 
nove vozne izkušnje je izdelek kojci dobil ogromno za- 
govornikov med znameniteži in širšo javnostjo. Okoli 
blagovne znamke se je oblikovala komuna, primerlji- 
va z Applovo, le s to razliko, da za tem izdelkom tiči 
bolj dobronamerna in samosvoja ideja kot za iphoni. 
Vseeno je konkurenca na kalifornijski startup še ved- 
no gledala zviška, se rogala nekaterim uvodnim na- 
pakam, kot je puščanje strehe, ter dajala v nič nizke 
proizvodne številke. A že po drugem letu so morali 
priznati kruto resnico: popolni novinec se je prodajal 
bolje od nemških modelov iste kategorije. 

130 tisoč primerkov v nekaj letih ni velika številka. 
Toda v električnem razredu je model S rekorder. Lani 
ga je kupilo več Američanov kot nissana leafa in 
BMWja i3 skupaj, dasi stane precej več kot oba ome- 
njenca sešteto. Eden od razlogov za priljubljenost in 
močan lastniški adut so ekskluzivne električne posta- 
je, tako imenovani superchargerji. Medtem ko ostale 
fabrike e-avto prodajo, polnilniška infrastruktura pa 
ni njihova briga, so pri Tesli naredili nepričakovano 
potezo. Butični razširjenosti navzlic so šli v izgradnjo 
lastne mreže polnilnic. Teh je po svetu že okoli se- 
demsto (od tega dve v Sloveniji), so superhitre in, kar 
ve malokdo izven kroga lastnikov, doživotno zastonj. 


Ja, kupci zdajšnjih Teslinih avtomobilov imajo na 
veke vekov zajamčen brezplačen energent. To gre 
docela navzkriž z zakonitostmi naše civilizacije, ki 
od vekomaj bogati ravno na rovaš džulnih virov. 

Kje je računica za postavitev teh polnilnic in doba- 
vo škratov elektronov? Bržda v zaračunavanju voz- 
nikom cenejšega, bolj razširjenega modela 3, ki dos- 
pe 2018. Ta je bil na Teslinem programu že spočet- 
ka, a najprej so potrebovali kapital in preizkušeno 
tehnologijo. 400 tisoč prednaročil v nekaj mesecih 
je potrdilo, da je trg pripravljen na električen avto s 
konkretnim dosegom. Elon ima očitno dobro razde- 
lan master plan in mnogo somišljenjskih, dobrona- 
mernih vlagateljev. Njegov koledar še pred iztekom 
desetletja vključuje avtobus in tovornjaček. Medtem 
ko imajo naftni lobiji avtomobilsko industrijo oči- 
gledno v primežu in so pred dvema desetletjema za- 
vrli e-revolucijo, je enemu človeku uspelo premak- 
niti družbo. Ne s tem, da je prodal sto in nekaj tisoč 
avtov, ki kljub milijonu prihranjenih ton ogljikovega 
dvokisa niso rešili metereoloških težav planeta, mar- 
več z zgledom. Javnost mu je uspelo ozavestiti. Ta- 
ko Detroit kot Nemci in Japonci Tesli na polno sle- 
dijo in nekateri bolj iskreni glavarji, kot je GMov, to 
celo javno priznajo. 

Za širitev elektromobilnosti je Tesla predlani spros- 
tila vse svoje patente. Zgradili so Gigafactory, naj- 
večjo tovarno baterij na svetu, ki bo znatno pospešila 
razvoj elektronskih shramb, tega ozkega grla prene- 
katerega področja. Nadalje je Muskov cilj, da bo 
čimveč elektrike prišlo od sonca. Ne le vozne, mar- 
več gospodinjske, kajti nedavno je predstavil nov iz- 
delek, domačinsko baterijo powerwall. Ta hrani ki- 
lovatne ure, pridobljene s prestrezanjem sončnih žar- 
kov. Zanimivo pri govoru o elektromobilnosti in traj- 
nostni energiji je to, da ne električni avti ne solarni 
paneli niso nič novega. Tehnologija obstaja že lep 
čas, le volje ni bilo prave. Očitno je bil potreben ne- 
odvisen pastir, da Zemljanom pokaže pravo smer. 
In kakor Elon pomaga zdraviti rodni svet s premiki 
pri vsakdanjostih, kot sta avto in hišna elektrika, se 
hkrati zavzema, da postanemo resna astronavtska 
civilizacija. Sreča mu pri tem resda občasno obrne 
hrbet, vendar mu iz vsega srca privoščim izpolnitev 
želje, da umre na Marsu. Ne med pristankom, se ra- 
zume. 


David Tomšič 


Zdaj je naprodaj že inačica P100D, ki ji za doplačilo 
odklenejo nesmiselmagačin (ludicrous mode), kar 
avto do sto pospeši V? yasekunde. 


V širjave EVE Onlina tudi zastonj 


Vesoljska masovnica EVE Online je ena redkih, ki po- 
končno vztraja pri naročniškem sistemu. Pri island- 
skem CCPju se zavedajo, da je to za mnoge previsok 
zid, zato kanijo v igro po trinajstih letih obstoja dodati 
free to play način, četudi bo precej omejen. V novem- 
bru se bodo kloni, torej liki igralcev, začeli deliti na al- 
fe — tiste od zastonjkarjev — in omege, ki jih bodo ime- 
li plačniki. Prvi bodo mogli dostopati do vseh kotičkov 
univerzuma, a bodo omejeni pri treniranju veščin. To 
je zelo pomembno, ker si brez teh sposobnosti za 
krmilom barkač neuporaben. Evov F2P-modus je tako 
primerneje razumeti kot razširjeno preizkusno mož- 
nost, s čimer si Islandci prizadevajo, da bi v dokaj za- 
prto skupnost privabili novince. Take, ki jih ni strah 
gostih razpredelnic in piratov za sleherno luno. 


Adam West se vrača kot Batman 


Očitno se nekaterim toži za Batmanom, ko je bil še 
svetlejši in bolj židane volje. Torej iz časov pred Mil- 
lerjevim Dark Knightom, ki je definiral njegovo te- 
mačno in namrščeno pojavo. Zato prva Batsova TV- 
nadaljevanka iz šestdesetih, tista z Adamom Westom, 
smešnimi stripovskimi medmeti in res bednimi kos- 
tumi, vnovič pridobiva na veljavi. Po njej so navdah- 
njeni elementi v igri Beyond Gotham, figuric v prepoz- 
navni sivi trenirki je čuda in celo Lego je izdal par kom- 
pletov s starinskimi modelčki. Čez mesec dni pa bo 
pol stoletja stara serija doživela renesanso v obliki ce- 
lovečerne risanke Return of the Caped Crusader. Ne- 
topirjevec in čudežni dečko Robin se bosta spopadla 
s tradicionalno četverico: Jokerjem, Pingvinom, Ugan- 
karjem in Mačkoženo. Ti bodo imeli seveda manj dia- 
bolične nakane, kot smo jih vajeni iz sodobnih zgodb. 
Včasih pridaniči niso teroristično grozili z zaplinje- 
njem celotnega mesta, marveč so želeli zgolj razstre- 
liti trezor. Izstopajoč podatek pri tem je, da bosta re- 
šimoža in rešidečka ozvočila izvirna igralca, dasi je 
Adam star 87 let. Se veselimo? Se! 


na 


Fotografije robotskega dirkalnika še ni, le tale zrendrana podoba. Ta kaže nekaj podobnosti z dvokolose- 
nim brzcem iz Trona. Na bolidu bodo privzeto vsi možni senzorji in Nvidijin superračunalnik, medtem ko 
se bodo ekipe med seboj razlikovale po domiselnem programiranju umetne pameti. 


FIA pripravlja robodirke 


Formula E, tiho brzenje električnih bolidov po mest- 
nih stezah, se po dveh uspešnih sezonah jeseni nada- 
ljuje. Elektromotorji in menjalniki so bili različni že v 
prejšnjem letniku, letos pa prihajajo zajetnejše bateri- 
je in več pridobivanja energije od zaviranja. Kljub te- 
mu elektrike še vedno ne bo dovolj, zato bomo spet 
priča hecnemu skakanju šoferjev iz ene formulce v 
drugo na sredi dirke. Ravno tako ostaja igrifikacijski 
fanboost, viralno glasovanje, ki omiljenemu dirkaču 
podeli začasen pospešek. Na koledarju za SO3 je šti- 
rinajst dirk, od Hong Konga prek Marakeša do New 
Yorka. Vnovič se bo merilo deseterica ekip in dvakrat 
toliko pilotov, novost sezone bo tako imenovan Ro- 
borace, prvo prvenstvo avtonomnih dirkalnikov pod 
marelo organizacije FIA. 

Za novim športnim razredom, ki bo spočetka sprem- 
ljevalni program formule E, poleg krovnega šefa elekt- 
ričnega dirkanja Alejandra Agaga stoji sveži vlagatelj 
Dennis Sverdlov. To je bivši glavar ruskega telekoma 
Yota in 'izumitelj' mobilnika yotaphone, zdaj pa fura 
londonsko tehnoinvesticijsko firmo Kinetik. Njegova 
ideja je pripraviti hardversko identične bolide, moštva 
pa se bodo merila v softverskem delu, torej kako vred- 
notiti od senzorjev pridobljene podatke in se pametno 
odzivati na različne situacije. Ob tem bo seveda po- 
membna gospodarnost s škrati elektroni, v čemer so 
ekipe formule E v dveh letih znatno napredovale. Di- 
zajn dirkalnika so zaupali oblikovalcu Davidu Simo- 
nu, ki je med ostalim zasnoval motorno kolo v zad- 
njem Tronu. Zadeva je tono težak voziček, naphan z 
baterijami, radarji, lidarji, kamerami in ultrazvočnimi 
čutili. Za pamet je poskrbela Nvidia s svojim avtomo- 
bilskim superračunalnikom PX 2, ki z ducat jedri in 
štirimi enotami pascal zmore dobrih 8 teraflopov. Kar 
nam seveda veliko pove! 


Poskusni zajček v robotskem prototipu s kabino je 
bil dirkač formule E Lucas di Grassi. Hitra samo- 
vožnja brez možnosti vplivanja mu ni ugajala. 

Ravno te dni so pričeli testirati prototip 'devbot', ki je 
v poskusne namene opremljen s človeško kabino. 
Onegaj je brez težav krožil po pisti, toda prevoziti krog 
po praznem dirkališču ne pomeni nič. Izziv bo dirkati 
na polno ob ducatu tekmecev. Bo umetna pamet 
krmilila previdno ali šla na nož? Bodo imeli dirkalniki 
na milimeter natančno vnaprej izrisano pisto ali jo bo- 
do morali spoznati sami? Tehničnih alinej štirikoles- 
nega robota še ni, razen, da bo šel 300 na uro, in prav 
tako niso obelodanili niti enega udeleženca tega no- 
vega robošporta. Bodo sodelovali startupi, univerze 
ali avtotovarne? Slednjim bi bil to odličen poligon za 
eksperimentiranje z avtonomijo. A konkretnih podat- 
kov primanjkuje, saj ne vemo niti tega, ali se bo robo- 
dirka pričela s prvo predstavo formule E 9. oktobra. 
Vsekakor smo firbci, ali bo kakšnemu dirkalniku sploh 
uspelo priti do cilja ali bomo priče slepomišnim bur- 
leskam kot pri prvem Darpinem robomobilnem na- 
tečaju? Glede na trende bi se spodobil poudarek ga- 
mificationa, recimo z navideznimi bonusi na progah 
in onesposabljanjem sorobotov. Mar tako razmišljamo 
samo mi, ki igrice igramo? 


Kitajci na tronu Dote 2 


Lanski The International, finalno letno prvenstvo v 
Doti 2, so v presunljivi štoriji osvojili Američani Evil 
Geniuses in s tem ohranili tradicijo, da Kitajci zmaga- 
jo samo vsako sodo leto. Posledično je bil sredi avgu- 
sta znova red na poševnookih, da se ne izneverijo izzi- 
vu v seattleski KeyAreni. Kvarnik: uspelo jim je. Toda 
pot do tja je bila vse prej kot predvidljiva in lagodna, 
saj so proslavljene kitajske ekipe, kot so Newbee, LGD 
in EHOME, skozi boje odpadale kot jesensko listje. Na 
koncu so slavili frišneži Wings Gaming, ki jih je pred 
dogodkom redkokdo postavljal na najvišja mesta. 


Prenose je komentiralo kar 72 casterjev, analitikov 
in prevajalcev, tudi v ruščini in filipinščini. Takšen 
studio so videli gledalci kitajskega streama. 

Seattleska KeyArena je večnamenski prostor za športne in koncertne prireditve s kapaciteto 16.000 obisko- 
valcev. Postavitev odra je bila podobna lanski, z nasproti stoječima zaprtima steklenima komorama za po- 
samezno moštvo. Lep dodatek je bil simfonični orkester, ki je spremljal najpomembnejše dele dogodka. 


Fantje so skupaj šele slabo leto in so nagnjeni k bolj 
tvegani, agresivni igri, za katero so analitiki menili, 
da ne bo dorasla preračunljivosti tekmecev z The ln- 
ternationala. A izkazalo se je, da je Dota 2 v smislu 
mehanike letos najbolj gnetljiva doslej in se torej naj- 
manj udinja ustaljenim taktičnim pravilom. To je ne- 
katere komentatorje napeljalo kar k trditvi, da je bila 
meta na turnirju kaput. 

Zmaga WG zato niti slučajno ni bila edini zanimiv raz- 
plet. Drugo mesto je takisto povsem nepričakovano 
odšlo k mednarodni zahodnjaški zasedbi Digital 
Chaos, ki je veljala za kaotično združbo razcapancev, 
ker so jo vkup sklamfali šele spomladi. Toda z odlično 
moštveno kemijo ji je uspel naravnost epski sprehod 
skozi poražensko polovico razpredelnice (lower brac- 
ket, koder igrajo tisti, ki so bili enkrat že poraženi, saj 
te morajo v sistemu z dvojno eliminacijo namahati 
dvakrat). V malem finalu so izločili tudi Evil Geniuse, 
ki so tako pristali na tretjem mestu. Največji osmol- 
jenci so gotovo Evropejci, saj so se tukajšnja moštva 
ustavila na sedmem. Partija turnirja je bila bržčas prva 
med Evil Geniuses in EHOME, kjer so Američani zma- 
gali po tistem, ko so jim nasprotniki že tepli zadnjo 
utrdbo. Vsekakor jo poglej na Jutubu. 


Applove novitete 


7, septembra se je z gejevskim uvodom in zaključnim 
nastopom pevke Sie odvila pričakovana jabolčna 
predstavitev iphona 7 in nove ure. Večino mobitelovih 
lastnosti smo popisali prejšnjikrat in jih bomo znova 
prihodnjič, ko ga bomo dobili v roke. V štacune nam- 
reč pride sredi tega meseca. Zato tokrat samo aline- 
jast popis novitet. Vodoodpornost. Stereoozvočenje. 
Dvakrat hitrejši čip A10 fusion. Pridodani dve gospo- 
darnejši računski jedri za štednjo. Dotikabilni domači 
gumb namesto fizičnega. Mehanska stabilizacija zaje- 
manja pri obeh modelih. Dodatna telekamera pri plu- 
su. Odpravljen 3,5-milimetrski vhod v prid lightning 
slušalkam. Obljubljajo še boljši zvočni in barvni raz- 
pon, dodatno oko bo poleg optičnega zuma prineslo 
megljenje ozadja, kot nov kos dodatne opreme pa pri- 
hajajo airpods, brezvrvične vuheljne slušalice. Zaslon- 
ski piksli ostajajo nespremenjeni, silhueta takisto, da- 
si bo ohišje opazno drugačno in še bolj elegantno. Ve- 
lik doprinos bo oziroma je že tudi iOS 10, največja 
nadgradnja doslej. Med ostalim novi sistem, ki je se- 
veda na voljo za vse ostale Applove mobilije, močneje 
poudarja 3D-touch. O softveru bomo več v testu. 


Wings so spričo pogumne in raznolike igre, saj upo- 
rabljajo obširen spisek herojev, močno priljubljeni. 
Zdaj so dokazali, da se tak prijem splača. 


Kdor se je med 2. in 13. avgustom zadegal pred splet- 
ne streame, je torej uzrl enega najzanimivejših ešport- 
nih dogodkov v zgodovini. Valve se je izkazal z naj- 
višjo kvaliteto organizacije in sproščenim vzdušjem. 
Pohvalno je, da je bila v ospredju raznolika igra in ne 
višina nagrad, ki na Internationalih običajno doseže 
divje zneske, ker solde Valve zbira v skupnosti s pro- 
dajo igrinih priboljškov, ki jih igralci ttumoma popa- 
dejo kot nove iphone. No, pa vendarle: sklad je bil 
težak dvajset milijonov zelencev, Wings so jih pobrali 
devet. Lahko si bodo kupili 4K-zaslone. Ukrivljene! 

iphona 7 staneta v 32 GB različici 750 oziroma 900 
evrov, modrozobe slušalke airpods pa pridejo ok- 
tobra za 180 denarjev. Slednje bodo rabile tako za 
muziko kot za telefoniranje in ukazovanje Siri. 

Poizdajno obeležena dvajsetletnica Čiknheda 
Legendarni blontni neumnež, klavec izvenzemeljcev, 
garbač policijskih veprov in tlačilec bankovcev za tan- 
gice striptizet, ikona šuterjev včerajšnjika Duke Nu- 
kem, se bo vrnil, kajti tak je. Žal ne v novi igri, marveč 
v zglancani vnovični izdaji njegove naslovitejše od- 
prave, Duka Nukema 3D. Ta je izšel koncem 1996 in 
bil kljub nebrzdanemu krvavemu nasilju ter slastno 
šovinističnim vsadkom poštena streljačina s sodobni- 
mi elementi ter odličnim večigralstvom. Kako se bo 
vsebina obnesla dvajset let kasneje, bomo sodili 11. 
oktobra, ko za kakih 18 evrov izide Duke Nukem 3D: 
20th Anniversary World Tour za PC, PS4 in XBO. Gra- 
fično bo zadevščina retro, izvzemši neraztegnjenost v 
krepkejših ločljivostih, toda po drugi strani kani vse- 
bovati osem novih nivojev, sodelovalno večigralstvo, 
plamenobacač, mušjo vrsto sovražnikov in nanovo 
posnet govor izvirnega Dukovega čvekača Jona St. 
Johna. "I'm here to kick ass and chew bubblegum, 
and |'m all outta gum!" bržda ne bo še nikdar zvenel 
bolj pravomoško! Vse o Duketini si prečitaj v jubilej- 
nem Jokerju 200, id članka na stranki 7262. 


Podplatni krmilnik 3DRudder na voljo 

Širjenje navidezne resničnosti je spodbodlo proizva- 
jalce inovativnejše periferije, ki skušajo norijo izrabiti 
za lasten prodor. Eden takih je 3DRudder z istoimen- 
skim nožnim upravljalom, ki je po več prikazih na CE- 
Sih naposled na voljo. Onegaj ima obliko okrogle ploš- 
če premera 35 centimetrov, ki je na spodnji strani iz- 
bočena in jo postaviš na tla. Ukaze sprožaš z nagiba- 
njem in tudi sukanjem med hojo po njej, obenem pa 
ima še šest zaznaval pritiska, zato lahko uporabnik iz- 
vaja kombinacije z dvignjenimi prsti in petami. Kajpak 
je raba možna zgolj v sedečem položaju, saj se stoje 
hitro prekucneš. Računalo ga zazna kot joystick in pri- 
pojiti mu je moč ukaze z joypadov, zato 3DRudder ni 
pritiklina zgolj za VR, marveč na splošno osvobodi ro- 
ke. Iz tujine s poštnino pride slabih dvesto evrov. 


Eksplozivni samsung note 7 

Samsungov prestižni 5,7-palčni telefon note 7 je dobil 
slabo popotnico. Nekaj dni po splovitvi konec avgusta 
so se namreč telefoni po vsem svetu pričeli samovži- 
gati, nekateri pa so med polnjenjem dobesedno eks- 
plodirali. Zabeleženih je bilo prek trideset takih prime- 
rov. Poškodovancev ni bilo, je pa menda zavoljo tega 
zgorel nek avto. Proizvajalec je v začetku septembra 
vpoklical dva milijona aparatov in vpogledal v problem. 
Težava je v bateriji, ki ob napolnjenju včasih ne prekine 
toka elektronov, zaradi česar se celice najprej nenor- 
malno sergejejo in nato sprostijo nakopičeno energijo. 
Korejca bo nesrečna napaka stala milijardo, nove apa- 
rate pa naj bi kupcem zagotovili že ta mesec. 


Ne zamudi konvencije Na meji nevidnega 

Stalno poročamo s comic-conov, a ne smemo poza- 
biti na geekovsko konvencijo na naših tleh. Kulturno 
društvo Šmaug bo 1.oktobra organiziralo že četrto 
prireditev Na meji nevidnega, tisto, ki nas je lani v dvo- 
rani Tabor prijetno presenetila. Tokrat se bo druženje 
navdušencev nad fantazijo odvilo v Poligonu na To- 
bačni ulici, katerega prostornost bo omogočila še bolj 
pester program. Avstrijski cosplayerski umetnik Eye 
of Sauron Designs bo predaval o izdelavi kostumov, 
beograjska ekipa za posebne učinke Mad Sauirrel FX 
bo pokazala izdelavo filmske maske in v sobi pobega 
'Čarovniška šola' bo možno timsko reševati uganke. 
Nadalje se bodo predstavila slovenska fantazijska 
društva, naokoli bo mrgolelo maškar, igralo se bo do- 
mišljijske vloge in garbalo s penastimi buzdovani ter 
barvalo Warhammerjeve figurice. Kot vselej bo mo- 
goče preizkusiti in kupiti čuda namiznih iger ter na 
številnih štantih zapravljati za figurice, stripe, preoble- 
ke in ostalo dušno hrano. Če ne prideš, manjkaš! 


Zeldin koncert na Dunaju 


Peti oktober je dan, ko mora navdušenec nad Ninten- 
dovo fantastično serijo akcijskih avantur The Legend 
of Zelda poromati na Dunaj. Le na ta dan bo namreč 
koncert Symphony of the Goddesses z Zeldino glas- 
bo. Gre za potujoč šov, s katerim so začeli pred štiri- 
mi leti v Teksasu in uporablja lokalne ansamble. Po- 
krite so skladbe iz številnih delov niza, od Link to the 
Past in Ocarine prek Wind Wakerja do Majore ter Sky- 
ward Sworda. Muziciranje se bo odvilo v areni Wiener 
Stadthalle, ki sprejme deset tisoč ljudi. To je na istem 
mestu, kjer je potekal Eurosong 2015 z neko bradato 
pevko. Melodije bo izvajal orkester s klasičnimi inštru- 
menti in pevskim zborom, k čemur sodi velikanski za- 
slon, na katerem se med godbo rolajo prizori iz Zeld. 
Karte na Stadthalle.com stanejo od 60 evrov naprej. 
Mi gremo, pa ti? | 


Domača konferenca razvijalcev v drugo 

Slovenija nima svoje igričarske konvencije. Si pa po 
zaslugi zagrizene skupnosti lasti konferenco izdelo- 
valcev iger Slovenian Games Conference (SGC), ki je 
lani doživela uspešno premiero. To pot se lokacija se- 
li v Austria Trend Hotel poleg ljubljanskega WTCja, to- 
da namen bo nespremenjen: s predavanji in srečanji v 
živo dati nadebudnim štancarjem kode ter risarjem 
orkov dragocene informacije iz prve roke. V dveh pre- 
davalnicah se bo zvrstilo mnogo domačih in tujih go- 
vorcev iz hiš, kot so Croteam, Nexon in Outfit7, na 
čelu z Jakubom Dvorskim iz Amanite Designa, avtor- 
jem Samorostov ter Machinariuma. Preizkusiti bo 
moč večino aktualnih domačih naslovov, seveda pa 
ne bo umanjkal VR-panel. Če ponoči pišeš lasten klon 
Tetrisa, moraš v soboto, 24. septembra, na SGC! 


Ura druge generacije, po njihovo watch series 2, dos- 
pe oktobra. S prvim modelom je Apple v letu dni po 
tržni vrednosti postal drugi največji urar, takoj za Ro- 
lexom. Seiko pa v jok! Tekmeci so se jim posmeho- 
vali zaradi razdrobljenosti na dve dimenziji, šest ma- 
terialov in nebroj paščkov, vendar se je ravno širina 
možnosti izkazala za odločilen adut. V drugo recept 
ostaja isti, kvečjemu bo še večja ponudba trakcev in 
edicij. Med njimi so recimo tri izrazito športne Nikove 
izvedenka in nobel edicija Hermes v sodelovanju z do- 
tičnim pariškim ponudnikom luksuznih modnih doda- 
tkov. Cene se pričnejo pri 420 evrih in sežejo čez 
1700. Novinec ima hitrejši procesor in sijajnejši za- 
slon, je vodotesen do 50 metrov globine ter je prido- 
bil dobrodošel GPS, kar ga naredi za odlično fitneser- 
sko napravo. Kot appostol ne nucaš več ifona za tek, 
pri čemer ura vsebuje tudi srcemer. Vkup pride ravno 
tako sistemska nadgradnja WatchOS3 s prenovlje- 
nim vmesnikom, socialnim fitnesiranjem, minitipkov- 
nico za brze odgovore in aplikacijo, ki spodbuja anti- 
stresne dihalne vaje. O dobavljivosti naprave v Slove- 
niji pa ni znanega še nič. 


Applovo uro si na tujem lahko omisliš zlato z usnje- 
nim paščkom, srebrno z verižnim, keramično s plas- 
tičnim ali v eni od stotih drugih kombinacij. Razno- 
lika je tudi izbira pročelij, ki segajo od Mini Miške 
prek videza športnih ur do prestižnega kronometra. 


Drugih novosti iz Applovega sadovnjaka ni bilo. Tim 
Cook se je pohvalil, da njihovi uporabniki kljub manj- 
šini pustijo dvakrat več denarja na digitalni tržnici kot 
konkurentovi in da so prodali milijardni iphone. Nakar 
so se na odru zvrstili trije špilavski razvijalci. Punca iz 
ThisGameStudios je v luči moči ifona 7 demonstrirala 
grafično obilno taktično frpjko Oz: Broken Kingdom. 
Iz Niantica so prišli napovedat Pokemon Go za uro. A 
oba sta se zgolj senčila v pozornosti, ki je je bil na odru 
deležen Shigeru Miyamoto. Njegov Mario je doslej ska- 
kal samo po Nintendovih konzolah, zdaj pa se prvikrat 
seli v drugo okolje. Decembra namreč na iOS pride 
tekarija Super Mario Run. Vodovodar bo v pogledu od 
strani samodejno šibal v desno, mi pa bomo enoročno 


Avtor Maria, Nintendov velmož Shigeru Miyamoto, 
kljub 63 letom deluje mladostno, živahno in nara- 
vno. Njegova odrska energija med predstavljanjem 
Super Maria Run je bila prav nalezljiva. 

Mobilniški Mario bo narejen v slogu New Super 
Mario Bros in bo imel vse prepoznavne elemente. 
Sprva bo le za iphone, za Android pa kasneje. 


s tapkanjem po zaslonu izvajali skoke, nabirali kovan- 
ce in poskušali čimhitreje priti do končne zastave. Na 
razpolago bodo trije načini: samotarski tek, prema- 
govanje posnetkov igranja drugih ljudi in tvorjenje las- 
tnih stopenj. Pokušnja bo brezplačna, za odklep ce- 
lotne vsebine pa bo treba odšteti zazdaj še neznan 
sold. Tako se ne bo uresničil vic, da bodo pri mobil- 
nem Mariu mikrotransakcijsko računali za višji skok 
in rakuna. V širši sliki celotno dogajanje pomeni, da 
se Nintendo resneje usmerja k (i)fonom, in njihove 
delnice so po oznanilu strmo narasle. 


Nova playstationa 


PS4 bo še pred krajem leta deležen dveh novih mo- 
delov, ki ju je Sony javnosti razkril na lastnem dogod- 
ku Playstation Meeting v New Yorku. Klinc pa sejmi! 
Od 15. septembra je naprodaj tanjši, lažji in električno 
manj požrešen model 'slim'. Plastika je mat, robovi 
zaobljeni in cylonska luč se je zmanjšala. Gumba za 
vklop in izmet nista več občutljiva na dotik, marveč 
ju je treba stisniti. Nova konzola ne predvaja 4K-blu- 
rayev kot konkurenčni xbox one S in je izgubila op- 
tični izhod. Vendar pri 299 evrih za izvedenko s 500 
GB diska velja petdesetaka manj kot stari model. Po 
strojni moči je shujšanka identična predhodnici, torej 
ne gre za rahlo procesorsko nadgradnjo kot pri XBO 
S. Slednji tudi ni več edina konzola, sposobna prikaza 
barvnega razpona HDR, saj je PS4 dobil softverski po- 
pravek. Ni pa še takih iger. Slim bo odslej seveda stan- 
darden PS4, saj prejšnji ne bo več prihajal iz tovarn. 


Levo je PS4 slim v dizajnu sendviča, desno moč- 
nejši pro, ki skriva nadgrajen osrednji in grafični 
procesor. Sony pravi, da jih k njemu ni pripravil 
xbox, temveč večno napredujoči PC. 

Novosti je predstavil Andrew House, direktor Sony 
Interactive Entertainmenta. To funkcijo je prej za- 
sedal Kaz Hirai, ki je bil bistveno bolj simpatičen. 


Bolj vznemirljivo je bilo oznanilo močnejšega playsta- 
tiona 4, ki smo mu doslej po domače rekli neo, urad- 
no pa so ga nazvali 'pro'. S tem hočejo povedati, da 
bo ta dražji in zmogljivejši model s terabajtnim diskom 
namenjen resnim igralcem, ki so pripravljeni odšteti 
stotaka več. Pro je videti kot slim z dodanim oblatom 
na vrhu, tako da mu že pravijo 'trinadstropnik', in na 
grafičnem področju za več kot dvakrat prekaša na- 
vadneža. Ta silnost bo namenjena prikazovanju slike 
v 4K, saj ekskluzivnih špilov samo za to inačico ne 
bo. Vse igre bodo namreč delovale tako na običajnem 
PS4 kot na proju, le da bodo na slednjem na UHD-te- 
veju opazno lepše, s podrobnejšimi teksturami, bolj- 
šimi efekti in gladkejšim frejmrejtom. Starejši špili naj 
bi bili spričo naprednega upscalinga v 4K prav tako 
videti boljši. Enako bo veljalo tudi za VR-igre, ki bodo 
na obeh konzolah tekle z najmanj 60 sličicami na se- 
kundo, bodo pa na modelu pro veličastnejše. Dosti 
naslovov bo dobilo zaplato za gnanje na proju, deni- 
mo Uncharted 4, in prihajajoči projekti bodo delani z 
njim v mislih. Pokazali so Mass Effect in Zero Dawn v 
4K in oboje je bilo videti navdušujoče. Novinec bo 
znal polepšati tudi filme ter pretakati UHD-video, 
začuda pa ne bo sukal visokojasnih blu-rayev. V pro- 
dajo pride 10. novembra za 399 apoenov. 

Skupaj s slimom in projem so prenovili še nekaj peri- 
ferije. Dual shock 4 je na vrhu dobil tanko svetlobno 
črto, kamerica bo odslej cilindrične oblike in prodaja- 
ti bodo jeli brezžične slušalke z mikrofonom platinum 
wireless headset. Za okrog 150 evrov bo kupec de- 
ležen navideznega obkrožajočega zvoka in neproble- 
matičnega delovanja s PSVR ter mobilijami. Vse to 
dodatkovje bo združljivo s slehernim PS4. 


Rise of the Tomb Raider oktobra s podnaslovom 20 
Year Celebration pride na PSA in PSA pro. Na sled- 
njem bo moč izbirati med 4K ali 60 fps. 


šolovaj 2016 


AMDjev zen 


Odkar je Intel pred desetletjem splovil legendarni pro- 
cesor core 2 duo, je tekma med njim in AMDjem ne- 
enakovredna. Rdeči so spričo slabih inženirskih odlo- 
čitev iz leta v leto bolj zaostajali, dočim je modri tabor 
z brutalno strategijo tik-tak samo množil metre pred- 
nosti. Bulldozer, aktualna AMDjeva procesorska arhi- 
tektura, je bila še posebno razočaranje, saj je nakup 
nekaterih primerkov praktično nesmiseln. Sleherno 
AMDjevo napoved nove generacije srčik zato sprem- 
lja upanje, da bo veteranom, ki so skozi zgodovino 
tekmecu že večkrat dajali vetra, vendarle uspelo spet 
zgraditi hvalevreden čip. Zen, kakor se imenuje pri- 
hodnja arhitektura, bi prav lahko bil rešilna bilka - 
četudi zato, ker posnema Intelove pristope. 


Buldožerji imajo šibka posamezna jedra na račun 
njihovega števila. Zen gre v obratno smer - s 'širo- 
kimi" jedri, ki prebavijo veliko inštrukcij na cikel. 


Prve podrobnosti o zenu je podjetje pokazalo ob robu 
Intelovega IDFa, saj že tradicionalno v hotelu čez ces- 
to od konference napravijo svojo tiskovko. Zen bo se- 
stavljen iz najnovejših 14-nanometrskih pretikal tipa 
FinFET, kakršne imajo novi radeoni. Pomanjšanje 
glede na 28-nanometrske buldožerje bo omogočilo 
porabo pod sto vati, pri čemer bo pomagalo tudi do- 
delano prilagajanje voltaž glede na obremenitve. To- 
da glavni hec bo skoraj polovična rast števila inštruk- 
cij na urin cikel glede na predhodnike! To bodo dose- 
gli z močno povečano količino vseh vrst predpomnil- 
nika, ki je moteče ozko grlo bulldozerjev (in kar Intel 
počne že dolgo). Tudi večnitnost se bo premaknila 
proti pravi vzporednosti v enem jedru, podobni Hy- 
perthreadingu. Skratka, AMDjevi inženirji so pogrun- 
tali, da je v okviru arhitekture tipa x86 brez zveze 
izumljati nekaj na silo. Na tiskovki so sicer kazali pro- 
totip osemjedrnega čipa summit ridge, ki da je bil ur- 
nejši od stasitega broadwella-E. Toda cen in konkre- 
tnih modelov še niso razkrili; zgolj to, da bodo jedra 
šla do 32 v strežniških inačicah. Manjše razočaranje 
je tudi, da zena ne bomo doživeli konec leta, kot so 
sprva navajali, marveč šele v začetku prihodnjega. 
Potrpljenje, bi rekli zenovski mojstri. 


ZEN" 


Simultaneous multithreading s pamfletov pomeni 
večnitenje z neodvisnimi nitmi, kot pri Hyperthrea- 
dingu. Bulldozerji tega ne znajo v celoti, zen pa. 

VIRGINIA 'Sprehajalščine' so našle svojo nišo. Saj veš, to so tisti špili z minimalističnimi igralnimi mehanikami, kjer je v ospredju štefnanje po okolju in odkrivanje skrivno- 
stne, navadno čustveno nabite fabule. Virginia bo prav takšna filmska prvoosebnica. Postavljeni bomo v vlogo FBl-preiskovalke, ki se bo ubadala z izginotjem dečka. Sliši se 
znucano, a je že na voljo demo, ki požgečka radovednost. V oko pade risankast stil nalik Firewatchu, še bolj zanimiva pa je odsotnost govora, številnim likom navkljub. So- 
deč po videnem se obeta premočrtna izkušnja z nenavadnim podajanjem štorije skozi opazovanje okolja, gibov in muziko. Demo je postregel s kupom odrezanih prizorov, 
polnih čudaštva v stilu Lyncheve televizijske serije Twin Peaks. Kaj počne bizon sredi spalnice, bomo izvedeli ta mesec. (kv) 


NINE PARCHMENTS Kdo bi si mislil, toda čarodejska razpaljotka 
Magicka bo dobila klon, saj so se pri Frozenbytu lotili snovanja copr- 
niških neumnosti v svetu serije Trine. Tudi v Nine Parchments bo čet- 
verica magovskih vajencev paradirala prek fantazijskih dežel in kurila 
vse z migajočimi okončinami ali očmi. Bojda zato, da bi po bližnjici di- 

- plomirala iz coprništva, četudi se bo poleg opekla, predvsem pa scvrla 
ogromno jeznih bitjec. Igra bo izometrična in arkadno diablovska, saj 
bomo peterico elementov ter še pet vrst projektilov kombinirali v raz- 
novrstne ognjene krogle, ledene nevihte, strupeni dež in podobne cur- 
ke bolečine. Okoliši bodo v naturi roguelikov zgrajeni naključno in po- 
sejani s presenečenji, ki jih bomo lahko odkrivali tako družno v četve- 
ro kot samotarsko. (ag) 


GET EVEN Prvoosebna streljačina iz poljskega 
studia Farm 51 nas bo postavila v škornje detektiva 
Blacka, ki se brez spominov zbudi v zapuščenem 
vojaškem kompleksu. Edini namig: skrivnostno 
sporočilo na telefonu. V njem klicatelj grozi, da bo 
ubil ugrabljeno dekle, na katero Črnega veže edini 
preostali spomin. Razvijalci in dražilniki obljubljajo 
temačno vzdušje, podobno tistemu iz Silent Hilla, in 
poigravanje s čutili med raziskovanjem labirintnih 
nivojev. Premišljena orožarska izkušnja in dina- 
mična zvočna kulisa, kjer s prisluškovanjem razbi- 
raš bližajoče se nevarnosti, pa obetata dobršno me- 
ro suspenza. Glede na to, da so v izdelavo vpletli 
kompleksne skene okolice in glavnih likov, zna biti 
zadeva v VR-inačici še posebej gatetresoča. (tr) 


-. 


METAL GEAR SURVIVE Konami je torej napodil Hidea Kojimo, očeta niza tretjeosebnih šunjačin Metal 
Gear, in pravice do serije ostajajo pri njih. A Snake ne bo domoval le na avtomatih za pačinko, kamor s pre- 
lestno novo podobo in okrnjeno igralnostjo prihaja MGS3: Snake Eater. Nak, delajo tudi na lastnem odvrtku 
glavne serije, imenovanem Metal Gear Survive. Poudarek naj bi bil na sodelovalnem igranju v štiri z nekoliko 
prevetrenim tiholazništvom. Koliko starih znancev bo prisotnih, ostaja uganka. Vemo pa, da bo dogajanje po- 
stavljeno tik za dogodke preddela petice, Ground Zeroes. Kačonove pribočnike bo skozi portale posrkalo v 
vzporeden svet, koder se bodo otepali ponorelih zombakeljskih hord. Še bolj usekano kot glavni vnosi, skrat- 
ka, in tudi precej zaslužkarsko in prežvečeno. Je pa spodbudno, da naj bi na špilu delal velik del ekipe, ki je 
napravil Phantom Pain, in da fantastična grafična srčika ostaja enaka. (kv) 

SERAPH Od strani gledanih mešanic skakanja in streljanja se tare, ampak Seraph je precej unikaten. Neodvisnica, ki je zazdaj dostopna v early accessu, se osredotoča na an- 

gelsko junakinjo, ki, ne boš verjel, poskakuje in nažiga. To po futuristično fantazijskem svetu, polnem dvigal, soban, ubijalskih mašin in zobato-krempljatih demonov, počne 

jako plesno in baletno. Z dosti opisovanja lebdečih kozolcev, da v zraku ostane nenavadno dolgo, odrivanja od sten in teleporterskega šviganja. Angelčica ima na razpolago 

široko oborožitev, od dveh pištol naprej, pri čemer sama izbira, kaj bo vzela s sabo, to bo odločilno vpliva na pristop. S tem je povezana noviteta, in sicer dejstvo, da ti ni treba 

meriti. Nadnaravna dečva tarče izbira sama, ti pa se osredotočaš na usmerjanje med tropi sitnob, držanje razdalje in šviganja k poškodovanim večjim monstrumom, čemur sle- TUTAL 
JZ di spektakularno raztelešenje. Ker se stopnje ustvarjajo naključno, ima igra velik potencial za dolgoročno, neprenehno akcijsko zabavo. (sn) 


Moi h 

WE ARE CHICAGO Interaktivne pripovedi so bolj in bolj emi 
priljubljene, zato se mnogo razvijalci odločajo slediti uvelja- ma 
vljenemu receptu Telltalovih serij. Takenaka bo 'afroame- 

riška' drama, odvijajoča se v getovskem naselju južnega Chi- 

caga. Igra se bo trudila predstaviti težave življenja v takem 

okolju, kjer so streli in ulični kriminal vsakdanjost, pošteni lju- 

dje pa ujetniki svojih domov in vseskozi v strahu za otroke. 

Spremljali bomo srednješolca Aarona, ki se tekom odraščanja . -4 


STRNIL 


dir 


otepa skušnjavca na vsakem koraku in se trudi obvarovati 

svojo družino. Zgodbo bomo tkali z odločitvami, pogovori in 

k sklepanjem prijateljstev, poti se bodo cepile in posledično bo 

< zaključkov več. Avtorji, vsi temnopolti Cikažani, kajpakda v 

prvi vrsti nagovarjajo črnsko populacijo Združenih držav in 

skušajo skozi nov medij družbeno ozaveščati. Nobena skriv- 

nost ni, da je tretje največje ameriško mesto prestolnica umo- 

What you resliy »IkA in da so često ustreljeni nedolžni. Vseeno obljubljajo glo- 

— NRANEEEIN ( boko izkušnjo tudi za ljubitelje dobrih pripovedi iz drugih 
SRE dežel. (lf) 


Justin: Yeah, | can't seo Taylor getting into no trouble 


What's up with Rob? | aln't seen him in a 


' 


NE Wnat have you been doing 


LITTLE NIGHTMARES Morice bodo Unravelu in Limbu podoben zalogaj, ki navdih črpa iz nočnih blodenj povprečnega 
racača. Deklica Šest se bo znašla v podvodni restavraciji za pošasti, od koder se bo morala izmuzniti. Zaradi njene majh- 
nosti bo pot do svobode izrazito ploščadne narave, dopolnjevali pa jo bosta raziskovanje nezaprtega sveta in reševanje 
domiselnih puzel. Kombiniranje teh elementov je v predogledni sejemski inačici delovalo posrečeno in ob mletju mesa v 
polnilki za klobase ter vihtenju na varno z improvizirano mesno vrvjo si težko ostal ravnodušen. Dve in pol dimenziji stop 
motionu podobne grafike sta podobni animiranki Coraline, kar še utrdi rahlo zlohotno vzdušje, ko kuharji dečvico prega- 
njajo skozi svoj rajon. Ob topli skodelici čaja in piškotih, seveda. (tr) 


Mi 


MONSTER BOY AND THE CURSED KINGDOM Segina konzola master system (predhodnica mega driva) pri nas ni našla dosti kupcev, zato pračloveškega junaka 
Wonder Boya stari prdci poznamo po predelavah izvirnika iz leta 1986. Ampak s trojko, Dragon's Trap, je serija mutirala v nelinearno mešanico skakanja, raziskovanja in 
pretvarjanja heroja v različne oblike. To naprednejšo formo bo uporabljalo dušno nadaljevanje Cursed Kingdom. Za prebijanje skozi pisani, od strani gledani svet bo treba 
preklapljati med živalskimi junaki, v katere se bo v duhu predhodnic spreminjal Čudofant. Med njimi bosta lev, ki bo švigal in butal v tla, in kača, ki se bo plazila po stropih. 
Poudarek bo na veščini, od opletanja z orožji prek streljanja v slogu šutemapov do vožnje z rudniškimi vozički ter spopadov s šefi, kot je velikanska rdečefrisna hobotnica. 
A špil ne bo gola akcijada, saj bo treba temeljito raziskovati in pot naprej odpirati z rabo animalijam lastnih pritiklin. (sn) 


NBA 2K17 Ljubitelji košarke vsako leto težko pričakujemo nov del iz serije 2K, vendar se upi nemalokrat izkažejo za pretirane. V propagandnih filmčkih je špil videti fanta- 
| stičen, nakar praksa razgali luknje. Zato je spodbudno, da producenti glede 2K17 ne poudarjajo frisov na naslovnici (na njej bo Paul George, dočim legendarno edicijo krasi Ko- 
| be, žal brez jordanovskega modusa), marveč govorijo o izboljšavah na parketu. V prvi vrsti hočejo igralcu dati več nadzora, zaradi česar so predelali sistem driblinga, da bo manj 
| odvisen od vnaprej določenih animacij in da bo gibe teže povezovati v serije. Hkrati bo teže potopiti strele z razdalje, celo če boš vzel Curryja, in kratkoročna kondicija bo važnejša 

od skupne stamine. Obramba bo pridobila tudi na rovaš nadgrajenega stika med igralci, v zameno pa bo umetna pamet košarkarje bolje razpostavljala v napadu. Takisto se obe- 

ta boljši tutorial, ki mu bo glas posodil trener ameriške reprezentance Mike Krzyzewski. It shoots, it scores? (sn) 


| DESTINY: RISE OF IRON Sodelovalna ino tekmoval- 
na večigralska streljanka Destiny z vsako razširitvijo pri- 

|. dobi na vsebini in mehaniki, zato ostaja živa. Vstop v tret- 
je leto bomo obeležili s selitvijo daleč v preteklost mitolo- 
gije. V čas prvega med železnimi lordi in osmerice tova- 
rišev, ki so ubranili človeštvo ter omogočili gradnjo Zad- 
njega mesta. Insektoidni sovražniki Falleni bodo dobili 
novo frakcijo, pol biološke in pol strojne Devil Splicerje. 
Družili se bomo na novem območju, ki ga bomo prevzeli 
Fallenom, nakar bomo v njem z opravljanjem kvestov 
prižigali ognje. S tem bomo prejemali artefakte, ki bodo 
močno vplivali na igranje. Ostali bomo na primer brez su- 
permoči, a zato prejeli dodatni udarec od blizu in granato, 
oziroma si omislili stalen radar. Prav bonusi naj bi prispe- 

' vali največ svežine, kajti ostalo naj bi bilo pretežno že vi- 
deno, vključno s skopljeno inačico epskega krepelca 
Gjallarhorna in samotnim novim raidom. Bo vredno 20 
evrov? (sn) 


THE WALKING DEAD: A NEW FRONTIER 
Serija Živi mrtveci žanje uspeh na obeh vrstah 
malih zaslonov, ki že zdavnaj niso več tako 
majhni. Medtem ko ljubitelji TV-nizike napeto 
čakajo, komu bo Lucille razgonila črepinjo, Tell- 
tale pripravlja tretjo sezono odvrtka svoje inter- 
aktivne pripovedi. V SO3 bomo štiri leta po iz- 
bruhu okužbe in izidu prvenca nadzorovali tako 
Klementinco v najstniških letih kot prišleka, 
mladeniča Javierja. Ta bo tam predvsem zato, 
da bomo na njegov rovaš spoznali, kdo je punca 
po kalvariji postala, nekako tako kot Rick Gri- 
mes na teveju. Temu ustrezno si bo scenarij og- 
ledal razsutje stare družbe in oblikovanje nove. 
Ustroj cepljenja zgodbe na podlagi odločitev, 
dialogov in dejanj ostaja enak, prav tako epi- 
zodna struktura. Med platformami bodo tudi fo- 
ni in table, kjer tovrstno pritiskaj-vroče-točke- 
in-glej igranje izpade povsem v redu. (sn) 


PREY ZF-streljanka Prey, ki nastaja pri Arkane Studios in bo nadomestila ukinjeno dvojko, postaja vse bolj otipljiva. Ze od prej smo vedeli, da bomo kolovratili po vesoljski po- 
staji, ki so jo naskočili nezemeljski stvori. V Kčlnu so pojasnili, da bo navdušujoča orbitalna konstrukcija zasnovana metroidno, torej napol odprto, saj bomo lokacije obiskovali 
svobodno, če bomo le našli primerne artefakte in veščine. Tudi v skafandru sredi breztežnosti! Junak Morgan Yu bo poleg vihtenja slikovitih pihalnikov, kot so zamrzovalni topo- 
vi, poznal psionične uroke, ki se jih bo učil od tujskih sovragov. Med najbolj hecne bo spadalo preobražanje v naslanjače in čajne skodelice, v obliki katerih se bomo kotalili sko- 
zi špranje v druge prostore. Alieni bodo namreč sposobni transformacije v raznotere oblike, tudi črno meglo. Toliko o otipljivi obliki ... (ag) 

Ich bin ein Berliner, vsako leto reče 


teden septembra v Berlin pritegnila stotisoče navadnih ter po- 

slovnih obiskovalcev, željnih pivskih klobas, novih onegajev in 
trendov prihodnosti. Prisotna so bila vsa področja našega digitalne- 
ga vsakdana, od sodobnih gospodinjskih aparatov prek računalništva 
do avtomobilov. Vseeno to v prvi vrsti ni šov futurističnih koncep- 
tov, saj le-te firme raje prihranijo za vegaški CES. V Nemčiji se raz- 
stavlja končne izdelke, ki bodo naprodaj v jesenskih mesecih. Ve- 
činoma so se paviljoni šibili od izdelkov, ki so sicer zadnji kriki tehni- 
ke, a so si med seboj prilično podobni. Takih je bilo čuda prenosnih 
računalnikov, ki želijo biti še tablica, pa 4K-teveji za mase, milijon 
fitneserskih zapestnic, pametnih ur, slušalk, zvočnikov, akcijskih ka- 
mer in mobilnikov srednjega razreda, jata neizstopajočih dronov ter 
cele hale štedilnikov, pralnih strojev, sekljalnikov, depilatorjev in dru- 
ge domačinskih nucnikov. Sicer zanimivo za ogledovanje, manj pa za 
raportiranje. Tudi zato, ker smo prenekatero noviteto že oznanili. 


|: največji evropska razstava uporabniške elektronike, je prvi 


Yoga book - drugačna tabla 


V prenosnem računalništvu smo videli že mnogokaj, od tablic, ki 
hočejo biti notebooki, do notebookov, ki delujejo kot tablice. Take hi- 
mere se redkokdaj izkažejo za praktične in morda se bo to izkazalo 
tudi za Lenovovo oznanjeno napravo yoga book. Vseeno je reč na se- 
jemskem prenosniško-tabličnem področju najbolj izstopala. Gre za 
poklopni računalnik z 10,1-palčnim ekranom, v katerem bije intel 
atom. Privzeti operacijski sistem je Android, vendar bo obstajala oken- 
ska različica. Mehanske tipkovnice nima, marveč je celotna spodnja 
plošča dotikabilna površina. Za tipkanje se na njej osvetli tastatura, 
dočim se da po njej takisto prosto pisati in risati s priloženim stilusom. 
To naj bi bilo zmogljivo orodje, občutljivo na kar dva tisoč nivojev pri- 
tiska. Za nameček je moč na podlago položiti list papirja in računalo 
bo samodejno digitaliziralo ter spravilo vse, kar bo nanj načečkano. 
Koliko bo ta opcija uporabna, je vprašanje. Tudi sicer se yoga book 
ne bere kot neka revolucija. Nima niti možnosti odstranitve zaslonske- 
ga dela. Toda žlahtna izdelava in občutek v rokah sta orenk preprič- 
ljiva. Zložena tabla je debela nekaj več kot 9 milimetrov, baterija na- 
poveduje deset ur avtonomije, tipkanje je neverjetno udobno, računalo 
pa se izvrstno izkaže tako za profesionalno risanje kot za uživanje v fil- 
mih. K slednjemu ravno tako pripomore stereoozvočenje z nalepko 
dolby atmos. Za napovedanih 500 evrov je izdelek obetaven. 


ESEJEM |: 

, ko se razgleduje po krošnjarski 
robi, ki jo v nemško prestolnico privlečejo krojači našega digitalnega vsakdana. 


HDR-televizorji 


Avtostereoskopija je nezanimiva, 8K je 
brez veze, modna ukrivljenost je vsepri- 
sotna in zopet oziroma še vedno se napo- 
veduje OLED. Čeprav je imela po en pri- 
merek vsaka znamka, po novem tudi Phi- 
lips, bo tehnologija razširjena in pocenje- 
na šele 2020. Postavka, ki je bila v televi- 
zorskem delu razstave vseprisotna, pa je 
HDR. To je tehnikalija, ki se tika našega 
dojemanja barv in zato ni otipljiva oziro- 
ma matematična kot recimo večja mreža 
pikslov. Prvi zajemalni in prikazovalni di- 
gitalni principi niso obvladali enake širine 
tonov in svetlosti, kakršno zmore naša za- 
znava. Če si hotel denimo posneti sončno 
fotografijo z detajli v sencah, je bilo nebo 
gotovo presvetljeno, v primeru lepe ne- 
besne sinjine pa so bile vse sence pre- 
črne. Zato so uvedli pristop High Dyna- 
mic Range, ki naredi več posnetkov ob 
različnih zaslonkah, nakar jih skombinira, 
da se ohranijo barve in detajli tako v svet- 
linah kot teminah. Televizorji morajo po 
drugi strani znati tak razpon prikazati, kar 
zahteva večjo barvno razločljivost in bolj- 
še kontrastno razmerje. 

Do nedavnega je bil HDR nedefiniran in 
še lani so proizvajalci kratico zlorabljali 
vsak po svoje. Nakar je januarja UHD 
Aliansa dorekla standard HDR10. Ta pra- 
vi, da mora vsaka podpika z osnovno bar- 

vo prikazati 1024 nians (10 bitov) name- 
sto doslejšnjih 256 (8 bitov), kar 16 mili- 
jonov skupnih barvic dvigne na dobro mi- 
lijardo. Nadalje so sprejeli dvoje pravil za 
svetilnost. LCDji naj sijejo belo s 1000 
kandelami na kvadratni meter (ljudska 
enota je nit) in imajo največ 0,05 cm/m" 
svetlo črno, kar da kontrastno razmerje 
najmanj 20.000 proti 1. OLED-displeji, ki 
imajo težavo s svetilnostjo, a po drugi pla- 
ti obvladajo čisto črno, pa se morajo najti 
v intervalu 0,0005 in 540 cd/m". 
HDR-zaslone imajo v programu vse ka- 
kovostne znamke, seveda v najvišjem ra- 
zredu. Razlika je opazna, dasi imamo pri 
takih demonstracijah 'z in brez' pogosto 
občutek, da je slabša slika še dodatno po- 
slabšana. TVji sicer imajo fore, da širši 
razpon tonov vsilijo vsepovsod, toda tista 
prava ultraverodostojna slika pride le iz 
HDR-vsebine. Ta je po pričakovanjih pič- 
la. Ena možnost je Netflix, ki je v taki teh- 
niki posnel nekaj serij, kot sta Daredevil 
in Marco Polo. Druga varianta so 4K blu- 
rayi, za katere je takisto potreben tovr- 
sten predvajalnik. In tretja možnost je 
nadgrajena konzola, kakršen je zaenkrat 
xbox one S, ter ustrezna igra. Cele štiri so 
v danem hipu napovedane: Forza Horizon 
3, Gears of War 4, NBA 2K17 in Scale- 
bound. Vsekakor bo trajalo lep čas, da 
HDR postane privzet element uživanja v 
gibajočih slikicah. 


september 2016 


Zvočnik za najhude žure 


V časih naše mladosti si bil hud frajer, če si na zabavo 
na rami pritrogal ogromen nigerski stereokasetofon, 
okoli katerega se je nato tancalo na Jackota. Danes 
predvajalnikov glasbe ne manjka, navsezadnje ima vsa- 
kdo enega neprestano v žepu. Toda ako si neprestani 
žurer, nucaš kaj bolj namenskega in pozornost vzbuja- 
jočega. Tu vskoči Sony z impozantnim izdelkom nepo- 
srečene oznake MHC-V77DW. (Počemu si Japanci ne 
morejo izmisliti priljudnih imen za svoje artikle, vedo sa- 
mo Kaz in njegovi kameradi.) Tale meter visoka škatla 
vsebuje pet membran: 4-centimetrski par za cviljenje, 
12-centimetrski par za kruljenje in 25-centimetrsko za 


grmenje. Muzicirati ume iz vseh možnih virov: s ploščka 
in USB-ključka, prek kabla, modrozobo in wi-fijasto. 
Predvaja vse mogoče formate, tudi HD-zvok, takisto 
analogne in spletne radijske postaje ter mikrofonsko 
vreščanje. S telefonom se spari potom NFCja, podpira 
pretočni Google Cast in se zna povezati z drugimi brez- 
žičnimi zvočniki po stanovanju. Čeprav rabi vsaki po- 
slušalni situaciji, pride najbolj do izraza na zabavah. Ta- 
krat v ritmu meče na tla in na steno mavričen svetlobni 
vzorec ter omogoča karaoke. Pri tem je zvočnik moč 
upravljati od blizu s kretnjami ali na daljavo z mobidi- 
kom. Da je seljenje 22-kilogramskega sistema lažje, ima 
celo koleščka in držalo. Zelo hotna naprava, skratka, le 
cena 700 evrov ni najbolj privlačna. 


Povezani hladilniki 
prihajajo letos 


Že leta napovedujemo povezljivo belo teh- 
niko, toda vsi predstavljeni primerki so bili 
bodisi prototipi bodisi namenjeni ameriške- 
mu oziroma azijskemu trgu. Zdaj pa napo- 
sled sodobni hladilniki prihajajo v evropsko 
štacune, saj je modele z velikanskimi dis- 
pleji in wi-fi povezavo pokazalo mnogo fab- 
rik. LG je v svojega namestil kar Windows 
10 in mu omogočil vse okenske možnosti, 
vključno z glasovno pomočnico Cortano. 
Privzet je seveda namenu primeren vmes- 
nik oziroma kožica, ki prikazuje vreme, ima 
štoparico in omogoča pripenjanje obvestil. 
Posebnost je, da zaslon ob dvojnem potrku 
postane prosojen in pokaže notranjost. A 
četudi lahko na hladilniku sukaš YouTube, 
špilaš igrice in morda celo pišeš v Wordu, 
je vse skupaj nekam polovičarsko in precej 
omejeno. Dlje seže Samsungov model fa- 
mily hub, ki ima takisto 21-palčen pokon- 
čen ekran, a mnogo več opcij. V notranjosti 
je troje kamer, ki sicer še ne umejo same 
od sebe prepoznavati živil, omogočajo pa, 
da lahko iz štacune preveriš stanje fasunge. 
Na Androidu osnovano okolje kaže družins- 
ki urnik in medsebojna sporočila, menjava 
fotografije, predvaja glasbo, hrani recepte 
in celo zrcali televizijo ali mobilnik. Zelo 
všečno, le pri ceni se bo bržda ustavilo, kaj- 
ti vse te 'kulerske' omare bodo ob splovitvi 
konec leta stale okoli tri tisočake. 


LO / 


Domačinska kamera od Boscha 


Nemški izdelovalec gospodinjske tehnike gradi ekosistem pove- 
zanega doma, ki sega od termostatov in luči prek senzorja dima 


do pametnega pralnega stroja. Eden od elementov bo 250-evrska 
wi-fi kamera, ki dogajanje v sliki in zvoku posreduje na mobilnik 
ali snema. Pogruntavščina za današnje razmere kajpakda ni nič 
posebno revolucionarnega in podobne naprave obstajajo v cenej- 
ši obliki. Toda Boscheva rešitev je lična in zagotavlja preprosto 
ter učinkovito delovanje ter kakovostno aplikacijo. Kamera bo 


imela senzor gibanja, nočno gledanje in sukanje okoli svoje osi. 
Koristen se zdi tudi vdelan zvočnik, prek katerega bo moč ogovo- 
riti vlomilca ali pokramljati z domačimi. Oktobra bodo sočasno 


ponudili še zunanjo, stotaka dražjo izvedenko z avtomatsko lučjo, 


Tokijski paradnež xperia XZ 


Medtem ko so preostali proizvajalci na sejmu predsta- 
vljali le srednjerazredne mobilnike, je edinole Sony po- 
kazal nov model svoje premijske linije xperia. Novinec 
z oznako XZ je tradicionalna xperiasta ploščica, na eni 
strani steklena, na drugi kovinska, firma pa vnovič naj- 
bolj poudarja fotozajemalne sposobnosti. Te naj bi bile 
naglobrze, ostrojasne in pisanobarvne, zadnjične s 23 
milijoni pik ter sprednjične s 13 milijoni. Pri tem glavni 
kameri pomagajo mehanski stabilizator in trije dodatni 
senzorji, tudi laserski. Prav tako bo softver vseboval 
čuda nastavitev, ki jih bodo čislali profesionalci. Vse to 
se bere sicer čisto fino, vendar od Sonyja že leta po- 
slušamo enako fotohvalisanje, ki ni še nikdar postre- 
glo s čim res navdušujočim. Morebiti bo tokrat bolje, 
dasi bi vsak mobifotograf kakšen milijonček točk raje 
zamenjal za koristno dodatno širokokotno zajemalko, 
kakršno ima LG G5. Xperia bo, kot je v navadi, omo- 
gočala podvodno slikanje do poldrugega metra globi- 
ne. Ostala železnina sestoji iz gualcoma 820, 3 giga 
pomnilnika in 5,2-palčnega zaslona z zgolj 1080 x 
1920 piksli. Cena je še neznana, vendar bo nedvomno 
nižja od samsunga in appla. 

ki bo delovala kot interkom. 

Nova Samsungova ura S3 


Lanski model S2 je bil prvi zapestnjakovič pamet- 
njakovič, ki sem ga zaradi všečne oblike in zmožnos- 
ti z zadovoljstvom uporabljal. S3 po videzu deluje še 
bolj žlahtno kronografsko in prinaša nove fičre. V 
prvi vrsti sta to modula GPS in LTE, zavoljo katerih 
bo onegaj bolj samostojen oziroma celostno upora- 
ben brez mobilnika. Prek vdelanega mikrofona in 
zvočnika se bo moč za prvo silo zapestno pogovar- 
jati. Nadalje je novost plačevanje potom NFCja in 
na klasičnih magnetnih terminalih, a Samsung Pay 
pri nas ne še deluje. Ura ima večjo baterijo, ki po 
specifikacijah zdrži štiri dni. Vključeni so seveda me- 
rilnik srčnega utripa, višinomer, štirje giga pomnil- 
nika za muziko in aplikacije ter wi-fi povezava. Sam- 
sung obljublja ravno tako izboljšan vmesnik in širo- 
ke možnosti, od odpiranja BMWja na daljavo do pre- 
takanja muzike. A gizmo ima minus: zaradi dodat- 
nega hardvera je s 46 milimetri premera zajetnejši 
od lanskega. S ciljanjem samo na mornarska za- 
pestja proizvajalec izdelku gotovo ni napravil uslu- 
ge, kajti Apple na tem področju dominira tudi zato, 
ker ponuja dve dimenziji. Ničesar se ne naučijo. S3 
dospe na police jeseni za ceno 350 do 400 evrov. 


TE 


V virtualno onkrajnost 
tudi Oualcomm 


Sandieški proizvajalec mobilniškega čipovja Oual- 
comm se je ravno tako odločil vstopiti na področje 
navidezne resničnosti. Sami naglavnika ne kanijo 
izdelovati, sestavili so le referenčni model za druge 
proizvajalce. Onegaj je docela samostojen, saj ne 
gre za PC-opremo, niti ne za takega, ki ga povežeš 
s fonom. Reč z imenom VR820 namreč vsebuje las- 
ten hardver, temelj pa je 64-biten SoC snapdragon 
820 s štirimi osrednjimi jedrci in grafično enoto ad- 
reno 530. Isto čipovje potemtakem, kot je v galaxy- 
ju S7 in HTCju one. Vsako oko ima mrežo 1440 x 
1440 v 70-herčni tehnologiji AMOLED, zavoljo su- 
perhitrih senzorjev nagibanja pa je odzivni čas, tako 
imenovani motion-to-photon, nižji od 18 sekund. 
To je je slično oculusu in vivu ter bolje od samsung 
geara. Posebnost koncepta sta dva para kamer. 
Eden z notranje strani motri premikanje oči in temu 
primerno fokusira sliko, drugi dvojec pa je na zuna- 
nji strani. Ta omogoča gledanje resničnega prizora, 
torej augmented reality, takisto pa prepoznava gi- 
banje rok za potencialni nadzor v VR-okolju. Vklju- 
čeni bodo tudi 3D-zvok in štirje mikrofoni . 


Softverski del bo kajpakda Android, saj VR820 sle- 
di Googlovi platformi Daydream. Zanjo je napove- 
danih čuda naslovov, med njimi vse preprostejše 
VR-izkušnje s PCja. Kot kaže, bo konec leta na trg 
prišlo kar nekaj takih kukal. Nekatera bodo samo 
ohišja v povezavi z mobilnikom, druga bodo imela 
Gualcommov temelj. Tak bo oktobra oranžen na- 
glavnik neo, kitajsko-ameriškega startupa Pico. Pri- 
ložen mu bo joypad, ki bo obenem gibalni kontrol- 
nik, medtem ko bo mogoče dokupiti celo svetleči 
liziki nalik PS move. Vdelana baterija 5000 mAh bo 
zadoščala za tri ure drkanja ali gledanja filmov. Os- 
novna cena bo 550 evrov. Kar je znatno. 


Acer zasnoval ridikulo- 
zen gamerski notebook 


Kako že butične igričarske prenosnike še bolj ok- 
rancljaš, da zaidejo v absurd? Prototip Acerjeve- 
ga predatorja 21 X, ki so ga Tajvanci razkrili v 
Berlinu, se ponaša z 21-palčnim IPS-ukrivljenim 
prikazovalom ločljivosti 2560 x 1080, kar pa ni 
edina ubrisanost. Vanj so stlačili kar dva namiz- 
niška geforca GTX 1080 (!?), 64 GB rama, štiri- 
terabajten SSD, šest zvočnikov in mehansko tip- 
kovnico! Končna inačica bo opremljena z Intelo- 
vimi prihajajočimi procesorji kaby lake, zato bo 
ta nasršeni plenilec na voljo šele v začetku pri- 
hodnjega leta. Cene še ne povedo, ker je ziher 
pet jurjev, proizvajali pa ga bodo zgolj po na- 
ročilih. In ga dostavljali s žerjavom, saj vaga 
osem kilogramov. 

Logitechov niz Prodigy 


Švicarski proizvajalec periferije je predstavil pod- 
linijo repertoarja G, nazvano prodigy. Z njo naj bi 
skušal prislovično zasoljeno igrarsko robo pri- 
bližati stiskaškim strankam. G403 prodigy bo 
miš preproste ledvične oblike, vendar s trenutno 
najboljšim infrardečim senzorjem PMW3366, ka- 
terega najvišja ločljivost je absurdnih 12.000 dpi. 
Namečkoma bodo zraven uteži za nastavljanje 
mase in programabilne ledice! Dobavljiva bo v 
ožičeni in daljinski izvedbi za 75 evrov, kar sploh 
ni tako malo. Bolj ugodna bo tipkovnica G213 
prodigy, saj boš za 80 evrov dobil tastaturo špi- 
lavske zasnove z večbarvno osvetlitvijo, medijski- 
mi gumbi in zmožnostjo hkratnega pritiskanja 
brez izgubljanja ukazov. Toda notri bodo slabši 
membranski in ne mehanski knofi. To bo to za 
ta denar. Spisek zaključujejo 
lepe stereoslušalke G231 za 
šest desetakov. Serija na 
police trgovin dospe do 
konca meseca. 

Večnamenski Sanbot 


Na področju robotike je bilo poleg robotskih se- 
salnikov, kosilnic in celo pomivalcev oken še ne- 
kaj 'igračk', med katerimi je izstopal Sanbot. To 
je multipraktični humanoidni robot, s katerim 
ima kitajska firma Gihan resne načrte. Čisto pra- 
vi android to ni, zakajti vprid praktičnosti, stabil- 
nosti, pa tudi cene, nima nog. Meter visoka po- 
java je umeščena na tri vsesmerna kolesca, ki ji 
dajejo izvrstno gibčnost. A kljub podvozju zaradi 
telesne oblike, dveh plavutastih okončin in asi- 
movske glave deluje dovolj domače in prijazno. 
Še zlasti, ko z robotskim glasom zdrdra tri zako- 
ne robotike in izpove željo po služenju človeku. 
Pri tem za več osebnosti spreminja očesne izra- 
ze na glavi in na osrednjem displeju riše različne 
čustvene oblike ter vzorce. Da se znajde v pros- 
toru, mu pomagajo infrardeči in ultrazvočni sen- 
zorji ter stereoskopska kamera, dodane pa ima 
še površine za človeški dotik. Da ve, kdaj ga po- 
trepljajo po hrbtu. Obvlada pogovarjanje nalik 
mobilniškim asistentom, dasi zaenkrat le v ki- 
tajščini, medtem ko izdelovalci za angleščino so- 
delujejo z Googlom. Fina dodana vrednost je 
HD-projektor v temenu. 

Sanbot stane 5000 dolarjev. Vprašanje na me- 
stu je torej, kakšen je njegov namen. Razvijalci 
ga vidijo kot pospeševalca prodaje, ki se vozi po 
štacuni, ogovarja kupce in na displeju oglašuje 
akcijske ponudbe ter promocijske kode ... Kot 
natakarja, ki kaže jedilnike, sprejema naročila in 
fotografira zaljubljene pare ... Kot vrtčevsko va- 
ruško, ki poje pesmice, poganja na ekranu igri- 
ce ali na steno projicira risanko ... Kot muzej- 
skega kuratorja, ki grafično razlaga o ekspona- 
tih ... In kot domačega pomočnika, ki zabava, 
pomni urnik, prepoznava obraze, predvaja glas- 
bo in skrbi za pametni dom. Hardver je menda 
vsega tega zmožen, nakar je vse v programu. Na 
Kitajskem dotičneže testno uporabljajo v trgovi- 
nah in na letališčih. Bo gizmo uspel ali zanj ob 
letu osorej ne bomo sploh več vedeli? 

3. DO 14. NOVEMBRA 


VIDEOIGRE, VR, IGRALSKA TEHNOLOGIJA, TURNIRJI, 
COSPLAY, ANALOGNE IGRE, NAGRADE... SE VIDIMO NA 
ENEM OD NAJVECJIH EVROPSKIH GAMING SEJMOV! 

Aggressor se na Intel Developer Foru- 
mu skorajda utopi v količini govoranc 
o internetu stvari in big dati. Rešijo ga 
fotonske roke umetne pameti. 


naša življenja. Če smo svojčas na PCjih pisali dokumente in v razpredelni- 

cah preračunavali dohodnino, znajo danes čipi nadzorovati življenjsko po- 
membne funkcije. Stroji odbirajo partnerje na zmenkarskih servisih, najdejo našo 
lokacijo na svetu in odločajo o naložbah sredstev na borzi. V prihodnje bodo 
odrejali medicinske terapije in usmerjali samošofirajoče avtomobile po manj pro- 
metnih cestah ter mimo pešcev in ovir. Posledično računalniška podjetja dobiva- 
jo vse večji nadzor nad nami in postajajo vse bolj ključna za naš obstoj. 
Njihove konference, kjer so nekdaj 'dolgočasni' možje in žene z naočniki razprav- 
ljali o lastnostih silicija pri tej in oni temperaturi, so se prelevile v zanimiva okna v 
našo splošno prihodnost. Kravatarji so pač pogruntali, da je treba rešitve včasih 
predstaviti uporabniško in jih po kmečko razložiti. Od tod moderne konference, 
kot je Intelov Developer Forum (IDF), kjer vsako leto v San Franciscu predstavijo 
novosti glede vseh dejavnosti polprevodniškega velikana iz kalifornijske Santa 


[Rieti: obdelava podatkov ima vse znatnejši in otipljivejši učinek na 

Brian Krzanich v roka 
realsense — F200/kije namenjen vdelavi v prenosnike kc 
eo po ai 


RES VELIKO DATE 


"Leta 2020 bo na svetu v globalno omrežje predvido- 
ma povezanih petdeset milijard naprav, od telefonov 
prek avtomobilov in celih tovarn, ki bodo skupaj ime- 
le dvesto milijard senzorjev," je na predstavitvi začela 
ena Intelovih šefinj, Diane Bryant. "Samovozni pove- 
zani avtomobili naj bi v omrežje poslali štiri terabajte 
podatkov dnevno," je nadaljevala, "kar pomeni hud 
izziv za vso podatkovno hrbtenico in naše procesne 
zmogljivosti." Tako imenovani 'big data', splošni na- 
ziv za ogromne količine podatkov, ki zahtevajo po- 
vsem nove pristope v obdelavi, s takšnimi konkret- 
nostmi dobiva določljivo obliko. Po petabajtih infor- 
macij, kot so lokacije pametnih telefonov in vpisana 
gesla v iskalnikih, se je postalo nemogoče sprehajati 
besedo za besedo. Namesto tega nadnje spustijo na- 
predne rudarske algoritme in podobne programe, da 
izbrskajo važne podatke, na primer lokacijo Jasona 
Bourna. V prihodnosti bodo predvidevali zamaške na 
pametni avtocesti, preden se bodo zgodili, in napake 
v posameznikovem genskem zapisu. 

To so pravzaprav že najbolj primitivne oblike umetne 
inteligence. Znajo se namreč izboljševati s tem, da se 
učijo iz izkušenj oziroma rezultatov preteklih preisko- 
vanj zbirk podatkov. Za te izzive strojnega učenja 
znanstveniki uporabljajo 'globoko učenje' (deep lear- 
ning), kar je zadnja leta na naših straneh vse bolj pri- 


i vezje in oči najmanjšega mi 


ri obet. 

družine kamer 


bkot mo den web 


soten pojem. V grobem pomeni umetno pamet, izdelano 
iz večslojnih nevronskih mrež - ravno iz večjega števila 
slojev pride 'globina' v imenu. Torej iz struktur, ki posne- 
majo zgradbo človeških možganov, z živčnimi vozlišči, ki 
se odpirajo in zapirajo glede na izkušnje oziroma dotlej 
prejete podatke iz okolice. To ni več znanstvena fantasti- 
ka, ampak več kot desetletje prisotno početje. Niti slu- 
čajno ni omejeno na Deep Bluejevo igranje šaha in Wat- 
sonovo zmagovanje na kvizih, marveč usmerja veliko 
naših dejanj. Takšni algoritmi prepoznajo naš obraz na 
posnetku spletne kamere in brskajo po spletnih navadah, 
da dobimo usmerjene oglase! 


HITRO KOT BLISK 


Kot smo že pisali, so za simuliranje nevronskih mrež zelo 
primerne arhitekture grafičnih procesorjev. Zato vse več 
podatkovnih centrov namesto strežniških srčik uporablja 
Nvidijine tesle — grafične računalnike, prirejene splošnej- 
šemu preračunavanju namesto risanju trikotnikov. Z nji- 
mi je Nvidiji padla sekira v med, toda Intel ne stoji križem 
rok, saj ima lastnega tekmeca z imenom xeon phi. Prvi 
so prišli leta 2012 in najdeš jih denimo v dolgo časa naj- 
močnejšem superračunalniku na svetu, kitajskem tian- 
he-2, vendar po prodaji capljajo za teslami. Na IDFu so 
zato predstavili novo različico z imenom knights mill, ki 
bo na voljo v začetku prihodnjega leta. Zanjo trdijo, da bo 
dodobra razplamtela bitko z grafičnim velikanom. 

Za tiste, ki jih je strah sedati v samovozeči avto/$e iMieli simulatorjevvskaterih ze 
učijo tudi strojne možgane. Ne dvomimo, da'še z.dosti virtualnimi karamboli. ni 


Druga tozadevna hardverska najava je bila še int- 
rigantnejša: naposled so splovili prve primerke 
pretvornikov iz optičnega v električni signal (in 
nazaj) v samem silicijevem čipu! Ti produkti tako 
imenovane silicijske fotonike naj bi bili ena ključ- 
nih stopnic pri obdelavi ogromnega števila bajtov. 
Bakrena vodila v podatkovnih centrih postajajo 
ozko grlo, zlasti z večanjem dimenzij stavb oziro- 
ma kompleksov, saj za potovanje po stotinah met- 
rov žic potrebuješ ojačevalnike. Optična vodila bi 
podatke prenesla enostavneje in hitreje, toda ničle 
in enice je treba prej spremeniti iz električnih na- 
petosti v svetlobni signal in potem nazaj. Doslej so 
to počeli kamenodobno, saj je digitalni čip dato 
prenesel ločenemu laserskemu viru. To je pome- 
nilo dosti gretja, ki za superračunalnike ni fajn. Si- 
licijska fotonika pa polprevodniški laser vgradi v 
čipov silicij, s čimer postane kompaktnejši in varč- 
nejši od starih. Izdelki, kot je Intel silicon photo- 
nics 100G, so zaenkrat namenjeni največjim st- 
režniškim farmam in jih doma še ne bomo imeli. A 
gre za pomemben korak in Bryantova je slikovito 
povedala, da bodo ti pretvorniki pohitrili Facebook. 
Obljuba za v cajtenge. 

Še eno vprašanje je bilo na ustih prisotnih na kon- 
ferenci: kako bomo silno omenjeno količino big 
date razpošiljali med napravami, posebej, če bodo 
v internet res povezani štedilniki in spalne blazine? 

Z igro Virtual Code Battle so pokazali, kaki s hardverskimi kiti, kot je edison, 
| nadgradiš naprave, saj so rift povezali V znoglekini zaznavali za sobni VR. 


D: ne bi pozabili, da je Intel naočnikom in kame- 
ricam navkljub še vedno procesorska firma, so 
v San Franciscu za zaprtimi vrati kazali novo družino 
srčik, ki nadomešča obstoječe na arhitekturi skyla- 
ke. Nosi kodno ime kaby lake, dočim bo za kupce 
popularno znana kot sedma generacija procesorjev 
core. Konec avgusta so nato naznanili razpoložlji- 
vost prvih primerkov, na osnovi katerih smo na ber- 
linskem sejmu IFA že uzrli nekaj izdelkov. 


TIK-TAK JE MRTEV 


Kaby lake je prva generacija CPUjev, ki ne spada več 
v proslavljeno strategijo tik-tak. Z njo je Intel izme- 
nično v eni generaciji pomanjševal proizvodni proces 
(tik) in v drugi spreminjal arhitekturo (tak), torej raz- 
postavitev gradnikov v čipu, nikoli pa obojega naen- 
krat. Tako se inženirjem ni bilo treba hkrati mučiti s 
kapricami novih tovarniških strojev in povrhu s hrošči 
v razporeditvi tranzistorjev. Pristop je zagotavljal viso- 
ko stopnjo zanesljivosti in uporabniki ter delničarji so 
bili zadovoljni, firma pa je s tem nezadržnim napred- 
kom AMDju, ki se je nasprotno metal v bolj tvegane 
podvige, zlomila hrbet. 

Desetletje je tik-tak uspešno bljuval nove zasnove, 
zdaj pa se je njegova doba iztekla, saj ga razvoj proiz- 
vodnje polprevodniških čipov ne dohaja več. Pre- 
hajanje na pretikala vse manjših dimenzij je zaradi te- 
žav z manipulacijo snovi na ravni nanometrov vse 
zahtevnejše ter počasnejše. Obenem pa mora podjetje 

družine procesorjev brez pardona menjati na največ 
petnajst mesecev, saj to od njega zahtevajo proizva- 
jalci računalnikov in delničarji. Ker je na poltretje leto 
danes nemogoče izsiliti novo pomanjšanje, so morali 
v cikel vriniti novo, tretjo fazo. Pravijo ji optimizacija, 
s čimer so dobili novo trojico faz v ciklu: proces-arhi- 
tektura-optimizacija ali s kratico PAO. Broadwell je P, 
saj je gradnike pomanjšal z 22 na 14 nanometrov. 
Skylake je A, ker je bil nova arhitektura. Kaby lake je 
potemtakem O, dočim bo naslednik cannonlake spet 
P, prehod na manjši, 10-nanometrski proces. 

Glavno vprašanje je, kolikšen je učinek te optimizaci- 
je na hitrost. Po kaby laku sodeč ne drastičen, se pa 
tiče tako proizvodnih kot arhitekturnih izboljšav. "7th 
gen' bo po razpostavitvi elementov v vezju zelo podo- 
ben predhodniku in Intel prostodušno priznava, da naj 
se število inštrukcij na urin takt ne bi zvišalo. Poglavi- 
tni pohitritvi naj bi prišli iz dveh smeri. Prva je izpopol- 
njenje tovarniške linije, ki jo imenujejo 14nm-. Z njo 
so tranzistorji bolj razmaknjeni in imajo višji kanal, kar 
naj bi omogočalo okrog petnajst odstotkov višje fre- 
kvence glede na šestice. Druga novost je dodatek še 
več namenskih vezij za kodiranje videa, ki jim pravi- 
mo vezja omejene namembnosti (fixed function hard- 
ware ali FF), za razliko od splošnih pretikal v CPUju, ki 
meljejo katerekoli številke. S FF-deli čipa zna kaby la- 
ke strojno kodirati in odkodirati v kodekih HEVC (to je 
H.265) ter Googlovem konkurenčnem VP9. To je dvo- 
je načinov najmodernejšega stiskanja gibljive slike, ki 
sta posebej pomembna v pretakanju 4K-videa. 


OD SPODAJ NAVZGOR 


Opisana strojna (de)kompresija videa je zelo važna 
za manjše naprave, kot so tablice in ultraprenosniki, 
ki jih večina nuca za priročno konzumiranje medijskih 
vsebin in njihovo ustvarjanje - če se na primer na do- 
pustu lotiš posnetkov z goproja. Tako se preostanku 
CPUja ni treba ukvarjati s tem, kar pomeni odzivnejši 
in varčnejši sistem, saj FF-vezja porabijo zelo malo 
energije. Gladko prebavljanje visokoločljivostnega vi- 
dea na široko odpira vrata ultra HD blu-rayu in 4K- 
streamom Netflixa ter drugih servisov. Intel je v srčike 
vgradil tudi DRM, s čimer bodo funkcije uporabljali 
plačljivi servisi; prihodnje leto na primer Sonyjev UL- 
TRA. A o podrobnostih še molčijo. 

Opisane fletnosti imajo viden učinek na tablicah, 
medtem ko si je teže zamisliti korenit pribitek k hitro- 


19 


Za Intelovo podpredsednico Diane Bryant je na platnu eden prvih komercialnih pretvor- 
nikov iz električnega v svetlobni signal na silitiju, Kar je pomembna tehnološka novost. 


sti na namiznih računalnikih, kjer je procesor redko 
ozko grlo za video. Mar nameravajo tam priti skozi 
zgolj s povišanjem taktov?? Žal bomo ugibali do ja- 
nuarja, ko desktop različice sedme generacije šele 
dospejo. Intel je namreč pri kaby laku ubral podoben 
pristop kot pri broadwellu: najprej je dal ven naj- 
manjše inačice za tablice in ultraprenosnike, večjih 
pa se bomo načakali. To je posledica previdnosti, saj 
je manjše čipe laže izdelovati in lahko do takrat, ko 
proizvodnja na polno zalaufa čez ves repertoar, po- 
pravijo morebitne neprilike. 

Ta hip je tako na voljo šest procesorjev: trije šibkejši 
verzije Y za tablice in trije močnejši U za male laptope. 
V trgovinah jih posebej ne boš uzrl, marveč zgolj vgra- 
jene v naprave. Namizniških modelov še niso popisa- 
li, zato žal ne morem reči ničesar o točnejših frekven- 
cah ali številih jeder. Pomembno je, da januarja z njimi 
prispe nova platforma s čipovjem serije 200 (in torej 
nove mamaplate), zato je špekulirati o hitrosti brezve- 
ze. Če te zanima igrarski PC, moraš ta hip vedeti, da je 
prispela sedma generacija cora ... a šele januarja bo- 
do na voljo primerki, zanimivi zate. Trenutne izveden- 
ke so važne za kupce tablic in ultraprenosnikov, pri 
čemer je treba opozoriti na podrobnosti v imenovanju. 
Intel se je odrekel znamkam core m5 in m7, pod kate- 
rimi je prodajal tablične inačice Y, zato odslej pod co- 
re i5 in i7 najdeš tako Y kot U! Na to je treba biti pozo- 
ren in na embalaži preveriti polno značko oblike iX- 
7XXX. Core i5-7Y54 denimo skriva tabličnega, core 
i5-7200U pa močnejšega prenosniškega! 


Droni imajo pri 
metroma dosega 


Kaže, da bo temu generalno namenjen standard mo- 
bilne komunikacije 5G, ki naj bi dospel po letu 2020. 
Ta hip šele dobiva konkretno obliko, saj se ravno od- 
ločajo o frekvenčnih spektrih. Vemo pa, da bo po vsej 
verjetnosti heterogen standard, ki bo brezšivno vklju- 
čeval druge in obstoječe načine brezžičnega prenosa, 
kot je wi-fi. In bo terjal čisto drugačno trženje. "Če bi 
tok podatkov pametnega avtomobila tržili enako kot 
danes prenose s telefonov, bi bili stroški tega višji od 
tistih za gorivo," so povedali Intelovci. Telekomunika- 
cijska podjetja se bodo morala povsem osredotočiti 
na storitve in aplikacije. 


ZDRUŽEVANJE 
RESNIČNOSTI 


Internet stvari, kakor skupno imenujemo vsesplošno 
povezanost lončkov za rože, zobnih ščetk in ostalega 
v internet, je bil torej zopet prevladujoča tematika 
konference. Šef Brian Krzanich je pokazal joule, še 
eno od hardverskih razvojnih platform, okoli katerih 
je moč zgraditi na linijo povezan strojček in tako spo- 
znavati uporabnost interneta stvari. To je po edisonu, 
galileu, curie in arduinu 101, ki so jih predstavili na 
preteklih IDFih, že peta takšna Intelova zasnova. 
Medtem ko sta edison in curie namenjena velikim 
podjetjem, pa je joule s procesorjem atom napravljen 
za garažne 'makerje', kakor Američani pravijo zane- 
senjakom, ki sestavljajo domače električne in me- 
hanske stroje. Torej za tiste, ki želijo svojemu dronu 
dodati več pameti in boljšo povezljivost ter ga spariti z 
zaznavalnikom gest in okolice realsense, Intelovim 
naprednejšim posnemovalcem kinecta. 


ae av — 


jst v španoviji z BMWjem. Skupaj kanijo izdelati prvi robot- 
ajšnji šefe oddelka za vožnjo brez rok Elmar Frickenstein 


gljivejše izvedenke realsensa, kot je SR300 z dvema 
fSkega zaznavanja, ki ga uporabljajo za ogibanje oviram. 


kompletom joule so 


imeli na štantih družabne robotke japonske tvrdke 
Vstone. Potem si jih lahko učil grdo govoriti. 


— 


Realsense ima važno vlogo tudi pri naslednji novosti, 
s katero je Krzanich presenetil vse zbrane: VR-naočni- 
kih, imenovanih projekt Alloy. Pardon, MR-naočnikih, 
saj jih Intel imenuje naprava 'združene resničnosti! 
(merged reality). V naglavnik vgrajena prostorska ka- 
mera namreč omogoča prikaz obogatene resničnosti, 
predvsem pa ujame uporabnikove iztegnjene roke in 
jih izkoristi za nadzor. To je podobno, kot bi mahal z 
gibalnimi igratorji, le da tu ne držiš ničesar, zato lahko 
uporabiš posamezne prste! V demu se je možakar 
sprehajal po navideznem prostoru in z rokami obračal 


ventile. Druga pomembna lastnost alloya je, da v na- 
očnikih vsebuje ves hardver, zato ne potrebuje kablov 
in tudi ne okoliških senzorjev, da bi ga postavljali v 
prostor, ker slednjemu rabi realsense. Z alloyjem se 
moreš prosto sprehajati in rokovati tako z navidezni- 
mi kot z realnimi predmeti. Seveda ne gre pričakovati 
moči in kakovosti, primerljive z riftovo in vivovo. To- 
da brezvrvičnost tudi nekaj šteje. Odklopljena VR-pri- 
hodnost se očitno hitro bliža, saj se najave samostoj- 
nih headsetov vrstijo. No, Intelov umotvor pride šele 
koncem 2017. Tudi takrat to ne bo artikel trgovin, 
marveč odprta razvojna platforma nalik Googlovi, s 
katero bodo drugi snovali lastne izdelke. 

Platforma realsense se s temi novostmi pospešeno le- 
vi iz enega Intelovih mimogrednih eksperimentov v 
zelo pomemben podvig. Pri velikanu ne skrivajo am- 
bicij, da bi znamka postala ena najpomembnejših 
med senzoričnimi na področju interneta stvari. In bi 
recimo hladilnik s kamero opazil, kdaj prideš v kuhi- 
njo po sladoled in se sam odprl. Recimo. Po hodnikih 
Moscone Centra so frčali pred meseci napovedani 
droni typhoon s takšnimi očmi, pa hodili robotki in 
slično. Ravno za vse vrste botov so splovili razvojni 
kit euclid, ki v napravici velikosti čokoladice združuje 
realsense, procesno enoto z atomom in brezžično po- 
vezljivost. Tako lahko zanesenjak reč montira na 
vrtnega palčka, nakar zmene oživi in se odpravi iz 
bunkerja reševat Skynet. Hec na stran; pritrdili so jih 
že na avtomobile in ponucali za motrenje okolice. 
Šest takšnih kameric je nadzorovalo ves obod in ob 
dotičnih konstrukcijah je bolj jasno, od kje bodo prišli 
tisti terabajti podatkov, ki jih bo treba predelati. Eee, 
a da nočeš, da avto prostorsko snema vse okoli tebe? 
Zasebnost in to? To je pa štorija za kdaj drugič. 


Komplet euclid za NadgrajevanjeWobotov s kamero in procesorjem atom so 
razkazovali na simpatičnem malčku "Kilgasje dvignjenega na glavo vozil okoli. 

od 15. oktobra 2016 v Sloveniji 

NAJEM: M4 NAJEM: 
Oculus Rift Oculus Rift 


NAJEM: 


VR Ready PC 


- IZ 6700K 4.006hz 
- Gigahyte GTX 1080 
" od 20 eur /dan 


- Oculus rift Headset VR Ready DC 


- Senzor z stojalom 
% od 30 eur /dan % od 40 eur /dan 


www.rentaoculus.com 


www.rentaoculus.com www.rentaoculus.com 

ERNET NA LU6 


Po hi-fiju in wi-fiju je pred časom v ušesih zazvenel še li-fi, ki označuje način 
prenosa digitalnih podatkov z vidno svetlobo. Aggressor in Darguis de Sade 
se gresta pozanimat, kako bi se v splet povezala z žokanjem nočne svetilke. 


iti in bajti med napravami potujejo na raz- 
lične načine. Najbolj razširjen je tisti po žici, 
naj bo bakrena ali optična. Toda zaradi 
okornosti kablov se vse več naslanjamo na 
brezžične metode, na primer wi-fi, telefons- 
ki LTE, bluetooth in televizijski DVB-T. Semkaj so- 
di tudi prastari infrardeči vmesnik, ki signale pre- 
naša z utripanjem človeku nevidne lučke. Tako so 
se med seboj sporazumevali prvi mobiteli in dlanč- 
niki, isti princip uporabljajo starošolski televizijski 
daljinski upravljalniki. Pri vseh teh brezžičnih va- 
riantah je nosilec signala v zraku elektromagnetno 
valovanje, to je potujoče nihanje električnega in 
magnetnega polja. Metode se ločijo le v frekvencah 
valov. Televizijski valujejo od nekaj sto megaher- 
cev navzgor, brezžična mreža s par gigaherci in IR- 
svetloba teraherčno. 
Premik proti brezžičnemu je skokovit, saj smo se v 
zadnjem času navadili, da si večino vsebin in spo- 
ročil izmenjujemo mobilniško, torej po luftu. To pa 
med signali povzroča gnečo, kajti velika večina so- 
di v razmeroma ozek del elektromagnetnega spekt- 
ra, ki mu pravimo radijski valovi. Na njih res sloni 
vse, od telefonije prek GPSa do avtočka na daljin- 
sko. Najbolj so na udaru frekvence okrog 2,4 in 5 
gigahercev, kar lahko izkusiš, ko ti antena routerja 
zmoti brezžične slušalke. Zato nekateri inženirji po- 
gledujejo v druge dele spektra, konkretno proti vidni 
svetlobi z okolico. S tem skušajo čisto zares doseči, 
da bomo lahko do Netflixa dostopali potom luči na 
stropu! Sliši se prismuknjeno, toda vidna svetloba 
ima zaradi samosvojih lastnosti valov višje teore- 
tične hitrosti od radijskih in dosti obeta. Vse kaže, da 
se bo pristopa prijel naziv li-fi (iz light-fidelity), čera- 
vno ta pomeni le del tovrstne komunikacije. 


Dimni signali 2.0 


Človek vidno svetlobo že dolgo uporablja za sporo- 
čanje, kot so naši prebivalci naznanjali turške vpa- 
de s kresovi. Toda na tem mestu se ne bomo lote- 
vali takih staromodnih metod, kot je semafor, mar- 
več si bomo pogledali načine, pri katerih svetloba 
informacije prenaša med elektronskima strojema. 
Začetnik je Alexander Graham Bell, ki je leta 1880 
sestavil photophone, napravo, ki je govor od gla- 
sovnega sprejemnika do zvočnika poslala po svetl- 
obnem žarku dobrih dvesto metrov daleč. Še pred 
prvimi preboji v radijski komunikaciji! A vendarle je 
slednja ponudila prenose na mnogo večje razdalje, 
saj niso poznali luči, ki bi svetila čez Atlantik. Zato 
je photophone ostal le zanimivost zgodovine. Izum 
laserja ni pripeljal bistveno dlje, saj se snop v at- 
mostferi preveč razprši. Drugače pa je izven nje, kjer 
se sateliti že lasersko pogovarjajo. Rekord drži Mer- 
kurjeva sonda Messenger, ki je pred enajstimi leti 


Ob izumu photophona niso poznali dovolj dobrih 

žarnic, saj je Edison prvo patentiral šele leto prej. 

Zato je Bell za izvor svetlobe uporabil kar sonce, 
od koder prihaja snop v zrcalo na desni. 


ELEKTROMAGNETNI SPEKTRUM 


mikrovalovi infrardeče 
sevanje 


radijski valovi 


s 


vidna ultravijolična 
svetloba svetloba 


X-žarki žarki gama 

Satelit Evropske vesoljske agencije Sentinel-1 fot- 
ke Zemlje lasersko pošilja komunikacijskemu kole- 
gu. Prvi predlanski poskus je zmogel 0,6 gigabitov 
na sekundo, danes je pogovarjanje trikrat hitrejše. 


žmigala sprejemniku na razdalji 24 milijonov kilo- 
metrov. Namera Nase je, da se bomo tako sporazu- 
mevali s kolonijami na Marsu .. 

Navadni smrtniki smo doslej imeli več od drugega 
izuma, svetlobne diode, ki je najprej omogočila na- 

stanek poceni in varčnih ol enka infrardeče svet- 
lobe (to je tista z malo nižjimi frekvencami od vid- 
ne). Takšne lučke za sporočanje imajo televizijski 
daljinci. A za prenos podatkov je moč uporabiti tudi 
diodo za vidno luč, denimo v baterijski ali stropni 
svetilki. Tovrstni prijemi spadajo v tako imenovani 
"visible light communication' ali s kratico VLC. Sig- 
nalno utripanje se namreč odvija z mnogo višjo nag- 
lico od tistih šestdesetih hercev, kolikor zazna člo- 
veško oko. Podobno že vrsto let utripajo številne na- 
prave v naših domovanjih, recimo teve ali zaslon 
računalnika, v katerega buljimo dobršen del dneva. 


10" 18? 17 17 1%" 17 m 


Radijski valovi imajo v spektru najnižjo frekvenco oziroma najdaljšo valovno dolžino, ki je v metrih na- 
vedena na skali. Bolj kot se vzpenjamo po frekvenčni lestvici, več energije ima valovanje. Ultravijolič- 
no zna biti za človeka že nevarno, rentgenskim in gama žarkom pa se nasploh izogibamo. 


Osnovni deli svetlobnega podatkovnega kroga so ledica 
z modulatorjem (spredaj) in detektor. Tule so v PureLi- 
Fijevem razvojnem primerku li-1st nerodno veliki, na- 
predek naj bi jih kmalu pošteno zmanjšal. 

Ko imaš veliko izvorov signala, je lahko določiti lo- 
kacijo, kar zna biti ena večjih odlik li-fija. Trgovi- 
nam bo to omogočilo usmerjeno komunikacijo s 

kupcem brez dodatne opreme na policah. 


Primeri praktične rabe vidnih ledic za širjenje digi- 
talnih podatkov se pospešeno razširjajo. Philips je 
pred dvema letoma predstavil sistem za pomoč 
kupcem v trgovini, kjer nasvete sprožajo okoliške 
luči. Na pametne telefone si je treba prenesti apli- 
kacijo, nakar naprava po svoji kameri zazna kodira- 
no utripanje LED-osvetljave v prostoru. Telefon lah- 
ko na ta način natančno določi lokacijo uporabnika 
in ga denimo med policami vodi do želenega izdel- 
ka. Spotoma mu, ko prečka določeno točko, dodeli 
kak nagradni kupon. Philips idejo pridno trži in jo je 
že moč najti po svetu. V drugo smer gre Disneyjeva 
pogruntavščina, ki je s svetlobo spojila princeskino 
oblekico in čarobno paličico. Ko punčara zamahne 
s plastiko, njene lučke sporočijo kostumu, kako mo- 
ra še sam zažareti. 

A početi znamo tudi več od preprostih strojnih uka- 
zov - z močno lučjo je moč prenašati video! Češki 
odprti sistem RONJA je legendaren med zanese- 
njaškimi inženirji, ki z močnimi ledicami tonačinov- 
no že dobro desetletje pošiljajo gibljive sličice več 
kot kilometer daleč. Zaenkrat zahteva naprednejši 
reflektor in strokovno znanje za uporabo. Toda s šir- 
jenjem kompaktnih LED-svetil na vse konce bo VLC 
vse bolj preprost način povezave naprav. 


Ronjin oddajno-prejemni sistem ima v eni cevi 
LED-luč za pošiljanje in v drugi detektor. Hitrost je 
10 megabitov na sekundo ob dobri vidljivosti, do- 
čim se v megli ali snegu povezava lahko prekine. 


Li-fi, to je kaj? 

V to smer je razmišljal Harald Haas z univerze v 
Edinburghu in svetu svoje ideje prvič predstavil na 
enem govorov serije TED julija 2011. Uporabil je 
LED-sijalko, ki je utripala v očesu nezaznavnih na- 
nosekundnih pulzih. Na drugi strani je kot svetlobni 
sprejemnik rabila majhna fotodioda. Oba elementa 
sta bila najbolj običajne vrste, taka, kot ju lahko za 
par kovancev kupimo v vsaki trgovini z elektroma- 
terialom. Kakopak je bila sijalka povezana še z mo- 
dulacijsko napravo, ki je podatke pretvarjala v bli- 
ske. Pred zaprepadenimi gledalci je na ta način pre- 
našal video v HD-ločljivosti 720p. Tehnologiji je na- 

del ime li-fi, kar je seveda aluzija na wi-fi, in prompt- 
no ustanovil hčerinsko podjetje univerze PureLiFi za 
trženje iznajdbe. 

Haasovi poizkusi so pokazali, da noviteta obljublja 
hudirjevo visoke hitrosti prenosa. V laboratoriju naj 
bi namreč dosegli nič manj kot 224 gigabitov na se- 
kundo, resda z zelo posebno lasersko ledico. Za po- 
nazoritev: s tako prepustnostjo bi kakega od nekaj 
deset gigabajtov velikih blu-ray filmov s spleta pre- 
nesli v sekundi ali dveh. To je posledica višjih fre- 
kvenc vidne svetlobe od radijskih valov, zaradi česar 
lahko vanjo zapakiramo več informacij, in širšega 
spektra, kar pomeni, da lahko za transport hkrati 
ponucajo več frekvenc hkrati. Vendar tudi ostali 
obeti niso kar tako. Ker so naši bivalni in delovni 
prostori že opremljeni s svetilnimi telesi, je oddaj- 
niška infrastruktura skorajda vzpostavljena. Prido- 
dati je treba le modulatorje in fotosprejemnike. Sta- 
re sijalke na žarilno nitko niso uporabne, saj ne zmo- 
rejo dovolj hitrega prižiganja in ugašanja, in tudi 
flourescentne sijalke so počasnejše. A problem se 
rešuje sam od sebe, saj ledice nezadržno prodirajo 
v naša življenja. Najbolj fino pa se zdi, da dodatne 
funkcije lestencev ne bomo niti opazili. 


an 


Pošiljanje Igre prestolov na računalo skozi stropno 
luč se nam zdi čudno zato, ker smo tako vajeni 
prvotne rabe svetil. Toda otročad bo v prihodnosti 
privzeto pričakovala, da ji nosijo internet. 


Pred poltretjim letom je firma PureLiFi na Svetov- 
nem kongresu mobilnosti v Barceloni prikazala prvo 
komercialno tozadevno rešitev li-1st. Ta zmore na 
tri metre razdalje v obe smeri preslikati podatke s 
hitrostjo 11,5 megabitov na sekundo. Leto zatem je 
sledil li-flame z nekajkrat višjo brzino. Estonski star- 
tup Velmenni je dotični sistem nafriziral in lansko je- 
sen pokazal storitev Jugnu, s katero so zadeve sem 
in tja selili pri gigabitnih hitrostih. Napredek je bli- 
skovit in Haas ter sodelavci menijo, da bodo izdelki 
za nas v trgovinah v približno v dveh letih. A moža- 
kar meri višje. Na še enem TED-talku je lani poka- 
zal, kako je moč za sprejemnik uporabiti kar panel 
sončnih celic. Njegova vizija so afriške vasice, ki jim 
take celice nosijo tako elektriko kot internet. 


Potenciali in švohnote 


Li-fi torej ne zaobjema vse svetlobne komunikacije, 
marveč je Haasova tržna iznajdba, ki je od vseh luč- 
kastih pristopov najbolj navdušujoča. Od ostalih jo 
loči predvsem obljuba dvosmernega prometa in iz- 
raba obstoječih LED-svetil v bivalnih prostorih. Za 
zdaj še ne vemo prav dobro, koliko je vsem prog- 
ramskim zvijačam navkljub uporaben na prostem. 
Tam utegne signal z motnjami napasti najmočnejši 
oddajnik svetlobe v našem osončju, pa tudi drugod 

bi nenadzorovana svetlobna drezanja znala povzro- 
čati težave. Dalje: čeprav so tak podatkovni tok že 
uspešno uklonili in poslali za ovinek, gigabajti vsaj 
za zdaj ne morejo potovati skozi stene. Zna pa si- 
stem brezšivno preskakovati med izvori signala, to- 
rej lučmi. In nenazadnje se velja vprašati, kakšna bo 
zmogljivost ob ugasnjenih lučeh, saj bodo morale 
tedaj utripati z jakostjo, ki osebe ne bo motila. Haas 
trdi, da bo pasovna širina v temi še vedno znosna ... 
Svetlobne povezave tako v splošnem gotovo ne bo- 
do nadomestile radijskih. Njihova prihodnost je bolj 
nišna, oportunistična. V pisarnah bi po li-fiju oprav- 
ljali dela, ki zahtevajo največjo prepustnost, deni- 
mo videokonference in prenose velikih datotek, do- 
čim bi preostali delovni tokovi tekli na star način. 
Podobno bi lahko vpregli javne svetilke pred opero 
ali stadionom za tiste, ki so iz tega ali onega razloga 
ostali brez kart. Postavanje po njimi bi omogočilo 
digitalno spremljanje dogodka, prirediteljem pa mor- 
da dodaten cekin. Celo nezmožnost potovanja svet- 
lobe skozi stene je v določenih okoliščinah unovč- 
ljiva prednost, kajti takim povezavam je teže prisluš- 
kovati. Obeti so vsekakor dobri in analitiki področju 
slikajo 82-odstotno stopnjo rasti. Že leta 2018 naj bi 
šlo v promet za šest milijard ameriških dolarjev stroj- 
ne in programske opreme z nalepko li-fi. 

Najbolj odločilna utegne biti njegova vloga v obdob- 
ju trendovskega 'interneta stvari'. Saj veste, za kaj 
gre: naši televizorji, garažna vrata in mesoreznice 
bodo povezani v splet, kamor bodo pošiljali poročila 
o svojem stanju, od tam prejemali ukaze in sploh 
živeli živahno podatkovno življenje. Tu bi bila pove- 
zava z najbližjo svetilko precej laže izvedljiva kot 
strateško razpostavljanje dostopnih točk v vse ko- 
tičke domovanja. Da res ne bo dvoma, v katero 
smer gre napredek: sredi prejšnjega meseca so ma- 
herji v kodi posodobitve iOSa našli vrstico 'LiFi Ca- 
pability', kar daje vedeti, da se z lučkarjenjem uk- 
varjajo tudi v Cupertinu. iBulb nam ne uide. 


bo —a 
Svetlobna komunikacija zaradi drugih frekvenc ne | 
bo motila obstoječe radijske in bo primerna reci- 
mo za bolnišnice z občutljivimi aparati. Pa za leta- 
la, kar pomeni rabo gizmov med vzletanjem. 

' Če bi bil Sneti običajen obiskovalec največjega evropskega igrosmenja v Kčlnu, 
| bi bil nad obiljem praktično preizkusljivih špilov otroško očaran - sploh če bi v 
Porenje med 17. in 21. avgustom dopotoval prvič. Ker pa je v Nemčiji stara 
stranka po novinarski dolžnosti, pod bliščem in truščem vidi obete sprememb. | »" 
V MI RRRRRALDODDOUODM va 174 rz uv 


Gamescomove rasti. Odkar je prireditev leta 2009 prevzela štafeto 

od leipziškega Games Conventiona, katerega vzhodna lokacija se 
je izkazala za pretirano oddaljeno od centrov tehnološkega dogajanja, je 
rast stalna. Z 245.000 obiskovalcev so zlezli na letošnjih 345 tisoč, s 485 
razstavljavcev na 877 in s 120.000 kvadratnih metrov razstavnega pro- 
stora na 193 tisoč. Ilustrativno rečeno je to toliko kot devet Gospodarskih 
razstavišč. Segway pride kar prav. 
Orenk je torej poskočila količina romarjev, kar priča o priljubljenosti elek- 
tronske zabave v Germaniji in širše. V praksi jo pokaže avgustovska podoba 
četrtega največjega mesta v Nemčiji, kajti tedaj se špili v Kolnu postavijo ob 
bok kolschu, klobasam in kolonjski. Povsod so, od velikih oglasov ob ce- 
stah in na podzemni do prizorišča Gamescoma, sejmišča Koelnmesse. Ot- 
voritve se udeležijo tudi politični velmožje, vključno z županjo, saj je priredi- 
tev za mesto jako pomembna. Stotisoči napolnijo hotele, hostle, zasebne 
sobe, gostilne, turistične znamenitosti, kot je diablovska katedrala ... Morda 
celo dvanajstnadstropno Pascho, največje kurbišče v Evropi. Specialna po- 
nudba za geeke: Alyx Vance strip show, Lara 6 Chun-Li lesbo experience, 
dominatrix dungeon with Bayonetta, Duke does D.Va. Če še ni, pa še bo! 


Prinesi stol in hladno pivo 


Če tega džumbusa še ne bi izkusil, bi vsekakor neverjetno strmel v nepre- 
gledno množico mladeži in stareži, ki potrpežljivo čakata na vstopnice ter se 
mirno razporejata v črevaste vrste pred razstavnimi prostori. Ljudje v neka- 
terih primerih čakajo po več ur, da preizkusijo pričakovani špil ali celo zgolj 
uzrejo propagandni filmček iz njega. Za razliko od Electronic Entertainment 
Expa je namreč Gamescom poleg za profesionalce odprt za splošno publi- 
ko. Vsi prisotni so bili letos v luči terorističnih napadov na staro celino delež- 
ni temeljitih pregledov osebne prtljage in pogledov na policijske kombije ter 
može postave s šmajserji, zato je šlo vse skupaj še nekoliko bolj počasi. A 
prislovično hladnokrvna švabska raja se ni vznemirjala, temveč je izvlekla 
3DS ali mobilnik, čvekala, se dobrovoljno nasmejala, srebnila ječmenovo 
vodico in čas je šel mimo. Za sprostitev je itak lahko zavila na kakšno ob- 
stransko dogajanje - BMXarsko tekmovanje, posedanje na peščeni plaži, 
ogledovanje ali sodelovanje v vasici za cosplayerje, območje za družine, 
razdelek za stare računalnike in konzole, glasbeniški oder, štante s fanovsko 
robo, območje za avtograme, ločeni predel za poslovneže, kjer novinarji 
preživimo največ časa ... Vse seveda po germansko organizirano, umirjeno 
in čisto. Tako se dela. 


K: navdušencu nad videoigrami mi je v veselje opazovati krivuljo 

Vesoljska prostoletalnica Star Citizen je za številne najbolj hotna prihajajoča igra in no- 
vosti na Gamescomu so potrdile njeno neznansko privlačnost. Na štantu je gmajna 
preizkušala verzijo 2.5 z oporiščem, ki se ga je dalo peš raziskovati. Šefe Chris Roberts 
pa je za zaprtimi vrati obelodanil inačico 3.0 z gladkim prehajanjem med. vesoljem in 
površjem planetov in interakcijo z drugimi. To torej dobiš za 1004 milijončkov! 

Sanjaš o tem, da bi si lahko priljubljeni avto v igri ogledal od zunaj in od znotraj samo 
s premikanjem glave, na katero je posajena VR-čelada? In da bi se nato med dirkanjem 
svobodno oziral naokoli? To omogoča že Project CARS, vendar zna biti Driveclub VR 
na PS4 S šlemom playstation VR aplikacija, ki bo zaradi lahkotnosti prepričala bolj ne- 
deljske dirkače. Zal bo igra okrnjena glede grafike, vremena in števila nasprotnikov. 


PIRE aa " 

na 


— | slike iz Kelmorajna postajajo utečene in leto za letom enake, spreminjajo se le ksihti gomazeče rulje in tematika gromozanskih postrov, ki 


V visijo spod stropa. Med tednom je še znosno, čeprav za udobje okrog sebe potrebuješ force field. Za vikend pa spričo nepopisne gužve vžge "a 
4 


le še buldožerska taktika — glavo dol, komolce ven in rini proti kraju, kamor si namenjen. Le na otročiče pazi, kajti dogodek je tudi družinski. 


Zž. Z NETA V 


4 ič hočeš sa : z B M m 
Pe oa — Citizen igrati, kot se spodobi, pljuneš cekine za nindža PC in dvodelni joystiški sistem 
ae k k Sa V prijaznejše vode in nabaviš 3DS, na katerem je teklo več naslovov, na primer | 
-. rty: Star Rush in Dragon Ouest VII. A ni se moč znebiti občutka, da je mašinca v zatonu ij 

Troje osrednjih naprav za navidezno resničnost — Oculus rift, HTC vive in playstation VR — se dalje trudi podkuriti interes splošne publike 
Iz tega zornega kota je razumljivo, da to počno zlasti z enostavnimi igričkami, vendar na dolgi rok s tem področju delajo medvedjo uslu- 
go. Itak je roba v tej generaciji predraga, preveč neudobna in premalo intuitivna za vobčo rabo. Še največ šans za širok uspeh ima PSVR. 

i strani trdojedrni gejmerji čakajo ure preizkus nove igre ali dodatka, kakršen je Knights 
of the Sea za 'ladjice potapljat' War Thunder (prihajajo torpedni čolni!), na drugi pa priložnostni igralci ter otroci navdušens- 
ko in često brez pretiranega stanja v vrsti preizkušajo sebi ljube zabavnice. Recimo prihajajoče Skylanderje, Imaginators. 

Sejemska vsebina je vsesortna. Na en 


No, vseeno je poudarek na gnetenju v prostornih halah, ki se tresejo od 
zvočniškega bobnenja in so nepopisno segrete od teles ter premnogih 
mašin, ki poganjajo sanje. Predbožični čas, ko gre v promet največ iger in 
vsega, kar je z njimi povezano, se je že začel, zato so bile na ogled in otip 
postavljene orjaške kandidatke za dedkomrazne uspešnice. Rulj je mrežno 
nažigal naslednji Battlefield in naslednji Call of Duty, trajbal žogo v PESu 
(20)17, preizkušal Final Fantasy XV, sekljal vikinge v For Honor, rešetal v 
Gears of War 4 in Mafiji 3, se mlatil v Tekkenu 7, sprožal na koš v NBA 
2K17, zbiral monstrumčiče v Pokemon Sun, drkal ducate neodvisnic, ki si 
hočejo odškrniti lasten kos pogače ... Če si imel v mislih tri prihajajoče igre, 
je bilo veliko možnosti, da boš deležen vsaj dveh. 


Nagrada za domislek sejma gre 'nosulus riftu', promocijskemu nanosniku za South 
Park: Fractured but Whole, ki je med igranjem izpuščal ostudne prdčevske vonje. 


il udou rn i k pod robnosti Naprave žal ne bo v prosti prodaji. Šit u rit, pa tako smo si želeli testa smellblasterja! 


Predvsem so na Gamescomu 2016 založniki obelodanili nemalo novosti 
glede že znanih titul. Imeli smo priložnost videti bojevalne sposobnosti no- 
vega lika Emily Kaldwin v Dishonored 2, odigrati kos bojda dolge in zgod- 
beno močne samotarske kampanje v Titanfallu 2 ter ugledati frišne nivoje 
risankaste poskakovalnice Yooka-Laylee, ki se močno naslanja na prosla- 
vljeni Banjo-Kazooie. Videti je bilo moč Crashov Bandicootov nivo v Sky- 
landers: Imaginators, ultimate team v Fifi 17, Deadpoola v Injustice 2, prila- 
gajanje opreme v Ghost Recon: Wildlands in dvoje večigralskih načinov v 
Watch Dogs 2 - bounty hunter in hacking invasion. Splošna publika je v 
praksi preizkusila hecno piratščino Sea of Thieves in novo karto za Over- 
watch, kraju primerno nemški grad Eichenwalde. Takisto je za časa smenja 
izvedela, da bo moč zmaja v Scaleboundu nadzorovati direktno, kar s(m)o 
navdušenci nad to panzerdragoonsko arkado terjali že lep čas, da finski stu- 
dio Remedy po Ouantum Breaku dela na nadaljevanju ene najbolj priljublje- 
nih streljank v Aziji, Crossfiru 2, da bo imel Infinite Warfare modus zombies 
in spaceland ter da Half-Lifa 3 še ne bo. 

Kar se tiče vročega področja navidezne resničnosti, je Oculus na Games- 


Namesto najave novega Need for Speeda je EA vročico okrog svojih špilov dvigal s kon- 
gi kretnostmi o novem modusu battle station v Star Wars: Battlefrontu. Najprej se bodo 


com prinesel dvodelni kontrolnik touch za svoj rift, ki bo nadomestil joypad uporniška plovila v vesolju (končno) borila za zvezdni rušilec. Druga faza se bo odvila 
za xbox one in omogočil podobno funkcionalnost kot nadzorni parček kon- peš v Zvezdi smrti, nakar bodo morali uporniki srednjo razstreliti, kar jim bo med dru- 
kurenčnega viva. Ta ni kaj dosti opozarjal nase, veliko bolj podjeten pa je bil gim skušal preprečiti Vader v TIE advancedu. The geek factor is strong with this one. 
Sony s čelado playstation VR. Splošni publiki so v preizkus ponudili dosti 

špilov, od Batman: Arkham VR in EVE Valkyrie prek biljarda Hustle Kings NUZETE 


VR do obetavne mehanske športne streljanke RIGS in klasičnega šuterja 
Super Stardust Ultra VR. Izbranci so vozili tudi Driveclub VR, žal pa podpore 
šlemu ni pokazal Gran Turismo Sport. Tega so žal prestavili na 2017, bil pa 
je prisoten z novim običajnorealnostnim demom, še lepšim in bolj uživants- 
kim od onega na EJJu. 


Za angeli hodeč 


Slednja primerjava z ameriškim velešovom je povedna za celoten Games- 
com. Domala vse je bilo le podaljšek, nadgradnja pomembnosti, ki so se 
zgodile v Los Angelesu. Skoraj tristo petdeset tisoč obiskovalcev je impo- 
zantna cifra, vendar na rovaš lakote po osebni izkušnji in ne tega, da bi bili 
obiskovalci deležni velikih novosti. Teh v Nemčiji letos praktično ni bilo in y 
ko smo iskali robo za sveže privjuje, smo morali dodobra postrgati sod. Pa ke, s 4 MB key X S 
še a ai NA ša GD manjšega kalibra. Gamescom je bil domala k Herojska streljanka Overwatch pospešeno nabreka od igralcev, Blizzard, ki je v 
celoti publicitetni podaljšek EŠja, s čimer je dal jasno vedeti, da je Evropa Nemčiji raztural, pa jim streže uspred in uzad. Igro sproti patehajo kot usekani, 
za industrijo videoiger kolonija ZDA. Tako onkraj kot tostran luže vlada dodajajo junake in karte ter rihtajo kompetitivno plat. Ob tem so naredili še krat- 
mrzlica za enakimi naslovi, enakimi sistemi in enakimi trendi, pri čemer kometražno risanko o robotu Bastionu. Ni baš Pixar, je pa prisrčna in smešna. 

Bojda največja e-športna organizacija na svetu, ESL iliti Electronic Sports League, je na Gamescomu organizirala več tekmovanj. Med najbolj 
priljubljenimi so bili Counter-Strike, League of Legends, Hearthstone in Heroes of the Storm, ki so se jim pridružili prihajajoči Lawbreakers, ani- 
mejski Elsword in Nintendov Splatoon. Največ ljudi so razkomotil ESL, kakopak privlekli obračuni profičev. For Khaz Denar! 


d W—4 - a dd. -.- — 
WEA Camescom je absolutno primeren plac, kamor pripelješ otroke, da izkusijo najnovejše titu- ke ne 
V ia le. Res pa je, da v skladu s strogimi nemškimi zakoni mladiči prejmejo barvne zapestnice, ki 
y jim onemogočijo prisostvovanje nasilnim prizorom. Zato s fotrčki trajbajo najnovejše figu- 
K rične igre in v vitrinah občudujejo zbirke figuric, kakršnih sami ne bodo nikdar posedovali. 


AE O ER ZRA 
Namesto direktorjev, ki bi bajali o moči te i um je Mi En: imi MEZON 3. 
kisa orjev, ki bi jali o moči te in naslednj zole, se je Microsoft osredočil na svoje igralne upe. Risankasti družabni gusarščini 3. 
S skupinsi im vodenjem ladij Sea of Thieves so namenili koncertič morskih roparjev, ki je ustvaril odlično vzdušje pred praktičnim preizkusom MM 
na številnih igralnih postajah (he, he). Takisto je bilo moč igrati Forzo Horizon 3 in Gears of War 4, tudi v 4K. Na močnem PCju, ne na scorpiu. Z 

čišče, 'cosplay village'. Od tam odhajajo na raide širom prizo- č ; 
ajo v baržunu in raševini. Vonj mora biti po nekaj urah res žmoht- Mei j 
rično robo, kakršna osmisli dnevno sobo slehernega tr00 geeka. MM 

$| Gamescom še zdaleč ni le bolščanje v ekrane v temačnih halah. Spremljevalnega dogajanja je nemalo: tekmovanje v prede- 
lovanju ohišja, dirke z droni, tržnica kolektorske robe, delavnice, razstave, predstave ekstremnih športnikov, trenje prest s 


karate udarci in, ko oči in noge omagajo, srkanje koktejlov in nastavljanje poletnemu soncu na tradicionalni peščeni plaži. 

tempo narekujejo za Kipom svobode. Na obeh straneh velike luže so najbolj 
priljubljene in prodajane domala iste igre - Call of Duty, Battlefield, Fallout, 
Battlefront, GTA, FIFA, Witcher, Assassin, Batman, Uncharted, Division, 
Doom, Overwatch, Dota, League of Legends. Velik odstotek jih naredijo v 
ameriških, ne evropskih studijih, in če pogledamo največje titule letošnjika, 
jih ne bo prav obilo nastalo na stari celini, z Anglijo vred. Mimogrede, njiho- 
va gamerska industrija bo imela zaradi brexita kar nekaj težav. ki 
E3 je nekaj izdajateljev izdalo - tam niso imeli ne lastnega šova ne štanta, ki 

stane desettisoče dolarjev. Preskočili so ga Activision, Disney in Warga- gi h 
ming.net, medtem ko je Electronic Arts udejanjil ločene dogodke EA Play. s z k 

Nintendo pa tam ni priredil 'tiskovne konference', kot se reče predstavam, Werewolves Within bo zanimiv VR-špil, kjer se bodo spletn igralc 
kjer prisotnim in svetovni gmajni z odrov obelodanijo prihajajoče naslove, dobi srednjeveških vaščanov posedli v krog. Tam bodo na podlagi namigov in opa- 
po možnosti z udeležbo medijskih zvezd. V Kelmorajnu (staro slovensko žanj uganjevali, kdo od njih je v resnici volkodlak. Decembra za rift, oculus in PSVR. 
ime za Koln) je bilo nekoliko drugače - EA je prisoten s stojnico, prav tako 
Activision, Nintendo in Wargaming. Slednji je konvencijo izrabil za težko 
pričakovano splovitev (kakopak) nemških bojnih ladij v World of Warships, 
napoved švedskih vozil v World of Tanks in novost, Hybrid Wars. To bo kla- 
sična dvopalična streljanka s pogledom od zgoraj, kjer se bomo v letu 2060 
na vso moč rešetali s tanki in roboti. Teh je na splošno mrgolelo, tako da 
bodo zaljubljenci v mogočni hodeči pleh naslednja leta preskrbljeni, iz- 
vzemši resne simulacije tipa MechWarrior, šmrk. Razlog za tovrstno prisot- 
nost firm je preprost: v Nemčiji so ta podjetja stregla končnemu občinstvu 
in spletni prenos ni nadomestilo za praktični preizkus. Lastno igranje na 
srečo mnogim še vedno pomeni največ. 

Toda Gamescom je bil pomanjkljiv na konferenčnem koncu. Tiskovke niso 
organizirali ne Microsoft ne Sony ne EA; slednji se je potrudil le do te mere, 
da so predvajali kolaž prizorov iz prihajajočih špilov. S tem je evropski 
smenj izgubil na vtisu celokupnosti, zlasti ker je manjkalo par velikih zadev 
iz Amerike, med njimi God of War, Days Gone in The Last Guardian. Na- 
sploh se Sony obrača proč od Kalna, kjer je bil še pred nekaj leti eden glav- 
nih akterjev. Zdaj robo, kot je playstation slim, predstavlja na lastnih do- 
godkih in drugih prireditvah, kot je pariški igrarski zlet. Se pravi, nič veleno- 
vosti in občutno manj šova za globalno publiko na račun osebnega preiz- 2] S hodci SANA Nia gr S V 
kušanja. Če te zanima slednje, je Gamescom zate vsekakor romarska desti- | S hodci se bo moč tudi pogovarjati, kar naj bi okrepilo vez med njimi in pilotom. 

nacija številka ena. Dnevna karta stane od 13 do 18 evrov, čemur prištej 

stroške prevoza, nastanitve in telesnih potrebščin. Izkupiček - nepozabni 
spomini. Če gledaš od daleč, pa je občutek zanemarjenosti definitivno pri- 
soten. 


Drugačni obeti 


A napak bi bilo odsotnost odrskih predstav na Gamescomu gledati le skozi 
prizmo užaljenega Evropejca. Menim, da ne gre toliko za namerno zaposta- 
vljanje stare celine kot za naraven razvoj dogodkov, ki tečejo k zniževanju 
stroškov in neposrednemu komuniciranju z odjemalci. En spektakularen 
nagovor šefa in zvezdnika na leto je za firme dovolj, saj tedaj dosežejo pu- 
bliko po vsem svetu. In smiselno je, da se to zgodi na E3ju, ki se odvije prvi. 
Trend se bo gotovo nadaljeval in glede na to, kako navdušen je bil EAjev šef 
Peter Moore nad svojim skromnim videokolažem namesto tradicionalno 
predstavitvijo, se zna zgoditi, da bo začelo na konferenčnem področju kma- 
Ma a m PONI Ertaelbract Sina ne negi obe neskelo > Tale zamorec bo glavni pritiskalec petelinov in obračalec volanov v Mafiji 3, novi 
gle ESTATE A, mava a piMline gavotanca viole grandtheftautovščini, ki se bo dogajala v neworleansastem kraju leta 1968. Na sejmu 
unijev, Spre gami loko, Kolkerje (nega za nono, Dajkeli Mom so pokazali odličen demo, ki je pokazal tako akcijsko naravo kot poudarjeno kinema- | 
umolknejo in nam dajo iger, Kruh pa naj klobaso drži. tografično plat igre. Vsi obeti kažejo, da 9. oktobra dobimo izvrstno gangsterščino. 

Zvezdnikov na Gamescomu še zdaleč ni toliko kot na E3ju, kar prireditvi štejem v plus, saj je redkokaj bolj mučno kot gledati silebritije, ki gej- 
majo, ker so jim tako ukazali agenti. Pri 2K Games se je v podporo NBA 2K17 pojavil največji zvezdnik nemške košarkarske reprezentance Den- 
nis Schrader (Nowitzki ne igra več), član Atlanta Hawkov. Kdo je pa Max Gaysinger? Bojda nek opazovanež z YouTuba, ki svira kitaro in je lep. 

V bizniscenter navadnež nima vstopa. Tu smo novinarji in poslovneži o H 
trušča deležni predstavitev špilov in sestankov. Tačas nam strežejo uspred in uzad, turške ma- 
o, ker je bila letos Turčija Gamescomova država partnerica. 

4 MEJ media stage' je oder, kjer skupnost zabava sebe. Semkaj se postavijo tudi velmožje in velžene, kot je kelmorajnska županja 
Vok enriette Reker (teta v rjavem kostimu). Ona je med zaslužnimi, da so letos v tamkajšnji katedrali uredili pravi laserski šov, ki je zna- 
menito cerkev odel v mavrično svetlobo in povedal religiozno zgodbo. Podprli so ga s prijetnimi vonji, ki so še podkrepili vzdušje. 

Ko je skupina Giants leta 2008 splovila Farming Simulator, ga je pro 
ka presežejo milijon in za 'Landwirtschafts Simulator", ki je v 

k Tudi razvijalska konferenca GDC je privlekla par tisoč ljudi iz več ducatov dežel, ki so se skušali podkovati v teoriji izdelave iger in navezati 
stike. Tukajšnje vzdušje je bilo bistveno tišje in resnejše kot na sosednjem Gamescomu, kjer so na kraju podelili nagrade odličnosti. Gre se- 
veda za čisto marketinško finto, kjer plaketo brez heca pokasira domala vsaka večja igra, ki je itak še ni na razpolago. Prsotrk deluks! 

Preznojen in drhtečih rok se Aggressor izogiba rezilom in kroglam vse bolj pri- 
ljubljenih načinov igranja, kjer naši liki umrejo čisto do smrti. Tako bo vnukom 
govoril o doživetjih v Diablu, kot so njemu dedki pravili o dnevih na fronti. 


ekateri pravijo, da so izzivi v vir- 
tualnih svetovih le iluzija, ker je 
moč ob bridkem neuspehu eno- 
stavno naložiti shranjeni polo- 
žaj. Ko igralci pomislimo na obrabljenost 
knofov F5 in F9 za guick save in guick 
load, se ta očitek ne zdi iz trte izvit. Še zla- 
sti drži za novejše igre, ki se trudijo ustreči 
množicam, zato v njih smrt praktično ne 
nosi posledic, na primer v Lego špilih. Vča- 
sih nas niso ujčkali in ni bilo shranjevanja, 
število življenj pa je bilo omejeno. Avtomat 
za Carrier Air Wing ti je pogoltnil vso žep- 
nino in potem si moral žicati za sladoled. 
Vendar nekateri brez shranjevanja igrajo 
tudi popularne sodobne igre in se tako ne- 
nehno spogledujejo s pogrebnikom. Ne za- 
to, ker jim igra ne bi dala izbire, marveč 
ker tako hočejo! Da bi Diabla III igral z 
enim samim življenjem in bi mi barbara 
šestdesete razvojne stopnje zaklal padec z 
linije? A si čisto usekan?! Toda ljudje to 
počno, celo vse bolj. Dobrodošel v način 
nepreklicne smrti, permadeath. 


LIVES:05 


Nekdaj so zaguljenost nižali z višjim številom življenj junaka, kot v legendarnem Prehi- 
storiku. Zalogo si mogel med igro večati, običajno na kakšnih skritih lokacijah. 


ČAST NA TNALO! 


Poenostavljanje iger je že pred časom sprožilo odpor 
mnogih zavzetih igralcev, ki menijo, da morajo navidez- 
na potepanja predstavljati orenk spretnostni izziv. Ob 
zajtrku počnejo speedrune skozi Dark Souls in gledajo 
zviška na 'umazane casuale'. In kjer je povpraševanje, je 
ponudba, kajti v porastu so podžanri neizprosnih preži- 
vetvenih podvigov in zahtevnih frpjk brez prerojevanja 
vrste roguelike. 

Na vrhu spiska mazohističnih možnosti je izklop poljub- 
nega shranjevanja in oživitve našega padlega bojevnika. 
To pomeni njegovo nepovratno smrt, zaradi česar lahko 
sleherna napaka botruje kruti kazni. Ta način je dobil ra- 
zlične nazive, kot so hardcore, ironman in permadeath, 
krajše za permanent death. Ljudje ga igrajo iz več kot 
enega vzgiba, saj je prepričal celo mnoge, ki jim ni do 
frajerskega zbiranja dosežkov! 

Na bežni pogled bi menili, da je trajni pokop zaštihanih 
junakov vračanje v rosno dobo industrije. A ni čisto ta- 
ko. Proizvajalcem arkadnih mašin je bilo v interesu, da si 
za ročko prebil čimveč ur in potrošil čimveč cvenka, za- 
to so te radi metali nazaj na začetek. Tudi na konzolah 
predelave avtomatnih hitov, na primer Tempest, Centi- 

pede in drugi, niso poznale sejvanja. Prve naprave tega 
strojno niso omogočale, špili pa so bili sami po sebi 
krajši in drugače zastavljeni kot današnji večji naslovi. 
Prvenstveno je šlo za spretnostne igre, v katerih si zbi- 
ral točke. Pitfall za atarije je imel denimo časovno ome- 
jitev dvajsetih minut in če si padel v prepad, nisi bil ob 
kaj dosti življenja. 

Danes pa je drugače, kajti načine s permadeathom naj- 
večkrat najdemo v strategijah in pri igranju vlog, torej v 
naslovih, ki jih igramo na desetine ur in si liki nako- 
pičijo ogromno virtualne imovine ter veščin. Instantno 
se posloviti od tovrstnega junaka po večerih truda se 
zdi precej trčeno. Sploh zato, ker bojem mnogokrat 
ukazuje kocka ali te more ugonobiti tehnična nevšeč- 
nost, kot je odklop z interneta v Diablu Ill. Večina ljudi 
se zato vklopa načina hardcore izogiba kot Mario pre- 
padov oziroma zanj sploh ne ve. S strahom gledajo tu- 
di na lopovsko podzvrst igranja vlog, ki je dobila ime 
po igri Rogue iz leta 1980 in ima zapovedano eno sa- 
mo življenje za junaka. Ta lastnost je skupaj z naključno 
ustvarjenimi stopnjami in poteznim bojem del železne 
tradicije podžanra roguelike. Res pa je, da se okovi rah- 
ljajo in da so nekatere novejše tovrstne igre dobile mož- 
nost izklopa dokončne smrti. Pffft, za pusije. 

Idilična oglasna fotka kaže nasmejano familijo za konzolo. Resnica pa je bi- 
la vekanje in besnenje, ko ti je Maria v zadnjem svetu pohrustala roža. 

Hudomušna Dungeons of Dredmor je ena tistih rogue iger, ki poznajo 
"vklop" shranjevanja. Zato je primerna za manj železne osebe. 


ŽELEZNI TRDOJEDRNIKI 


Diablo II velja za igro, ki je med sodobnejše naslove 
vpeljala stvaritev lika z enim samim življenjem. Tam 
so temu rekli 'hardcore mode' in naziv se je udo- 
mačil. Če ga vključiš v Minecraftu, se ob smrti he- 
rojskega kvadratnika izbriše ves njegov svet. Toda 
ime nima vedno enakega pomena, saj pod njim v 
različnih naslovih najdeš čuda težjih možnosti. V 
Call of Dutyjih in Battlefieldih označuje večigralske 
partije brez pokazateljev na zaslonu, v dirkačinah 
pa brez pomagal na cesti. 

V strategijah ne igraš z enim samim likom, zato smrt 
enega ali nekaj junakov ne pomeni nujno konca ig- 
re, marveč od tebe zahteva nadaljevanje kampanje 
brez izgubljenih sil. Tudi zato ima takšna pot tu dru- 
go poimenovanje: ironman. Ne izvira iz imena naj- 
težje sorte triatlona, marveč iz ranih dni ameriškega 
nogometa, ko so ekipe igrale brez menjav med tek- 
mami in so možem rekli 'iron men'. Pristop je po- 
pularizirala serija konzolnih taktičnih frpjk Fire Em- 
blem, zadnja leta ga je posvojil XCOM, v meniju ga 
imata Paradoxovi Crusader Kings 2 in Europa Uni- 
versalis 4 ... No, tudi ironman ni enolično določen. 
Spletni frp Runescape pod to kljukico razume lasten 
pravomoški način z zateženimi omejitvami. Ob tem 
hkrati premore možnost enega življenja - ki ji pravi 
hardcore, heh. S tem je moč ustvariti ironman hard- 
core lik, kar počno tisti, ki se brijejo z zarjavelo seki- 
ro. Še najbolj dokončna označba, v kateri se ni moč 
vrniti iz večnih lovišč, je posledično permadeath. 
Runescape ni edini mmorpg, ki je pomočil prst v vo- 
de večnega žvižganja rakom, a ideja v skupnosti ni- 


zj 


šolovaj 2016 


maši z ENE ae > RE Te | > SEN ua Šen 
Smrt oziroma poraz ima odvisno od žanra iger zelo različne učinke. Konec v Street 
Fighterju ni nek bistven hendikep in iz njega se dostikrat marsičesa naučiš. 

ma dosti privržencev, saj so v spletnih prvakih zbra- 
ne stotine ur nočnih raidov. Raph Koster, izvirni di- 
zajner Star Wars: Galaxies, se spominja oblikovanja 
jedijskega poklica v tej igri. Da bi uravnotežil njego- 
vo izjemno moč, je zanj sprva načrtoval dokončno 
umrljivost. V studiu so ga sodelavci še mesece gle- 
dali postrani in iz zamisli ni bilo nič. Tako imenova- 
ne 'permadeath guilds', torej cehi fanatikov, ki sa- 
moiniciativno ročno izbrišejo lik, namesto da bi ga 
oživili, veljajo za brloge malo ubrisanih osebkov. 
Kakopak obstaja skrajnost v skupkih kode, ki ti ob 
neuspehu preprečijo celo ponovni zagon. Če hočeš 
klon Canabalta One Single Life igrati vnovič, ga mo- 
raš sneti z drugim Applovim računom. A najbolj sa- 
mosvoje mesto med spogledovanjem s smrtjo do 
današnjih dni pripisujem robotski simulaciji Steel 
Battalion za prvi xbox. Ne že tako bizarno ogrom- 
nem in dragem igratorju, ki je bil zanjo obvezen, je v 
desnem kotu ždel velik rudeč gumb. Ko so ti uničili 
hodca, je bilo fino, da si ga imel na dosegu roke, saj 
ti je izstrelil in s tem rešil pilota. Če si bil prepozen, 
si le še obsedel pred zaslonom, na katerem je pisa- 
lo: "Brišem shranjevalno datoteko." Avbe. 


FIKS ŽIVLJENJA 


Čemu bi se človek izpostavil takšni stresni situaciji? 
Za mnoge je to seveda ultimativno dosežkarstvo, ki 
mu igre prilepijo prelestne uradne ačivmente. Zara- 
di neprizanesljivosti gotovo pomeni mejnik v spret- 
nosti, čeprav ta ni na prvem mestu. Najbolj vešči in 
zagnani si radi sami zadajo še težje pogoje in na pri- 
mer izvedejo skozihod Dark Souls brez enega preje- 

Ob nenadnem odklopu z linije v Diablu Ill lik še deset sekund ostane na lokaciji. Če so na 
njej beštije, sledi tale napis, ki si ga ne želi uzreti noben igralec modusa hardcore. 


tega udarca, kar je letošnjega februarja uspelo 
streamerju po imenu The Happy. Hobbit. Nevarnost 
silne izgube ob neuspehu poskrbi, da naj bi špile z 
enim življenjem preigravali le pravi možje, ki v Soči 
lovijo krape z roko. S to famo težavnosti je perma- 
death v dobi hitrega nalaganja položaja in obnavlja- 
nja zdravja postal simbol upora 'pravih igričarjev' 
proti mehkuženju industrije. A takšno trkanje po ko- 
smatih prsih ne razloži, čemu je ironman priljubljen 
v X-COMu, ki je resnici na ljubo ena bolj nedeljskih 
poteznic. Ali zakaj imajo tovrstni streamerji ogrom- 
no gledalcev. 

Če so igralci soočeni z nevarnostjo drastične izgu- 
be, ki v koš vrže ogromno časa in truda za razvoj 
junakov, se obnašajo drugače kot sicer. Bolj živčno, 
bolj prvinsko in dosti bolj premišljeno. Ko lahko za 
slehernim vogalom čaka usoden pošastek, je treba 
imeti oči nenehno na pecljih, ležernost pa postane 
največji sovražnik. In ko na eni strani enačbe izvza- 
meš shranjevanje ter oživljanje, moraš na drugi do- 
dati nove trike, da enačaj še velja. Namesto pona- 
vljanja navajenih vzorcev lagodne igre moraš iskati 
nove poti, da si povečaš možnost preživetja. Situa- 
cije zahtevajo več iznajdljivosti, krizni trenutki pa se 
bolj vtisnejo v spomin. Ko skrušen obsediš po crko- 
tu najljubšega bojevnika, je to travmatična izkušnja, 
ki pa si jo zapomniš bolj kot marsikateri 'običajni' 
igričarski doživljaj. V dobi zasičenosti s skoraj ena- 
kimi špili so igralci v ekspedicijah s permadeathom 
našli izkušnje, o katerih je spet vredno govoriti. Ta- 
ko na mn3njalniku uzreš temo o odličnem preživet- 
venem špilu The Long Dark s potopisi, ki spominja- 
jo na pustolovske romane. 

Dead Space ti v dvojki v načinu hardcore da vsega tri ročna shranjevanja pozicije. 
V trojki sicer lahko neomejeno shranjuješ, toda ob krepotu se vse izbriše. 


osebni One-Life, ki je ravno pogledal iz Steamovega Greenlighta, bodo hoteli deset evrov! 


Ljudi takšni mejni dogodki privlačijo, saj so čustve- 
no razburljivi. Zato si še sami grizejo nohte ob gle- 
danju njihovih videov, pri čemer je ključna slika iz 
spletne kamerice z grimasami igralca, ko se z eno 
samo življenjsko točko zoperstavi okrutnemu šefu. 
To gledalcu, ki sam nima časa, volje ali poguma, 
da bi se spustil v tovrsten podvig, omogoči, da užije 
vsaj del razburjenja. Streamer z YouTuba Many a 
True Nerd se je pred meseci skozi Fallout: New Ve- 
gas na lastno pest odpravil čisto brez zdravljenja. 
Proti koncu pustolovščine, po štiridesetih tednih 
načrtovanja in igranja, ga je neka beštija z udarcem 
spravila na 36 od 520 življenjskih točk. Komenta- 
torjem v sporočilniku se je povsem strgalo. No, vse- 
eno je prišel skozi in igro končal. Zadnjega šefa je 
fental tako, da je po vseh stopnji nametal nagazne 
mine. Ravno zaradi zatekanja k izrednim in mnogo- 
krat nevidenim trikom so tovrstni špili tak žur. 


PETJE ALI PITJE 
DETERGENTA 


Permadeath pa ne povzroči samo visokega pritiska, 
marveč situacije, ki jih drugače ne bi ugledali. Kot 
pravi avtor DayZja Dean Hall: "Ko je igralec soočen 
z umrljivostjo, se ne odloča več racionalno, ampak 
čustveno. To omogoči nastanek posebnih igralnih 
mehanik, ki sicer niso mogoče." V njegovi večig- 
ralski preživetveni igri DayZ je krepot privzeto do- 
končen, ob čemer izgubiš vso opremo in si vržen na 
začetek. Da ostanejo živi, mnogi počno bizarne reči. 
Skupine banditov jemljejo druge igralce za talce in 
jih silijo prepevati v mikrofon, drugače jih zastrupijo 

Rogueliki so pogledali iz strogo fantazijskih poteznih temnic in navdahnili mnoge 
samosvoje naslove. Tak je Faster Than Light, kjer braniš vesoljsko barkačo. 


Navdušujoči in hkrati ridikulozni igrator Steel Battaliona v akciji. Knof za 


Razburljivost spremljanja smrtnih štorij bo izrab- 
ljala napovedana frpjka z enim življenjem Upsilon 
Circuit. V njej bodo gledalci spletnega prenosa 
odločali, kakšne pasti nastaviti junakom. 


z detergentom. Kdo bi to hotel, če bi lahko kadar- 
koli naložil star položaj? V sorodnem naslovu Rust 
ob odklopu z linije tvoj lik ostane v domišljijskem 
svetu in lahko umrje, medtem ko ti izvajaš nujna 
življenjska opravila, na primer spanje. Zaradi tega 
so se izoblikovale storitve varovanja teles digitalnih 
igralcev, da jim med odsotnostjo kdo ne stori zlega. 
Nekateri naslovi na zanimiv način uberejo srednjo 
pot med smrtjo-pa-pika in nadaljevanjem igranja. 
Če podležeš v grozljivki Zombi(U), junak sam po- 
stane nagnusnež. Kasneje lahko ne-več-sebe ustre- 
liš v glavo z novim likom ter pobereš opremo, ki si 
jo prej izgubil. Veliko rogue špilov ti omogoči, da v 
naslednjo seanso preneseš kak ostanek, recimo de- 
narce, ki jih je nesrečni krepnjenec zbral, ali vsaj 
njegove gene. To se zgodi v Rogue Legacy, kjer do- 
godivščino nadaljujejo potomci. Najprimernejše za 

izskok v sili vidiš na desni pod pokrovčkom v rumenkasti obrobi. 


tiste, ki se hočejo lotiti tematike, so bržkone strate- 
gije ali frpjka Darkest Dungeon. Izgube izurjenih 
borcev v druščini so tam boleče, niso pa uničujoče, 
dokler jih ne izgubiš toliko, da gre v maloro vsa 
kampanja. Namig: za dodatno napetost jih poime- 
nuj po družinskih članih in prijateljih. Nato slednjim 
pošlji video, kako jih upepeli plazemski curek in po- 
stanejo ime na nagrobniku. Verjetno nekaj viken- 
dov ne boš vabljen na družinsko kosilo. 


SAVE NEVER 


Zaostreni igralni pogoji v hardcore modusih z ome- 
jenimi življenji in posledicami skočijo z zaslona in te 
potipajo tam, kjer sicer nisi vajen. Včasih neprijetno 
spomnijo na neizprosnost resničnega življenja in 
očitati bi jim šlo, da gredo ponekod predaleč. Igre 
naj bi bile vendarle razvedrilo, ne vzrok za travma- 
tične spomine. Vendar takšne dogodivščine gradijo 
na premisi, da drugega kot mejnih izkušenj ni vred- 
no doživeti. Da ni važno, koliko iger v (resničnem) 
življenju spraviš skozi, marveč, kako jih - najraj 
tako, da se boš tega spominjal do pokoja. V nas- 
protnem je vse samo izguba časa in samoprevara. 
Torej, igranje s permadeathom je špilavska verzija 
popularnega reka YOLO. Oziroma, kakor pravi gla- 
vni moto kultne simulacije grajenja škratje naselbi- 
ne Dwarf Fortress: izgubljati je zabavno. Argumen- 
taciji je težko oporekati, sploh če igra premore mož- 
nost izbire in te v takšno nevarnost ne sili. S tem ig- 
rovje pridobiva na bogastvu izkušenj in sleherni ve- 
teranski igralec bi moral te načine vsaj preizkusiti. 
Morda bo na tradicionalni nasvet 'save early, save 
often' celo pričel gledati z odporom. 


Nepovratna smrt je še posebno boleča, ko ti jo zada živ soigralec, kot v DayZ. Ni 
izjema, da se resnični prijatelji zaradi vragolij v igri skregajo med seboj. 

Se na robu Osončja skriva deveti planet? 
Sončni sistem od leta 2006, ko so Pluton premaknili 
med pritlikavce, šteje osem planetov. Toda nekateri 
pravijo, da jih je vseeno devet. Večinoma gre za teo- 
retike zarot, ki menijo, da bo iz teme pridrvelo fan- 
tomsko nebesno telo Nibiru in uničilo Zemljo. Takim 
bi astronom ob omembi devetega člana Osončja še 
pred kakima dvema letoma na glavo posadil alumini- 
jasto čepico. Danes pa taisti znanstvenik strmi v tele- 
skop, iščoč prav to. Ameriški zvezdoslovci so namreč 
odkrili posredne dokaze, da cenzus Sončnega sistema 
ni popoln. Možnost za obstoj dodatnega objekta, naz- 
vanega Planet devet, so postavili na 60 odstotkov. 
Poglejmo najprej strukturo našega galaktičnega do- 
movanja. Okoli Sonca se drenjajo štirje kamniti pla- 
neti, z Zemljo vred. Sledi asteroidni pas in nato čet- 
vorka plinastih velikanov, kot je Jupiter. Vse skupaj 
obkroža Kuiperjev pas stotin ledenih teles, ki okoli 
Sonca krožijo, a niso planeti. Sem spada Pluton, ki so 
ga degradirirali, ker njegova krožnica ni očiščena dru- 
gih teles. Šele nekje daleč za njo je domnevni deveti 
planet. Njegov odmev so astronomi slišali, ko so ana- 
lizirali orbite objektov izza Kuiperjevega pasu, takš- 
nih, ki potujejo daleč naprej v črnino. Presenečeno so 
pogruntali, da so nenavadne, zamaknjene in predru- 
gačene. Kot da se z njimi igra težnost nekega masiv- 
nega mimohodnega objekta. Trditev je razhudila naj- 
večjega strokovnjaka na tem področju, Mikea Brow- 
na. Namenil se je enkrat za vselej dokazati, da gre za 
izmišljotine. Dve leti se je ukvarjal z izračuni in letos 
spomladi razgrnil izide ... povsem nasprotne od priča- 
kovanih. Navdušeno je sporočil, da je edino smiselno 
pojasnilo ogromen leden planet. Šest najbolj oddalje- 
nih orbit kaže v isto smer, poleg tega so vse za tride- 
set stopinj zamaknjene od ravnine Osončja. To prak- 
tično ne more biti naključje. Nekaj je na delu in ta tre- 
nutek je Planet devet najboljši kandidat. A ne nujno 
edini. Podoben učinek bi morda lahko povzročilo zi- 
banje Kuiperjevega pasu kot celote. 


Rumena krožnica je simulacija devetega planeta, ki 
vpliva na poti ostalih robnih teles Osončja. Zaradi 
oddaljenosti od Sonca so njihove orbite izrazito elip- 
tične, zamaknjenost pa je posledica tujega izvora. 

McMungo obišče deveti planet Osončja in na njem naj- 
de hipsterje. Tam so živeli, še preden je postalo kul. 


In kakšen je P9, če obstaja? Po izračunih ima maso 
desetih Zemelj. Njegovo leto, torej obhod okoli Son- 
ca, traja kar 20.000 naših let. Zvezdi se najbolj pri- 
bliža pri 30 milijardah kilometrov, kar je šestkrat dlje 
kot Pluton, najbolj pa se od nje oddalji pri kar 180 mi- 
lijardah. Verjetno je mrzla, plinasta krogla, podobna 
Neptunu. Naše Sonce naj bi ga ukradlo eni od sosed- 
njih zvezd, saj je domorodski nastanek debeluha tako 
daleč manj verjeten. In kako za vraga ga do zdaj niso 
izvohali, če odkrivajo celo planete pri drugih zvezdah? 
Zato, ker eksoplanete iščejo kot male pikice pred ma- 
tičnimi zvezdami. Devetega na tak način ne morejo 
ujeti, z lastnim odsevom pa je bržkone pretemen. 
Sončna svetloba precej slabo razsvetljuje področja za 
Neptunom, še neprimerno bolj šibka pa se od Devet- 
nika odbije nazaj do Zemlje. Točno bi morali vedeti, 
na kateri zaplati neba ga iskati, in tja teleskope usmer- 
jati zelo dolgo. Prav to zdaj počne Brown in napove- 
duje, da bo zrnje od galaktičnih plev ločil v petih letih. 
Ali pa si bo na čefaro posadil aluminijasto čepico. 


Kdo je hipster? 

Kaj dobimo, če Ivana Cankarja oblečemo v kmečka 
oblačila, mu naveznemo debela očala Staneta Dolan- 
ca iz Centralnega komiteja, prigojimo košato brado in 
pustimo, da se po njej vijejo beli kabli Applovih slu- 
šalk? Tako je, hipsterja. Vsakdo je že naletel na to ne- 
navadno življenjsko obliko, ki je postavila habitate 
širom razvitega sveta, predvsem v gentrificiranih mest- 
nih soseskah. In čisto povsod je ta subkultura, upravi- 
čeno ali ne, zbudila več posmeha kot katerakoli dru- 
ga. Vprašanje je le, če ni prezir usmerjen v prazno, 
sam izraz pa v temelju zgrešen. Nihče se namreč z 
njim ne identificira, kar je za subkulturo absurd. 

Ni bilo vedno tako. Izvorni hipsterji so bili na ime po- 
nosni. Bilo je v štiridesetih letih minulega stoletja, ko 
je za uporniško glasbo veljal džez. Prevladujoče tem- 
nopolte muzikante je oboževalo vse več belcev, ki so 
skušali posnemati njihov slog in besednjak. Kdor ga 
je poznal, je bil hip. Izraz izvira iz senegalskega jezika, 
kjer xipi pomeni biti odprtih oči in ozaveščen. Hipster- 
ji so bili vedniki - tisti, ki vedo nekaj, česar drugi ne. 
Vendar teh ne gre mešati s kasnejšimi hipiji in še manj 
z obstoječo hipstersko generacijo. Ta je druge vrste 
zalega: zrasla je z letom 2000 kot tihi odpor proti glo- 
balizaciji. Anarhisti so se na protestih v Genovi drli in 
razbijali izložbe, neka druga grupacija v newyorški so- 
seski Williamsburg pa je jezik pokazala s spremembo 
življenjskega sloga. Zavrgli so sredotočno in poiskali 
staro alternativo. Namesto Britney Spears so jeli na- 
žigati indie folk bende, "za katere najbrž še nikoli niste 
slišali". Hitro prehrano je pri njih nadomestila lokalno 
pridelana organska zelenjava in 'slow food' burgerji, 


Zametke hipsterjev najdemo v boemstvu renesan- 
se in takratnih zanemarjenih genijih. Še danes od 
daleč spominjajo na brezdomce. 


sezonsko modo pak oblačila dedkov z bolšjega sej- 
ma. Sodobni hipster namesto uniona zvrne butično 
pivo, nakar postopek ovekoveči z iphonom in ga po- 
laroidno filtriranega objavi na Instagramu. Ne gre pre- 
več skupaj? Morda zato, ker je hipsterstvo konglome- 
rat števila nekompatibilnih kultur, zato pogosto žanje 
prezir. Razumljivo, ko se gozdarski lik, ki žage v življe- 
nju povohal ni, prek nacbooka bori proti zlemu kapi- 
talizmu in pri tem sreba Starbucksovo kavo. 

Lahko bi rekli, da so hipsterji ljudje, ki bi radi bili dru- 
gačni in so zato med seboj enaki. Tako kot metalci. A 
pogled od blizu predstavo razblini. Ta skupina je po 
definiciji zmuzljiva in izjemno raznolika, ravno zato, 
ker elemente svoje kulture paberkuje tako na široko. 
Ko potegnemo črto, se 'hipster' pokaže kot meglena, 
nejasno definirana slabšalnica za ljudi, ki bi radi stopi- 
li z vlaka trendov, pri tem pa posegajo po retro modi 
in moderni tehnologiji. Izraz je torej stereotip, ki ga za 
najbolj kričeče pripadnike širšega gibanja uporabljajo 
ostali. Pravi hipster, tako kot pravi Škot, ne obstaja. 
A kot kaže, bo bitka za definicijo kmalu irelevantna, 
kajti gibanje je po petnajstih letih načel zob časa. Ved- 
ništvo je - tako kot svojčas pank - v svoje kolesje 
ugnezdila industrija mode in zabave. Pojav se je zad- 
nja leta preselil v mainstream in pok, ki je pravkar 
odzvenel, je eksplozija detektorja ironije. Množijo se 
naslovi, da je hipster dejansko mrtev. Na poti je že na- 
domestek: japster, mešanec med hipsterjem in šme- 
kerskim povzpetnikom. Ta ohranja retrometrosek- 
sualni videz, a se ne sramuje kapitalistične dirke za 
uspehom. Interneti že brusijo sarkastične meme. 

topicanje na mestu ni kul, niti ni zares v 

človeški naravi, zato je želja po napredku 
obča. Redkokod bolj kot na področju video- 
iger, ki je njega dni kot šinkansen brzelo no- 
vim obzorjem naproti. Spočetka je bilo itak 
še vse področje čisto nov svet, zato se je na 
veliko eksperimentiralo. Pri tem je sicer na- 
stalo ogromno dreka, vendar so se prav iz te 
primordialne župce oblikovale vobče smerni- 
ce, ogromno prijemov pa vztraja še danes. 
Si vedel, da se najbolje prodajana računal- 
niška igra The Sims močno zgleduje po živ- 
ljenjski simulaciji Little Computer People za 
C64 iz osemdesetih, kjer si od strani opazo- 
val hišo in vplival na glavni lik v njej? Pa da 
popularni mobi League of Legends in Dota 2 
temeljita na modifikaciji za strategijo War- 
craft 3 izpred štirinajstih let? In tako dalje, 
stoječ na ramenih velikanov, kakor anglo- 
saški rek veli. 
Toda napredek ni nič več tako poskočen, kar 
še posebej opazimo tisti, ki smo na tem vla- 
ku že spočetka. Če smo pred kakšnima dve- 
ma desetletjema dragi hardver sceloma me- 
njavali na dve, največ tri leta, se je ta cikel 
bistveno raztegnil. Včasih je bilo sestavljanje 
PCja svet postopek in firme, ki so se s tem 
ubadale, sladokusne - zdaj solidno mašino 
kupiš v Hoferju ali Leclercu, pri čemer imaš v 
vozičku še pecilni prašek in bombažne gate. 
Poleg nabaviš PS4 v akciji in si zmagal za vsaj 
pol desetletja. Tedaj pa boš po vsej verjetno- 
sti nabijal enake zvrsti v zelo zelo podobni, če 
ne kar enaki obliki. Ni naključje, da redko po- 
delimo devetdesetico, kaj šele višjo cifro, saj 
imamo vpogled v celotno zgodovino zdaj do- 
dobra uveljavljenega področja. 
Za polžje gibanje naprej med drugim ironično 
krivim prav pretirano zgledovanje po stari- 
nah. Ne v metaforičnem smislu sposojanja 
idej in njih preoblikovanja, kajti Simčki so bi- 
li vseeno naprednejši od Računalniških mo- 
žičkov, temveč v dobesednem kopiranju. Ge- 
neracija zgodnjih igralcev videoiger je nam- 
reč odrasla in ima cekine, zato se obsežen 
razdelek industrije trudi, da bi jim oživil mla- 
dostne spomine. Na eni strani s poizdajami 
starin v neolepšani ali ozaljšani obliki v slogu 
HD-predelav. Na drugi pa s tisto pravo coklo, 
ki ovira pogled naprej - novimi igrami, scelo- 
ma ukrojenimi po starem kopitu. Ta mesec 
je tak recimo Mother Russia Bleeds, ki mu dol 
visi za preoblikovanje področja hodi-na-de- 
sno pretepačin, marveč leta 2016 do pike 
upošteva žanrsko zakonodajo, kakšna je ve- 
ljala v zlati dobi Double Dragona, Golden Axa 
in Final Fighta. Naslednji primer: futuristična 
dirkačina Redout, ki se zgleduje po Wipeoutu 
in F-Zeru. Italijanski avtorji kupce izrecno 
žicajo z obljubo o "nostalgični antigravitacij- 
sko-bojevalni igri", vsebina pa je taka, kot bi 
nastala kmalu po osamosvojitvi Slovenije. 
Tretji nazaj gledajoči špil je dvorazsežna pre- 
tepačina King of Fighters XIV, ki ni naklonje- 
na naprednosti, na primer trajnim poškod- 
bam, dinamični fiziki ali čemerkoli podob- 
nem. V njej se garbaš, kot si se garbal tisoč- 
krat doslej - s kombinacijami udarcev skušaš 
nasprotniku izprazniti črto z energijo. To je to. 


Kot ljubitelj zgodovinskosti, retra in kakovo- 
stne igralnosti nimam proti takim špilom nič. 
Znajo biti izredno zabavni in kakovostno ude- 
janjeni. Ne strinjam pa se z njihovo pretirano 
količino. Nobena redkost ni na Steamu uzreti 
direktno prestavljen starodaven špil, za kate- 
rega računajo deset do dvajset evrov, ali ne- 
kaj, kar se sceloma zgleduje po minuli uspeš- 
nici. Recimo bobu bob: za avtorje in založnike 
je dosti laže kot izmišljevati si nove koncepte 
vzeti preizkušene stare, ki jih nato označijo z 
zlorabljeno besedo 'classic' in jih uspešno 
prodajajo nesprijaznjencem z minevanjem 
časa, plus kakemu novodobnežu, ki mu gre 
sodobna bleščava na jetra. In to po mojem že 
negativno vpliva na napredek. Tržni uspeh 
tovrstnih naslovov pa je potuha, kajti če 
hočemo igrati dobre starine, jih imamo na- 
vsezadnje dosti v antikvariatih tipa Gog.com, 
od Looma prek Eye of the Beholderja do 
Psychonauts. 
Saj je v redu, da so nove generacije sezna- 
njene s klasikami in da so slednje vsled olep- 
šanosti laže prebavljive, naj gre za Master of 
Orion, Titan Guest (ta je ravno izšel v pre- 
štrihanem Anniversary Editionu, brezplač- 
nem za obstoječe Steamove lastnike), Grim 
Fandango, Valkyria Chronicles, Stranger's 
Wrath ali celo Bioshock (ista fora kot pri Ti- 
tanu) ter Skyrim. Vendar bi videoigram bolj 
koristilo, če bi ustvarjalci energijo usmerili v 
kovanje novih ali vsaj dodobra prenovljenih 
zasnov, prijemov, zgodb, likov. Naj Capcom 
namesto n-te poizdaje Resident Evila 4, ki je 
zdaj ugledal res že vse sisteme razen atarija 
5200, usmeri vse sile v sedmico. In naj se de- 
lovne ure, ki bi šle v šušljano HD-predelavo 
Knights of the Old Republic, stočijo v nasled- 
nji vojnozvezdni samotarski erpege, naj ga 
okličejo, kakor želijo. S tega gledišča lahko 
zgolj pohvalim standardno demonizirani 
Electronic Arts, kjer so se na govorice o zg- 
lancanih Mass Effectih, ki bi nedvomno nesli 
zlata jajca, odzvali z besedami: "S tem se ne 
bo bomo ubadali, itak bo pa zdaj zdaj prišel 
Mass Effect Andromeda.'" Hecni časi, da mo- 
ra EA ostalim firmam med vrsticami brati le- 
vite. 

Sneti 


Age of Barbarian z leseno animacijo meri 
na tiste, ki jim je dogajal Rastan. Toda 
zanič je celo ob boku te starine. 

planjav Skyrima ali opazovanju vročičnega mi- 

gotanja nad peskom Mad Maxovih pustinj. Ne- 
drja igralskih svetov vabijo z neštetimi dogodivšči- 
nami in bajnimi zakladi. Običajno jih vojske razvijal- 
cev podrobno skonstruirajo, da so rogate gnusobe 
za pretepat ravno prav razporejene in epske sekirice 
ravno prav redke. V takšnih univerzumih vsi stopa- 
mo po enakih poteh, saj so radijski stolpi v Far Cry- 
jih za vse na istih mestih. A po drugi strani tod manj- 
ka unikatnih izkušenj. Zato mnogi raje odhajajo v 
naključno ustvarjene okoliše in se denimo spuščajo 
v Minecraftove jaške, kjer ni bil še nihče. Tiste poti 
niso mogle bile popisane v spletnih vodičih in de- 
jansko jih lahko vzameš za lastne. 
Z vesoljščino No Man's Sky so avtorji, angleški stu- 
dio Hello Games, skušali združiti oba zgoraj navede- 
na pristopa gradnje iger. Njena mnogotera osončja 
so sicer teoretično enaka za slehernika. Vendar je v 

tem stvarstvu enostavno toliko različnih zvezd, da je 
možnost, da bi zakorakal na poznan planet, zelo 
majhna. Hkrati naj bi bile zaplate snovi v kozmosu 
proceduralno zgrajene raznoliko, da nikdar ne veš, 
kakšne barve bodo morja na naslednji in kakšnega 
apetita tamkajšnji živelj. Obet takšnega nebrzdane- 
ga raziskovanja daljnih vsemirskih prostranstev je 
povzročil eno največjih pričakovalnih norij v zgodo- 
vini videoiger. Upravičeno? 


Čudo stvarstva 


Pojaviš se na naključno izbranem kroglastem otoč- 
ku sredi vesolja. Lučke besno utripljejo in alarmi po- 


jo, kajti oprema, vključno z vesoljskim plovilom, je 


v klavrnem stanju. Za njeno usposobitev je treba 
pljuniti v roke in v okolici najti material za popravila 
- zlasti osnovne elemente, ki jih je moč s priročnim 
multiorodjem iztrgati tlom. S temi snovmi zakrpaš 

luknje v ladjici in napolniš rezervoarje z gorivom, da 
se lahko dvigneš iz štartnega kraterja. Letiš lahko 
nad površjem in slediš čredam križancev med klju- 
naši in žirafami, ki se preganjajo med vijoličastimi 
griči ... ali pa usmeriš nos navzgor, v nebo. Hipoma 
se dvigneš nad atmosfero in vklopiš pulzni pogon, ki 
te z nadsvetlobno hitrostjo pošlje proti morebitnim 
sosednjim planetom ali vesoljskim postajam. Tam- 
kaj prek skrivnostnih sporočil doženeš, da se moraš 
dokopati do warp pogona, s katerim se boš zalučal 
iz osončja do drugih zvezd. Od tam pa naprej, v 
skrivnostne globine univerzuma. 

Velikost stvarstva sprva ni tako očitna, ker si preveč 
zaposlen z zelenimi nosorogi, gigantskimi kepami 
zlata, ki štrlijo iz tal, in temnimi jamami, v katerih 
skener zaznava dragocene rude. Torej s slikovitim 
španciranjem po nebesnih telesih. Kamor nese po- 
gled, se razprostira valovit marogast teren, posejan 
z različnimi količinami flore, favne in rudnin. Pano- 
rame so precej tujske - razglednice s prečudnih sve- 
tov, kjer bi si Trije marsovčki napravili piknik. Prav- 
zaprav galaksija pozna tri inteligentne humanoidne 
vrste: žabje trgovce Geke, robotske Korvaxe in srbo- 
rite Vy'keene, katerih postojanke so raztepene po 
slehernem planetu. V njih najdeš zavetje, opremo in 
druge priboljške. Nakar te observatorij usmeri proti 
skrivnostnemu templju, ki se prebudi, ko se približaš 
... Prve ure je No Man's Sky kot preddverje še nerazi- 
skane temnice, ki vleče z obljubo neslutenih odkritij. 
Skorajda ni govora, da bi lahko podolgem in počez 
v celoti prehodil ves planet, saj imajo v povprečju 
nad pet kilometrov premera in bi po ekvatorju okoli 
kolovratil deset ur in več! Ko se naveličaš enega, v 
navdušujoče brezšivnem letu odletiš na sosednjega, 
saj jih je v posameznem osončju povprečno od tri do 
pet. Ko ti niso več zanimivi, se warpneš drugam ... 

Navsezadnje je različnih nebesnih teles baje osem- 
najst kvintiljonov, to je osemnajst z osemnajstimi 
ničlami zadaj! In ko takole ob nežni klavirski sprem- 
ljavi buljiš v nepregledne roje zvezd, od katerih sle- 
herna skriva več teles, kjer imajo (skoraj) vsi lastne 
troglave krokodile, ti postane jasno, da vseh niti od 
daleč ne boš nikoli obiskal. In da to ni cilj. 


Vsemirski knap 


Kaj pa potem v No Man's Skyju sploh počneš? Vse- 
kakor ti ni treba kuhati južine nad drvmi modrika- 
stega dračja, saj tvoj super duper zaščitni skafander 
sam od sebe omogoča življenje. Ti mu moraš zgolj 
zagotoviti surovine za delovanje, ob čemer te brani 
še pred okoljskimi neprilikami. Mnogi planeti so na- 
mreč okovani v večni led ali te zalivajo s strupenim 
dežjem. Tudi vsa ostala oprema, z ladjo vred, ne- 
nehno zahteva polnjenje s poldrugim ducatom ele- 
mentov, ki se skrivajo povsod - v kristalih, rastlinah 
ali živalih. Jako zelo veliko ogromno torej v Niko- 
garšnjem nebu špilaš rudarja. Ne dosti drugače kot 
v Minecraftu, le da tu ne moreš graditi stavb. Za sle- 
herni izlet proti drugi zvezdi je treba napolniti zaloge 
goriv, zato multitool, to je žarkovni sveder in puška 
za samoobrambo v enem, stalno veselo brni. 

Osrednji kvest te prek skrivnostnih sporočilc usmer- 
ja v sredino galaksije. Spotoma z nadgradnjami kre- 
piš vse tri glavne kose opreme - skafander, ladjo in 
multiorodje, oziroma si v primeru slednjih dveh omi- 
sliš povsem nova. To stane dosti igrine kreditne va- 
lute, ki pa jo je moč pridobiti na množico načinov. 
Če imaš potrpljenje, lahko na vesoljskih postajaš 
iščeš trgovce, ki reči ponujajo pod ceno, in naba- 
vljeno kramo mastno preprodaš na galaktično 
tržnico. Če ti uspe v osebni katalog zabeležiti vse 
življe posameznega planeta, si bajno poplačan, pa 
tudi najdeni artefakti nekaj nanesejo. Toda najzane- 
sljiveje do soldov še vedno prideš z rudarjenjem in 
slejkoprej imaš ladijski prtljažnik do vrha poln zlata 
ter drugih dragih elementov. Če si bolj neučakane 
sorte, pa lahko zapoješ 'heja bumbarasa' in napa- 
deš tovornjače v vesolju, da pod zadetki žarkovnih 
topov z njih odpadejo kontejnerji z dobrinami. 

Seveda tolovajstvo ne ostane nekaznovano, saj te 
po prstih hitro usekajo robotski varuhi (sentinels). 
Ti začno v bistvu tečnariti tudi, če vadiš streljanje na 
nič krivih bitjecih na površju ali slednjega nasploh 
ihtavo izkoriščaš. V tem primeru te naskočijo leteči 
onegaji, pasji čuvaji ali večji, nevarnejši hodci; odvi- 
sno od stopnje zaščitenosti zvezdnega sistema. To- 
da načeloma so sentineli tumpasta nadloga. Hitro te 
pozabijo, če se malo umakneš, in nimajo tako raz- 
delanih faz vzdraženosti kot na primer policija v 

Grand Theft Autih. Z Geki in drugimi življenjskimi 
vrstami se ne tepeš, ker jih ne moreš ustreliti, mar- 
več se z njimi le pogovarjaš, trguješ in opravljaš mi- 
mogredne kveste. Ti večkrat vsebujejo preproste 
kombinatorne uganke, tudi v povezavi z njihovim 
jezikom, ki se ga sproti učiš na mestih starodavnih 
templjev. Dotično jezikoslovje je edina frpjska veš- 
čina, dočim je razen nje vse napredovanje lika veza- 
no na opremo. Klasičnih statistik ali sposobnosti ra- 
be različnih orodij NMS ne pozna. 


Tole je oblika inventarja ladjic, ki se ga dosti nagledaš. Boljša oprema ima več prostora, kar je zelo 

Da bi kljub omejitvam nadzora letenja nad površjem čimbolje pristal, moraš ladjo obrniti na- 
okoli ali pridobiti modifikacijo. Tretjeosebnega pogleda NMS ne pozna ne v zraku ne na tleh. 


stojank, vendar so te izdelane v pretežno enakih tlo- 
risih. Takisto templji. Nadgradnje puške so vse ena- 
kega videza in obupno dolgočasne. Resda bliže cilju 
na sredini galaksije uzreš nekatere redkejše elemen- 
te in najdbe ter več težjih čuvarjev. Toda to je višek 
igrine rasti. Ko bi morala pred teboj razprostreti po- 
seljena mesta ali epske kreature, ugotoviš, da boš 
vse do zadnjega buljil v valovita gričevja in osamlje- 
ne lunarne baze. 
Ko se prerineš skozi osnovni sistem dobrin in nad- 
grajevanja, se svet No Man's Skyja izkaže za grozlji- 
vo plitkega. Frakcije se med seboj nikdar ne sprejo 
in tvoje rešetanje njihovih trgovskih ladij ima zane- 
marljiv vpliv. Nasploh je univerzum obupno stati- 
čen, saj omenjene tovornjače niso vpete v delovanje 
vesoljskih postaj, marveč so tam samo zato, da ti ni 
a dolgčas. V tej galaksiji se v bistvu nič ne zgodi (na 
H koncu ugotoviš, zakaj, ampak to ni opravičilo). Po- 
PROCGEDURALNI KOZMOS Crna praznina gruntaš, da to ni živ svet, marveč neskončna širjava 

kakor ne minecraftovsko naključnega, kot bi ne- h s : : ; h za ši 
mara kdo mislil! Prostor je z elementi poseljen po da ima sleherna frakcija lasten videz planetarnih po-  tavljene. Z vsemi pa letiš na enak način. 


točno določenih zakonitostih, ki jih narekujejo ma- 
tematične superenačbe. V njih je zapisano, kako se 
oblikujejo planeti in njihova vsebina. V praksi to 
pomeni, da ima vsak igralec zgenerirano v sploš- 
nem enako vesolje kot ostali in bodo vsi na istem 
planetu našli iste gore ter mrože. To omogoča, da 
NMS igraš odklopljen z linije! Le odkritij v tem pri- 
meru ne moreš shraniti, saj se morajo beležiti na 
strežnikih. Toda resnici na ljubo ne vemo na- 
tančno, kaj Hello Games sploh shranjujejo pri sebi, 
saj mnogih ključnih podrobnosti niso izdali oziro- 
ma so pri tem dvoumni. Pred izidom so na primer 
trdili, da se lahko igralci med seboj srečajo, pa se- 
daj vidimo, da ni tako. Potrjeno je, da se malenko- 
stne spremembe površja, kot je recimo kopanje z 
granatami, ne shranjujejo in se čez čas resetirajo. 

Učenje jezikov je nujno, če hočeš pogruntati, kaj ti tujski trgovci in upravniki postojank sploh 
želijo povedati. Včasih se namreč med pozdravnimi nagovori skrivajo namigi za minikveste. 

Začneš z malo ladjico, ki ima dober'ducat predalčkov za tovor in ojačitve. Največje jih imajo 48,vendar koštajosteliko, da pošteno 
grindaš. Predvsem imajo takisto zgolj'eno kabino in ne večjih prostorov, po-katerih bi se lahko prosto sprehodil kot v Star Citizenu. " sez 

Nekaj vpliva na kozmos imaš denimo s tem, da lah- 
ko izbiraš imena odkritih planetov. Ta se zabeležijo 
in če bi naokoli prineslo koga drugega, bi lahko 
ugledal mojo luno Jebovlje. A razen tega je, v nas- 
protju z denimo Minecraftom ali Elite: Dangerous, v 
No Man's Skyju zelo malo možnosti improvizacije, 
saj lahko primere preštejem na nohte enoprstega 
plavutarja s sistema Zimbabve-12. Ko se denimo z 
granatami prekoplješ na površje, če si se izgubil v 
jami. Gotovo gre to tudi na račun dejstva, da drugih 
igralcev ne moreš srečati. Ne - tudi če sta na doka- 
zano istem planetu, se ne bosta uzrla. Ta vsesplošna 
siromašnost je presneto pomembna, ker No Man's 
Sky prodajajo za polno ceno! 


Uhajanje kisika 

Žal pa problemi sežejo precej dlje od očitka, da igra 
pač ni vredna petdesetih evrov. Pesti jo množica 
šlamparij. Že od prvih minut dalje najeda vmesnik. 
Najprej zato, ker tudi na PCju kaže konzolastične 
sledove, saj moraš za vsako akcijo knof držati dobro 
sekundo, kar je idiotizem. Drugič zato, ker je eno- 
stavno zanič, saj je počasen in ti stalno skriva ključ- 
ne podatke. Največja cvetka pa je pristajanje. Ko si 
nad površjem planeta, imaš nad plovilom zelo okr- 
njen nadzor, pristanek pa je avtomatiziran. To so 
storili zaradi pomanjkljivega simuliranja fizike, ki bi 
ob prostem šofiranju botrovalo še več problemom. 
A posaditi se natanko tja, kamorhočeš,je-svojevr- 
stna in stalna frustracija. 

Ne, v bistvu se motim - še veliko večja neumnost je 
vesoljski boj. NMS v laserskem spopadanju ne po- 
zna nobenega naprednejšega ukaza, ki bi v tak na- 
slov sodil, na primer usklajevanja hitrosti s ciljem. 
Usmerjanje ladjice je okorno, ciljanje še bolj. V boju 
si v brezupno podrejenem položaju, pa čeprav so 
nasprotniki butasti! Češnja na tej plesnivi torti? Do- 
stikrat si v takšen boj prisiljen, saj te znajo nenadne 
piratske zasede potegniti iz pulznega potovanja, in 
takrat lahko samo še nalagaš položaj. Ob smrti si- 
cer izgubiš reči, ki si jih imel v plovilu in se prerodiš 
v bližnji vesoljski postaji, vendar je moč imovino za- 
seči, če obiščeš kraj smrti, saj je nihče ne ukrade. 


I odpravi proti zvezdam —- 
prvo črno luknjo. 

Favna je na splošno simpatična in minijelene velikosti pižmovke lahko celo futraš. Ne vzbuja pa posebnega ob 
saj najdeš planete, ki so povsem brez rastlinja in gosto naphani s kreaturami. Ampak kaj jaz vem, mogoče pa grizljajo kamenje. N JA 

Polet v neznano 


No Man's Sky je v obstoječi obliki zares nor tehno- 
loški demo, saj je gladko potovanje med gigantsko 
množico planetov nekaj, kar pusti vtis in bo bržčas 
imelo vpliv na prihodnji razvoj v industriji. A hkrati je 
klavrno pomanjkljiv kot igra in mu tako hitro zmanj- 
ka sape, da se pod težo kopice nerodnosti zruši v prvi 
krater. Hello Games čaka ogromno dela s popravki 
in dodajanjem zastonjskih razširitev, če bi radi za si- 
lo zajezili hudournik očitkov skupnosti. Zanj so si An- 
gleži krivi sami, saj so z nedoločljivim, dvoumnim 
napovedovanjem naslova vzredili gomilo nerealnih 

Šele ko dobiš warp pogon, ki odpre karto vse galaksije, vidiš, kako gromozanski je v resnici pro- 
stor..(Kakopak, če hkrati nisi gledal vseh najav.) Za sleherno pikico se skriva samosvoje osončje! 


Potovanje med planeti bi trajalo ure, če bi ne bilo. pulznega pogona, ki te do njih požene v manj 
kot minuti. Pozna več hitrosti in načetoma je potovanje znotraj osončjavsredu poštimano.: co 0% 4 

pričakovanj, ki so se jim zdaj vrnila kot bumerang. 
Špil je grši kot v napovednikih; ne pozna realistične 
planetarne fizike, frakcijskih spopadov, megazverja- 
di, večigralstva, pa še in še. Nekatere tegobe, kot je 
majhnost kreatur, za silo odpravijo modi. 

Gazda Sean Murray obljublja, da umemo zastonj do- 
biti gradnjo postojank, smiselne trgovske konvoje in 
slično, kar špil krvavo potrebuje. Morda bo po ka- 
kem letu pozornosti vreden naslov. Toda v aktualni 
obliki bi se moral imenovati Nikogaršnji nakup, saj 
ga res ne morem priporočiti. Žal nismo dobili revolu- 
cionarnega potovanja k zvezdam, marveč največje 
razočaranje leta, morda celo desetletja. 

Mother Russia Bleeds 

založnik neodvisnic Devolver Digital spreminja v 

kravatniško karikaturo samega sebe! Navsezad- 
nje je špil s psihedelično podobo in zgodbeno podlago, 
kjer Sovjetska zveza na alternativni časovnici leta 1980 
trpi zaradi nove droge, videti kot tržno plasirana izpe- 
ljanka slovitega Hotline Miamija. Vendar je štorija o na- 
stanku bolj romantična. Nek Ubisoftov oblikovalec špi- 
lov je pustil službo, s somišljenikom ustanovil studio 
Le Cartel in se namenil izdelati novodobno hodi-v-des- 
no pretepačino. Dražilnik v nočnem klubu je privlekel 
tako pozornost občestva kot obeh avtorjev Hotline Mia- 
mija. Na projekt sta opozorila izdajatelja Devolver, ki je 
bil navdušen. Francoza sta opustila fehtanje na Kick- 
starterju in nemoteno udejanjila poklon beat'em up le- 
gendam včerajšnjika, katerega nostalgičnost je isto- 
časno njegova moč in Ahilova peta. 


J ako lahko si je ob tej ulični jebačini misliti, da se 


"Rodina mat" v nevarnosti 


Drogi se reče nekro in ljudi spreminja v krvoločne zve- 
rine, ki se jim meso pri živem telesu lušči s kosti. Nje- 
gove učinke izkusijo naši bojda ciganski junaki, ki se 
po izdajstvu znajdejo v eksperimentalni 'bolnišnici'. 
Seveda si ne pustijo vbrizgavati zelene svinjarije, mar- 
več se podajo na osvoboditeljsko odisejado, s katero 
bodo odrešili tako sebe kot očetnjavo. No, zgodba ni- 
ma posebnega dometa in vsebine, marveč gre le za so- 
sledje pretresljivih dogodkov, ko heroji najdejo raz- 
fršalanega prijatelja ali srečajo novo pošiljko od nekra 
razjedenih sovragov. Večji poudarek je na vzdušju, ki 
ga ustvarjata tako odlična kvadratkasta podoba z obili- 
co detajlov kot dinamična elektronska glasba, ter na 
samem garbanju. 

Retrovibracija je namenska, saj MRB cilja na tiste, ki 
jim je žanr brawlerjev sooblikoval mladost. Hej, moč 
je izbrati grafični način, ki oponaša katoden TV! Ig- 
ranje je enako kot v številnih 'desničarskih prešte- 
valnicah reber' (glej anale v Jokerju 234), na primer 
Double Dragonu, Final Fightu ter Target Renegadu. 
Izbiraš lahko med štirimi liki, ki se ločijo po hitrosti, 
moči in gibčnosti. Nato gručam nasprotnikov s pest- 
mi, brcami in rabo hladnih ter strelnih orožij kažeš, 
kdo ima najdaljšega curaklja. Da jim učinkovito lo- 
miš kučme in kičme, se moraš spretno gibati po glo- 
binski osi, saj se tako ogibaš napadom. Hkrati se 
težakom na ta način pravilno bližaš, saj jih ob direkt- 
nem naskoku hitro dobiš po prepuciju. Kot bi prota- 
gonistom ne bilo ime Sergei, Boris, Ivan in Nataša, 
marveč Billy, Guy, Axel in Mr K, junaki starin. 


Putin bi jih vse premlato 


Spoštovane so še druge, ne vedno prijetne zakonito- 
sti otrplega brawlerskega žanra. Zadetki te radi zbije- 
jo po tleh, nakar te gnide nekaj sekund tepejo na 
tleh, preden se jih otreseš. Najedajoča kazen za ne- 
rodnost. Poleg tega rade postavajo izven vidnega po- 
lja, kar je najbolj fino, ko vihtijo strelna krepelca. Na- 
dalje je nabor udarcev in kombinacij ozek in za vse 
like zakoličen, saj ni odklepanja gibov. To zavda ta- 
ko kratkoročni dinamiki kot dolgoročni zanimivosti, 
kajti nekega debila petstotič prefukati z identično se- 
rijo zamahov ni višek žura. Več sem pričakoval od 
opcijskega računalniškega spremljevalca, ki se ne 
more postaviti z napredno pametjo, in se nadejal in- 
ternetnega co-opa. Sodelovalno mlatenje za do štiri 
udeležence je tako omogočeno le na enem peceju. 


LAN ie. -— 


MOTO NA PRE ON O A Pe PE PR PSE 
Dostikrat na ekranu vlada popoln kaos, saj se liki tepejo in prekopicujejo eden čez 
si Na nekaterih Stopdat se sovragi za gollek mero udarijo š Še med sabo. < ——- 


Kapricam navzlic MRB sodi v vrh zadnja leta izdanih brawlerjev. Je manj te- 
čen kot Scott Sai in bolji izviren kot Double Dragon Neon. Pa nadkrvav! 


Mother Russia Bleeds potemtakem ne moderni- 
zira zvrsti. Po drugi strani pa ima špil za 15 evrov 
vseeno dosti kvalitet, tudi izven požrtvovalnega 
višanja rezultata, odklepanja powerupov in čiš- 
čenja ločenih aren. Sovražna zalega je pisana, 
od garjavih cip prek ubežnikov iz gulagov do 
motociklistov, psov, BDSM-gimpov in drugih ču- 
dakov. Odstranjevanje ne terja samo norega Taz- 
žavnosti popušiš kot Jamajčan smotko, če ne 
igraš taktično. Ne bi rekel, da so situacije skova- 
ne enako vešče kot v Streets of Rage 2, ali ipak 
je treba vedeti, kam koga vreči, kdaj ga tepsti na 
tleh, kako sitnobe zganjati v gruče in v katerem 
trenutku uporabiti usmrtitveni popizditis. Takisto 
situacije začinijo okoljske nevarnosti, kot so 
vlak, granate na tleh in laserski žarki nevidnih 
snajperjev. Ter šefi v podobi kosmatih debelu- 
hov in do zob oboroženih vojakov, ki terjajo na- 
prednejše prijeme. Iz nekaterih črevca špricnejo 
posebej obilno, pa tudi sicer je vse polno obglav- 
ljanj, razčetverjanj in dajanj čelnih prašičem ter 
psom. Če mati krvavi, naj krvave vsi! 


Sneti razgoni črepinjo nemškemu ovčarju in s 
sekret školjko stre grodnico možu v rožnatem. 


adrenalinsko, a taktično mlatenje v 
nevarnosti iz okolice v zapomnlji- 
vo pisklasto ultranasilje v zgle- 


dovanje po preteklosti je marsikdaj ovira x 
ozek in zakoličen nabor udarcev x 
Le Cartel / Devolver Digital za PC (kasneje za PS4) 

nadaljuje. Skoraj vsak mesec smo de- 

ležni kakšnega tovrstnega biserčka in 
mednje se uvršča simpatični Okhlos. Beseda, 
ki jo mi izgovorimo kot ohlos, je grškega izvo- 
ra in označuje drhal, ohlokracija pa pomeni 
vladavino nasilnih ljudi. V tem se skriva srž 
pričujoče akcijske strategije, cepljene z rogue 
igrami. V nagnjenem pogledu od strani po mi- 
tološki Grčiji vodiš sodrgo, ki uničuje nepre- 
mičnine in se spopada s pravljičnimi sovražni- 
ki ter božanstvi z Olimpa. Stari red mora pasti 
in narediti prostor za novi nered! 


P:.: finih neodvisnih špilov za groš se 


V slogi je moč 


Dotična misel ima nekaj zveze s temeljno ide- 
jo špila, ki pa ni razdelana v zgodbo. Izvemo 
le, da so olimpski bogovi uničili šolo v Atenah, 
zato se jim morajo ljudje postaviti po robu. 


ab. 


Kaotično naravo špila, ki se izmika pravi taktiki, kaj šele strategiji, poudarjajo okoljski hazar- % ( 
di, ki se jim je z večjimi gručami zelo težko ogniti. V Atlantidi ti zavdajo vodni vrtinci in lovke. pi 


Vendar človeške sodrge ne vodi soldat, tem- 
več filozof. To se Slovencu, vajenemu pove- 
ličevanja kmetstva in delavstva, sliši neumno 
- pri nas ima beseda 'ilozofirati' slabšalen 
zven. V antiki pa je filozofija obsegala široko 
znanost, od matematike prek psihologije, pra- 
va in politike do retorike. Filozofi so domislili 
prelomne ideje, nakar je bilo treba slednjo 
udejanjiti, četudi z nasiljem. 

Dasi je učna ura neintuitivna, sistem kmalu 
doumeš. Svojega filozofa-generala vodiš ne- 
posredno, a je sam po sebi brez moči. Nabrati 
mora podanike, ki se premikajo neodvisno od 
vodje. Čeprav sodrgo tvorijo različni ljudje, od 
golorokih sužnjev prek mečevalcev do okle- 
parjev, se v cilje zaganjajo edinole kot nedelji- 
va skupina. Tako podaniki napadajo capine 
in, ko se zadosti razjarijo, podrejo še vse zg- 
radbe. Po poti zbirajo štiri vrste bonusov, ki jih 
uporabiš, kadar želiš, naj bo to zaščitenost ali 


CC) osartvsuc 

eksplozija. Cilj je na vsaki uokvirjeni stopnji pobiti vse sovražni- 
ke in na koncu niza šefa, nakar se preseliš v naslednji svet. Ti 
segajo od Aten prek Šparte do Atlantide, kar botruje raznolikim 
okoljem, od mestnega prek vodnega do vulkanskega. Če o mi- 
tologiji ne veš ničesar, se o njej na humoren način poučiš v 
spremljajoči enciklopediji. Pohvalen element! 


Poljane smrti 


Če bi bil Okhlos običajen špil z vnaprej določenimi nivoji in pri- 
daniči, bi se kaj hitro izpel. Manjka namreč marsikaj, kar bi ta- 
kemu sistemu podelilo dodatno globino, od formacij prek raz- 
delitev velegruče na več skupin do aktivne pavze. V interesu 
splošne zabavnosti in elegantnega igranja z joypadom ni vdela- 
no nič od tega. Prav tako je večja sodrga tako težko obvladljiva, 
da je njene člane praktično nemogoče obvarovati pred okoljem. 
Dlje kot prideš, več je tovrstnih nevarnosti: osti v tleh, ognjene 
zaplate, vrteče se krogle, eksploziv, vodni vrtinci. Nekaj od tega 
se že ubraniš z manevriranjem in blokiranjem. Toda dogajanje 
na ekranu postane ob desetinah gomazečih enot in živahno 
rušeči se okolici nemalokrat jako nepregledno. Tvoj filozof se 
izgubi v gneči enot, možiclji pa ginevajo in zginevajo, dokler jih 
ne ostane premalo za nadaljevanje. Okoliščine se včasih tako 
zarotijo proti tebi, da lahko kljub še taki spretnosti zgolj odne- 
haš, kar bo control freake nedvomno razhudilo. 

Toda ko začneš spočetka, nisi obsojen na zakoličene nivoje, 
marveč so vnaprej nanizane le vrste okolice. Ostalo se ustvari 
do neke mere naključno, kot je za igre vrste rogue značilno, od 
sestave nivojev prek sovragov in celo do mitoloških šefov, ka- 
kršna sta Hefajst z ognjenimi kroglami z neba ter Ares s poma- 
gačema Fobosom in Deimosom. Naslednjič bo glavar morebiti 
imel nov napad ali obrambo! Prva kleč je torej v tem, kako da- 
leč boš prišel v dani partiji in koliko boš v njej odklenil. Tega je 
obilo, od spremljevalnih junakov do novih filozofov, s katerimi 
dobiš nove bonuse. Drugi vic pa je, ali boš z dano kombinacijo 
filozofa, junakov in enot, ki se spreminja zaradi vmesnih naku- 
pov in dopolnjevanja sodrge s sproti nabranimi nevtralneži, 
zmogel vso pot do kraja. 


Zdrobi sovrage, zdrobi vse 


Najgloblja akcijska strategija tole ni; prejšnji mesec opisani, 
slično neodvisni in pikslasti Crush Your Enemies jo po tej plati 
prekaša. Vendar je treba za uspešno prebrodenje kasnejših sto- 
penj pokazati razumno merico spretnosti. No, in mirne krvi, ko 
ti tretjino vojske pohabi okrutna past. Temu navzlic je špil vse- 
skozi zabaven in napet, tako zaradi naglega dogajanja kot kva- 
dratkastih, dvorazsežnih gibljivih sličic, risankaste destrukcije in 
hecnih krikov v stripovskih oblačkih. Kakšna vrsta zverin več 
ne bi škodila, saj na vnovični poti nekoliko prevečkrat srečaš 
kiklope, meduze, coprnike, kentavre, špartanske kovinske veli- 
kane in ostale sitnobe. In sodelovalno večigralstvo ne bi bilo od- 
več. A kljub temu je 13 evrov dobro naloženih, saj gredo luštno 
preživete urice v tej vojskovalni inačici davnega Pikmina mimo 
kot namazane. 


Ko preveč zafil hrad hneži in breaj 
) li v nika taktič xn 
nepregledna —  C W i V igi 

Na ozadja sicer ne moreš stopiti, vendar občasno postanejo del igranja. Takole 
denimo v njih daljinsko nadzoruješ brezumne možice, da garajo namesto tebe. 


s 


Tiholazenja ni tako malo. Včasih se moraš preprosto skriti, dokler nevarnost ne 
mine, drugič se ogibaš lučem in tretjič ponavljaš gibe, da te sistem ne prepozna. 


insid' 


o se s prijatelji zgovarjamo o videoigrah, bese- 
K: ne steče pogosto o čem drugem kot o kon- 

kretni špilavski izkušnji. Kako smo ugonobili 
sovražnika, prehiteli tekmeca, rešili svet. Nadgrad- 
nja tega je debata o doživetju, ampak to že terja več 
vpogleda in kakovostnejšo vsebino. Nekam malo- 
krat pa se imamo priložnost meniti o idejni plati -o 
tem, kako neka igra odslikava in komentira svet 
okrog nas, kaj ima povedati o človekovi usodi, na 
kaj so avtorji cikali s tem in tem detajlom. Zlasti plit- 
ki znajo v tem pogledu biti visokoproračunski na- 
slovi, ki morajo na trgu povrniti stroške. Dobro po- 
temtakem, da nastajajo manj komercialni špili, kot 
je danski Inside za digitalnega dvajsetaka, skovan 
tako z lastnim denarjem hiš(ic)e Playdead kot z dr- 
žavno-evropskimi soldi. No, o njem pa ima človek 
kaj povedati! 


Črvi namesto repov 


V temnem gozdu se znajde osamljen deček, s kate- 
rim tečeš na desno in se trudiš s skakanjem in ple- 
zanjem premagovati ovire. Čeprav je grafika triraz- 
sežna in vidiš daleč v globino ozadja, si pripet na 
eno raven. V tem najdeš odmev izvenzemeljskega 
Another Worlda, toda mrakobnost in srh bolj spom- 
nita na prejšnji Playdeadov projekt, Limbo. Kakor 
tam si neznano dete med nočnimi hrasti in giblješ se 
podobno realistično. Tudi linearni ustroj in zgodnje 
puzle odsevajo Limbo, kot bi šlo za nadaljevanje. 


šolovaj 2016 


MA pose... 


Pred stene vlečeš zaboje, plezaš po lojtrah in vrveh, 
dvigaš vratca v tleh, se voziš z dvigali ... Uganjaš 
torej vsakdanjosti, ki pritičejo mulcu brez posebnih 
moči. Mali ni sposoben ne visokih skokov ne tepeža 
ne streljanja, saj igro prečkaš brez rabe orožja. Prav 
tako nima črte z energijo, tako da ga pokonča vsa- 
ka smrtonosnost; je pa nadaljevalnih točk obilo, da 
nisi ob kaj dosti napredka. 

A čez čas se Inside loči od Limba. Dečkovo udejst- 
vovanje postane širše in globlje, saj po prehodu iz 
narave v kovinske komplekse ni več obsojen na ki- 
lavo skakanje in skrivanje pred možmi v črnem ter 
hudimi psi. Za napredovanje začne uporabljati teh- 
nologijo, od podmornice do čelade za nadzor uma 
belopoltih sužnjev. S temi je treba pravilno obtežiti 
plošče v tleh ali jih zbrati na enem kupu, da te vržejo 
čez brezno. Nadalje so tu gravitacijske uganke, kjer 
menjavaš med vodo na tleh in na stropu, pravočas- 
no šviganje med zaščitami, da te ne strejo vibracije, 
in fizikalno pogojene puzlice, ko moraš dinamično 
nagibati klančino, da se voziček pravilno zakotali. 
Sčasoma se spremeni še sam deček, najbolj na kon- 
cu, in tudi špil glede na tihi, skromni začetek zmuti- 
ra. Postane bombastičen in krvoločen, a se ne zne- 
bi tuhtajoče tajinstvenosti s senco poniglavega na- 
smeška, kot bi Aperture Science precedili skozi 
skandinavski filter. 


Cmok usode 


Za razliko od Limba je Inside dokaj odpustljiv špil 
brez brutalnosti, kot je zadnji skok v slednjem. Ust- 
varjalci so hoteli, da si pozoren na edinstveno, do- 
mišljijsko znanstvenofantastično dimenzijo, ki skri- 
va dosti več, kot se zdi. Sicer je mogoče slepo brze- 
ti skozi igro in se osredotočati na golo igranje. Ven- 
dar se v tem primeru po treh, štirih urah, ko ugledaš 


a ne votla. V samoti in igri svetlobe ter senc se rojeva tihi 
močno narobe. In pazi se, če se ne boš tu hitro premaknil! 


Nvsm 
peča 


Večkrat sem si zaželel, da bi Danci sicer simpatične fizikalno po- 
gojene puzle v slogu vozička in naklona še nekoliko nadgradili. 


s 


kriptični iztek, počutiš ogoljufanega. Nato se brez 
ceremonij vnovič znajdeš na samem začetku, kot bi 
hoteli avtorji reči, no, zdaj pa počasi in pazljivo, da 
česa ne zgrešiš. Upravičeno, kajti tega je toliko, da 
glava peče. Od razglabljanja, ali deček beži ali k 
nečemu potuje, prek visokoleteče metaforike in 
teorij zarote, ki jih pojijo vizuelni namigi, do tkanja 
širše pripovedi o praznem, razčlovečenem svetu, 
kjer po farmah ležijo mrtvi prašiči, v fabrikah pa se 
izvajajo gnusni eksperimenti. 

Ko sem svoje hipoteze primerjal s tistimi, ki jih je iz- 
dobavil internetni hivemind, mi je um razgnalo znot- 
raj lobanje. Začenši s teorijo spermij-jajčece in kon- 
čavši z udarnim alternativnim zaključkom, dostop- 
nim šele, ko najdeš vse skrivne sfere. Te so vešče 
skrite in ob najdbi sleherne se počutiš carsko, tako 
da drugo igranje ni posiljeno. Itak šele tedaj dod- 
obra razpredeš štorijo in zares občutiš samoto in 
ogroženost od redkih, vendar krvoločnih sovražni- 
kov, ki občasno posežejo v nadnaravno. Atmosfero 
sezidata do potankosti izpiljena črnikava podoba in 
fantastična zvočna slika. Škoda se mi sicer zdi, da 
igranje ni malce bolj kompleksno, saj bi daljinsko 
upravljanje ljudi in ročično pretikanje to omogočila. 
Toda če Insida ne bi izkusil, bi bil ob eno bolj impre- 
sivnih igralskih izkušenj tega leta. 


Ko Sneli pade noter, noče več ven iz te strašne 
skakalne miselnice za prefinjen okus. 


domišljena mešanica arkadnosti in 
GG fizikalne miselnosti - fantastično 
skrivnostno-srhljivo vzdušje < spo- 
ročilna večplastnost igra, ki ostane v spominu 


in debati < več kompleksnosti in naprednosti ne 
bi škodilo < Playdead za  ,XBO in PS4 

jo bolj natlačeni, : eba zmeniti za delitev 
je: prvi nosi, drugi in tretji sekljata, četrti cmari. 

Prav kakor v Tapperju je eden od kasnejših n 


Najvažnejša sestavina hamburgerja je pleskavica, za katero 

Wckati in speči, šele nato lahko roma v kruh. Za zelenjavo sledn korak ni potreben. 


česa zapletenejšega od umešanih jajc in ma- 

karonflajša, moraš praktično istočasno početi 
kup stvari. Pripravljati, rezati, zlivati, pražiti, mešati, 
meriti, dušiti, preverjati, odstavljati, dolivati, stresati 
in za nameček streči. Ta kaos, ki nekaterim ne diši, 
drugi pa v njem najdejo smisel življenja, je prisrčno 
poustvarjen v risankastem neodvisniškem Overcoo- 
kedu. Špilič ni simulacija kuhe in ni namenjen sa- 
motarjem. Toda ker posedujem dobro družbo in 
imam rad vsakdanje cmarjenje jedi, dasi pri tem 
smrdim bolj kot gorgonzola s čebulo, sem v njem 
resnično užival. Tako simpatičen je, da bi znal do 
ropotanja s kozicami pripraviti celo neukeža, ki to- 
vrstno početje prezira. Le naj me tak potem ne dolži, 
če ga bosta obiskali tetici Driska in Salmonela! 


K. je redko umirjena. Kakor hitro se lotiš 


Peklenska kuhinja 


V tri krasne seveda ne boš metal stvari v lonec, saj 
smo v videoigri. Svet mediju ustrezno napade ses- 
tradana cthulhujska pošast iz onstranstva, ki vrh 
stolpnice med ognjenim dežjem terja postrežbo. Ali 
ovbel, kuharček ji je sposoben na krožnik deti zgolj 
solatko, kar seveda ne zadostuje za potešitev apeti- 
ta desetmetrskih možganov z lovkami in zobatim 
gobcem. Edina rešitev je, da se kuharski oproda 
skozi časovni portal odpravi v preteklost in se izuri 
do te mere, da bo monstruma ob vnovičnem snide- 
nju znal nasttiti. 

Za hecno zgodbico, ki jo z nekaj vrsticami dialoga 
občasno učvrsti govoreča glava z brki, stoji arkadna 
veseloigra, ki se nekoliko zgleduje po starodavnem 
avtomatnem hitu Tapper. Vic je v tem, da z dvema 
do štirimi kuharji v omejenem času izgotoviš čim- 
več jedi po danih receptih. Igraš lahko sam, pri 
čemer menjavaš med dvema sukalcema kuhavni- 
ce, ali s prijateljčki na enem zaslonu. Iz zabojev v 
pogledu od zgoraj jemlješ sestavine, kot so buče, ri- 
be, krompir in meso, jih sekljaš na plošči z nožem, 
jih devaš v lonec, ponev ali fritezo, jih mečeš na 
krožnike in jih nosiš na tekoči trak, ki jih odpelje ne- 
vidnim strankam. Hitro, hitreje, najhitreje, kajti če 
naročila ne izpolniš do časa, propade in si ob točke 
oziroma zvezdice. Te potrebuješ za odklep nasled- 
nje stopnje v linearnem nizu. Zasnova diši po mobil- 
niških igričkah tipa Burger Rush, vendar tam igraš iz 
prve perspektive in zgolj flikaš na kup sestavine. Tu 
pa ima veliko vlogo vešče usmerjanje lika. 


Overcooked ni kompleksen. Uporabljaš samo akcij- 
ski gumb za prijemanje in izpuščanje, knof za pos- 
pešek in še en za menjavo kuharja, če igraš solo. 
Joypad je priporočljiv za analogno kontrolo, vendar 
tipkovnica zadostuje. Jedi tvoriš glede na pregledna 
naročila strank, ki se pojavljajo na zgornjem robu 
ekrana. Svojih ne moreš spisati in obstoječih ni prav 
dosti - juha, hamburger, fiš end čips, tortilja, take 
kratke reči. Solato in meso daš v hlebček, da nasta- 
ne burger, gobe ali buče pa zadegaš v lonec in župo 
po zavretju zliješ na krožnik. Skuhano ali spečeno 
neseš na trak in ponoviš postopek, vmes pa drgneš 
umazano posodo. Odrasli in otroci, hardcore in pri- 
ložnostni gamerji, dobrodošel je vsakdo. Ob tem ig- 
ra privleče z živopisano, risankavo podobo in nena- 
silno, poniglavo vsebino. 

A kakor pri akcijskih uspešnicah včerajšnjika, kate- 
rih plemenite začimbe zaznaš v Prekuhancu, se po 
nežnih uvajalnih nivojih izkaže, da pod luštkano 

skorjico utripa pošteno videoigerno srce. Nivoji so 
prefrigano narejeni tako, da terjajo vse več na- 
tančnosti, predvidevanja in načrtovanja. Sprva je 
kuhinja enotna, brez ovir in z obilico gibalnega ter 
odlagalnega prostora. Malo kasneje jo preseka ces- 
ta, po kateri brez prestanka hodijo ljudje, dočim je 
pomivalno korito na nasprotnem koncu kot tekoči 
trak. Še dlje v igri naletiš na prostor, ki ga v rednih 
časovnih presledkih cepi potres, in na klet, kjer ti 
nagajajo podgane, pulti pa so vse bolj natlačeni. Ne- 
nehno pod časovnim pritiskom urejaš sestavine, 
skrbiš, da se ti futr ne prežge, vahtaš, da so na raz- 
polago nezasedene odlagalne površine, surov živež 
odnašaš na sekljalno ploščo, ga seliš v lonec, kjer 
ne sme predolgo vreti ... Ura tiktaka, naročila se tre- 
sejo, adrenalin brizga. Manjkajo le hipsterski jedci, 
ki bi glasno ne marali glutena, ogljikovih hidratov in 
gensko spremenjenih organizmov. 


1A dunajc s pomfrijem 


Za nastanek obeda je najbolj pomembno sodelova- 
nje. Enoigralstvo tega ne oriše dobro, saj je akcija 
kljub podaljšanemu času za izdelavo receptov v 
istem nivoju naporna. Ker ni umetne pameti, moraš 
s preklapljanjem med likoma vse postoriti sam. In ni 
pravega vzdušja, ko eden od kuharjev stoji kot lipov 
bog ali robotsko secka, medtem ko drugi leta okoli 
kot eden od Ramsayjevih podanikov. 

V večigralstvu pak Overcooked oživi, kakor bi ne- 
slani juhi dodal vegeto. Treba se je zmeniti, kaj bo 
kdo počel, kako in kdaj, kar je teže, kot se sliši. Ob 
vse manj prostora ste si kuharji takoj napoti, nekdo 
pade v luknjo ali se vmešava v delo drugih, naročila 
ostanejo neizpolnjena, posoda nepomita in celotna 
'proizvodnja' gre v franže. Več kot je prijavljenih - 
skrajno število je štiri -, več je potenciala za brzin- 
sko kuhanje, toda več je šans za napake in nestrp- 
nejše so stranke. Prav v večigralstvu se izkaže, da je 
Overcooked toliko arkada kot logično-miselna igra, 
v kateri je treba ugotoviti idealno rešitev puzle in jo 
precizno izvesti. 

Igra bi sicer lahko vsebovala kak dodaten element, 
da bi postala še pestrejša in zanimivejša. Pogrešal 
sem nekoliko več receptov, bolj dodelano strukturo, 
kjer bi se hrana in nivoji delili recimo na fast food in 
elitne restavracije, dobrodošle bi bile lastnosti ku- 
harčkov, ki so zdaj le živalsko-človeški škisi brez 
svojstvenih lastnosti, morebiti lahkotna poslovna 
plat. Se spomniš davnega Pizza Tycoona? Kaj take- 
reč stane 15 evrov, kar je pravšnje za dano vsebino, 
in bolj kot sem igral, bolj sem se imel fino. Tudi za- 
to, ker je težavnostna krivulja lepo potegnjena in ne 
seže v prehude vršace. Zato je z lokalno tovarišijo, 
kajti internetnega povezovanja ni (in ga pri tovrst- 
nem početju niti nisem pogrešal), Overcooked eden 
najboljših sodelovalnih špilov zadnjega časa. Ne- 
deljskih, seveda, kajti na ta dan nastajajo najboljša 
kosila. 


"Lupimo in čistimo; ribamo, sekljamo, strgamo, 
pasiramo, kuhano vam damo!" Tako žgoli brkati 
z ekonomloncem v roki in blitvo v laseh: 


inovativna zasnova zabavno, hek- 


tično, gneče polno večigralstvo 
dobropočutno vzdušje .< kakšna ses- 
tavina več ne bi škodila x naporno samotarstvo 

PREKORAČITEV OMEJITVE HITROSTI 
V NASELJU ZA SAMO 10 KM/H 
POVEČA VERJETNOST SMRTNEGA IZIDA 
OB NESREČI ZA KAR 50 %. 


vozilmo 
pam Tno 


AGENCIJA ZA VARNOST PROMETA 

Ob opizu kuharskega Overcookecdla 


—i— 


ozre k enemu njegovih 


ztarodavnih zgledov, dobraoval, ini 
ztFreza, (ZCiINI piva Tapper, 


ič manj kot triintrideset let je 
N:: ta klasični špil, ki ga Slo- 

venci poznajo po predelavah za 
hišna mlinčka C64 in spectrum. Ker smo 
tedaj piratske igrice masovno loadali s 
kompilacijskih piratskih kaset, se dru- 
gačnega porekla izdelka sploh nismo za- 
vedali in smo mislili, da gre pač še za en 
običajen špilčič kot stotine drugih. Toda v 


izvirniku je šlo za uspešen igralni avto- 
mat, ki je izdelovalcu Midwayu prinesel 
težke solde. Zasnova je bila letu 1983 pri- 
merno enostavna: v pogledu od strani 
smo usmerjali brkatega očaja, ki je iz so- 
dov natakal pivo v kozarce in jih po kav- 
bojsko drsč pošiljal po šanku do strank. 
Te so se mu pomikale vse bliže in če so 
ga dosegle, je šlo življenje po zlu. 


Konverzija za mavrico ni bila preveč okrnjena in je obdržala divjo na- 
ravo strežbe. Toda grafika in zvok sta bila glede na avtomat res zanič. 

Pir celo nad Zenaljo 


Tak je bil domet igralne mehanike, a ko smo igrali, smo se kakor 
pri Pac-Manu in Space Invaderjih znašli pod izrednim pritiskom. 
Sprva ni bilo panike, toda kmalu je bilo treba vešče odmikati pipi- 
co, brzinsko preskakovati med četverico pultov in zbirati prazne 
glaže. Prvi nivo se je odvil v saloonu, nato smo se znašli na pros- 
tem, se preselili v pankovsko krčmo in na kraju na vesoljsko pos- 
tajo. Na vsakem nivoju smo stregli drugačnim strankam, od ame- 
riških klobukarjev do alienov, ki jih je bilo vse več in so naprej rini- 
le vedno hitreje. Še dobro, da je bilo moč z zbiranjem napitnin 
sprožiti zabavo v slogu plešočih navijačic in jih tako premotiti. 


ro MEBVESREHENcen 
vb Be EM" BEBA 4 


|] 
Tapperja je veljalo izkusiti na avtomatu, na katerem je bila najbolj- 


ša tudi vmesna miniigra. Pridanič je stresel in zmešal pivske kon- 
zerve, na tebi pa je bilo, da najdeš edino, ki te ni popršila. 


Težavnost je bila dobi primerno visoka in žetoni so v avtomat leteli 
serijsko. Toda v špil smo se radi vračali zaradi pristnega vzdušja. 
Ustvarjale so ga risankava, barvita grafika s smejočim točajem, 
židana muzika in prisrčni, lepo animirani žejneži. V vsemiru je eden 
od alienčkov plesal po baru, penico so terjale nališpane teksaške 
bjonde in celo najbolj ihtav panks je bil vreden naklonjenega smeh- 
ljaja. Tako nismo bili pretirano jezni, ko smo vsled razbitega glaža 
spet izgubili življenje. Sprva so hoteli avtorji vdelati verodostojno 
spahovanje, za katerega so pred mikrofonom spili ničkoliko ječ- 
menovega napitka, a so se iz tega naposled izcimili običajni zvočni 
efekti. Jim je pa uspelo podpisati pogodbo z Budweiserjem in v ig- 
ro vnesti logotip te znane ameriške znamke piva. 


Meharčki za vedno 


V domačih verzijah sta 'bud' nadomestila Pepsi in Mountain Dew, 
zaradi spornega oglaševanja alkohola pa so morali kmalu izdelati 
inačico Root Beer Tapper, kjer smo stregli z brezalkoholnim pi- 
vom. A zasnova je ostala enaka in se kljub presenetljivemu manku 
nadaljevanj zapisala v anale. V obliki miniiigre se je Tapper pojavil 
v Larryju: Magna Cum Laude, postal eden od špilov v Disneyjevi 
izrisanki Razbijač Ralph in s premikanjem med pulti navdihnil 
ustvarjalce zombijske pobijalnice Plants vs. Zombies. Zato mu ve- 
lja reči "Burp, na zdravje!" in "Toči, toči, vse je dobro!" 


v una h — UI 
Čudno, da je Tapper ostal brez nadaljevanj. Na ipadu je bil šele 
pred petimi leti deležen kar v redu, barvite inačice World Tour. 

Namesto na goro in med cvetlice se 


v novem razmišljevalnem doživetju 


na playstationu 4 odpravi med neodgovorne starše in trpeče, plešoče otroke. 


Pa 
Bound je tretjeosebna 


toda kompleksnih s 


a prvi otip je tretjeosebna skakalščina 
—u Bound vsebinsko čudaška in igralno praz- 

na. Začne se z opazovanjem in vodenjem 
nosečnice po peskovni morski obali, nakar prek 
zvezka, ki ga ima s sabo, preskočiš v surrealistično 
fantazijsko deželo, sestavljeno iz geometrijskih li- 
kov na ozadju prelivajočih se kock. V njej bivajo 
temačna čarodejska kraljica, krempljato zobata 
pošast, velikan in naš lik, od zadaj gledana punčka, 
ki se premika z baletnimi koraki. Da je vse skupaj 
nekoliko morasto, poskrbijo črnikavost med živimi 
barvami, zvokovno šumenje z razglašenimi klavir- 
skimi notami in dejstvo, da bitja v tem svetu nima- 
jo obrazov, temveč škrlatne kristale. 


V katedralah misli 


Igranje je preprosto, ustrezno žanru doživljajskih špi- 
lov tipa Flower, Dear Esther in That Dragon Can- 
cer. Torej tistih, ki igranje poenostavijo, da bi bolje 
razkrili sporočila. Punčka zmore hojo, tek, enojni in 
dvojni skok ter dvig ščita v obliki živopisanih trakov. 

akuodrivati mdjjakoh avtem ni nič težkega«., 
i kockasto ozadje nekdanjih demomajstrov. 


veliko enostavnega skakanja, 
etce takole,zavrti, ti hoče nekaj povedati! 


S tem se zaščiti pred redkimi nevarnostmi, od rojev 
nasilnih trikotnikov prek stiliziranih plamenov do 
šefov, kot je brezoblična črninska gmota. Ti razpa- 
dejo ob golem tiščanju gumba! Skakanje je nena- 
tančno in dostikrat strmoglaviš v brezno, ker je tež- 
ko oceniti razdaljo. Par sekcij je zato prav tečnih. 
Nivoji so kratki in linearni, z jasno označeno potjo 
naprej ter domala brez izziva, ker se ob vsaki smrti 
brez omejitve življenj pojaviš tik pred mestom crko- 
ta. Vse skupaj traja dve, tri ure, kar se za 20 evrov v 
digitalni štacuni sliši nesramno veliko. 

Z Boundom se spočetka nikakor nisem mogel po- 
vezati. Vrzel med nosečnico na plaži in balerinsko 
devojko, ki šiba med pisanimi kroglami, kvadri in 
tetraedri, je bila prehuda. Nič mi ni bilo jasno, zlasti 
ko me je špil vmes prežarčil v temačno sobano, kjer 
je med mojim premikanjem iz koščkov samodejno 
nastal prizor iz življenja štiričlanske družine. Toda 
moč doživljajskih iger je v tem, da imaš med eno- 
stavnim igranjem čas razmišljati o neočitnem. In 
sčasoma mi je kapnilo; deli sestavljanke so se zložili 
v celovito sliko, ki je bistveno bolj konkretna kot pri 

sorodnem, efemeralnem Journeyju. In prav zato to- 
liko bolj pretresljiva. Vsak element je dobil mesto v 
žalostni, grenkobni pripovedi o razbiti familiji, vsak 
zakaj je našel zato. Smiselno sem si razložil, čemu 
dekle ubira čudovito animirane plesne korake in za- 
kaj je med posebej elegantnim zviranjem neranljivo 

.. zakaj je čarovniška kraljica tako osorna in baje- 


slovni Rešitelj tako pasiven ... zakaj se nenehno po- 
tikam po stolpih, kratkih labirintih, escherjevsko 
mutirajočih pregradah in cerkvenim podobnih dvo- 
ranah ... in čemu je tragična junakinja venomer ta- 
ko neskončno sama. Sporočila sem še bolje doumel 
ob drugem, prav nič prisiljenem skozihodu, kjer sem 
izkusil zanimivi drugi konec, na odmaknjenih kon- 
cih nivojev poiskal nepobrane kristalčke, delal slike 
v fotografskem načinu in skušal postaviti speedrun- 
nerski rekord. 


Opolnomočenje v plesu 


Gola igralna vrednost le ni bila tako nizka, kot je 
sprva kazalo. Sporočilna - uf, ta pa me je sezula. 
Bound je igra, ki da v poteku introvertiranega, sa- 
motarskega igranja vedeti, kako težko je otrokom, 
ki odraščajo v neurejenih razmerah, kaj vse se jim 
dogaja v glavicah, kako se spopadajo s travmami 
in navsezadnje, kako se to prenese v odraslost, kjer 
nas še vedno vežejo izkušnje iz otroštva. Od tod na- 
vsezadnje naslov. Gledanje tovrstnega filma, četudi 
dokumentarnega, branje take knjige, celo posluša- 
nje izkušenj kakšne socialne delavke - vse to ne bi 
doseglo enakega učinka kot podajanje v interaktiv- 
ni obliki. Ko sam postaneš deklica, ki s plesom klju- 
buje resničnosti, se z njo poistovetiš bolj kot v kate- 
remkoli drugem mediju. To je moč videoiger. 


Takšnole visokdistilizirdno skoljeje kollhalaščizai viglezno resničnost 
in dejansko bo Bouherob prihodu'8 


k PSE | tosmernevzaplato: 

IGROVJE 


Deus EX: Mankind 


S: da se bo nekega dne ta narod dvignil 


in zaživel v samoumevnosti, da so vsi ljudje 

enakopravni. 
Sanjam, da se bo nekega dne celo Češka, ki trpi v 
nepravičnosti in zatiranju, spremenila v oazo svobo- 
de in pravičnosti. 
Sanjam, da bodo moji otroci nekega dne del naro- 
da, ki jih ne bo presojal po njihovih kibernetskih iz- 
boljšavah, marveč po njihovem značaju. | 
Sanjam, danes. ' 
Deus Exov nikdar ni bilo strah načenjanja kočljivih 
družbenih dilem. Ta serija kiberpankovskih prvoo- 
sebnih iger nas že od začetkov neumorno potaplja v 
večplastne politične spletke in vprašanja narave 
človečnosti. Vse skupaj se je sicer rodilo, ker se je 
Warrenu Spectorju preprosto zdelo fajn, da bi v iz- 
virniku igralca zapletel v teorije zarot z vseh vetrov, 
od lluminatov do Cone 51. Toda podobno kot fasci- 
nantne ideje zaživijo po svoje, je tudi Deus Exov 
univerzum prerasel v takšnega, ki je začel siliti iz pr- 


boljšave tu še primitivnejše, očitnejše in takole molijo iz glav. Razen Jensenovih očal. Ta so absolutno vedno kul. votno začrtanih okvirjev. To je še posebej moč ob- ; 
A o ve] čutiti v Mankind Divided, četrtem delu serije in dru- - 
A . gem iz Eidosa Montreal, ki je bržkone od dozdajš- | R 
—g — za — njih najbolj samosvoj. Brez strahu: še vedno gre za k ni 
a ; zoni des navdušujoč spoj streljačine in frpjke z veliko igral- Es 
S diem edi slini EN ; čeve svobode, postavljen v futurističen svet z droni oe č 
zelene (judi SM ad zheje laloii in varnostniki, ki te obmetavajo z elektromagnetni- Ha 
Vi mi granatami. Toda težišče je premaknjeno in ob- me: 
čutek je resnobnejši, temačnejši. Drugačen. nč 
za Ilkarjev padec š 
»  GETTING IN TOP SHAPE AGAIN 
—— ET "Okej, očitno si nek frajer, ker imaš prepustnico. ša 
Ampak to ne pomeni, da te bom lepo gledal. Pobe- pe 
ri se mi izpred oči, žvenketalko." Adam Jensen, ki- "1 
bernetsko izboljšani superagent, je dve leti po do- 6: 


godkih trojke, Human Revolutiona, še vedno totalen ., 
badass. V kovinskih rokah skriva nanorezila, skače ZL 
s stolpnic in z umetnimi očmi gleda skozi stene. Tak- s 
isto kadi kot Turek in se ne boji raka, ker mu sapnik 
filtrira nezdrave reči. (Tudi mastne prdce v dvigalih.) odi 
Pa še vedno ima tako hud suknjič, da grem z vla- 
kom potovat samo zato, ker takrat špil lepo pokaže, 
kako stoično srepi v daljavo. Ne da bi se mu bilo 
med vožnjo treba držati za ročke. Ker je frajer. 
Toda v svetu Mankind Divideda, v letu Gospodo- 
vem 2029, Adam Jensen ni čislana, marveč v sploš- 
nem osovražena oseba, čeprav je v službi medna- 
rodne policijske organizacije Interpol. Zato, ker je 
kiborg oziroma 'aug' - augmented person, z bionič- 
nimi nadgradnjami umetno izboljšan človek. Hu- 
man Revolution se je namreč zaključil z največjo sa- 
botažo v človeški zgodovini, ko je zločesti signal po 
nareku lluminatov v večini kiborgov sprožil slepo 
podivjanost, spričo katere so napadli in pobili ali 
poškodovali veliko nič hudega slutečih bližnjih. Raz- 
vitejša mesta, kjer je bilo nadgrajencev največ, so jo 
grdo skupila in Dubaj, preplavljen z delavci s tež- 
kimi gradbenimi bioničnimi vsadki za prenašanje 
masivnih tovorov, je postal množično grobišče, ki še 
v '29 smrdi po krvi in smrti. Incident, kakor imenu- 


jejo dogodek, ki je pustil milijone mrtvih, je globoko raz 
zarezal v zaupanje javnosti do tistih, ki so se odločili g ; 
za strojne izboljšave telesa - pa četudi kot posledico ki $ 
ozi, nesreče ali bolezni. Mz 
' h s nI 9 - mate 
mm ne — — s ž - TVE > 
Prav vsa sovražna srečanja omogočajo neubojne rešitve. Običajno z vrsto MM fo AH i: j 
orožij za omamljanje, kot je tale šokerski vsadek, ali celo s pogovarjanjem. Mei ! mu ; 
——- ; šna 510: 

IGROVJE 


MPa dne 


Sedem milijonov kiborgov, ki so preživeli pogrom, postane 
cilj izrazite sovražnosti, skozi katero se oblikuje novodobni 
apartheid. Tako hočejo ločiti one z vsadki in tiste brez, "da 
prvi ne bi drugim spet česa naredili." Augi, ki jih običajna 
populacija zaničljivo kliče ropotalčki (clanks), so odrinjeni v 
geta in z večine javnih površin. Na vlakih morajo v lastne 
vagone in za gibanje po mestih potrebujejo mnogotere do- 
volilnice. Kot da ne zadostuje že to, da za nemoteno delova- 
nje vsadkov potrebujejo stalne doze dragega zdravila neuro- 
pozyne, sicer začne telo hardver zavračati. 


Dve strani ograje 


Praga, kjer se odvija velik del Mankind Divideda, je zato vse 
prej kot svetleča podoba srednjeevropske razvitosti, saj 
ščemeče spomni na Half-Lifov opresivni City 17. Pod bleš- 
čečimi pročelji bank brenčijo policijski droni, sicer simpatič- 
ne ulice sekajo železne kontrolne točke in miličnikov je sko- 
rajda toliko kot sprehajalcev. Pri tem gre za težko oklepljene 
oborožence, ki so pripravljeni na boj s tankovsko ofenzivo. 
Pred incidentom je bilo namreč to mesto eno najživahnejših 
središč nadgrajenih osebkov, zato ga je grozljivi dogodek 
zelo prizadel. Če upoštevaš, da lahko augi s kovinskimi 
okončinami boksajo zidove in skačejo z balkonov, je op- 
remljenost policije lažje razumeti. 

Za razliko od Mesta 17 ti varnostniki niso alienske sorte, 
marveč so zelo človeški - nagnjeni k zlorabi avtoritete. Ker 
je Jensen s svojimi v fris vsajenimi črnimi očali že navzven 
očiten kiborg, te nenehno ustavljajo in zahtevajo prepustni- 
ce. Zaradi statusa medvladnega agenta si zvečine nedotak- 
ljiv in potem zanalašč sedaš na vagone za naravneže, samo 
da razpizdiš nestrpneže. Drugi popravljeni ljudje pa niso ta- 
ko srečni. Nenehno so podvrženi pritiskom in na ulici vidiš 
spontana varnostna pretipavanja ter aretacije. Kiborgi so 
zaradi težavnega iskanja služb in zapravljanja za zdravila 
potisnjeni v nižji sloj, ki se zapira v hiše ali zateka v revnejše 
četrti, stran od oči. Ali pa so getoizirani v Golem Cityju, ve- 
likem slumu blizu Prage, ki je drugo igrino urbano središče. 
V prejšnjih Deus Exih si takšne drobce okoliškega utripa 
spoznaval iz poročil in pogovorov. Tu pa vseobsegajoča 
nestrpnost buta iz malone sleherne scene, dokler ni že prav 
nadležna. A tako je v bistvu prav, saj družbena segregacija 
pač ni prijetna, če si na depriviligirani strani. Treba je reči le, 
da ta temačna nota malo poduši tiste klasične grandiozne 
mahinacije korporacij iz prejšnjih delov. Mankind Divided se 
manj ukvarja z vplivom skritih centrov moči, kot so llumina- 
ti, in več s tem, kako udarijo navadnega človeka. 


Skozi ulice in jaške 

Ko sprva stopiš iz praškega stanovanja, so v vseh smereh 
vidni stop znaki in ograje ... kar pa slehernega veterana se- 
rije zgolj podžge, da skuša najti pot mimo, pod ali skozi njih. 
In tu futuristična češka prestolnica docela navduši. Ozke 
uličice se odvijejo do kontejnerjev, s katerih je moč skočiti 
na nadzidke in od tam skozi kakšno okno. Ali do trgovinic, 
ki imajo v ozadju zapahnjena vrata z računalniško ključav- 
nico, ki kar sama kliče, da se je lotimo. Oziroma se končajo 
s pokrovom kanalizacije, pod katerim se skriva svet pod- 
zemlja s klošarji in laboratoriji za varjenje drog. Prehodi, 
prezračevalniki in mostički skozinskoz prepredajo četrti ve- 
likosti ljubljanskega starega središča z okolico. Področje je 
razdeljeno na dve karti, spojeni s podzemno železnico. Gre 
za precej večji hub, kot sta Detroit in Hengsha iz predhodni- 
ka, dočim je barakarski Golem City manjši, obstranski. 

Praga je dejansko polna Čehov, ki govorijo in pišejo češko, kdo bi si mis- 
lil! Ulice bratsko slovanskega mesta so nam zato še tolikanj domačnejše. 


Ena sama napačna beseda je dovolj, da moraš sredi ulice potegniti šibre- 
nico na plan. Nakar bežiš še pred šli ki sploh ne ločuje med strelci! 


Način breach ima takšen, jako posrečen stiliziran videz. Glavna naloga je [ 
kraja podatkov iz kvadrastih strežnikov, kakršen je za naslednjimi vrati. 


Večino strelnega orožja je moč nadgrajevati in puškam nadevati dodatke, 
kot so dušilniki poka, laserski namerilniki in povečana zaloga municije. 

izi metanjem mimogrednih predmetov je moč privabiti stražarje, da se lo- 
čijo od kameradov, nakar jih izza hrbta potihem zakolješ. Ali vsaj uspavaš. 


To je tisti klasični Deus Ex, kjer vlomiš sosedu v sta- 
novanje, mu izprazniš vse platoje s češkim pivom in 
sef za stensko sliko ter smukneš skozi prezračevalni 
jašek navzdol, nakar se naslednji trenutek znajdeš v 
podzemni garaži trdno zastražene banke, z mitra- 
lješkimi stolpiči pred nosom. Ker v tem svetu so te 
stvari pač tako povezane in se v kanalizaciji ne skriva 
govno, marveč skrivne baze teroristov. Ej, to je ak- 
siom. Vlamljati moreš čisto poljubno, a običajno te na 
takšne odročne lokacije pošiljajo stranski kvesti, ki 
se jih tare. Ali celo samo čenče, ki jih tvoje supe- 
robčutljivo uho ujame na ulici. Šele s temi zgodbami 
mesto z vsemi svojimi strahovi in travmami zares 
zaživi, saj se loti mnogih usod, ki so jih tragično za- 
znamovali časi po Incidentu. Hkrati v bistvu predsta- 
vljajo večino igre, saj obsegajo približno štirikrat toli- 
ko vsebine kot osrednja pripovedna nit! Mankind Di- 
vided vdihne Deus Exovemu svobodnjaštvu novo di- 
menzijo, saj ga je brezveze igrati, če nisi pripravljen 
vtikati nosu v vsak kot, tudi oziroma predvsem sa- 
moiniciativno. Kdor je radovedne baže, se bo na 
čeških počitnicah počutil naravnost imenitno, ker ti 
intrigantne skrivnosti delijo kot lokalni diler heroin. 


Besede bolijo 


V večino prostorov se je moč prebiti na več načinov. 
Če je pred teboj nevarna prasketajoča elektrika, po- 
trebuješ razvit vsadek za zaščito pred električnim 
udarom. Ni pa nujno, če v sosednji steni rentgenske 
oči odkrijejo šibkost, nakar jo zrušiš z dobro merje- 
nim udarcem in si napraviš bližnjico. Ključavnice se- 
fa se moreš lotiti neposredno, ali nemara kombinaci- 
jo najti z nekaj obračanja predalov okoli - ali v lastni- 
kovem računalniku. Hekanje je podobno kot v Hu- 
man Revolutionu: izometrična strateška miniigrica, v 


kateri si prisvajaš mape sistema, dokler ne dospeš do 
izvornega (root) sektorja in prevzameš nadzora nad 
mašino. Na poti ti stojijo skriti požarni zidovi in če te 
obramba izvoha, sproži alarm. 

V kolikor so na poti ljudje, šele postane zares zanimi- 
vo. Ker je Jensen mož postave in kljub emočrnini 
prav fajn družba, ne kaže slehernega problema reše- 
vati s kroglo med oči, saj tedaj dobiš za vrat celotno 
mesto. Pogovor je precej ustreznejša opcija, pa še 
strelivo prihraniš. In cinični možakar v črnem je spo- 
soben iz rokava stresati takšne, da padaš s stola. V 
dialogih so na voljo do štirje odgovori, ki segajo od 
žaljivih do laskavih in ključno vplivajo na izplene kve- 
stov ali smeri, v katere se bodo odvili. Važna novost 
je, da se lahko besedno lotiš šefovskih karakterjev, 
namesto da bi bil omejen na nasilje kot v trojki! V ko- 
likor imaš vklopljen tozadevni modul, ti vsadek po- 
membnejšega sogovornika analizira in svetuje okoli 
pogovornih izbir. Takšni jezikalni dvoboji so ponekod 
še bolj napeti kot pokanje, predvsem pa odprejo mož- 
nosti, ki jih drugače ne uzreš, ker mrtvi osebki pač 
bolj malo vplivajo na prihodnost. 

Po drugi plati špil ne pozna kakšnega formalnega si- 
stema karme kot na primer Fallouti in si pri odločit- 
vah, ki jih nihče ne vidi, čisto svoboden. To pomeni, 
sleherniku lahko povsem mirne duše do kraja izpraz- 
niš stanovanje, tudi če na njegovem računalniku naj- 
deš podatek, da se mora prodajati za stanarino. Na- 
dalje Praga in Golem City kljub odličnemu vzdušju ni- 
sta pravi simulaciji življenja in prehod v noč je deni- 
mo skriptan, prebivalci pa živijo zgolj navidez. Če 
lastnemu pilotu vdreš v skrbno zakamuflirano varno 
sobo in mu brskaš po največjih skrivnostih, te ne bo 
nekaj ur pozneje vrgel s helikopterja. To izkušnjo ma- 
lo otopi, četudi predvsem zato, ker so ostali elementi 
okolice tako luštno napravljeni. 


Že res, da je Jensen superčlovek, toda pod kožo je poleg kovine še ved- 
no kri. Na začetku igre te takšna situacija z več sovragi hitro stane glave. 


IGROVJE 


Kiborška okrog kepe 


Ko vse ostalo odpove, moraš vendarle pritisniti pete- 
lina in ga držati, dokler na drugi strani cevi nič več ne 
stoji pokonci. In tu je Jensen zaradi bioničnih vsad- 
kov strašljivo učinkovit. Napraviti se more nevidnega 
in policistom v fris kazati osle; dvigniti hladilnik in ga 
vreči falotu v naročje; s sistemom tajfun razmetati 
morilske bombice v krogu okoli sebe; in še in še. Kot 
v trojki nadgradnje odklepaš z izkušenjskimi točka- 
mi, kar je v novejših Deus Exih glavni način napredo- 
vanja lika. Toda že kmalu po začetku Jensen ugoto- 
vi, da mu je po koncu Human Revolutiona nekdo na- 
skrivaj v telo vgradil dodatne eksperimentalne igrač- 
ke. Kot je upočasnjevanje časa. Ali brezžično hekanje 
na daljavo. Pa v podlahti vgrajen taser, ki grupno 
omamlja sovrage. A preden se začneš manično kro- 
hotati, moraš vedeti, da je vklapljanje teh augmentov 
tvegano, saj te pregrevajo in posledično poškodujejo, 
če hkrati ne izklopiš katerega od starih. 


Najmodernejši ljudje z bioničnimi okončinami si- 
cer ne morejo skozi stene boksati teroristov, toda 
napredek z naglico kaže vse jasnejše obrise tovr- 
stne prihodnosti. Današnji kiborški vsadki so še 
vedno v pretežni meri stvar protetike oziroma vra- 
čanja funkcij invalidnim osebam. Dandanes so na- 
mreč takšni vsadki še tako primitivni, da se eno- 
stavno ne splača zarezati v telo, če ni z njim res 
kaj narobe, saj žrtvuješ preveč. Je pa res, da niso 
vsi tega mnenja. Tako imenovani biohekerji so kli- 
ka ubrisancev, ki si malo za umetnost malo za 
premikanje meja mogočega v zdravo telo vsajajo 
elektroniko. Od sond za nadzor pametne hiše do 
telefonov in LCD-zaslončkov. 

Bolj prizemljeni dobijo protetične vsadke, ki so 
dandanašnji že povezani z živčevjem! In to tako s 
perifernim, s katerim nadzorujejo umetne roke in 
noge, kot z možgani, kamor vodimo signale stroj- 
nih oči in večjih manjkajočih delov udov. Oziroma 
približkov, kajti najnaprednejši kiborški vid z loče- 
vanjem med svetlobo in temo nosilcu omogoča 
zaznavanje preprostih obrisov okolice, kot bi videl 
zamazano črno-belo risbo. Razvoj je, predvsem 
zaradi množice ameriških vojnih invalidov in so- 
časnega snovanja androidov, najhitrejši pri nogah 
in rokah. Vmesnik živčne signale naravno pretvori 
v gibe, dočim zmerom naprednejši elektromo- 
torčki omogočajo svobodo v vse več smereh. Am- 
putiranci se lahko na tak način že samostojno hra- 
nijo. Glavni problem najmodernejših naprav je da- 
nes cena, zato jih poseduje redek krog izbrancev, 
na katerih univerze izvajajo poskuse, dočim je pre- 
ostanek še vedno na low-tech zadevah. 


—| 


mppsepiember 


IGROVJE | 
ti 


Ker so eksperimentalni umotvori hudo učinkoviti in si jih 
želiš, moraš na začetku v telesu izvajati rošade, ki dejansko 
od tebe zahtevajo umne odločitve. Šele kasneje, ko potom 
dodatne nadgradnje sistem malo sprostiš, si jih lahko omis- 
liš več. Takrat Jensen postopno postane še hujši uživaški 
hodeči tank in v drugi polovici igre se tudi z gručami nevar- 
nejših nasprotnikov dobesedno poigravaš. Celo v primeru, 
da se jih lotiš pacifistično, neubojno, saj plinske granate, s 
prirejenim tajfunom vred, serijsko uspavajo vse pred teboj. 
Kar niti ni napačno, ker se igra tako precej razvije. Spočet- 
ka, ko si ranljiv in je že par nasprotnikov nevaren, se nam- 
reč dosti poslužuješ tiholazenja. Običajno v tretjeosebnem 
načinu čepenja v zaklonu, ki ti omogoča boljši pregled. Sti- 
skanje za zidce je moč izkoristiti tudi za streljanje, vendar je 
to še vedno kanec nerodno. Mankind Divided je pri rešeta- 
nju bliže čistokrvni streljanki kot Gears of Warom, saj se je 
iz prve osebe lažje bojevati. 

Kasnejši nasprotniki so kar pasji, saj se navadnim polici- 
stom in gangsterjem pridružijo bojevniki v eksooklepih in 
sovražni kiborgi, ki se jih je treba lotiti na posebne načine. 
Najprej z izbiro streliva, kot je protioklepno ali elektroma- 
gnetno za onesposabljanje strojev. Kljub temu se sovragi 
ne razvijejo dosti, saj v bistvu nikdar ne srečamo tako po- 
tentnih kiborgov, kot je Jensen, da bi nevidni delali kroge 
okoli nas in nam metali radiatorje v glavo. Nasploh niso ne- 
ki možganski hrusti. Namečkoma bi terjal bolj raznolike pi- 
halnike, saj poleg standardnih avtomatskih pušk, pištol in 
šibrovk med eksotiko najdeš kvečjemu metalec granat. To- 
da po drugi plati ta slabost zaradi svežih bioničnih vsadkov 
ne boli zelo, saj imaš navsezadnje arzenal vgrajen v roke. 


Slepe ulice 


Toliko besed o praških ulicah, pa nisem še ničesar povedal 
o tem, kaj Jensena tja sploh pripelje! Osrednjo štorijo puš- 
čam za konec iz banalnega razloga: enostavno ni kaj prida. 
Nezaslišano! Kaj pa počno Rockefellerji in lizardmeni, ki 
nad nas sipajo chemtraile in izvajajo zarote s patrijami, o 
čemer smo na veliko razglabljali v preteklih dogodivšči- 
nah? Še vedno so tu in zaplet ima precejšen potencial: ne- 
sojeni kiborški junak je specialec Interpolove vojaške enote 
TF29, predhodnice Unatca iz enice, in istočasno sodelavec 
podtalne hekerske skupine Juggernaut Collective, ki se bo- 
ri proti lluminatom - stricem iz ozadja, ki so zakuhali večino 
lumparij. To pomeni, da si dvojni agent, kar te ponekod v 
resnici pahne v izbiro med služenjem policiji in odpadni- 
kom, kar zna dosti vplivati na finale in več možnih koncev! 
A ta rdeča nit je prekratka in preplitva glede na sloves seri- 
je, da bi se mogla preplesti v pravo vase srkajočo prigodo. 
Ko odstraniš zadnjega šefa, ki je hkrati prvi konkretno mo- 
čen, in meniš, da se je igra dobro začela, doživiš neprijetno 
spoznanje, da je Mankind Divideda v bistvu konec. Safr, 
stari. 

Tudi zato pravim, da je štirica med vsemi najbolj samosvoj 
Deus Ex. Medtem ko je bila v prejšnjih zgodba glavni ele- 
ment, ki je vlekel dalje, je tu v resnici postranska zadolžitev 
med tem, ko kolovratiš po Pragi in skozi okna špegaš lju- 
dem v spalnice. To samo zase niti ne bi bilo napak, če bi bil 
naslov deležen zaokroženih zaključkov, saj je celokupno v 
njem za prek petdeset ur prav fejst vsebine. Še dodatna se 
skriva v povsem ločenem modusu breach. Ta ima obliko 
krajših samostojnih misij, kot so v nekaterih Call of Dutyjih 
covert opsi. V breachu igraš vlogo superhekerja, ki v ob- 
rambni sistem megabanke vdira v okolju navidezne resnič- 
nosti. Pri tem uporabljaš jako podoben lik z vgrajenimi iz- 
boljšavami in zalogo strelnega orožja, kot je Jensen, in pro- 
tivdorna obramba je sestavljena iz vojakov ter dronov. To- 
da breach odstrani govorance in raziskovanje ter pristope 
omeji na boj z neposrednimi pomagali, kot sta šunjanje in 
hekanje. Stopnje so tako malo ugankarske in malo bojeval- 
ne, z uspehi pa odklepaš tako močnejše veščine kot zah- 
tevnejše levele. Ta hip je reč še dokaj osnovna in naj bi jo 
stalno razširjali, se pa da z njo zamotiti za nekaj uric. 

Ogovoriš lahko sleherno humanoidno bitje na ulicah in za takšnimi čeb- 
ljanji se skrivajo tudi kvesti. Ne moreš pa prijateljic noči odpeljati v noč. | 

Hodečih minišefov v eksooklepih ne moreš uspavati izza hrbta (lahko pa po- 
skušaš, kar je smešno). Zato potrebuješ stalno zalogo prebojnih izstrelkov. 


AUGMENTATIONS 


Spisek augmentacij vsebuje vse od hekerskih do filtrov dihanja in stabili- Mi 
zatorjev streljanja. Pobeljena je deveterica eksperimentalnih nadgradenj. 


Sibki člen? 

Iztek Mankind Divideda te pusti nekoliko nepote- 
šenega, 'visečega' in z neprijetnim občutkom, da 
so dosti reči na silo prihranili bodisi za neizbežni 
tretji del Jensenove pustolovščine, bodisi za kak 
DLC. Sploh ker si je Sguare Enix privoščil več ne- 
umnosti in denimo dolpotegljivo vsebino veže na 
eno shranjeno pozicijo. Če začneš z drugo, si ob 
njo. Upam, da se motim in je štorija podhranjena 
zgolj zato, ker so se trudili z okolico, kakršno v ig- 
rah redko uzreš. Ter da kanijo breachu dodati še 
veliko mesa. Ali bioničnih nadgradenj. Sicer jim 
bom prišel v črnih očalih strmet skozi okno. 

se ga nalije s češkim pivom in 
omotičen ponesreči podre nekaj sten. Pardon. 
Da bi se odkupil, pretepe lokalne gangsterje 
in jih zapre v kanalizacijo. 


vzdušne praške ulice v skrivnos- 
ti v vsaki luknji v eksperimen- 
talne veščine v večplastna, glo- 
način breach v Jensenov plašč 
umetna pamet ni 
nekaj DLC-neumnosti 


boka igra 
kratka, mlahava zgodba 

nalniških 'topniških' igric, kjer si se besno obstreljeval v pogledu od strani. 

Tank Wars, Scorched Earth in slične arheološke zadeve so to bile. Vmes 
so že sami Wormi postali ancientni, saj letos praznujejo enaindvajsetletnico; 
več o njihovi zgodovini beri v članku o njihovih avtorjih Team17 v Jokerju 206, 
id 8048 na stranki. V vsem tem času so se še najbolj spremenili, ko so presko- 
čili v tri razsežnosti, a celo tedaj so bile spremembe videzne. Ravno tako je bilo 
treba voditi smešne črvaste junakce in natančno meriti s hecnimi orožji, pod- 
vrženimi vplivu gravitacije, vetra in lastne nepreciznosti. Ta večni koncept se 
kar naprej vrača, tokrat v Weapons of Mass Destruction. 


S«: Črvi v srži niso nič drugega kot risankast podaljšek zgodnjih raču- 


Najlepše je sesti v tank, odskakljati in se odpeljati do sovražnega črva, ki je zaradi 
potezne narave igre lepo pri gy ter mu z mogočno granato spiti vso energijo. 


Skladno s tradicijo v stranskem risu nadzoruješ ekipo ko- 
lobarnikov, ki mora z nažiganjem, garbanjem in preudar- 
nim plazenjem poraziti nasprotno moštvo ali več njih. Ig- 
ranje poteka v izmenah in umirjeno, saj imaš tipično pol 
minute za premislek, gibanje in rabo orožja. Stopnje, na 
katerih potekajo boji, so razgibane, polne previsov, ko- 
tanj in vrzeli. Plus uničljive so, tako da se pod eksplozija- 
mi in orodji sproti preoblikujejo. Stari igralci se bodo 
počutili kot doma, saj je občutek sličen proslavljenim 
epizodam, kot sta Armageddon in World Party. 
Novincem v seriji, sploh mlajšim in akcije vajenim, se bodo zdeli mehkužni 
črviči, ki se spakujejo in se počaaasi plaaazijo naokrog, bržda čudaški in 
neučinkoviti. A ravno v tem je poanta. Deževniki so neprimerni za junake vi- 
deoiger, toda le, če si nevešč igranja. Ko zadevo nadrkaš, pa zastor pade in raz- 
krije se kompleksen špil. V to moraš vložiti zvrhano mero osredotočenosti, 
preučevanja in urjenja, kajti ob spremenljivem vetru vreči bombo tik ob so- 
vražnega črva je največkrat stvar mojstrovanja. Isto velja za prečkanje prepa- 
dov z rabo oprijemalne vrvi, s katero se je treba zapored hakljati za strop, rabo 
uzija, katerega merek imaš le pred nosom ... Občasne kaprice se trudi nevtra- 
lizirati tradicionalno prešerno vzdušje. Še vedno si deležen smešnih besedoiger- 
nih imen črvov, visokofrekvenčnih glasov, ki se med drugim pridušajo v škot- 
skem narečju, in kul poslovilnih izjav, preden se spremenijo v tematsko obar- 
van nagrobnik. Ter seveda blejajočih ovac, katerih otožni glas napoveduje 
uničujočo eksplozijo. 


šolovaj 2016 


Čeladar Sneti se ob obetu tankovskega 
granatiranja sovražnih položajev strum- 
no dvigne in z azijskim naglasom izpove 
zvestobo Team17ovi banderi. 


takoj doumljivo in akcijs- 
ko, vendar taktično in glo- 
boko igranje v mogočnej- 
ša orožja prispevajo vznemirljivost v 
večna smešnost gmizavčkov v mehka 
evolucija x počasno odvijanje x 

Team17 za PC, playstation 4 in xbox one 


Gall of Worm Duty 


Temeljni gradniki klasičnih Wormov so potemtakem nedotaknjeni, naj gre za 
samotarsko ali večigralsko plat. Prva sploh ni zanemarljiva in obsega tako urje- 
nje kot ločene izzivalne nivoje in zgodbovno neobogateno kampanjo. Le-to tvo- 
rijo malce nelinearno nanizane, vse težje stopnje s točno določenim naborom 
lažjih in zahtevnejših ciljev. Denimo uniči vse računalniške nasprotnike z najbolj 
osnovnim orožjem. No, zaradi vnovič čudaškega računalnikovega obnašanja, 
ki zna v enem trenutku razturiti tebe in v naslednjem sebe, je puščavniška kom- 
ponenta bolj ali manj trening za tisto pravo - multiplayer. Dotični je omogočen 
tako za enim pecejem oziroma konzolo, kjer si je moč podajati edini kontrolnik, 
kot prek spleta v nerangirani in rangirani varianti. Slednja žal nima lig, te pa 
iskalnik povezuje z vsaj približno enako dobrimi. Občinstvo ni majhno, saj se je 
WMD v skupnosti brž prijel. 


Streljal bi lahko sicer čez tole drevo, ampak zakaj bi, če imam ubojito vozilo? Če 
| me začno preveč obsipavati, pa jo podurham desno v hangar, ki ponudi zavetje. 


TD 


Ne tjavdan, kajti Team17 je franšizo odločno zvlekel v 
sedanjost. Pred leti je bilo počasno, zložno črvičenje s po- 
lurnimi partijami poželjivo, globoko vkopavanje in ogra- 
jevanje z železnimi tramovi pa nekaj običajnega. V tehle 
Črvetinah je takega zavlačevanja manj, saj nastopijo vo- 
zila. Tanki z granatami luknjajo okolico kot za stavo, he- 
likopterji mitraljirajo izpod neba in bojni roboti ... hja, kaj 
neki bi znali uganjati bojni roboti? :) Nadzor ni zakompli- 
ciran, toda vseeno moraš biti spreten in hiter. Če so taka 
ubojita sredstva prisotna, se črvi takoj zapodijo za njimi, kar prispeva dodatne 
miselne plasti, obračune pa pohitri. Prav tako se je moč skrivati po zgradbah. 
Tretji fini sveži element je kovanje lastnih orožij iz surovin, ki jih najdeš na bo- 
jišču ali jih pridobiš iz razdrtja olastninjenih krepelc. Ker lahko to počneš v na- 
sprotnikovi izmeni, si končno zaposlen tudi tedaj. 


Črvine v času 


Dasiravno velja igri očitati manko splošne izvirnosti, je zabavnost spričo previd- 
no doziranih novosti na višku. Obilnost paketa pa tudi, kajti poleg ostalega je 
prisoten še urejevalnik nivojev. Trideset evrov se sliši dosti, vendar je WMD vse 
prej kot mehkužna zmikljivost, ki se je hitro naveličaš. Škoda le, da izmene 
daljša zavlačevanje, ki kvari tempo, in da ni več hilarioznih vmesnih filmčkov, 
ki so krasili prvenec. Ne, niti ta element Črvov ni preživet! 

varnosti, kajti demonski podaniki Ognje- 
ne legije so se zopet usuli iz portalov in 
pretijo, da bodo skurili vse in vsakogar. Celo 
kokoši, murloce in pande. Pojezdi zato na hi- 
pogrifu v boj in pošlji s silnimi udarci smrdljive 
nakaze tja, od koder so se vzele!" 
"Čakaj malo, to je že tretjič, ane? Bi si mislil, 
da so že dobili sporočilo. Ni nam do tega, da bi 
se cvrli pri živem telesu." 
"Res je, že tretjič molijo žveplene riti v našo 
smer. Ampak tokrat je vse čisto drugače! Kralj 
Varian in poglavar Horde Vol'jin sta bridko 
smert storila in trda nam prede, ako ne pri- 
makneš svojega rezila k obrambi!" 
"Ma daj no, vselej, ko se kak peklenšček ali 
zblojeni polbog spomni nekaj težiti, me takole 
novačite, kot da sem edina rešitev. Nakar do- 
spem na bojišče in vidim, da je takih še par mi- 
lijonov." 
"Zate imamo lepe epske sekirice in absurdno 
predimenzioniran ramenski oklep. Z levjo gla- 
vo. In okrancljan z zmajevimi čekani." 
"Okej, podpišem!" 


P ozor, junak! Dežela Azeroth je v resni ne- 


World of Warcraft: Legion 


Hudički ne odnehajo 


Šesti dodatek za najuspešnejši mmorpg vseh časov že z 


imenom nakazuje, zakaj morajo heroji Azerotha spet po- 
prijeti za kladiva in coprniške bukle. Burning Legion, pan- 
galaktična demonska uničevalna sila, spet steguje parklje 
po enem redkih planetov, ki si jih še ni podredila. Taista 
Legija, ki je deset tisoč let pred prvim srečanjem ljudi z Or- 
ki že harala tod in so jo druidi usekali po čebru. Taista Le- 
gija, ki si jo koncem Warcrafta Ill namahal v drugo. In 
točno tista Legija, ki v bistvu po malem sili iz raznoraznih 
portalov na oko vsak peti WoWov kvest. Toda zdaj gre za- 
res. Legendarni zli warlock Gul'dan, ki tudi nikakor noče 
krepniti za vedno, je odprl novo režo v demonske dimenzi- 
je in naskok rogatih gnusob je Hordo ter Alianso zalotil 
spuščenih gat. 

Blizzard je bil pred zahtevno nalogo, kako prepričati igral- 
ce, da ima tole smisel in da deželi dejansko preti karkoli 
omembe vrednega, ko pa smo v preteklem desetletju na- 
garbali že vse mogoče bogove in zmaje. Zato po zgledu 
Igre prestolov uvodoma pobijejo kup ikoničnih likov, s ka- 
terimi smo igralci rasli skozi leta. Trol Vol'jin je kaput in na 
čelu Horde ga nasledi zombijasta Sylvanas Windrunnerje- 
va, česar si še pred dvema dodatkoma ne bi nihče upal 
predstavljati. Varian Vrynn, sin kralja iz filma in fotr priesta 
iz Hearthstona, Gul'danovi zlobi podleže še posebej na- 
gravžno. In to je samo začetek; več ne povem, a vsekakor 
si pripravi škatlico robčkov. 

Kaos je otipljiv na vseh ravneh: poveljstvi obeh frakcij sta 
v razsulu in vsi se poslužujejo skrajnih ukrepov, da bi zaje- 
zili plamenečo ofenzivo. Sklenejo denimo zavezništvo z il- 
lidarijskimi demon hunterji, enoto lovcev na spake, ki ji je 
nekoč poveljeval lllidan, eden naslovitejših likov Azerotha. 
To je, preden se mu je sfecljalo in smo ga morali v Black 
Templu ubiti. Demon hunterji so tako po death knightih še 
druga frakcija nekdanjih zlobnežev, za katero se izkaže, da 
sploh ni tako slaba in se priključi silam dobrega. S tem pa 
postanejo imeniten frišni igralni poklic. 

IGROVJE 


Z mečem in strelo 


Demonski plenilci so dvanajsti WoWov poklic po vrsti. Ka- 
kopak so ustvarjeni po lllidanovi podobi in nalašč za tiste, ki 
niso mogli preboleti njegovega padca, radi hodijo naokrog z 
zavezanimi očmi in tulijo "YOU ARE NOT PREPARED!" Da 
bi okolico začutili na višji ravni, se namreč ritualno oslepijo, 
predvsem pa so pristaši ideje, da se proti demonom lahko 
učinkovito boriš zgolj z njihovim lastnim orožjem - demon- 
sko magijo. Nova klasa je zategadelj navdušujoč spoj 
ognjenih in nasploh grozljivih coprnij, ki po temačnosti pelje 
scat celo death knighte. Obenem so hibridi, saj vešče sučejo 
zakrivljena rezila. Igralno so zato med najbolj mobilnimi, 
kajti njihove veščine vključujejo ogromno bliskovitega teka 
in prečenja bojišča. Mikastenje izgleda tako, da napraviš tri 
kroge okoli sovraga, nabildaš DHjev vir moči fury in mu v 
fris spustiš ognjeni pljunek. Ker si pač napol peklenšček. Po 
takisto mobilnem monku je tole drugi Blizzardov poskus, da 
bi v igro vnesel nekaj več akcijskega boja. Ker si ne upajo 
oziroma ne morejo predrugačiti celotnega bojnega sistema, 
dobimo take drobce v nekaterih poklicih. 

A tudi obstoječe klase so deležne mnogih sprememb in če 
igre nisi povohal od lani, se boš prve ure praskal po glavi. 
Samo za vzorec: hunterjeva specialnost marksmanship lah- 
ko povsem odstrani zverskega kompanjona v zameno za 
natančnejše streljanje, dočim survival učinkuje samo še od 
blizu! Še večja sprememba glede poklica se zgodi po vzduš- 
ni plati, z uvedbo Class Orderjev, kar so nekakšna združenja 
posameznih profesij. Vsaka dobi svoje zbirališče in rogui se 
recimo zapro v kanalizacijo, dočim druidi kakopak objema- 
jo drevesa v hosti. Tamkaj si deležen cele rajde kvestov, pri- 
rejenih tvoji zbirki sposobnosti. Obenem dobiš silicijske za- 
veznike, ki jih pošiljaš širom sveta izpolnjevat naloge, po- 
dobno kot tiste v garnizonu iz Warlordov. 

A to je šele polovica Legionove prilagoditve kvestanja klasi. 
Razen tega se z vsakim likom spustiš v lov na artefakte, le- 
gendarno močna orožja iz Warcraftovega izročila. Brez he- 
ca: kot shaman se polastiš Thrallovega kladiva Doomham- 
merja, kot paladin pa meča Ashbringerja. Vsaka od treh 
specialnosti ima lastnega, kar skupaj nanese šestintrideset 
artefaktov, plus ribiško palico (smeh). Hec teh potentnih 
krepalic je, da napredujejo s tabo, kajti vsaka je izkustveno 
drevo v malem, ki ga prirejaš glede na svoj stil igre. Class 
Orderji in artefakti so torej Legionova inačica sekundarnega 
napredovanja lika, podobno kot je bil garnizon v prejšnji 
razširitvi. Žal je Blizzard precej jasno povedal, da se ti siste- 
mi tičejo samo po enega dodatka. Tako igralčeva utrdba v 
Legionu nima več bistvene vloge, dočim je artefakti bržkone 
ne bodo imeli v naslednjem. Toliko, da veš. 


% Po izročilu so demon hunterji lahko samo vilini. Če doslej € 
nisi maral za te manekene, boš moral hočeš nočeš spreme- 
niti okus. Pri obraznem okrasju so takisto nekam omejeni. 


šolovaj 2016 


World boss Kosumoth the Hungering stoji na koncu dolgega in sprva povsem tajnega zaporedja kves- 


tov, katerega miselne orehe so trli celotni strežni 
—- 

Cez drn in strn 


Sleherni izgoreli veteran WoWa bo ob napisa- 
nem pričel zehati. "Kup vijolične opreme in mla- 
tenja demonov, vse to sem že videl. Pa je v Le- 
gionu kaj takega, kar bi nazaj privleklo vsega va- 
jenega znalca?" Ja, je! Na novem kontinentu 
Broken Isles so Viharniki spet predrugačili kve- 
stanje. Peterica provinc tokrat sploh nima zapo- 
vedane igralčeve stopnje, ki v Legionu s sto na- 
rastejo na sto deset. Večino kvestov namreč po- 
biraš povsem spontano, v Class Orderju ali sko- 
zi dolge verige zadatkov za artefakte. Nič več ne 
zakorakaš v mesto in stoično zbereš vseh pet- 
najst nalog pri lokalcih, ki nekaj potrebujejo, 
marveč po deželi potuješ z določenim, običajno 
grandioznim namenom. WoW že od Cataclysma 
premore noro dolge verige napetih kvestov, Le- 
gion pa jim dejansko uspe dati globlji smisel. 
Skoraj sleherna prigoda ima dodelano pripoved 
in je vezana na katerega od slovitih likov sveta, 
ki je vešče govorjen. Dosti samotarskih frpjk se 
lahko nekam pobere, ker jih WoW prehiteva. 

To da toku dogajanja močan privlak in čeprav 
World of Wacraft igram enajst let, me je kolovra- 
tenje po novih deželah ponovno zvleklo vase. 
Kvesti so raznoliki in zabavni, kar Blizzard že dol- 
go zna, toda zdaj dejansko bereš tudi spremni 
tekst. Najlepše je, da se štorije ne ustavijo, ko 
dingneš 110, marveč se takrat šele prav razvije- 
jo. Odprejo se 'world guesti', veliki grupni zadat- 
ki, s katerimi so nadomestili že precej osovraže- 
ne dnevne iz preteklih let. Namesto da bi jih kot 
delavec za tekočim trakom vsakodnevno izpol- 
njeval na tone, je world guestov manj, a nosijo 
boljše nagrade, saj dostikrat vključujejo mlate- 
nje ogromnih beštij in celo miselne uganke. Vse- 
kakor pohvalna sprememba. 


ki. Vsekakor si želimo več takšnih skupinskih izkušenj. 

Na nove podvige 


Endgame je še v povojih, saj raidi dospejo 20. 
septembra. Toda jasno je, da naslov ne bo obrnil 
na glavo svoje najstarejše strategije: pridobi si 
modro sekirico, da natepeš šefa, ki ti da vijolično 
sekirico, da lahko natepeš močnejšega šefa ... 
Legion je še vedno najbolj prijazen tistim, ki se 
radi spuščajo v temnice, in zanje ima na štartu 
kar deseterico brlogov z elitnimi nasprotniki. Ti 
so podobne baže kot v Cataclysmu in Warlordih 
in so za znalce bolj mimogrednost, a vseeno ter- 
jajo pozornost. Če te bolj mami boj med živimi 
igralci (PvP), moraš vedeti, da Legion spremeni 
napredovanje. PvP-oprema je šla srečoma papa 
in ti je ni treba več grindati! Nadomesti jo še eno 
poddrevo talentov, ki so vezani samo na tovrstno 
mlatenje. Tudi to je dobrodošel premik, vendar 
je za njega oceno še prerani čas. 

Priznam: ob najavi Legiona sem menil, da bo 
Blizzard z blesavo razširitvijo samo še usmrtil 
WoW. A sem se motil. Možakarji iz Kalifornije 
znajo iz navidez najbolj plehke vojne s hudiči na- 
praviti privlačno popotovanje. Glede na slabe iz- 
kušnje z Warlordi, ki so po solidnem začetku 
zgrmeli po tleh zaradi manka obližev, ne bom 
sodil, kakšna bo Legija čez eno leto. A pusto- 
lovščina je zazdaj vredna vrnitve v Azeroth! 


Aggressor se na poti na fronto zamudi s ko- 
vanjem meča in učenjem metanja neviht. 


res privlačno kvestanje v štorijalna plat v de- 
mon hunter v world guesti v mnogi popravki 
klas in PvPja v boj v splošnem ni dosti napre- 
doval x kup neuravnoteženosti x bo spet sle- 
dilo premalo patchev? x Blizzard za PC 


Množičnih bojev je celo pri samotarskem pohajkovanju obilo, saj igra s phasingom skrbi, da imaš ob se- 
bi ravno pravšnje število zaveznikov. Je pa smešno, ko jih sistem včasih nenadoma samodejno odstrani. 

Podoba je lična in hitrost seka, je pa okolica še vedno nekam mrtva. Kul 


x . h . ve v s 
so alternativni pogoji, tako da je moč recimo nočno dirko voziti podnevi. kača ui ; Mia Ee Mea EL pole 
sem načel prednje krilce, pot do boksov pa je še dolga. Samoklo 

vajalne besede niso potrebne: tole je sveža for- 
U::: z uradno licenco, ki pokriva vse dirkače, 

bolide, ekipe, steze in logotipe aktualne sezo- 
ne. Sem spadata nova, brzinska proga v Bakuju in 
povratnik Renault. Datum izida je vnovič sfaljen, saj 
dostavljanje v drugi polovici sezone, ki se ga Code- 
masters gredo že nekaj časa, res ni v redu. A lani 
smo videli, kaj se zgodi, če hitijo: prejeli smo do sk- 
rajnosti okleščen izdelek brez številnih modusov. Le- 
tos je bolje in naposled gre za dokaj izpo(po)lnjen pa- 
ket s številnimi podrobnostmi, ki bodo ugajale na- 
prednejšim dirkačem. Še vedno pa to ni ne hardcore 


cijami ter izpiljenostjo sleherne plati. 


Jaz, morebitni prvak 


Prva postojanka številnih bo sezona z lastnim dirka- 
čem, ki je bila lani nesramno odsotna. Vštuliš se lah- 
ko k priznanemu ali slabšemu moštvu, kar botruje ra- 
zličnim ciljem. Pri Mercedesu boš moral takoj poka- 
zati bistveno več kot pri kakšnem Manor Racingu. Če 
nisi dober, te čaka selitev v slabše moštvo, kjer so 
razmere manj napete. Tudi zato ima kariera letos de- 
set sezon, kar je pravšnje, da se dokažeš in dostojno 
upokojiš. Prav tako skušaš biti prvi voznik ekipe, kar 
spodbuja notranje rivalstvo, in v namenskih podigrah 
nabiraš točke za nadgrajevanje vozila v kategorijah, 
kot so teža, moč motorja in zračni upor. To je hecno, 
vendar z igralnega vidika privlačno, ker pike nabiraš z 


a. 


Med postankom, kjer ti animirani peoni strežejo uspred in uzad, je moč iz- 
Vajati mehaničarske posege, zaganjati podigre in določati vrsto pnevmatik. 


muza 

izpolnjevanjem ločenih nalog. Voziti moraš denimo 
skozi navidezna vratca ali šparati pnevmatike, s čimer 
se spoznavaš s progo in bolidom. Fajn nadgradnja 
klasičnega treninga! Med tekmami stikaš po laptopu, 
se meniš z agentko in sodeluješ z inženirjem, ki ti sve- 
tuje, kako vložiti prigarane točke. Teh ni toliko, da bi 
lahko ojačal vse vidike štirikolesnika. 

Seveda ni zgodbe, menedžerskega vidika in podob- 
nih naprednih pritiklin. V tako nepredvidljive vode se 
F1 2016 ne poda in tudi nabor drugih modusov je 
pričakovan. Kariera z obstoječim profesionalnim dir- 
kačem in verzija, kjer so izključena vsa pomagala, hit- 
ra dirka, vožnja na čas z duhcem, internetno večig- 
ralstvo. To podpira do dvaindvajset udeležencev in 
vsebuje iskalnik posamičnih tekem s prilagodljivimi 
pogoji ter celotno sezono, odpeljano s poljubno me- 
šanico prijateljev in računalniških dirkačev. Vendar 
manjkajo ligaška struktura z nabiranjem točk in ran- 
gov, ki bi bila zelo na mestu, sodelovalna (coop) se- 
zona, ki je v seriji F1 že bila, in razdeljen zaslon. 


Bernie, reci vendar kaj! 


Asfaltni občutek je, kot se spodobi, najboljši v nizu. 
Vtis hitrosti je čudovit in še nekoliko več detajlov je v 
tem, kako dodajanje plina vpliva na obnašanje zadka, 
kako se avtomobil vede pod obremenitvami in kaj se 
dogaja pri nezgodah. Na krahe je občutljivih dosti de- 
lov, od zakrilc do agregata, kar se prevede v spre- 
menjene vozne sposobnosti. Ob hujših trkih se kolesa 


j 
re 660 TO Tkacx 


Nekateri bodo špil vzeli kot arkado, preklopili v pogled od zadaj in se za- 
podili v gnečo. Tudi tako ga je moč izkusiti, vendar nudi še precej več. 


Pri tem 

ločijo od šasije, nakar jih zadržijo verige, na katere so 
pripeta. Tedaj je dirke konec, razen če prevrtiš čas 
nazaj. Vpliv segretosti in obrabljenosti pnevmatik je 
bolj izražen, zato sta taktika postankov v boksih in iz- 
bira vrste ter količine goriva še kako važni. Vreme se 
spreminja in drvenje po mokrini je ekstra zahtevno, 
ko iščeš oprijem po delno suhih kolesnicah in tipaš za 
točko zdrsa. Garažne nastavitve na višjih težavnostih 
niso zanemarljive in tam postane zaželen volan, dasi 
je joypadno šoferstvo neproblematično. Ipak ima špil 
v mislih vsakdanjo publiko in se z vključenimi bergla- 
mi pelje domala samodejno. Naprednejši sobni šoferji 
pa bodo veseli njim namenjenih gradnikov: bogatejše 
komunikacije z boksi in lastnoročnega peljanja vanje, 
varnostnega avta, formacijskega kroga in prenovlje- 
dokler ne zasveti zelena. 

Vse to je kul in če odmislim željo po ultimativnem 
realizmu (ERS je denimo povsem samodejen), nimam 
dosti pripomb na to, kako se F1 2016 pelje. Formule 
niso običajni avtomobili, marveč puščice, ki terjajo 
vožnjo na robu zmogljivosti človeka in stroja; ta obču- 
tek špil dobro prenese. Ko loviš Hamiltona po monaš- 
kih rajdah in hockenheimskih ravnicah, adrenalin 
šprica. Je pa tole vseeno obrtniški in ne vizionarski 
proizvod, ki dostavi ravno toliko, kolikor je treba. Šov 
ni nič boljši kot minula leta in manjka vsakršen korak 
iz kalupa, kot bi bila prvenstva z manj zmogljivimi bo- 
lidi, električne formule ter vpliv šoferja. Takisto ni več 
posamičnih scenarijev in klasičnih vozil, dočim pri ob- 
sežnejšem druženju z igro opaziš več kapric. V prvi 
vrsti znova dvolično umetno pamet, ki se sicer prehi- 
teva in leti s proge, med zasledovanjem pa te dosti- 
krat ne vidi in se brez pomislekov zakanta vate. S ta- 
kimi neumnostmi formulca kvari pozitivni vtis. 


Sneti leti kot sekira brez štila. 
A mu to ne zadostuje povsem. 


Naroči se na JOKEr 


S tem dobiš tudi brezplačen dostop do tablične izdaje. 

Rise of the Tomb Raider Krajša zgodovina 100 čudes sveta 
(PS4) (PC) časa (knjiga) (knjiga) 


Naročilnico in vse informacije najdeš na www.joker.si 


osti legendarnih iger iz dinozavrskih časov je de- 

ležnih katastrofalnih modernih inačic, toda pro- 
slavljeni jedec točkic (glej analuse v Jokerju 146) s 
tem ni imel nikdar težav. Naj gre za fino staro Pacma- 
nio ali izvrstni novejši Pac-Man CE DX, rumeni pože- 
ruh ostaja na prestolu instantne zabave, vendar ob 
tem poseduje skrito globino. Kdor meni, da gre za tra- 
pasto žretje točkic brez fines, ne pozna ustroja špila iz 
leta 1980, ki še danes tiktaka kot švicarska, okej, ja- 
ponska urica. Idealna pot skozi labirinte, naraščajoča 
hitrost, pravi čas za zaužitje tabletke, ki omogoči gol- 
tanje duhcev, različne osebnosti dotičnih ... To so ele- 
menti, ki sestavijo kratko, a malodane perfektno ig- 
ralno zanko in navidezen špilčič za groš pretvorijo v 
večno klasiko. Najnovejša inačica Pac-Man 256, ki je 
lani doživela uspeh na mobilijah in je zdaj končno pri- 
lezla na PC ter obe tahudi konzoli, jih s pretanjenim 
posluhom premeče in iz njih sestavi nekaj zanimivega 
in svežega. 
Bistvo ostaja enako: s hlastajočim kosom pice po 
blodnjaku žreti točkice za točke in se ogibati sovražni- 
kom duhovom. A dogajanje zdaj motriš izometrično, 


Headlander 


VHeadlanderju prevzameš vlogosposlednje človeške glave, s katerodahko 
prevzameš obglavljena telesa'in'si z njimi pomagaš v boju proti strojem. 
li ij 

sa 


Bamast O 1 


sa "mo 
Sefovska šahovska partija se običajnosodvijewzhitrih izmenja- 
vah izstrelkov in še kar impresivnih eksplozijah. Pazi na glavo. 


POMER PELLET 


Zaužitje tabletke po tradiciji omogoči zgoltanje 
duhcev, katerih očescanato utonejo v mrak. Nate! 


labirint pa se sproti naključno ustvarja in se po zgledu 
endless runnerjev nikdar ne konča. Keč je torej v tem, 
kako daleč prideš, preden umreš, in koliko točk na- 
bereš. Da se ne obiraš, poskrbi zloglasni hrošč iz izvir- 
nika, ki se je pojavil na določeni stopnji - spodnji del 
ekrana golta črnina s čudnimi znaki in če te ujame, je 
po tebi. Zato se moraš stalno premikati naprej, kar pa 
ni tako enostavno, saj srečaš nezanemarljivo količino 
duhcev. Tokrat so njihovi vzorci obnašanja še bolj iz- 
raziti: eni čakajo nate in te potem zasledujejo, drugi 
pičijo nadte v ravni črti, tretji bluzijo naključno. Lahko 
se jim ogibaš ali jih požreš v omejenem času po 
zaužitju slovite tabletke. Lahko pa jih ugonabljaš s 
številnimi začasnimi orožji, od laserja prek tornada do 
bombe in ognjene sledi. Pobereš jih enako kot rezultat 
množilno sadje in jih krepiš v zameno za nabrane sol- 
de. Dlje kot prideš v blodnjaku, hujši so namreč na- 
padi duhcev in hitreje se vse odvija, zato nadgrajeni 


powerupi pridejo jako prav. Taktična izbira pri tem je, 
da sam izbereš, kateri trije se bodo pojavljali. 
Natanko tako kot original je moč novotarijo vzeti kot 
sprostitveno igrico, v kateri s ponavljanjem in nadgra- 
jevanjem že enkrat prideš do spodobnega rezultata. 
Zlasti če k sodelovanju pokličeš enega do tri prijatelje 
za istim računalnikom (spletnega multija ni) in se v 
labirint podate družno. Toda če se ga lotiš resno, od- 
kriješ kompleksnost. Gonja za dobrim rezultatom ter- 
ja krepko preciznost, reflekse in načrtovanje, med 
drugim zaradi tega, ker z 256 zapored pobranimi 
točkicami, od koder izvira naziv, očistiš ekran duh- 
cev. Žal je igralni način samo en, vednoznovna selitev 
na štart začne čez čas malce nažirati in Pac-Man CE 
DX seže dlje. Toda za ubožnega petaka dobiš jako za- 
bavno in zadovoljujočo arkadico, ki jo je moč igrati z 
eno roko in golta čas kot rumenjak pilule. 


je vedno lačen, zato se s picas- 
tim Pekmenčkom znova pobratita. 


Bandai Namco za PC, PSA, XBO in mobije 


4 
C: se je ime Double Fine v zadnjem času 
pojavljalo poleg odmevnih spletnih ži- 
canj, je Headlander izšel po docela tradicio- 
nalni poti. Ekipa Tima Schaferja je poiskala 
založnika in javnosti v igranje prepustila iz- 
delek brez visokoletečih obljub. In vendar 
nosi prepoznaven humoren pečat ustvarjal- 
cev. Pričakuješ lahko igro, ki se naslanja na 
bogato tradicijo metroidvanie; torej platfor- 
mer s pogledom od strani, kjer svobodno 
prečesavanje labirintov in iskanje nadgra- 
denj redno prekinja strelska akcija. Godi se 
v daljni prihodnosti, ki ji vlada umetna inteli- 
genca. Ta je ljudi zasužnjila in njihove duše 
priročno zapakirala v robotska telesa. Edino, 
kar ji stoji nasproti, si ti - človeška glava v 
mobilnem skafandru. 
Velika taktična prednost leteče buče leži v 
tem, da se lahko poljubno namesti na obglav- 
ljeno telo in z njim prosto upravlja. To je 
ključ do napredovanja po stopnji. Zapored je 
moč izsesati glavo najbližjega robotskega 
stražarja, odpihniti betice ostalim prisotnim 
in se sprehoditi do zaščitenih območij. Tele- 
sa imajo določen rok uporabe in prenesejo 
le neko količino poškodb, zato se jih splača 
menjati čimbolj pogosto. A tudi sama glava 
ni od muh, saj leti skozi ozke jaške in celo 
vdira v računalnike. Poleg tega jo nadgradiš 
z raketnimi pospeški, odbojnimi ščiti in dru- 
gimi priročnimi tehnologijami, ki ji pomaga- 
jo čez tradicionalne pasti v obliki laserjev ali 
orjaških stiskalnic. 
Na žalost je nabor opravil omejen in redko 
preseže nalogo, da za odpiranje točno do- 


ločenih vrat poiščeš določeno telo oziroma 


slabo skrit vzvod. Razočarani bodo tudi tisti, 
ki bi pričakovali prefinjene skrivalnice. Tak- 
tični vidik je pač omejen na tistih nekaj se- 
kund, v katerih s pogledom preletiš sobo in 
poiščeš primerno gostiteljsko telo. V strel- 
skih izmenjavah se bolj kot po žanrskih so- 
rodnikih zgleduje po arkadnih vesoljskih st- 
reljankah, tudi po njihovi podzvrsti bullet 
hell. Akcija je namreč hektična in zaslon hi- 
tro napolni toča odbijajočih se izstrelkov, ki 
te v par trenutkih nepazljivosti stolčejo do 
smrti. Toda ob tej zanimivosti bo marsikdo 
pogrešil raznolikost municije ali vsaj za ne- 
kaj sekund daljše dvoboje. Nekoliko dlje tra- 
jajo le redke šefovske bitke, ki pa spet ne 
ponudijo kaj več kot kombinacije ene moč- 
ne tarče in številnih manjših že videnih na- 
sprotnikov. 

Vendarle igra tisto, kar ji manjka v tehniki, 
nadomesti s slogom. Prizorišča, ki se bleščijo 
v psihedeličnih barvah sedemdesetih let, so 
izdelana z dobrim umetniškim okusom in 
privlačna za raziskovanje. Za vsakim voga- 
lom te čakajo androidi z brihtnimi dovtipi in 
prismuknjene scene, ki delajo igranje prijet- 
no in poživljajoče. Nekaj pripomb leti na 
tečno upravljanje s tipkovnico in občasno ki- 
lavo shranjevanje, tu pa se težave bolj ali 
manj zaključijo. Špil je lahek za igranje in 
prebavo ter v nekaj urah dostavi ravno dovolj 
humornega navdiha, da obdrži za ekranom. 


jemlje pamet v roke — 
tokrat dobesedno. 


Double Fine za PC 


september 2016 


Grow Up 


simpatični lanski ploščadarici Grow Ho- 

me (J262) je robotek z otočka visoko v 
nebo usmerjal gromozansko rožo. Bud ozi- 
roma Botanical Utility Droid je bil namreč 
poslan na planet, ki ga je moral pripraviti do 
cvetenja. Početje je temeljilo na hecnem fizi- 
kalnem upravljanju nerodnega kovinčka, ki 
se je premikal, kot bi bil malo pritegnjen. 
Kleč je bil v grabljenju in plezanju, pri čemer 
si vsako roko iztegnil s svojim gumbom. 
Obenem se je Bud tekom vzpenjanja in last- 
noročnega usmerjanja poganjkov naučil po- 
časnega padanja in jadranja, pa še raketni 
nahrbtnik je aloje z zbiranjem skritih 
kristalčkov. 
Nadaljevanje Grow Up je nadgradnja, ki vse- 
buje vse pristope iz prvega dela, le da Bud 
strmoglavi na nov planet, kjer mora poiskati 
raztresene razbitine svoje vesoljske ladje. 
Tokrat je vanzemaljskih superplezalk več, 
obenem pa je izkušnja za odtenek manj ver- 
tikalna, saj je dosti opravkov bližje tlem. To 
je posledica dejstva, da je moč zdaj prosto 
raziskovati celoten svet, z lebdečimi otočki in 
asteroidi vred, kar spomni na Super Mario 
Galaxy. Prizorišče se izkaže za jako razgiba- 
no, saj je razdeljeno na tematska področja z 
zelenicami, zasneženimi gorovji, jamami ter 
pustinjami, polnimi kaktusov. Tudi živalic, 
ki so še vedno izključno za okras in te ne 
ogrožajo, je to pot več. Nasploh sprva kaže, 


da bo rastje imelo veliko vlogo, saj drevesa 
rabijo kot plezalni pripomočki, gobe kot 
trampolini, mehurčkaste cvetice robotka po- 
nesejo v višave ... Bud se jih urno nauči sa- 
diti, kar mu pomaga pri skakanju in pleza- 
nju. A kaj, ko se prehitro navadi frčanja, ta- 
ko da je vrtnarstvo čez čas bistveno manj 
uporabno, zlasti če vestno zbira kristalčke. 
Je pa fino videti zanesenjake, ki s sejanjem 
ustvarjajo raznovrstne vzorce in gradijo stol- 
piče. Avtorji pravijo, da se nadejajo prvega 
na ta način zgrajenega kaijuja. Slično neiz- 

koriščena je frišno dodana metroidovska 
sposobnost pretvorbe v žogo, ki je bolj za 
okras. 

Toda kljub še vedno samosvojemu nadzoru, 
ki terja privajanje, in mestoma zoprni kame- 
ri je prečesavanje planeta v užitek. Posebno 
ko izvežbaš frčanje in iz višav obkrožiš pla- 
net, medtem pa občuduješ dinamično me- 
njanje dneva in noči ter razrasle plezalke. 
Tem moraš vnovič pomagati k cvetenju z 
grabljenjem popkov, ki jih nato rodeovsko 
vodiš v energijske lebdeče otočke. Frišni so 
še letalski izzivi, kjer je treba v omejenem 
času priti skozi kvadratke in igralni čas po- 
daljšajo proti desetim uram. Nagrada zanje 
so preobleke, ki dajo nove sposobnosti, kot 
sta višji skok in izboljšano frčanje. Fletna ar- 
kadna žurka, skratka, sploh za ugodnega 
desetaka. 


19 ee 


Kavbojc rase gor, gor, gor! 
A odrasel ne bo nikoli. 


Ubisoft za Ubisoft za PC, PSA in XBO PS4 in XBO 


Vselej je očitna nam 
nju izdatno pomaga Si 


x 


Zdaj se zna Bud spremeniti v kroglo, kar. pa se e izkaže za ne- 
uporabno. Tule s Čar, trudi priti okrog planeta, kepe dosežek. [3 


8 


roglost sveta. Pri raziskova- 
omogoča pogled od zgoraj. 


Početja ni dosti, saj je poudarek na tekočem plavanju asa 


in opazovanju. A prizori se vtisnejo globoko v spomin. 


[ee je konec in jesenska depra je tu. Zjutraj je 
treba v službo ali šolo in na večer smo zmahani 
od tlačanjenja. Že pogrešaš morje? Našel sem pravo 
stvar zate. Odeni se v najudobnejšo garderobo in se 
zlekni, saj te čaka zenovska poslastica. Voda je ravno 
pravšnja in Abzu kliče. 

Tale tretjeosebna potapljaščina ni običajna igra. Od- 
pade vsakršna gonja za rezultati, zaman boš v njej 
iskal adrenalinsko akcijo, kakršenkoli boj in klasično 
doseganje ciljev. Še najbližje je Journeyju (J224, 90), 
kar ne preseneča - na čelu Abzujeve razvijalske ekipe 
je Matt Nava, odgovoren za prelestno podobo dotične 
odličnice s playstationa. ln kakšen svet je ustvaril to- 
krat! Alge, ki se pozibavajo in umikajo švigajočim 
morskim psom, šole vsevrstnih rib, ki s plesom ust- 
varjajo krasne vzorce, družina ork, ki prebije gladino, 
prijazni kiti glavači in velelignji, ob katerih zbledi st- 
rašnost črnih globočin. Ves živelj se obnaša jako na- 


šolovaj 2016 


ravno, tako da se preprosto moraš ustaviti in ga opa- 
zovati. Ogromno je medsebojnega vplivanja in najbolj 
osupljivo je, ko se zapodiš med živali ali se jim pri- 
družiš. Moč se je oprijeti vseh večjih bitij, nakar bolj 
ali manj sledijo tvojim gibom. Vse skupaj izgleda kot 
čudovita podvodna baletna predstava z živopisanimi 
morskimi bitji vseh velikosti. Toliko bolj pride do izra- 
za vsled živahne, risankaste podobe in orkestralno- 
zborovske glasbe, ki se prilagaja dogajanju. 

Srečoma se z izjemo nekaj urnejših delov, kjer pota- 
pljača nese tok, nikamor ne mudi. Nikdar ni resne ne- 
varnosti in smrti, tako da je dovolj časa za raziskova- 
nje prostranih področij, ki segajo od peščenih koral- 
nih grebenov do temnih jam, poplavljenih ruševin ter 
algastih goščav. Obenem je plavanje tako tekoče in 
elegantno, da je že samo po sebi v užitek, le igralni 
plošček je priporočljiv. Vseeno pa početje ni docela 
abstraktno, brezciljno in brezmožgansko. Enkrat je 

treba za prehod v naslednje področje pretakniti par 
stikal, drugič odkopati robotke, ki odprejo duri. Sča- 
soma skozi stenske poslikave in okolja odkriješ oh- 
lapno zgodbo, ki veliko pušča interpretaciji. A kleč ni 
v njej, temveč v doživetju čudovitega podmorskega 
sveta, ki mu ni para. 

Nenehno trobimo, da so igre lahko umetnost, in Abzii 
je soliden argument za prepričevanje dvomljivcev. Če 
se šteješ med slednje, te bo gotovo zmotila dolžina 
kakšnih treh uric in zasoljena cena 20 evrov. Vendar v 
zameno dobiš spokojno izkušnjo, ki še dolgo ostane s 
tabo. Ko moraš vnovič na zoprni šiht, imaš na obrazu 
morsko zasanjan nasmešek. 


Kavbojc globoko pod gladino zadržu- 
8 4 je dih, da bi le trenutek traja čimdlje. 


505 Games za PC in PSA 


HEARTHSTONE: 
ONE NIGHT IN KARAZHAN 


Warcraftovem svetu, na katerem brezplačna kvar- 

topirska igra Hearthstone sceloma temelji, je Ka- 
razhan zapuščen starodaven stolp, v katerem živi ča- 
rodej Medivh. Najnovejša razširitev za HS se tam pri- 
peti neke noči, ko gre epska zabava epsko po zlu. 
Coprnik ponikne in sledi zmešnjava, v kateri se nam- 
nožijo čajniki in metle, na odru se odvije čudaška 
predstava, iz ječe pobegne skrivenčena živad, na vrhu 
stolpa pa čemi azerotsko šefovje. Kupca, ki kakor pri 
Blackrock Mountainu odšteje prave novce ali navide- 
zne zlatnike, čakajo štiri 'krila' s po tremi samotarski- 
mi obračuni z računalniškimi nasprotniki, kar skupno 
prinese 45 novih kart. 


Številnih kart in domislic, ki jih srečaš v karazhan- 
skih šefovskih bojih, ne moreš uporabiti v vsakda- 
njem večigralstvu. To pa zato, ker so preveč nore! 


Bitke so domišljijske in vnovič pokažejo, kako spret- 
ne in navdihnjene oblikovalce ima Blizzard. Nobena 
ni izdelana po standardnem kopitu in te ne sili v rabo 
navadnih kart proti tipskim herojem, pa tudi ti nisi 
vedno le običajen warrior, mage ali rogue. V spopadu 
dveh šahovskih kraljev si deležen čisto samosvojega 
nabora kart s figurami, ki napadajo samodejno, ti pa 
skrbiš za pravilno razpostavitev. V špetirju z Nefaria- 
nom pa moraš karte na podlago metati tako, da pre- 
kinjaš njegova čarobna žarka. Boji so polni obešenjaš- 
kega, za Nevihtnike značilnega humorja, ko liki poni- 
glavo komentirajo dogajanje, in imajo po tradiciji težjo 
varianto. Še dobro, saj so v standardni obliki najlažji 
v vseh razširitvah doslej. Blizzard pač želi, da je ku- 
pec frišnih kart deležen brez večje zafrkancije in da 
lahko s plenom karseda hitro odide na linijo. 
Kakovost dobljenega je vse prej kot zanemarljiva. Ne- 
katere podobice dodobra okrepijo obstoječe arhetipe, 
kot so beast druid, tempo mage, aggro shaman in hy- 
brid hunter. Sem sodijo Arcane Giant, ki je tolikanj 
cenejši, kolikor urokov si vrgel, Violet Illusionist, Bar- 
nes, Cloaked Huntress ... Druge karte ustvarijo nove 
kupčke; sicer ne tako očitno kot Reno Jackson iz Lea- 
gue of Explorers, a vendarle. Onyx Bishop omogoči 
resurrect priesta, Silverware Golem discard warlocka 
in Swashburglar kradljivo malopridnico. Brez Karaz- 
hana marsikaterega zanimivega decka sploh ne mo- 
reš igrati, ker ti manjkajo ključni deli zanj, oziroma pri 
nekaterih starih favoritih vsaj nekoliko zaostajaš. Ži- 
valsko usmerjeni druid je brez Enchanted Ravena in 
Menagerie Wardena opazno slabši, tako kot nadzor- 
niški paladin brez Ivory Knighta. To ne pomeni, da si 
brez Karazhana nekonkurenčen, le več izbire in mož- 
nosti imaš z njim. Zato enkratni vložek 18 evrov ali 
700 zlatnikov za posamično krilo odobrim. Sneti 
Blizzard za računalnik in mobilije e 18 EUR 

b omembi Insomniacov najprvo pomislimo na ve- 

like naslove, kakršna sta niza Spyro ter Ratchet 6 
Clank. A vse pogosteje se zajetni studiji lotevajo 
manjših iger z nizkim tveganjem. Song of the Deep je 
točno tak projekt, ki naj bi nastal iz ljubezni do žanra 
'metroidvania', se pravi od strani gledane ploščadars- 
ke akcijade z odprtim svetom. In kaj se bo tokrat razi- 
skovalo? Podvodne globočine - s podmornico, kako- 
pak. In to takšno, ki jo je zgradila najstnica! 


Kul je, ko se dečva nauči izplavati iz plovilca. Tule 
je ravno zaplenila cekinovje. Srečoma naokoli ni 
sovragov, saj je brez podmornice ranljiva. 


Nekega dne se Merryn prebudi, a očeta ni na spre- 
gled. Vedno ji je pravil pravljice o skrivnostih morja, 
zdaj pa ga je sredi ribičije pogoltnilo. Na njej je, da 
poišče sledi in odkrije, kaj se je revežu pripetilo. Tako 
zapluje med skalovje, pisano morsko travo, ladijske 
razbitine in ostanke pozabljenih civilizacij. Spočetka 
je podmornica bolj uboga, a jo dekle tekom reševals- 
ke misije nadgrajuje. Doda ji turbo, s katerim kljubuje 
tokovom, kavelj za tepež in prenašanje stvari, pa se- 
veda različne izstrelke. Žal pa kmalu spozna, da je od- 
prtost navidezna, saj jo ob vsakršnem zatavanju pri- 
čaka prepreka. Ne vleče niti vračanje po skrivnosti, 
saj je nabor sovragov ozek, boj pa lahek tudi na naj- 
težji od treh stopenj. Tu so naelektrene meduzice, 
bljuvajoče ribe, raki, ki odkrijejo šibko točko šele, ko 
se zaletijo v zid, ter nekaj robotskih zlikovcev. Vse vi- 
di v prvi uri, kasneje pa jih nadomestijo njihove bolj 
trdožive različice. Še bolj je njen nadzorovalec razo- 
čaran, če pričakuje epske šefovske bitke, po kakršnih 
slovi žanr. Le dve takšni srečanji sta in nobeno ne nav- 
duši pretirano. 

Srečoma je v igri nekaj fletnih idej, zlasti par miselnih 
orehov, ki gredo dlje od premikanja stikal. Kul je, ko 
se dečva nauči izplavati, s čimer se spravi skozi ozke 
prehode. Gumb noče ostati pritisnjen? Na njem pusti 


S spopadi je slično kot z raziskovanjem. Saj takole 
na sličici izgleda še kar fino, a manjka razgibanos- 
ti. Uborni šefovski bitki ne popravita vtisa. 


podmornico ter plavalno opravi, kar je potrebno. Ali 
ko s kavljem za seboj vleče mine, s katerimi si odpre 
pot naprej. Znata pa tudi tu iti na živce malce nena- 
tančen nadzor ter nepreglednost, ko ni povsem jasno, 
ali skala predstavlja zid ali je le del ozadja. 

Če bi bili avtorji bolj korajžni in natančni, bi bila Song 
of the Deep dobra predstavnica žanra. Tako pa so se 
zadovoljili s povprečjem, kjer manjka vsebine in izzi- 
va, pa tudi štorija kljub simpatičnemu pričetku nikdar 
zares ne zasije. Kot taka je Pesem še najbolj primerna 
kot uvod za žanrskega neznalca ali malčka. A vsakdo 
bo bentil nad hroščki, ki še vedno migajo. Kavbojc 
GamerTrust za PC, PS4 in XBO e 15 EUR 


TYPOMAN: REVISED 


Bei lahko presneto bolijo, kar še posebej velja 
v Typomanu. Kot enoroki črkomož se namreč 
znajdeš v nevarnem postapokaliptičnem svetu, kjer 
imajo črke veliko vlogo. V pogledu od strani v iskanju 
manjkajoče roke tečeš na desno, skačeš, plezaš po 
lojtrah, se vihtiš po vrveh in rešuješ samosvoje ugan- 
ke. Kjer zagledaš nedelujoče dvigalo, k N prikotališ 
O, da nastane ON in se naprava vključi. Oder se bo 
dvignil, ko boš pravilno postrojil R-I-S-E. Besed ne 
sestavljaš z vpisovanjem, marveč jih fizično dviguješ, 
mečeš in potiskaš. Pot ti kmalu prekrižajo zlovešče 
pošasti, nastale iz sovraštva, laži, strahu in zlobe. Tep- 
sti jih ne moreš, lahko pa se jih lotiš s premetavanjem 
črk v bližini. Ustrašile se bodo ljubezni, upanja, življe- 
nja, in ti odprle pot naprej. Nekatere lahko celo upo- 
rabiš v svoj prid: pošastek LIE bo vsako sestavljeno 
besedo z dotikom spremenil v njeno nasprotje. 


Besedotvorno tuhtanjeje je zabavno, a se žal med 
premetavanjem črk hitro zapleteš z upravljanjem. 
Takrat bi najraje sestavil OFF in špil kar ugasnil. 


Ugankarski koncept je svojevrsten in simpatičen ter 
bo posebej všeč knjižnim moljem. Takisto špil odli- 
kuje turobno vzdušje, med drugim na rovaš senčnosti, 
ki spomni na Limbo. Ima pa izdelek tudi pomanjklji- 
vosti, in prav je, da se z besedo pride na dan! Bogato 
izrazoslovje ti ne pomaga, saj nadaljevanje zahteva 
specifično izrazje. To niso Scribblenavti s svobodnim 
tvorjenjem pojmov. In več dela bi morali vložiti v sa- 
mo igranje, saj je upravljanje heroja zaradi neuboglji- 
vosti včasih mukotrpno, skoke pa je treba odmerjati 
na milimeter natančno. Tudi težavnost je precej ni- 
hajoča. Veliko pasti te na lepem usmrti, a na srečo je 
zapik pri vsaki uspešno rešeni uganki. 

Typoman je zanimiva neodvisnica z zanimivim nači- 
nom reševanja besednih ugank, ki traja kakšne štiri 
ure. Morala bi biti bolj dodelana, sploh v inačici Revi- 
sed (te za wii U niso izdali), a je kljub temu spodobna 
in nekaj posebnega. In zdi se, da avtorji črkomoža še 
niso rekli zadnje besede. Tamala 

Brainseed Factory za PC in wii U e 15 EUR 

ot sem zapisal v lanskem vseobsegajočem 
rece o avtonomni avtomobilnosti, se sa- 
odejnosti naproti peljemo že desetletja. 
Prva konkretna razbremenitev udov je prišla z av- 
tomatskim menjalnikom in se nadaljevala z elek- 
tronsko opeko na gasu. A šele naveza aktivnega 
tempomata in sledenja avtocestnemu pasu, ki mes- 
toma docela prevzame nadzor, je tisti prvi korak k 
resničnemu sodelovanju avta s prometom in infra- 
strukturo. Uvodno izkušnjo z modernim robotskim 
šofiranjem sem imel točno pred letom dni, ko sem 
se sredi poletne gneče odpravil na morje. Svojčas 
smo si na taki poti dodobra ožulili oba podplata, 
dobili popajevsko desno roko in izrekli mnogo gi- 
nekoloških izrazov ter obenem tvegali nepozornost- 
ni trk. Po novem pa je avto sam od sebe varno vo- 
zil v koloni od visoke hitrosti do zaustavitve in vno- 
vičnega speljevanja. Pri tem je zaznal blage ovinke 
in brez moje pomoči obračal kolesa ter ostajal znot- 
raj vozišča. Med cijazenjem bi domala lahko sedel 
po turško in se ukvarjal s telefonom. Večurna pot 
je bila zategadelj občutno manj stresna. 
Pa nisem imel tistikrat nikakršnega vozila visoke 
kategorije. Ne, z radarjem za zaznavanje razdalje in 
s kamero, ki motri cestne črte, je bil opremljen sred- 
njerazredni golf! Kako robotski so potemtakem šele 
letošnji premijski modeli vodilnih znamk avtonom- 
nega področja? Ti, ki gledajo v temi, čitajo znake in 
menda celo vozijo prazni. Recimo novi mercedes E, 
ki so ga v Stuttgartu pospremili s sloganom "Intro- 
ducing a self-driving car." In BWMjeva sveža sed- 
mica, "pionir in mejnik v razvoju." Ter mišičnjaška 
limuzina S90, tehnološki vršac švedskega Volva. Za 
nameček je Tesla izdal še softversko nadgradnjo za 
model S, ki je prinesla razvpitega 'autopilota'. Moja 
zvedavost, kako daleč oziroma blizu smo do popol- 
nih samodejev, je bila neizmerna. Ni me zanimalo 
usnje, ne mične linije in zloščena kovina ter konji, 
marveč robotske, varnostne pa tudi zabavnjaške 
tehnologije. 


Ein Mann, vier Autos, vier Computer. Oziroma 
LordFebo, ki dobi štiri tehnološko najbolj zmog- 
ljive avtomobile. Prvi krog odpelje brez nog, 
drugega brez nog in brez rok, v tretjem pa gre 
avto že brez njega. Je Kitt za vogalom? 


imae jske 


Motrilni elementi niso v avtu nič novega, saj je s ta- 
ko pripravo povezan vsak merilnik na armaturi, naj 
gre za termometer tekočine, števec obratov ali pri- 
mitivni plovec v rezervoarju goriva. Takisto je cela 
vrsta senzorjev potrebnih za delovanje motorja, za- 
čenši s tistim, ki je v starih časih glede na tempera- 
turo motorja in pretok zraka doziral bencin v upli- 
njač. Dandanašnji pri tem sodeluje lambda sonda, 
merilnik kisika v izpuhu. Tipala tudi preprečujejo 
blokiranje in zdrs koles ter s pravočasnim čutenjem 
nepredvidenih sil temeljno skrbijo za stabilnost vo- 
zila. Nadalje senzorji merijo tlak v pnevmatikah, ob 
dežju vklopijo brisalce in zaprejo strešno okno, pri- 
lagajajo luči zunanji svetlobi, zaznajo nepripetega 
potnika, ugotavljajo kakovost zraka v kabini in celo 
analizirajo sapo voznika. Zadnji uporabniški krik 
tehnike je oko pod odbijačem, ki proži praktično od- 
piranje prtljažnika z nožnim pomahom. 

Bistvena za avtonomno vožnjo so seveda tista čuti- 
la, s katerimi se avto zaveda okolice. Najbolj poz- 
nani so ultrazvočni oddajniki in sprejemniki v odbi- 
jačih. Ti delujejo na preprost način odbijanja nesliš- 
nega zvoka od objektov, s čimer učinkovito zaznajo 
bližinske ovire. Njihova prvenstvena funkcija je po- 
moč pri parkiranju. Temu početju so namenjene tu- 
di parkirne kamere, a te dajejo le informacijo vozni- 
ku in ne avtu. Pri boljših modelih, ki rišejo na zaslon 

360-stopinjsko sliko, je takih očes četvero, še stran- 
ski pod zunanjima ogledaloma. Kamera, ki sodeluje 
pri avtonomni vožnji, pa je nad glavnim retrovizor- 
jem na vetrobranskem steklu. Tista je zadolžena za 
gledanje prometa, opazovanje cestnih črt in odčita- 
vanje znakov. Najbolj opremljeni modeli imajo spre- 
daj še ene sorte oko, in sicer termalno. Ta ne tipa 
odbite svetlobe, marveč izsevano toploto (infrarde- 
čo svetlobo), ki jo oddajajo toplokrvna bitja. Zato 
lahko celo dvesto metrov daleč vidi pešca, srno ali 
kravo ter opozori voznika. 


— 

Night vision je dokupljiva oprema za večino višje- 
cenovnih avtov. Prvi sistemi so zgolj prikazovali 
presvetljeno IR-sliko, sodobni pa človeško figuro 
ali divjad obarvajo, dodajo opozorila in seveda za- 
vrejo, če je potrebno. Ako ima avto matrične žaro- 
mete, bodo posamična bitja še dodatno osvetljena. 

Kamere, ki motrijo promet, znake in črte, gledajo črnobelo. Mercedes in BMW uporabljata 
stereoskopska očesa, dočim so ostali zadovoljni z enojno sliko. Kamera sama po sebi ne 
bi zmogla vožnje v koloni, zato potrebuje radar, ki zazna objekte, razdaljo in smer gibanja. 


Naj bo kamera širokotna in stereoskopska, robotu nje- 
no zajemanje ne zadostuje za ocenjevanje razdalje in 
natančno lociranje objektov. Računalniški vid ni dovolj 
izpopolnjen, zato fotoprepoznavni algoritmi sodelujejo s 
čisto fiziko v obliki radarja. Ta deluje na podoben prin- 
cip kot parkirna tipala, le da namesto zvoka, ki ni pri- 
meren za večje daljave, pošilja naokrog radijske, torej 
elektromagnetne valove. Ti omogočajo zadovoljivo sli- 
ko okoliša in zaradi Dopplerjevega učinka natančno raz- 
berejo smer gibanje objektov. Za povrh se odbijajo pod 
prikoličarjem, s čimer vrnejo informacijo o dogajanju, 
ki je drugače nevidno. Aktivni tempomat, nadzor mrtve- 
ga kota in veliko drugih varnostnih sistemov temelji 
prav na radarjih. Boljši avti jih imajo več, eni gledajo 
širše in na nekaj deset metrov, sprednji pa zmore v oz- 
kem kotu zaznati par sto metrov oddaljen objekt. Ali je 
to tabla, avto ali bajta, računalnik izve od kamere. 
Obstaja še svetlobna varianta obstreljevanja, ampak te- 
ga se aktualni avti ne gredo. Lidar, kot se zadevi reče 
(Light Detection And Ranging), resda brzinsko izriše 
3D-načrt ceste, vendar je cena sistema previsoka. Po- 
leg tega se mora za 360-stopinjsko delovanje sukati na 
strehi, kar daje Googlovim testnim robomobilom pre- 
poznaven videz, osebnim avtom pa to ne bi pristajalo. 
No, znabiti bo svetlobno detektiranje in rangiranje sča- 
soma našlo mesto v avtomobilih, če bodo cene padle z 
današnjih petmestnih zneskov in se bo tehnologija mi- 
niaturizirala. V nobenem primeru pa ne bo prevladal le 
en tip senzorjev, saj ima vsak svoje prednosti, naj gre 
za radarsko gledanje skozi meglo, lidarjevo visokoraz- 
ločljivo kartiranje ali kamerino branje označb. Bistven 
je softver, ki vse sprejete informacije vrednoti. In v tem 
se vozila najbolj ločijo med seboj, kajti elektroniko pro- 
izvajalci kupujejo pri večinoma istih ponudnikih. 

svetlobno izpeljanko radarja, lidar. Ta kot 3D-skener 
ustvari grob trorazsežni načrt okolice. Avtomobilarji, 
kot sta Mercedes in Tesla, ne verjamejo v lidar in so 
prepričani, da kamere in radarji zadostujejo. 


šolovaj 2016 


Ultrazvočni senzorji so tisti krogci nekje na odbijačih. Parkirne kame- 


DROB SPORLANIH 


Prva naprednejša samodejnost, ki je pritegnila 
širšo javnost, je bil pred desetletjem predstavlje- 
ni parkirni pomočnik. Uvodne izvedenke so zgolj 
primitivno svetovale, medtem ko je moral vse 
operacije opraviti voznik. Zatem so prišli četrtin- 
ski avtomatizmi z burlesknimi situacijami in pri- 
lično neuporabnostjo. Toda današnji sistemi de- 
lujejo solidno in podaljšana sedmica, ki meri 
5,20 metra, se je brez moje pomoči profesorsko 
zguzila v šestmetrsko vrzel med dvema avtomo- 
biloma. V praksi to izgleda tako, da vklopim asi- 
stenta in se počasi peljem vzdolž bočnih parkir- 
nih mest, ultrazvok pa špega za prostim. Ko ga 
najde, moram le še potrditi manever in držati var- 
nostno tipko, nakar avto samostojno pretika na- 
prej in nazaj, speljuje in zavira ter obrača kolesa. 
Pomagalnik je ravno tako na voljo ob prečnem 
parkiranju in celo ob izvozu iz boksa. Pri tem je 
treba imeti nekaj zaupanja, toda po mojih izkuš- 
njah ni težav niti z zavedanjem feltnam sovraž- 
nega robnika. Menda pa znajo senzorje zmesti 
grmovje, rešetke in mrežasta ograja. 

Enako brezročno in breznožno, celo brez prsta na 
gumbu, se pametno vparkirata mečka in tesla. 
Le volvo me je v tem oziru pošteno razočaral. Vi- 
sokocenovni štirikolesnik iz tovarne, ki v krat- 
kem napoveduje popolno avtonomijo, namreč 
terja tako pretikanje vozne ročice kot upravljanje 
s pedalkama. Sam le mota volan in ukazuje - kot 
bi bili leta 2013. Švedovo topodročno nazad- 
njaštvo gre med drugim pripisati temu, da ima 
edini mehansko vozno ročko napram konkurenč- 
nim mehkodigitalnim. A čeprav je sodobno samo- 
parkiranje tako zabavna dejavnost, da ga prve 

re so praviloma zadaj pod prtljažno kljuko, spredaj na maski (S90 jo 
ima v emblemu) in ob strani pod retrovizorjema. Oko za promet in 
črte je na vrhu vetrobranskega stekla, medtem ko radarje najdeš pod 
kakšnimi opaznimi plastikami, bodisi v maski, bodisi na odbijačih. 


tedne lastništva neprestano testiraš, so v resnici vsi 
sistemi nenavadno polovičarski oziroma često ne- 
uporabni. Noben avto ne zna parkirati na praznem 
ali polpraznem parkirišču, kar je skorajda neverjet- 
no. Razlog je nerazumljivo ne-umen: slepo pingajo 
prostore med stoječimi avtomobili in se ne ozirajo 
na talne črte. 

Evropski trije modeli pri parkiranju oziroma počas- 
nem manevriranju na zaslonu kažejo poglede iz vseh 
kamer, obogatene z označbami hazardov in dina- 
mičnimi voznimi črtami glede na sukanje volana. 
Fajn je, da kamere na vseh stranicah avta omogočijo 
ptičjepogledno sliko okolice, ki pride prav pri moto- 
viljenju med ovirami in po ozkih ulicah. Najdlje pri 
tem gre BMW. Ta iz zajetih fotk sešije obkrožujoč 
posnetek, na katerega doriše 3D-model avtomobila. 


ss, 


Parkirni asistenti delujejo samo pri takih 'idealnih' 
postavitvah. Uporabljajo namreč le eno čutilo: ult- 
razvočne senzorje, ki iščejo vrzeli med pločevino. 
Kamera pri tem ni upoštevana, zato se avto ne zna 
parkirati na praznem parkirišču zgolj po črtah. 


Obogatena resničnost v obliki smernih črt in distančnih označb je že nekaj časa prisotna v parkirni asis- 
tenci. Tudi tlorisni pogled imajo mnogi avtomobili. BMW pa k temu dodaja še prostosukajoči tretje- 
osebni zorni kot. Iz štirih kamer s popravki perspektive sešije sferično fotko, na katero umesti 3D-avto. 

Mercedes E je na videz vozljiv s telefonom, vendar nadzor ni neposreden. Na tak način ne moreš spraviti vo- 
zila domov, če si vinjen. Gre le parkirnega pilota, ki vse opravi sam, mora pa lastnik ves čas bedasto vrteti 
prst po zaslonu. Vse za varnost! Za funkcijo fabrika računa naročnino 2500 evrov na leto. Naj jo kar imajo! 


Tega je nato mogoče sukati brez dotika, le z 
gibi roke. Fičr ni koristen za dol past, je pa 
efektivna demonstracija visoke tehnologije 
sopotnikom. Samo še Pikachu in Sguirtle bi 
morala skakati po strehi. Tesla ima začuda le 
zadnje parkirno oko, vendar edini navaja cen- 
timetrsko oddaljenost, kar se izkaže za bolj 
uporaben podatek od zgolj barvnih označb in 
piskanja. 

Da se stroj lastnovolansko na centimeter pre- 
cizno umesti med drugo pločevino, je vseka- 
kor nekaj posebnega. Toda letošnji rod je na- 
redil še korak dlje: mercedes E, BMW 7 in te- 
sla S parkirajo brez šoferja v avtu. S tem so 
to prvi serijski avtomobili, ki se umejo pre- 
mikati prazni. Bavarec ima v ta namen spe- 
cialen 'ključ' z zaslončkom. Z njim iz nepo- 
sredne bližine vžgeš mašino, nakar ob muče- 
niškem držanju gumba s potegom po ekranu 
veliš premik par metrov naprej ali nazaj. Ena- 
ko zmore potom telefonskega programčka 
tudi tesla, čemur pravijo 'summon mode". 
Prvak v tej važiški disciplini pa je E, saj pri 
takem parkiranju še samostojno zavija. Žal 
fičr Slovencem ni na voljo, kajti trokrakež to 
počne prek mobilniškega servisa, ki v naši 
deželi ne deluje. A kakor se možnost sliši 
nadmočna, rabi bolj kot ne postavljanju. Po- 
stopek je zamuden in nihče ne bo sardelasto 
tlačil luksuzne limuzine med ljudske vozove. 
Korist je edinole v izjemnem primeru posedo- 
vanja zelo ozke garaže. 


Kodrek?aače 
Aktivni tempomat oziroma po tujsko adaptive cruise cont- 
rol, ki ohranja hitrost in varnostno razdaljo do spredaj vo- 
zečega, je kot dodatna oprema prisoten že v srednjem raz- 
redu. Razlike med izvedbami so ponavadi v hitrostnem in- 
tervalu. V luksuznih avtomobilih deluje od 200 na uro do 
popolne zaustavitve. Praviloma bo avto nato speljal sam, 
ako se kolona premakne hitreje kot v treh sekundah, dru- 
gače pa je treba za nadaljevanje pritisniti tipko na volanu. 
Tam sta običajno tudi gumba za povišanje ali znižanje brzi- 
ne. Samouravnavanje tempa je lahko pogojeno še z ome- 
jitvami. Podatki z novim rodom ne pridejo le od zemljevida, 
marveč kamera presenetljivo uspešno čita prometne znake. 

Detected traffic signs 
are dispiayed in the instrument ckuster. 


Novi štirikolesniški rod znakov ne samo bere, marveč jih 
tudi upošteva. To pomeni, da omeji hitrost, potrese ob 
prehitevanju, kjer je prepovedano, in zvočno opozori ob 
uvozu v enosmerno cesto. Seveda je to izklopljivo. 


| Namen BMWjeve samovožnje je umestitev na ozko parkirno mesto, toda resnici na ljubo se tega še lep ča 
ne bo šel nihče. Poleg tega postopek ni niti najmanj praktičen. Ker zavijanja ni, mora biti avto do milimetra 


poravnan. Včasih povezava s ključem sploh ne deluje. Vse skupaj traja predolgo in od varnostnega tiščanja 
knofa te boli prst. Teslin model S je bolj odziven, kar gre tudi na rovaš takojšnje električne pripravljenosti. 

Zgoraj avtopilotni sistem v tesli S, spodaj v merce- 
desu E. Aktivni tempomat nudi nastavljanje relativ- 
ne distance glede na hitrost, s čimer pa nemca za 
slovenske razmere kanček pretiravata. Večkrat so 
me namreč seljaki po pol minute jeznoritega gesti- 
kuliranja prehitevali po desni. Mamu jim! 


Volvo v takem režimu samo opozarja, dočim more- 
jo drugi trije avtomatično prilagajati hitrost. Spričo 
neprestanih obcestnih inkasantov je ta funkcija zla- 
ta vredna. 

Naslednji nivo vozne asistence je avtopilot. Ta se 
vklopi tam kot tempomat, ponekod z navolansko 
tipko, drugod z zavolansko ročico. Če vetrobransko 
oko zazna obe obe mejni črti, se na zaslonu in na 
HUDu pokaže ikonica volana. Takrat se štirikoles- 
nik poravna na sredino vozišča in volan samodejno 
sledi blagim avtocestnim zavojem. Volvo, merce- 
des in BMW so pri tem precej izenačeni in niso kos 
nič ostrejšim ovinkom od lanskega golfa. Vsi trije 
proizvajalci se očitno držijo nazaj in poudarjajo, da 
gre za pomočnika. Dlani na volanu so zato obvezne 
in bavarec prične zvočno ter grafično protestirati že 
po nekaj sekundah brezročnosti, ta drugi nemec in 
šved pa recimo po desetih. Ob ignoranci evropska 
trojka sistem izklopi in protestno pelje naravnost, 
makar v ograjo. Dasi je slednja reakcija vprašljiva, 
je vztrajanje pri držanju krmila umestno. Resda bo 
robotsko odpeljana marsikatera vijuga, vendar bo 

Celo v premijskih avtih aktivni pomočniki niso priv- 


zeta oprema. Tempomat ja, medtem ko je za avtopi- 
lota pri obeh nemcih treba doplačati dobra 2 jurja, 
pri tesli pa skoraj tri. Nekateri špekulirajo, da bodo 
sčasoma fabrike zaračunavale za softverski odklep 
določenih fičrov. Enomesečni demo, nato plati! 

V avtopilotnem modusu se kolesa obračajo skozi zavoje, tako da je avto vselej na 
sredini pasu. Mečka in teslič to nadgradita še s sledenjem sprednjemu vozilu, če so 
črte nejasne ali prekinjene. Volvo in BMW v tem primeru pomoč takoj izklopita. 


že prihodnja morda le za stopinjo preveč zavita. Av- 
to v tem modusu kljub vsem varnostnim mehaniz- 
mom nima nikakršnega zadržka, da trešči v robnik 
ali nekontrolirano zamenja pas. 

Tesla po drugi plati z avtopilotom misli bolj dobe- 
sedno in po mojem mnenju celo pretirava. Medtem 
ko te lahko vse druge znamke, opremljene s tovrst- 
nim sistemom, z občasnim posredovanjem peljejo 
po ravni gorenjski avtocesti, pa še tedaj moraš vsaj 
ščipalno držati obroč, te bo model S samošofersko 
pripeljeljal od Murske Sobote do Kopra. Čeprav se 
takisto dela, da je treba držati volan, vozi brez opo- 
zarjanja tudi po nekaj minut in ob tem na displeju 
všečno prikazuje zaznane črte ter bližnje prometne 
soudeležence. To seveda izpade frajersko, toda v 
resnici daje nespametnemu vozniku prehudo potu- 
ho oziroma vero v vsemogočnost stroja. Ob tem je 
treba vedeti, da teslina tipala niso nič boljša od kon- 
kurence, prej slabša, saj se zanaša le na monoskop- 
sko kamero. Ameriški programerji so očividno bolj 
samozavestni oziroma točko varnosti menjajo za 
deset marketinških. Glede na pozitivne teste in ne- 
broj navdušenskih videoposnetkov se jim račun za- 
enkrat izplača. Vseeno je skregano z zdravo pame- 
tjo, da tehnologijo, od katere so odvisna človeška 
življenja, pospremijo s pripono 'beta'. 

Imamo torej uravnavanje hitrosti po prometu in cest- 
nih predpisih ter občasno utirjenost na pas. Vendar 
to ni vse. Razred E in model S imata na zalogi še 
dva trika. Oba znata do neke mere volansko slediti 


"JA" io ki | 
Tesla je tolerantna do vožnje brez rok, je pa res, da ob izgubi talnih oznak in nezaznavi šoferja odreagira dru- 
gače kot ostali: počasi se ustavi in prižge štiri utripalke. Bojda bo z naslednjim popravkom avto v takem 


slučaju zapeljal na odstavni pas. Je pa Musk zagrozil, da bo kršilcem avtopilotnih pogojev sistem ukinil. 

spredaj vozečemu, če so črtne označbe nerazločne. 
Spet je to pomagalo, ne zanašalo. Druga novost pa 
je samodejna menjava pasu. Treba je vklopiti smer- 
nik, avto radarsko počekira situacijo, nakar sam za- 
pelje na sosednji pas glede na nakazano smer. S tem 
je slično kot s tistim parkiranjem brez šoferja: za 
očarati sopotnike, a zaenkrat brez uporabne vred- 
nosti. To ni celoten prehitevalni manever, s katerim 
bi avto z eno potezo obšel spredaj vozeče vozilo. Za 
nameček se utripalnik, ki je mehanska ročica, po 
operaciji ne izklopi. Toliko o pameti. Žal pa nihče od 
četverice ni skopiral roverjevega samoobračanja, ki 
z veliko sukanja in motanja na še tako ozki cesti obr- 
ne avto v drugo smer. 


Kokro Sir 
Avtopilot z razbremenitvijo voznika pri monotoni 
vožnji znatno pripomore k varnosti. K njej pa dopri- 
nese še kopica drugih sodobnih sistemov, ki so ne- 
zaznavni oziroma se izkažejo v kritičnih situacijah. 
S tem ne cikam le na nizkonivojske, kakršna sta 
ABS in kontrola stabilnosti. Eden takih pomagalni- 
kov je opozarjanje na vozilo v mrtvem kotu in na 
vožnjo prek črte brez smernika. Oboje je postalo 
standard, pri čemer dotični avtomobili dodatno od- 
reagirajo z rahlim zasukom volana. Malokdo ve, da 
bo na primer avto sam vklopil štiri utripalke, ako 
med tempomatno vožnjo pride do nagle zaustavitve 
kolone. Nadalje se nobena od štirih limuzin pri 60 

Take situacije novinarjem demonstrirajo z maketami, zato moram verjeti na be- 
sedo, da novi trokrakež ne le zavre, marveč se pešcu celo izogne. Bržda bo pre- 
nekateri lastnik modernega avta kdaj presenečen nad nepričakovano pomočjo. 


na uro na suhi cesti ne bo zaletela v spredaj vozeče 
ali stoječe vozilo, četudi se krmar pedalke niti ne 
dotakne in ni vklopljen nikakršen avtomat. To sem 
nekajkrat hrabro preizkusil v praksi. Enako deluje s 
pešci, pri čemer merdžo, če je sosednji pas prost, 
izvede še izogibalni manever. Vsaj naj bi. 

Radarji predvidijo tudi prečna in ritna uletavanja. 
Prva za preprečitev nesreče ne smejo biti prehitra, 
medtem ko se naletu od zadaj avto ne more izog- 
niti, lahko pa omili posledice. Če pogrunta, da je trk 
neizbežen, bo v trenutku zaprl okna, zategnil paso- 
ve in maksimalno stisnil zavore. Slednje sicer zara- 
di večjega sprejetja kinetične energije ni optimalno, 
toda izkušnje učijo, da je bolj nevarno odbitje na sre- 
izvede še eno foro: skozi zvočnike odda rezek zvok, 
ki pokrči stremensko mišico v ušesu. Tako zaradi 
poka ne pride do trajnih poškodb sluha. Tega seve- 
da nisem stestiral, imam pa pozitivno izkušnjo z za- 
znavanjem prečnega prometa v primeru vzvratnega 
izpeljevanja iz parkirnega boksa. Pešec, moped ali 
kolesar, vsi avti jih začutijo in hipno zavrejo brez po- 
sredovanja. 

Primer delovanja matričnih luči. Razred E ima 82 
svetilnih diod, ki jih računalnik poljubno krmili. Tako 
dinamično temni del snopa, da ne moti nasproti vo- 
zečega, obenem pa ojača osvetlitev pešca na cestiš- 
ču. Sličen princip furata tudi audi A8 in BMW 7, a le 
slednji ima lahko za vir laserski žarek. Če daš 10 K! 


Vzvratno izpeljevanje z dolgim avtom je vselej izziv. Sodobne žlahtne limuzine 
skrbijo za varnost voznika ter soudeležencev in bodo brez posredovanja zavrle ob 
radarsko zaznanem prečnem prometu, najsi gre za pešca, kolesarja ali kamion. 


Posrečeno vlogo pri varnosti imajo ravno tako luči. 
Polega tega, da evropejci obračajo skladno z vola- 
nom, imata mercedes in BMW matrične žaromete, 
ki okolico osvetljujejo selektivno. Lahko imaš ves 
čas prižgane dolge luči, pa to ne bo motilo nasproti 
vozečega, ker bo tisti del žarka zatemnjen. Sedmica 
v navezi s termalno kamero poudarjeno osvetli živa 
bitja, kar je precej fajn. Ob tem ne gre mimo omem- 
be BMWjevih laserskih žarometov. Vir fotonov so 
modre laserske diode, ki prek barvnega pretvornika 
mečejo 600 metrov dolg svetlobni snop, dvakrat 
daljši od LED-luči. Laser seveda ni serijska oprema, 
saj ta visoka tehnologija in Bruslijeva pogibel stane 
deset tisoč evrov. A zato iz noči narediš dan. Pri Mer- 
cedesu pa so mnenja, da je laser bolj marketinška 
tehnikalija, zato ostajajo pri svetilnih diodah. 

Volvo se je zavezal, da se leta 2020 v njihovih avto- 
mobilih ne bo več nihče smrtno ponesrečil ali hudo 
poškodoval. Zajeten paket varnostne opreme, od sa- 
mozaviranja pred divjačino do zaznavanja mrtvega 
kota, ni več opcija, marveč standardna oprema. 


Avtomobili so že nekaj časa lahko online, kar rabi 
povezavi za zabavo, nudenju wi-fi dostopne točke 
potnikom in odzadnjim servisom, kot so cestne in- 
formacije. A medtem ko imajo na večjih trgih take 
luksuzne limuzine vgrajen SIM-modul in ponudbo 
povezanih storitev, Slovencem pri večini znamk ta 
dodana vrednost ni na voljo. Z našimi računi sploh 
ni dostopa do aplikacij Mercedes ME in Volvo On 
Call, prav tako je okrnjen BMW Connected. Kranjski 
lastnik posledično ne more na daljavo vklopiti kli- 
me, preveriti goriva ali geolocirati avta. Kar je precej 
bedno, zlasti ko prebereš izjavo enega od Mercede- 
sovih veljakov: "Digitalne možnosti razreda E niso 
samo privlačen bonus, temveč ključni del vozila." 
Nemca Slovenije ne šmirglata niti pri stanju na cesti 
in prva tosortna informacija je z druge strani Kara- 
vank. Da bi se to dalo, dokazuje Volvo, ki nima te- 
žave označiti slehernih cestnih del na našem koncu. 


Mahanje in prstenje po zraku za uravnavanje glasnosti, obračanje parkirnega 


Najboljši za Slovenca v tem oziru je tesla, kljub te- 
mu, da sploh nima slovenskega predstavništva. Mo- 
del S ima tovarniško vdelano simko, zato je avto 
prek Vodafonovega / Simobilovega omrežja vse- 
skozi na liniji. S telefonskim nucnikom ga lahko pre- 
makneš ali vpogledaš zalogo škratov elektronov. V 
kombinaciji z Googlovimi zemljevidi (ostali trije fu- 
rajo Here) ne pokaže le cestnih del, marveč še go- 
stoto prometa. In kajpakda vse ekskluzivne polnil- 
ne postaje, ki jih hkrati upošteva pri itinerarju. Ra- 
zen tega pa z netom v tesli prav veliko ne moreš po- 
četi. Tu sta internetni radio Spotify in brskalnik, a 
brez možnosti predvajanja kakršnegakoli videa, niti 
na parkirišču ne. Aplikacij zaenkrat ne pozna, pošte 
in povezave z Googlovim računom v smislu označb 
na karti takisto ne. Poleg navigacije je osnovni na- 
men povezanosti, da tovarna nadzoruje vožnjo in 
delovanje avta ter pošilja softverske popravke. 

Aplikacij, ki jih lahko uporabljata minkenski ali go- 
teburški voznik, nisem videl. Menda imata vrsto di- 
gitalnih radiev, iskalnik garažnih hiš in hotelov ter 
slično. Pri nas lahko z BMWjem prek modrozobe po- 
vezave japijevsko tvitneš predpripravljena sporočila 


HONK HORN FLASH LIGHTS 


Pri nas je povezovanje z avti švoh. Le s teslo lahko 
na daljavo počnemo enako kot Amerikanci: preveri- 
mo lokacijo in elektriko ter avto celo premaknemo. 
Model S se za razliko od ostalih znamk, ki terjajo 
obisk servisa, tudi updejta po luftu. Itak je ves čas v 
mobilnem omrežju, doma pa po želji na wi-tiju. 

pogleda in sprejem klica je hvaljen del sedmice. Toda v praksi se tak način kot 
večina gibalnih vmesnikov zaradi nezanesljivosti ne obnese. Še največ je vredna 
tale dvoprsta poteza, ki jo lahko določiš po svoje, recimo navigiraj domov. 


v slogu "I am riding my new beemer in Spodnji Du- 
plek", v mercedesu nepraktično prečitaš novice ali 
poženeš počasen browser in v S90 prek Glympsa 
sporočiš svojo lokacijo. Z izjemo slednjega nucnika 
je vse skupaj bolj blažev žegen. Načeloma vmesniki 
zaudarjajo in možnosti so omejene. Ker so te plat- 
forme v širšem pogledu precej podhranjene, sta ta- 
ko Apple kot Google razvila avtomobilsko inačico 
svoje mobilniške mečine: Car Play in Android Auto. 
To ni softver v avtu, marveč gre za podaljšek telefo- 
na, ki na osrednji displej preslika poznan vmesnik. 
V primeru Appla je to nezgrešljiv niz iphonovih os- 
novnih nucnikov, medtem ko Googlov pristop - ta- 
ko kot Android Wear - temelji na kontekstualnih kar- 
ticah. Žal oba zaenkrat terjata žični most, kar naredi 
izkušnjo gršo in nerodnejšo. E podpira oba tabora, 
volvo samo jabolka, druga dva pa nobenega. 


Apple CarPlay 


Ob pogledu na poznane ikonice na avtomobilskem 
displeju bo vsakemu appostolu zaigral srček. Toda 
tako Applov kot Googlov sistem zahtevata kabel in 
temeljita na glasovnem ukazovanju in narekovanju. 


Osnova sistemov so klici, sporočila, glasba in zem- 
ljevidi. Avti resda vse omogočajo že privzeto, toda 
tu gre domače okolje, z markacijami od Applovih 
oziroma Googlovih kart in z nekaj dodatnimi mož- 
nostmi. Sem sodijo razne avdioaplikacije, kot so 
mrežne radijske postaje, predvajalnik podcastov in 
bralnik elektronskih knjig. Programčkov, ki bi se 
zrealili v avtu, je sicer precej malo. Med njimi ni 
brskalnika, YouTuba, pregledovalnika slik ali sukal- 
nika filmov, socialnih omrežij ter iger. Android omo- 
goča notifikacije programov, kot sta pošta ali Sky- 
pe, Apple pa še tega ne. Namen je pač podrejen var- 
nosti in zato je primarni, domala edini način krmilje- 
nja glasovno ukazovanje pomočnici Siri in Googlo- 
vemu asistentu. Sprožimo ju z gumbom na krmilu, a 
ker slovenščina ni podprta, sta sistema za nas pre- 
cej neuporabna. Četudi veliš v amerikanščini, je križ 
s slovenskimi imeni in ulicami. Se mi je pa dopadla 
malenkost pri Car Playu: ko odklopiš ifon, imaš na 
njegovi karti zaznamek, kje si parkiral avto. 

Sodobna avtomobilska uporabniška tehnika pozna še 
ranogo zanimivih prijemov. Evropski trojček je bil deni- 
mo opremljen s HUDom, koristnim projektorjem, ki na 
vetrobran projicira hitrost, znake in kažipote. Veliki za- 
volanski zasloni namesto analognih cagarjev so postali 
standard in mercedes E ponuja celo vrsto prilagoditev 
izgleda. Prav tako se vse več funkcij seli na osrednji dis- 
plej. Volvo gre celo tako daleč, da sploh nima analog- 
nih komand za klimo, marveč ventilatorje in tempera- 
turo sila nepraktično nastavljaš le s prstenjem. Dotika- 
bilnosti se od letos dalje upira le še mečka, kajti japiji 
so vanjo prisilili celo BMW, čeprav v ogromni limuzini 
komaj sežeš do ekrana. Na srečo to ni edini vmesnik in 
pravzaprav je mnogo potez izvedljivih na pet različnih 
načinov: z navolanskimi komandami, prstno po disple- 
ju, z multifunkcijskim gumbom, glasovno in še mahal- 
no. Slednje je noviteta in ponosna hišna edinstvenost. 


Obmetavanje z warcraftovskimi coprnijami v avtu? Je 
možno. BMW podpira brezžično zrcaljenje androidnega 
okolja. Kakšne posebne koristi od tega pa ni. Filmčki se 
recimo med predvajanjem negledljivo zatikajo. 


V ogledalu je namreč navzdol usmerjena kamera, ki 
razbere prstne kretnje po zraku. Samo enkrat lahko ugi- 
baš, ali je tako gestikuliranje praktično. Mnogo bolj 
uporabno je prosto pisanje črk po drsni podlagi na os- 
rednji konzoli pri obeh nemcih. Za med vožnjo je tak 
vnos bolj priročen in varnejši od klikanja po abecedi. 
Sedmica je zaradi prestižne limuzinskosti seveda naj- 
bolj naphana z igračkami. Ducat motorjev v sedežu si- 
cer ne sodi ne v kontekst pameti ne avtonomije, ven- 
dar jih moram omeniti. Zavoljo osmih gnetilnih progra- 
mov v slogu 'aktiviranje medenice", 'masaža ledij' in 
"stimuliranje presredka" si po petih urah vožnje kot roži- 
ca. Sočasno si lahko še greješ ali hladiš rit ter za boljše 
vzdušje spreminjaš LED-osvetlitev notranjosti, od zele- 
ne do rožnate. Zajeten del nastavitev si lahko privošči 
tudi potnik zadaj, ki more daljinčno gledati TV-program 
in si s priloženo tablico nastavljati sedež, ambientalno 
svetlobo ter klimo. BMWjev žlahtnež je takisto edini z 
brezvrvičnim telefoničnim napajalnikom. Uporaben 
teslin fičr pa je geolokacijsko izvajanje nekaterih funk- 
cij, recimo zvišanja podvozja ali odpiranja garažnih du- 
ri, ko se pripelješ na domače dvorišče. Le zunanjih pro- 
jektorjev in OLED-luči še ni v praksi. In še nekaj sem 
pogrešal. Kljub mnogo kameram okoliško dogajanje ni 
snemano. To bi vendarle prišlo prav v primerih nesreč 
ali vandaliziranja. Nenavadno! 


ZRokriteše JE Sko zajoka 


S tole četverico sem nekaj vikendov silno užival in gos- 
posko križaril po vsesortnih cestah. Vsi avti so vrhunec 
udobja in poželjivega oblikovanja ter nadmočno rabijo 
svojemu mobilnostnemu poslanstvu. Četudi so nekate- 
re tehnologije bolj za okras, večina popisanih poma- 
galnikov deluje dobro in znatno olajša vožnjo. Kot šofer 

Podaljšane sedmice, tiste s pripono L, ne kupiš, da se boš vozil, marveč da boš v takem biznis razredu 
vožen naokoli. V ta namen podreš prednji sedež, iztegneš poličko za noge in prilagodiš lastno sedalo. Vse 
to s tablico, ki se skriva v sredinski konzoli. Testni model 740iL je imel cenovno postavko 171 K evrov. 


si neprimerno bolj židan in spočit, če avto tričetrt 
operacij opravi namesto tebe, za nameček pa te 
pri tem še aktivno varuje in skrbi za prekrvavi- 
tev zadnjice. Toda ravno ob taki izkušnji spoz- 
naš, da smo do avtonomnosti v pravem pome- 
nu besede v resnici še daleč. Avtomobilski pro- 
met ni zgolj vožnja v idealni koloni na lepi avto- 
cesti, marveč je gordijski vozel situacij. Človeš- 
kemu vozniku so samoumevne in se z njimi pod- 
zavestno spopada, za računalniško pamet pa so 
mnoge nerešljiv izziv. Še tako s čutili naphan av- 
to nikoli ne bo mogel sam od sebe v celoti doje- 
ti okoliškega dogajanja. Izpolnjenih bo moralo 
biti več predpogojev. 

Eden od njih je vsekakor dodatno standardizirano 
prometno označevanje, naj gre za znake, sema- 
forje ali črte. Prva popolna avtonomija se bo zato 
zgodila na predpripravljenih avtocestah. Nadalje 
je obvezno sodelovanje z zemljevidi, ki je v da- 
nem trenutku omejeno izključno na branje hitrost- 
nih omejitev. Zato se ti zgodijo nenavadne prili- 
ke, ko tempomatno slediš koloni, nakar avto po- 
speši tik pred ostrim zavojem ali krožnim prome- 
tom, misleč, da je spredaj vozeči pač skrenil s 
ceste. Prav tako se ne zaveda, da je pred njim 
klanec, da bi za bolj gladko in ekonomično vož- 
njo pravočasno zamenjal prestavo. Pri avtonomi- 
jije veliko govora o HD-kartah, toda nihče ne zna 
napovedati, kako močno se bo robotski šofer za- 
našal nanje. Lastniki kartografskih podjetij, kot 
sta Google in konzorcij nemških avtomobilarjev, 
se nagibajo k upoštevanju centimetrskih podat- 
kov. Drugi, med njimi Teslin Elon Musk, menijo, 
da tako natančni načrti ne bodo potrebni. 


Res bistvena pa je medvozilna komunikacija. Go- 
vora mora torej biti o avtonomnem prometu, ne le o 
avtu, ki zna sam zavirati in motati volan. Pametno 
cestno omrežje je previdel že GM leta 1956 v zna- 
menitem reklamnem filmčku Motorama. V najbolj 
razvitih državah zametki take mreže že delujejo: av- 
ti v primeru nezgode sporočijo lokacijo in število 
potnikov klicnemu centru (to bo obveza za vsa vo- 
zila od 2018 dalje), prek podatkovnih ali radijskih 
povezav pridobivajo aktualna prometna poročila ... 
A tisto pravo bo prišlo, ko bo vsak semafor oddajal 
svoje stanje, opažanja pa posredoval vsak udeleže- 
nec, zaradi česar bodo znane tudi nevidene reči. Re- 
cimo kdo vozi pred kamionom. In da je naslednji 
ovinek poledenel in da se je deset kilometrov na- 
prej pripetila nesreča. Mercedesov E je baje prvi 
model s komunikacijo car-to-x, a ta režim deluje te- 
stno le v Nemčiji in v ZDA ter samo z drugimi Eji. 
Dasiravno je pri robomobilnosti še vrsta neznank in 
nihče ne ve, kdaj se bodo vzpostavili standardizirani 
komunikacijski sistemi, drži, da smo na pragu revo- 
lucije mobilnosti. Ta bo trajala nekaj desetletij, ven- 
dar bo na našo družbo vplivala enako, kot je prihod 
prvih avtomobilov med konjske vprege. Vozna avto- 
nomija ne bo zgolj predrugačila načina premikanja, 
marveč našo miselnost in urbanizem. Če nas bo av- 
to oddal in se nato sam odpeljal, ne bo več potrebe 
po parkiriščih na vsakem koraku. Takisto avta ne 
bo več nujno posedovati, kajti sodobne tehnologije 
celo v Sloveniji omogočajo car sharing, sistem vozil 
za izposojo. In ob vse to prihajajo novi energenti, ki 
bodo poskrbeli za ničelno zvočno ter dejansko one- 
snaženost okolice. Skrajni čas, kajti ropotajoča in 
smrdeča pločevina nam jemlje preveč planeta. 


Resda se takole s teslo vozijo nekateri ubrisani Američani, toda fotka je Volvova. Na pomlad namreč štarta 
njihov preizkus v rodnem Goteburgu in v Londonu, ko bodo na javne ceste spustili stotine avtonomnih XC90. 
Kakšne roke na volanu, neki? Clovek naj bo potnik. No, v resnici bo tako le na točno določenih obvoznicah. 

DEVIŠKA KOŽICA IN 


, MO sila, 


ka brani'dvoreč 
prijateljčki!tre'prhke'kosti 
a letorih li. To o je He-Man, 
Masters'of the 
adosti'številni 
tnikovMednje 


ČU fkinjeu v ča ečepi! 
sunski meč'in ed apadi čevskega 
Te 


kašlja zatuli: "Jaz imam moč!" 


posnetku slovenskega uvoda v risanko Go- 

spodarji vesolja, ki jo je RTV Ljubljana pre- 
mierno zavrtela leta 1990 v okviru Živ-žava. "Hva- 
la za posnetek, kar solzo sem dobil ob ogledu." 
"Kok zakon, kr kocine grejo pokonc." "Legendarna 
risanka našega cajta." " Še vedno dobim mravljin- 
ce, ko to gledam, star pa sem osemindvajset let." 
Močna čustva so to, a razumljiva v dobi, ko mora 
biti vse, celo risanke, subverzivno, nasikano, meta- 
forično, čudaško ter negativno. He-Man and the 
Masters of the Universe je izrecno nasprotje zopr- 
nim bizarnostim, ki jih dandanes vrtijo komercialni 
otroški kanali. Sicer vsebuje mečevanje, streljanje 
in pregone, vendar domišljijo podžiga s pravičniško 
vznemirljivostjo ter staromodnim, testosteronskim 
junaštvom. Njegova sporočila pa so vzgojna, pozi- 
tivna in lahko razumljiva. 


H anljivo je brati komentarje ob YouTubovem 


Zapriseženi sovražnik He-Mana, Eternije in svetle- 

ga univerzuma vobče je Skeletor, ki je kljub loba- 

njasti glavi ves mišičast. Zdravje ohranja tako, da 
sekira pribočnika Mermana in Beastmana. 


KRAL JEVIČEV KRIK 


He-Man je drugi jaz svetlolasega princa Adama, ki 
biva v dvorcu Grayskull sredi mitološkega, pravljič- 
nega sveta Eternia, 'središča vesolja'. Ko je dežela 
v nevarnosti, misteriozna sila iz utrdbe šine v dvi- 
gnjeni ekskaliburski 'meč moči' in prijetnega Ada- 
ma spremeni v Conanu sličnega goloprsega nabil- 
danca, najmogočnejšega bojevnika v univerzumu. 
Tranformacijo spremljata zapomnljiva glasba in od- 
mevni vzkrik "I have the power!", ki po mojem še 
dandanes najhudeje zveni v srbohrvaščini - "Ja 
imam mooooč!" Hkrati z njim pretvorbo doživi tiger 
Cringer (Bojazljivko), ki med silnim prasketanjem 
in bleščanjem prejme bojni oklep in korajžo. Skupaj 
s soldatom Man-at-Armsom, stražarko Teelo, copr- 
nico Sorceress in hecnim čudežnim bitjecem Or- 
kom se He-Man spopada z lobanjefrisnim Skeletor- 
jem, utelešenjem čistega zla. Skeletor z nagnusnimi 
pomagači, kot je čarodejka Evil-Lyn, vlada Kačji 
gori in od tam sproža napade na Grayskull, da bi se 
polastil njegove moči in zavladal vesolju, muahaha. 
Njegova moč sta predvsem strah in napredna teh- 
nologija, s katero se loteva srednjeveško zaostalih, 
a srčnih branilcev. 

Izvirna ta zasnova seveda ni, kajti ni težko opaziti, 
kako so se avtorji med drugim zgledovali po Gospo- 
darju prstanov. Kot je bil Sauron Melkorjev priboč- 
nik, je Skeletor sluga mogočnega Hordaka. Ta je iz 
Grayskulla ugrabil Adamovo sestro, nakar jo je po- 
durhal na alternativni svet in pustil Skeletorju, naj 
špila okrutnega tirana in rihta sprotne posle. In na- 
tanko tako kot pri Tolkienu gre za spopad med na- 
ravo, človečnostjo ter življenjem na eni strani in teh- 

Lepotica je Čarodejka, The Sorceress, ki se odliku- 

je z modrostjo in močjo ter varuje grad Grayskull, 

ki daje He-Manu moč. Leteči, smešni Orko pa se je 
najprej pojavil v risanki, šele nato kot igrača. 


nologijo, okrutnostjo ter smrtjo na drugi. Le da je 
vse skupaj preprosto, okrancljano z otroškim hu- 
morjem, nekrvavo in zategadelj nemudoma užitno 
slehernemu fantu od fare v okvirni starosti od šestih 
do desetih let. 


MORALKA STANDARDNO 


Prav ta starostna skupina je najbolj uživala v He-Ma- 
novem nepretencioznem brcanju Skeletorjeve koš- 
čene riti. Lobanjež si je v dveh sezonah od 1983 do 
1985, kolikor je tekla izvirna risanka, izmišljeval raz- 
norazne nefariozne načrte, kako bi zavzel Grayskull. 
Od čisto prve epizode, v kateri je nad Eternijo prikli- 
cal zločest komet, prek tiste, v kateri je skušal spro- 
žiti vojno med prebivalci dveh lun, ki krožita okrog 
planeta, do polastitve kozmične materije, ki bi mu 
dala neomejeno silo. Tečni kostko se nikakor ni ma- 
ral vdati, predvsem pa se je marsikomu priljubil za- 
radi maltretiranja zabitih kameradov, kot sta zverins- 
ki Beastman in morski Merman. Ob tem mobingu iz- 
za groba se je Gargamelov Azrael zazdel kot najbolj 
crkljan muc na svetu. Megatron? Amater! 


ni 


vm 


letopiroznačuje"nadzlobca Hordaka. Svojčas smo 
» mulci za figurice iz tega'univerzuma prodali ledvi- 
ce. Pravili smo jim 'mastersi' in tako ime se je pri- 

jelo tudi za druge take igrače, od želv do Batsa. 


Skozi sto trideset delov preganjanja, tepežkanja, 
nažiganja in vpitja o posedovanju moči se je izrisal 
dokaj bogat univerzum, nabito poln čudaških bitij, 
strašljivih bioloških in mehanskih pošasti, čarobnih 
artefaktov, skrivnostnih krajev, norih dogodivščin 
ter šemastih likov. Vse o slednjih ti izda podatek, da 
se je med negativci znašel Stinkor, 'zlobni gospodar 
smrdenj', ki je bil dihur v človeški obliki in je sov- 
ražnike imobiliziral s strašanskim odorjem. Veličast- 
no! Nikdar nisi vedel, kaj te čaka v naslednji epizodi 
- napad ancientnega coprnika, padec v brezdanjo 
globočino, srečanje z vsemirskimi pirati in čebeljimi 
ljudmi, obisk mitskega Kamnitega mesta ... Ja, 
ustvarjalci so imeli precej proste roke, osebe so se 
pojavljale in izginevale, skakali smo sem ter tja po 
časovni premici. A prav ta otročja zmedenost je bi- 
la strašansko prikupna in publika je nadvse cenila 


Mattel je v marketing Mojstrov vložil težke solde. Med drugim je najel nadarjene risarje, ki so ve- 
ličastno upodobili izmišljene bitke med dobričinami in zlobneži, da bi spodbudili prodajo igrač. h 

; aših koncih niso bile sikoli Sji: 
bil pravi plug imel cel šo Šopek Himnov i in n Skele nikov. Za hramboi in tovorjenje naokoli isi si lahko omi$ ic 


Nekaj pa je vseeno bilo stalno, in sicer moralno in 
vzgojno sporočilo na koncu slehernega dela. Ko s 
potomstvom gledam današnje risanke, ne zaznam 
pogostega truda v to smer. Na splošno šteje le, da 
je dogajanje vznemirljivo in poniglavo. V He-Manu 
pa so krajem dvajsetminutnih epizod zazveneli dob- 
ronamerni, življenjski nauki. Od konkretnih nasve- 
tov tipa "izkaži spoštovanje poraženemu nasprotni- 
ku" in "telovadi, da boš močan", do bolj naprednih, 
kot sta "maščevanje rodi maščevanje" in "časa ni 
moč zavrteti nazaj." Evo, to odraščajoč fant potre- 
buje: moško besedo in jasno modrost! Z dotičnim 
simpatičnim elementom so se Masters ločili od kon- 
kurenčnih junaških risarij v slogu Transformerjev in 
G. l. Joeja, ki so v večji meri ciljale na golo zabavo 
in so imele bolj skrite oziroma razvodenele nauke. 


NA ZASLON S POLICE 


Precejšnjemu deležu Slovencev je originalna risan- 
ka predstavljala meje Gospodarjev, a te so v resnici 
manogo širše. Pravzaprav se Adamova pripoved ne 
začne z animirano serijo produkcijske hiše Filma- 
tion, marveč s plastičnimi figuricami. Te so bile bolj 
kot posledica umetniškega navdiha poslovna pote- 
za za osvojitev lukrativnega dela tržišča. 

Orjaško ameriško igračarsko podjetje Mattel je ho- 
telo koncem sedemdesetih na vsak način prodreti 
na trg fantovskih akcijskih figuric. Priložnost so ma- 
lo prej že imeli, vendar niso hoteli odšteti četrt mili- 
jona dolarjev za nepreverjeno licenco Vojne zvezd, 
ki se je naposled izkazala za zlato jamo. Eden od 
oblikovalcev igrač, Roger Sweet, je bil oboževalec 
fantazijskih svetov, od knjig s Conanom do roman- 


tičnih slikarij Franka Frazzette, zato si je zamislil ne- 
kaj v tej smeri. Za šefa je poskusne stričke izdelal 
tako, da je vzel obstoječe Mattelove možiclje, jih po- 
stavil v bojevito pozo, nanje nanesel dosti ilovice, 
da so postali bolj masivni, in na tej podlagi naredil 
tri mavčne odlitke osrednjega bojevnika He-Mana. 
Ta je bil sprva temnolas in temnopolt, šele na ukaz 
od zgoraj so ga naredili arijskega. Tudi znamenite- 
ga imena še ni imel in Roger si je belil glavo s šte- 
vilnimi variantami na -Man, od Big Mana do Mega- 
ton Mana. Trenutek razodetja je prišel s predpono 
He- in čeprav je pomen trapast, dobro zveni. Iz- 
vzemši aluzije na himen ... 

Celotno linijo pet in pol palcev visokih igračk iz leta 
1981 je Sweet zastavil tako, da so lahko vanjo vtak- 
nili domala karkoli. Od vitezov do vsemirskih kri- 
žark, od magije do tehnologije ... Ko so bile igrače 
narejene, so domislili zgodbo o Grayskullu in jo od- 
jemalcem podali v kratki seriji stripov. Najprej so v 
štacune dali He-Mana, njegovega zapriseženega so- 
vražnika Skeletorja in še pol ducata temeljnih likov. 
Kakovostne figure so bile mladeži poželjive zaradi 
vrtljivih bokov, izmenljivih delov in domišljijskih po- 
sebnosti. Stinkorja se je recimo držal nekoliko nepri- 
jeten vonj, Kobra Khan je skozi usta šprical vodico, 
He-Man pa je lahko jezdil bojnega mačka. Barbike 
za fantke! Car je bil tisti, ki je starše nažical za grad! 


ji delež stripov.in risank zasedajo obračurits 

rotovičenimi nieprijatelji Grayskulla-He- vod 
garba in strelja, vendar na nekrvav in plemenit 
način. Drugače bi bil Skeletor itak že davno hin. 


Univerzum MOTU-igračk obsega.deset serij, med, katerimi so tudi miniaturne in velikanske figurice: Novejše 
kot so, bolj so 'artikulirane' (gibljive) in podrobne. Če bibilrstar osemlet; birserstakimilepodivjano igral! 


september 2016 


Danes so najbolj poznane figurice iz serije Classics, 
ki so začele izhajati leta 2008 in še niso nehale. 
Nastalo jih je Že več kot 150! So večje, manj čokate 
od izvirnih in namenjene odraslim zbirateljem. 


JUNAČINA ZA VSE ČASE 


Zlata doba Deviške kožice je trajala do leta 1987. V 
tem časovnem okviru se je risani seriji pridružilo na- 
daljevanje She-Ra: Princess of Power, ki so ga v 
podobni vizualni tehniki ustvarili zato, da bi v kupo- 
vanje figuric privlekli deklice. Pod žarometi se je 
znašla Adamova ugrabljena sestra Adora, voditelji- 
ca partizanskega upora proti Hordaku in njegovim 
pridaničem na sličnem svetu Etheriji. Dečva, ki z 
bujno frizuro in visokimi ličnicami nalašč spomni na 
prav tako Mattelovo barbiko, z lipicancem ob boku 
brani Kristalno palačo. Poseduje enako moč spre- 
minjanja v ultimativno junakinjo kot njen brat, pri 
čemer krikne "For the honor of Grayskull!" Navzlic 
kopiranju She-Ra ni bil kratkotrajen odvrtek, saj so 

Nekatere figure niso zelo drage. Tršavi 3,75-palčni 
Skeletor iz niza Super? recimo košta 15 evrov. 
'Klasični' Mosguitor že stane 60 apoenov, saj je za 
| odrasle, določeni liki pa pridejo celo več kot sto. 


v dveh letih naštepali skoraj sto epizod in mastno 
zaslužili z ducati igračk. Sploh ker so Hordaka, Ske- 
letorja in ostale gnide izdali ponovno z izgovorom, 
da gredo pač z Etherije težit He-Manu na Eternijo. 
Seveda so nastajali tudi stripi, ki so nadalje razlaga- 
li, drobili in podaljševali štorijo, ter videoigre, ki se 
niso zapisale v anale. Mimogrede, mitologija sčaso- 
ma predvidi, da He-Man dobi sina. Kako mu je ime? 
I, kako neki - He-Ro! 

Višek franšize je prišel leta 1987 z igranim filmom, 
v katerem je nastopil vroči Dolph Lundgren, toda 
sprejet dobro bil ni. Mattel pa je precenil priljublje- 
nost Gospodarjev in trgovine preplavil s plastiko, ki 
je nasiteni odjemalci niso bili pripravljeni kupovati. 
Promet je zastal in vse v zvezi z Gospodarji je za ne- 
kaj let romalo v omare. Toda blagovna znamka 
noče utoniti v pozabo, saj je bila odtlej deležna več 
oživitev tako v obliki igrač kot risank (od ZF-varian- 
te The New Adventures of He-Man do animejskega 
reboota iz leta 2002) in stripov, kjer se je He-Man 
med zasledovanjem Skeletorja na Zemljo spopadel 
s člani DCjeve Lige pravičnikov. Na letošnjem san- 
dieškem Comic-Conu je publika radostno pozdravi- 
la svežo risano epizodo The Curse of the Three Ter- 
rors v originalnem rudimentarnem slogu. Šušljanja 
o dolgometražnem igranem filmu Grayskull: Ma- 
sters of the Universe pa itak ne pojenjajo; za krmi- 
lom naj bi bil režiser McG, ki je sestavil Čarlijeve an- 
gelčke. Dvomi v blagajniško uspešnost tovrstnega 
visokoproračunskega izdelka niso iz trte izviti, toda 
dejstvo je, da publika, naj bo stara ali mlada, He- 
Mana terja - in morda celo potrebuje. 

ZF-serijo risank The New Adventures 

of He-Man, kjer je junak opustil člove- 

ka Adama, so spremljali sveži stripi in 
igračke. Vendar se ni dobro prijela. 

DE LUNKNMIVERNS 
ZLOČIN PROTI OČESU 


Če kateri akcijski film osemdesetih ne bi smel za- 
udarjati, bi moral to biti Masters of the Universe. 
Prvič, nastal je v osemdesetih, dobi, ki je bila 
enako pritegnjena in nekohezivna kot ta igrač- 
kasti univerzum. Drugič, tematska raznolikost 


jeti — kaj lahko bi dobili nove Goonies ali Ghost- 
busters. Tretjič, produkcijska hiša Cannon, spe- 
cializirana za B-filme, je bila kot nalašč za izdela- 
vo odbitosti, ki bi se vpisala v zgodovino. Getrtič, 
za glavno vlogo so dobili h'woodskega 'igralca', 
ki je bil slika in prilika risanega Adama - bilderja, 
karatejca, skalofrisneža Dolpha Lundgrena. In 
petič, Masters so bili tedaj prodajna uspešnica, 
ki je generirala na stotine milijonov dolarjev. 

Kaj je torej šlo narobe? Praktično vse, začenši s 
temeljem. Namesto da bi gradili na preizkušenem 
mešanju fantazije, tehnologije in sploh vsega, so 
zavili v znanstvenofantastično avanturo v slogu 
Vojne zvezd. Uvodoma nismo gledali Adama- 
Dolfeta, kako se spreminja v He-Mana, temveč 
smo poslušali johnwilliamsasto koračnico. Sledil 
je skok v tempeljsko dvorano s črnimi storm- 
trooperskimi vojaki in prihod Skeletorja v halji z 
oglavnico, kakršna pritiče Sithu. Rahlemu prese- 
nečenju, ko smo doumeli, da je kostur zavzel 
Grayskull, je zavdal neznansko bedni nastop He- 
Mana, ki je pred dvorcem z mečevalskim odbija- 
njem laserskih žarkov (jedi!) komajda porazil ne- 
kaj negativčevih lizunov. Svetlolasi bojevnik je 
nato s pomočniki skušal osvoboditi Grayskull, 
toda Skeletor ga je tako nadkrilil, da se je bil pri- 
moran prežarčiti na Zemljo, kjer je srečal najst- 
niška prijateljčka. 

Od tega poraznega začetka je šlo z žlobudro le še 
navzdol. Treba je bilo prenašati zanikrne učinke, 
bedno masko in kostume, porazne nastopajoče 
na čelu z lenuharskim Lundgrenom in izrazit 


Torej ravno tistega, po čemer se je odlikovala ri- 
sanka! Celo tematika magije proti tehnologiji je 
škripala, saj je bajeslovni artefakt Kozmični ključ 
izvajal startrekovske teleportacije. Za skozlat ama- 
tersko kopiranje Star Wars pa se je cedilo od po- 
vsod kot iz kakšne gnojne rane. Meni je bil film 
že takrat za en drek, pa sem bil še mulc, ki je po- 
žiral vse od Dolfeta in Kožice. Enakega mnenja 
so bili številni kritiki in navsezadnje publika, ki je 
bila tako razočarana, da film ni povrnil nizkega, 
22-milijonskega proračuna. 


ilmi s tematiko borilnih veščin z Daljnega vzhoda, 

ki jih naredijo belci, so po pravilu nižekakovostni. 
Hollywood in Evropa menita, da zahodnjakov ne bri- 
ga nič drugega kot boks in občasno rokoborba. Kar 
vsebuje karate, muay thai in podobne reči, pa da je 
primerno kvečjemu za fanovsko občinstvo z bistveno 
nižjimi kriteriji od splošne publike. Zato se od časov 
American Ninje in Karate Kida ni dosti spremenilo. 
Še vedno gre za filme B-kakovosti s slabimi igralci in 
neumnimi scenariji, ker kot vemo, se z borilnimi veš- 
činami ukvarjajo neandertalci. Vengeance tega ne bo 
spremenil, saj ga bolj kot premikanje žanrskih meja 
zanima udinjanje pravilom in tičanje v okvirih slovite- 
ga prvenca iz leta 1989. Tistega z Janezom Klavdi- 
jem iz flamske družine Dammovih. 


Ker Bautistova veščina tajskega boksa ni ravno na ni- 
voju, nasprotnike predvsem grabi. Brce v višini glave 
pa so za to goro mišic čisto pretežka naloga. 


Stari in novi scenarij sta v temelju povsem enaka, saj 
ne gre za nadaljevanje, temveč za rimejk. Zato izkusiš 
taisto zgodbo, ki je njega dni prirasla k srcu današnjim 
trideset- in štiridesetletnim strankam videotek. Kurt 
Sloane je zahodnjak, čigar brata na Tajskem fatalno 
nagarba zajebani mojster muay thaija Tong Po. V želji 
po maščevanju se gre burazer učit k džungelskemu 
mojstru, ki ga na krvavi obračun pripravi do te mere, 
da zna delati raznožke v zraku. Le igralci so drugi. 
Kurt je nek neznan lepotec, ki dobro brca, Tong Po je 
UFCjevec Dave Bautista, ki s svojo neznansko sta- 
tičnostjo daje vtis križanca med buldogom in kamni- 
tim stebrom, pobiralec stav Freddy Li je mutiral v si- 
cilijansko možačo Gino Caruso, medtem ko učitelja 
upodobi kar gospod Muscles from Brussels, ki se pri 
petinpetdesetih izvrstno drži. Ni pa to predelava ena 
proti ena, saj smo deležni številnih novih prizorov in 
svežih likov, kot je vroča detektivka, priprav(lje)na za 
Sloana. Do neslavnega posilstva se film vseeno ne 
stegne. Drugi časi. 

Kot žanrski izdelek je Vengeance v redu. Neokrnjena 
tajska narava je čudovita, humor prisoten (učitelj 
Damme se kakovostno izživlja nad podanikom), boji 
pa razgibani, solidno posneti in krvavi, saj se steklu 
na povojih rok pridružijo meči. Vendar koreografija 
navzlic manku obešanja na vrvi šepa, saj je udarjanje 
dostikrat preveč očitno zaigrano in brez prave moči. 
Na vseh ostalih ravneh pa je to cenen filmček za groš, 
okej, 17 dolarskih milijonov, kar za borilni spektakel 
ni dosti. Kickboxer bo videl redka kina in temu ustre- 
zno dobiš lesene nastopajoče ter polsmiselno dogaja- 
nje. A kot rečeno, tak je domet zvrsti - lahkotna, tra- 
pasta zabava za ob pivo in prijatelje. Škoda, da je to 
zadosti. Sneti 

Maščevanje dilajo bolj ali manj zakoniti spletni pre- 
točniki. 


Že zgodaj v animiranki si deležen veličastnega in masovnega spopada magičnih branilcev kraljestva Lucis z 
biomehanskimi napadalci Niflheima. Bodo take videti igre čez deset, petnajst let? Ali morda že prej, slin? 


KINGSGLAIVE: 
FINAL FANTASY XV 


Pp: poletju faliranih blockbusterjev, ponesrečenih 
stripovskih umotvorov in nepretresljivih igričars- 
kih priredb (Angry Birds, Ratchet 6 Clank) me je sko- 
rajda zapustilo upanje, da bom ugledal dober izdelek 
v akcijsko-fantazijski štimungi. A treba je bilo le tega, 
da utrujeni in cinični Hollywood razjaha, vajeti pa pre- 
vzame nekdo drug. V tem primeru Japonci iz založni- 
ka iger Sguare Enix, ki je z lastnim CG-studiem Visual 
Works udejanjil hudo gledljivo ter impresivno celove- 
černo animiranko Kingsglaive. Ob njej nisem užival le 
kot ljubitelj svetov iz frpjskega niza Final Fantasy, mar- 
več kot čisto 'neodvisen' gledalec, željan nepodcenje- 
valnega spektakla in visoke fantazije s srcem. 

'Glaive' je starinski izraz za helebardo, tu pa označuje 
osebno stražo kralja dežele Lucis. Kraljevina na Zem- 
lji sličnem planetu Eos je že dolgo pod pritiskom so- 
sednjega cesarstva Nifiheim, ki se širi z vojaškim os- 
vajanjem. Napadalcem vstop preprečujejo moč ča- 
robnega kristala in hrabri branilci. Med njimi je hlad- 
nokrvni mladenič Nyx, ki službuje kot član omenjene 
straže zaradi posebnih moči. Sposoben se je namreč 
instantno prežarčiti k vrženemu bodalu, kar mu omo- 
goča zmagovito bojevanje in premagovanje nepre- 
mostljivih preprek. Toda ali bo to dovolj, ko Niflheim 
izvede ultimativni napad? In kako se bo obneslo nje- 
govo vahtanje princese Lunafreye, obljubljene kralje- 
viču Noctisu? 

Pričakovanje solzave (ali sploh kakršnekoli) ljubezen- 
ske zgodbe in tipskega animejskega občutka ni na 
mestu. Navzlic tokijskemu poreklu je Kingsglaive na 
moč zahodnjaški izdelek, ki po finalfantasysko zdru- 
žuje srednjeveškost in magijo s tehnološkim svetom. 
Na enem mestu se drenjajo čarovnice, ki vrtinčijo vi- 
harje, teleportirni nožičkarji, biološko-mehanske na- 
kaze, leteče ladje, moderne ulice, gromozanski demo- 
ni in vitezi v elektronsko podprtih oklepih. Veličastni 
templji in gradovi stojijo med bančnimi nebotičniki, 


Če bi se vztrajalo pri starih FFjskih smernicah, bi ga 
Nyx in Lunafreya pobiksala in nato furala svetobolje. 
Toda časovno okno je vse prekratko za kaj takega. 

športni avtomobili gazijo z velemeči opremljene oklep- 
ljence, monstrumi preteklosti srečujejo pošasti prihod- 
nosti. Sliši se kot neprebavljiva mišunga, toda avtor- 
jem je kljub trpanju elementov uspelo izdelati kolikor 
toliko kohezivno alternativno dimenzijo, ki privlači ra- 
vno zaradi nebrzdanosti, širine in samosvojosti. 

Ter nepredvidljivosti in hitrosti, kajti Kingsglaive je 
pravi ringlšpil dogodkov. Ne seznanimo se še dobro z 
Nyxom in tovariši v gardi, že se začno rolati izdajstva, 
senčni načrti in politične igrice. Vse to omogoči do- 
mala stalno brizganje adrenalina: bodisi v veličastnih 
mečevalskih obračunih, bodisi v prekopicevanjih vi- 
soko nad širno prestolnico, bodisi v avtomobilskih in 
robotskih pregonih z obilico streljanja. Raztur kulmi- 
nira v totalni destrukciji po zgledu Godzile in titanskih 
robotov, na katere so Japonci ojdipsko trčeni. Ob tem 
prideta še kako do izraza fantastična animacija in raz- 
noliko kadriranje. Računalniška zunanjost, ki se ne- 
varno približa stvarnosti, najbolj izstopa pri ljudeh. 
Njihova življenjskost ustvari raznotere simpatične 
osebe z niti ne tako plitkimi vodili. Ker gre za zgodbo 
o reševanju sveta, intimne usode niso zares poudarje- 
ne, vendar se je moč poistovetiti s številnimi nastopa- 
jočimi, od peonov na šahovnici do tistih, ki jih poti- 
skajo naokoli. K temu pripomorejo izvrstni govorci, 
med njimi Sean Bean, Lena Headey in Aaron Paul. 


Čeprav se igra odvija na planetu Eos, je po metropoli 
polno resničnih logotipov. Junaki pa drvijo v audiju 
R8, ki so ga oblikovali posebej za Kingsglaive. 


Težave vidim predvsem v vnovičnem zgledovanju po 
Vojni zvezd, od katere se Final Fantasy nikakor ne 
more oddvojiti, in v ozkosti pripovedi. Kljub skoraj 
dvema urama se vse dogajanje odvije v eni noči in iz- 
tek je nekoliko nedorečen, saj gre v bistvu za uvod v 
novembra prihajajoči špil FFXV. O tem priča tudi pri- 
zor za odjavno špico, v katerem naposled srečamo 
tolikokrat omenjanega kraljeviča Noctisa, glavnega 
junaka igre. In, jasno, določena količina siraste cene- 
nosti mora biti. Toda pod črto sem nad Kingsglaivom 
navdušen in objokujem dejstvo, da ne bo ugledal 
naših kinodvoran, medtem ko bo po njih smrdela obi- 
lica h'woodskega dreka. Ni fer. Sneti 

Helebardnica je na razpolago v streamerski inačici, 
medtem ko ploščkovna pride 4. oktobra. Priložena bo 
deluksni in ultimativni inačici FFXV. 

Japankasto navdihnjeni Sncti se za spremembo ne poda med čupaste tokijce 
in cvileče poševnookice, temveč med zverinske nasmeške in razpolovljene 
pošasti. Tiste v udarnem, starem, prav te mesece resurrectanem Berserku. 


tike, gejzirskega krvošprica in pretresljivih 

pasaž Igre prestolov ne bi smeli zgrešiti Ber- 
serka. Ta temačna bojevniška fantastika je sicer 
japonskega rodu, a mnogo bolj kot na osaški nafr- 
fuljenosti temelji na evropejskem srednjeveštvu in 
nočnem pravljičarstvu. Njen avtor Kentaro Miura 
se je koncem osemdesetih - identično kot avtorji 
videoiger Dragon Guest in Dark Souls! - pri stvar- 
jenju izvirnega stripa napajal iz zahodnih virov. V 
navdih so mu bile same naše legende: namiznica in 
romani razprostrtega sveta Dungeons $ Dragons, 
kakopak Tolkien z Gospodarjem prstanov, nadalje 
ameriška pisca strahu H. P. Lovercraft s cthulhujci 
in Edgar Allan Poe s črninskimi pesmarijami, film- 
ske grozljivke tipa Alien in Hellraiser, povesti o sil- 
nem vojščaku Conanu ... Pa, če sežemo še bolj na- 
zaj, Shakespearjeve drame, Sveto pismo in platna 
renesančnega slikarja Hieronymusa Boscha, zna- 
nega po zgoščenih scenah, polnih demonov, stro- 
jev in iznakažencev, ki simbolizirajo krščanske pre- 
grehe in zlo. Mnogoteri zgledi so se v mladem Miu- 
ru zmešali, se združili s samurajskim izročilom do- 
mače grude in skozi njegovo nadarjenost za risbo 
eksplodirali v šundasto in ne prav osredotočeno, 
vendar energetično in domišljijsko razpaljotko. 


[ jubitelji barbarstva, cthulhujskega srha, go- 


s 


da 


titete, ki so bile nekoč ljudje. Med njimi je trimetrski vojščak Zodd, ki se 
spremeni v hudičevskega rogateža, nakar segreto perje frli na vse strani. 


DRUBOVNIK, KI DROBI 


Manga, ki od vsega začetka izhaja na straneh po- 
grošne japonske revije s polnagicami Young Ani- 
mal (resno), ne štedi s pokloni in šokantnostjo. 
Glavnega junaka Gutsa smo spoznali v takih oko- 
liščinah, kot jih vidimo v prvem filmu o Conanu - 
zarivajoč se med noge pohotne ženščine, ki med fu- 
kom mutira v nadnaravno zverino. Toda za razliko 
od Švarcija, ki se je bitja ustrašil, Guts izjavi: "Ti si 
padla v MOJO past, cipa!" in ji pošlje šus v gobec iz 
kanona, ki ga ima namesto ene od podlakti. Fuck 
yeah! Malo kasneje v spopadu s pridaniči visoki bo- 
jevnik večno zaprtega desnega očesa pokaže, da je 
sposoben z enim zamahom gromozanskega meča 
razpoloviti človeka. Nato eliminira ostudno kačje 
polbožanstvo in poravna račune s hordo vstalih oko- 
stnjakov ter plemičem, čigar resnična oblika je ti- 
tanski mesojed polž. Paranje demonskih teles, bri- 
zganje krvi metre naokoli, v bolečini skrotovičeni 
obrazi ... To je Berserk. Risba je 'zahodnjaška', 


kompleksna, ekscentrična in razturaška, s poudar- 
jenimi bistvenimi prizori, tako da imaš kljub sta- 
tičnim sličicam občutek, kako Guts para gnusobe 
na najmanj dvoje, še raje na troje in četvero. Tako 
mogočno se vojskuje na rovaš silne telesne moči in 

odpornosti, pridobljene v težki mladosti in karieri 
najemniškega soldata. Ter vsled široke orožarne, 
od omenjenega rezila prek mehanskega izstreljeval- 
nika puščic in minitopa do posebnega oklepa. Kot 
bi Conana precedili skozi domišljijo nekoga, ki je 
rastel ob superrobotskih risankah. 

Taka je Berserkova konkretna raven, namenjena 
odraščajočim fantom in adrenalina polnemu branju, 
ki pa ima idejno nadgradnjo. Guts na koži nosi uma- 
zano znamenje, ki je blagoslov in prekletstvo. Daje 
mu moč, da uničuje demone, vendar jih hkrati priv- 
lači. Vžgala so mu ga misleča, človekolika nadna- 
ravna bitja, sposobna spreminjati realnost. Njim pa 
šefuje utelešena Ideja zla, ki jo je rodila potreba lju- 
di, da nekoga okrivijo za svoje trpljenje in nesrečo. 
Ta nakaza, ki obstaja v več dimenzijah, ima obliko 
z očesi prekritega srca in je zmožna ustvarjati tako 
nova bitja kot zamisli v človeških glavah. Videti je 
vpliv Lovecraftove mitologije, ki pa ni vsepreveva- 
joč, saj entiteta ni neodvisna in nedoumljiva kot Sta- 
ri bogovi. Kako se temu monstrumu prikupiti, da te 
spremeni v božanstvo? Z rabo frisu podobnega ar- 
tefakta, ki je v resnici živ, in masovnim žrtvovanjem 
ljubljenih oseb, s čimer Berserk dodobra poseže v 
okultno. Člani tako nastale klike, samozvani 'ange- 
li', že dolgo bolj ali manj uspešno krmarijo človeštvo 

odobni tipičnim japanskim šemam, s kateri- 


njaški stripovski tradiciji, nekoliko okornosti pa ji daje še večji čar. 

Guts je tako pri japonskih kot zahodnih cosplayer- 
jih popularen lik vsled pravomoškosti, konkretne 
orožarne in epskega oklepja, kakršno je tole. Take 
oprave so kakopak profesionalne. 


proti obljubljeni Dobi teme, ko bodo lahko vladali. 
Zoperstavlja pa se jim ravno Guts, čeprav je daleč 
od klasičnega junaka. Resnoben, turoben, zadržan, 
ciničen, delno iznakažen, čudnega imena (rodil se 
je iz obešene, mrtve matere) - tak je pravo naspro- 
tje tradicionalnih junakov, kakršen je denimo nje- 
gov vojaški kolega Griffith. Ta je srebrnolas, čeden, 
komunikativen, oborožen s tenko sabljo namesto z 
okrutnim kosom železa. Toda Griffithova pot je vse 
prej kot herojska ... 


LOKI S STRELICANI 


Guts je osrednjosti primerno najbolj kompleksen in 
zanimiv lik v stripu, saj gre skozi več prilagoditev 
osebnosti in ne ostane brez (kakopak do neke mere 
tragične) ljubezenske fabule. A to se že spodobi, saj 
je manga v četrt stoletja nabrala skoraj tristo petde- 
set delov in se še ni zaključila. Miura, ki je venomer 
za scenarističnim in risalnim krmilom, je potegnil 
več dolgih in podrobno razdelanih zgodbenih lokov, 
ki terjajo dosti pozornosti. Ne le zavoljo mastne ris- 
be in špartanske količine teksta, marveč spričo ska- 
kanja po časovni črti. Začetni lok, The Black Sword- 
sman, je pomaknjen daleč v Gutsovo življenje, za 
dogodke, ki so ga oropali podlakti. Naslednji in naj- 
bolj znani lok, The Golden Age, orisuje njegovo pri- 
družitev tolpi najemnikov v mladih letih; tu sreča 
Griffitha, ki je ključen za nadaljnje prigode, in več- 
kot-tovarišico Casco. 

Sledijo še trije loki - Conviction, Falcon of the Mi- 
lennium Empire in Fantasia, ki Gutsa pošljejo na 
številne epske avanture. Naključni banditi in so- 
vražni vojaki padajo kot pšeno pod srpom, uničiti je 
treba kokone z mutiranimi otroki, na erpegejsko ra- 
ziskanje čaka temačen stolp ... Kot zavzet igralec 
superiorne frpjske serije Dark Souls in njenega od- 
vrtka Bloodborne sem v teh igrah takoj zaznal ne- 
malo Berserkovega vpliva; škoda, da glavni lik ne 
zna po Gutsovo podivjati, kajti ko se mu zmeša, ni 
varen nihče. Skozi krvave boje in bitke se pletejo 
niti tematik, kot so tovarištvo, ženska emancipacija 
nad svetom visi obet teme in vprašanje, do kakšne 
mere si človeštvo izbira lastno pot in koliko ga vodi 
usoda, ki jo spletajo mitske spake. 

S PAPIRJA NA EKRAH 


Mango se splača brati, najbolj v zahodni izdaji za- 
ložnika Dark Horse, ki od leta 2003 zagotavlja soli- 
den angleški prevod in poenoteno obliko. Doslej se 
je v tej seriji nabralo nad trideset debelih (dvesto 
strani plus) zvezkov, kar pokrije lep kos izvirne pro- 
dukcije. A stripi so pri nas že tako eksotika, kaj šele 
tokijski, zvečine črnobeli in brez znanega, po mož- 
nosti čistunskega superjunaškega lika, kar Guts 
vsekakor ni. Dosti več ljudi pač gleda televizijo, a 
na srečo je Berserk prisoten tudi tu v animejski obli- 
ki. Ta je nekoliko manj kompleksna, nasilna in kon- 
troverzna, toda laže prebavljiva in s čisto akcijske- 
ga stališča še bolj zanimiva. 


g%4; jan 
Mi 4 


uki: '( 
A 
4 


prvi risani seriji prikliče v misli temačne frpjske špi- 
le, in dejansko je vzdušje v Berserku nadvse igrar- 
sko. Tudi joški so, a ne na običajni hotnici ... 


Manga je tako razvpita, da je bila deležna kar dveh 
prilagoditev v risanko. Starejša datira v leto 1997 in 
se je naslonila na stripovski podzgodbi o Črnem me- 
čevalcu ter Zlati dobi. Poudarjam besedo 'nasloni- 
la', kajti popularni anime si je vzel nemalo svobode 
pri prilagajanju snovi in jo v naglici pretirano obte- 
sal. A srž je nepoškodovana in kljub za današnje 
pojme rudimentarni animaciji, ki že tedaj ni bila na 
prav vrhunski ravni, je petindvajset polurnih epizod 
priporočljiv ogled za tiste, ki Berserka ne kanijo iz- 
kusiti v nepremičnih slikah. Vzdušje je enako mrak- 
obno, brutalnost je zadostna in tudi joški so, dasi ne 
v tako razuzdanih situacijah kot v mangi. 

No, vseeno bolj priporočam letošnjo nanizanko, 
'Berserk 2016', narejeno v računalniški animaciji. 
Ta je bolj zvesta izvirnemu materialu, tako da 
začetni deli ne izrežejo vilinčka Pucka, Guts pa se 
zapleta v bolj stripu slične situacije. Manjkajočega 
je kakopak precej, vseeno pa snov izpade bolj ko- 
hezivno. Deloma pokrije lok o Black Swordsmanu, 
deloma pa Conviction, ki v starem animeju ni bil 
deležen obdelave. Tako je zato, ker je televizijska 
serija mišljena kot dopolnitev dolgometražnega 

filmskega trojčka Berserk: Golden Arc iz 2012. Ta 
naveza, ki je že izšla na blu-rayu, beleži Gutsovo 
'kariero' v najemniški grupi Band of the Hawk, ki je 
odločilna za oblikovanje njegove temačne osebno- 
sti in kjer sreča bistvene osebe za celotno svojo na- 
daljnjo pot. 

Ključni element berserkovskih animejev in filmov 
sta dinamika ter razburljivost. Saj so mirni trenutki, 
vendar jih je manj kot v dolgometražni mangi. Na- 
mesto tega spremljamo zgoščeno dogajanje z ne- 
malo spektakularnimi, dobro 'posnetimi' boji in bit- 
kami. Od tistega, ko Guts eliminira celo četo napar- 
fumiranih vitezov, do prigode, kjer jezdi z nago uje- 
tnico pred sabo pošrek v sedlu, za njim pa letijo doo- 
movske eterične lobanje, ki jih z velemečem treska 
po bučah. Take peripetije lepo začinijo Gutsovi not- 
ranji monologi, ko razmišlja o taktiki, in njegova 
sposobnost z nekaj besedami razgaliti nasprotnika. 
Je pač videl že veliko sveta in ga ima že rahlo poln 
kufer. 


KLINC PA SUPERJUNAKI 


Lahkoten in zabaven Berserk ni, tako da kot spro- 
stitveno večerno gledanje ali branje odpade. Razen 
če se ti zdi sekanje lastne roke med tentaklastim 
posilstvom zabavno. A kdor ima rad črnikasto at- 
mosfero, zajebanost in vojščake včerajšnjika, ki si 
ob spremljavi žagajoče-cvilečih kitar dajejo oprav- 
ka s srhljivo zalego, naj si naredi uslugo in se čim- 
prej spozna z Gutsom in njegovimi strahotnimi do- 
godivščinami. Ne le, da so nekaj boljšega, kar je bi- 
la sposobna sproducirati tokijska industrija zabave 
za najstniško in mlajšemoško občinstvo ('seinen'). 
Vsled zgledovanja po zahodnih virih so tukajšnjemu 
splošnemu bralcu oziroma gledalcu nemudoma do- 
mačne, kar za mange in animeje vobče ni ravno 
značilno. 


sa 


kokaj, tako v mangi kot v letošnji seriji, iz katere sta 
gornja prizora. Nekateri se usajajo nad računalniško 
animacijo, ki pa se mi je zdela povsem okej. 


s -,zbredelfugo sezono 6 evizij 


z motorko! 


Dead se 


ske'nadaljevanke Ash vs. Evi 
mstickom v rokah,podayo 
svet Raimijevih demonskih prikazni. Tistih, ki se jim 
moraš smejati, ko te razčetverijo, si v ušesa natlačijo 

Ma vseh'pet odpadlih udov in'zaplešejo peklenski kazačok. 4 


vtomobil s petimi mladimi odraslimi, ki po- 

tujejo na oddih, drvi po cesti sredi globo- 

kega gozda. Po njem tik nad tlemi drsi ne- 

kaj zloveščega in nevidnega, kar zna vpli- 

vati na fizični svet. Svojo naraščajočo moč 
dokaže, ko se v brunarici Bogu za hrbtom loti tero- 
riziranja nič hudega sluteče študentarije. Dotična 
je bila zadosti ohola, da je v kleti odprla skrivnost- 
no knjigo in z magnetofonskega traku poslušala 
zaklinjanja. S tem je mladež odkrila ancientno buk- 
lo Necronomicon Ex-Mortis, ki deluje kot posred- 
nik med resničnostjo in onstransko entiteto, klica- 
no preprosto The Force. Gre za mogočnega 'kan- 
darijskega' demona, ki obseda ljudi, živali in ob- 
jekte (tako postanejo 'deadites') ter jih deformira. 
Izletniki se sprva zafrkavajo, češ, kdo pa še verja- 
me v duhove. Toda smeh jih mine, ko se po koči 
razširi otipljiva demonska influenca ... 


IZLET ZA UMRET 


Prijatelji se spremenijo v morilske zombijaške po- 
šastke, ki so sposobni žreti lastno tkivo, kri šprica 
vsepovprek, udi odpadajo, meso se lušči s kosti, 
štrclji opletajo, oči iztekajo. Edini, ki zmore dovolj 
moči, da se upre predegipčanskemu zlu, je prepro- 
sti, toda žilavi Ashley J. Williams oziroma Ash, ki 
ga je nepozabno upodobil plečati in jeklenočeljustni 
Bruce Campbell. Vseokrog njega vzbuhti krvava je- 
bačina Evil Dead, ki se je leta 1981 pod taktirko 
režiserja in scenarista Sama Raimija zapisala v zgo- 
dovino kot ena bolj nagravžnih ter vplivnih nadna- 


ravnih grozljivk. Navdihnila je cele generacije nade- 
budnih režiserjev in jih spodbudila, da so poprijeli 
za kamero in pač začeli snemati; med njimi kas- 
nejšega lotrovca Petra Jacksona, v čigar slogu ne- 
posredno odzvanja Raimijev. Spočela je dolgoletno 
franšizo, ki obsega filmska nadaljevanja, videoigre, 
stripe, muzikal in televizijsko serijo. Vse to na pod- 
lagi skromnega proračuna v višini 350 tisoč dolar- 
jev, ki se je na dolgi rok bogato povrnil. 

Da je Evil Dead doživel tak uspeh, je precejšen mi- 
sterij. Navsezadnje ne gre za nič drugega kot za še 
eno upodobitev recepta mladi-gredo-na-samo-in- 
ga-tam-nasrkajo. Očitno je bila energija dovolj pri- 
stna in vizija zadosti samosvoja, saj ne gre za obi- 
čajno grozljivko, temveč za hibrid. Studa je sicer vse 
polno, saj po razfršalenih trupelcih žužnjajo ščurki, 


Med peterico, ki v prvem Evil Dead naleti na afnarije 
starodavnega preklenščka, sta junak serije Ash in 
njegova sestra Cheryl. Ubogo dekle je prvo, ki po- 
stane 'deadite' — tisti ali tisto, kar obsede demon. 


skozi tla grabijo sivomesnate roke, lopate sekajo 
betice in skrivenčeni mrtveci so vzdušno preteči ka- 
kor v Night of the Living Dead. Toda ob namenskem 
vizualnem pretiravanju in splošnem občutku drugo- 
razrednosti oziroma B-kakovosti se ustnice marsi- 
kdaj zavihajo navzgor. Če drugače ne, ob istočasno 
herojskem in štorasto butastem Campbellu. Ter ob 
zanimivi Raimijevi kameri, ki rada simulira drveč 
pogled iz oči nekoga ali nečesa. 

Tudi zato je Evil Dead, kljub vsebinskim pomanjk- 
ljivostim in bedarijam, kot je Asheva čudežno spre- 
minjajoča se pričeska v okviru istega dne, prestal 
grizoči zob časa. Danes je morebiti celo boljši kot 
ob zagonu, saj simpatično primitivni učinki izpadejo 
še za magnitudo bolj ogabni. Nravstveno pristnost 
jim daje prav manko računalniško rendranih črevc. 


Za človeške 'deadite' so značilne oči brez zenic, pri- 
ostreni zobje, drugačna barva kože in sposobnost 
preoblikovanja samih sebe, na primer z dodatnimi 
udi. Smrtonosne so jim kajpak poškodbe možgan. 

Bruce Campbell je postal in nato za vekomaj ostal 
Ash, izbranec, ki svet nenehno rešuje demonsko- 
zombijske kuge. Leta 2007 je kar od nekje posnel od- 
vrtek My Mame is Bruce, ki je navdušil le fane. 


Izvrstna metagrozljivka Cabin in the Woods (2012) vza- 
me smernice filmov, kot so Evil Dead, Saw in Friday 
the 13th, ter z njimi pobegne v čisto nove, orenk sati- 
rične in samoreferenčne smeri. Seka! (Dobesedno.) 


Ideje pa so skozi leta zgolj pridobile na brezkompro- 
misnosti in kontroverznosti. Danes bi si v Hollywoo- 
du pač redkokdo drznil upodobiti oživljeno hosto, ki 
z dečve strga oblačila in jo posili. 


HOROR V HUMOR 


Če je bil prvenec v osnovi horor, preluknjan z žeb- 
ljički poniglavosti, je šest let kasneje Evil Dead 2 
humor dodobra potisnil v ospredje. Sam Raimi in 
brat Ted sta itak komaj čakala, da bi se lahko vrni- 
la k svojim začetkom. Popred sta namreč že posne- 
la več nizkoproračunskih komedij in sta nadvse 
čislala znane ameriške komike The Three Stooges. 
V dvojki sta si vsekakor dala duška, kakor bi hotela 
reči, da je bilo v enici toliko groze, da se je glavne- 
mu liku zmešalo. Saj veš, kako se norci poblaznelo 
režijo, ker ne morejo sprocesirati realnosti? Bolj kot 
se demonske sile krepijo, bolj se Ash v prvencu iz 
dokaj normalnega študenta levi v karikaturo, kar 
dokončno postane v Evil Dead 2. 

Leta 2013 je v produkciji Raimija in Campbella nastal 
film Evil Dead, ki je hkrati nadaljevanje in reboot seri- 
je. V njem ni Asha, temveč ga nadomesti dekle Mia. 
Film je bolj tako-tako, bo pa dobil nadaljevanje. 


pm—uu. i iš x sz 
sz ; raj laže 
Pa RR, 
me i— — > oi vsaž 1 
SA ISTE 
-— zm VSE. (oa 
s 4 m 
SRE a je. lani 
RR la 
V sa Te NRENI 
me pote 5 3 


Kot odmevna franšiza je Evil Dead kakopak zamikal iz- 
dajatelje iger. Prvi špil s to licenco smo dobili sredi 
osemdesetih za C64 in ZX, slika pa je iz ED: Regenera- 
tion za PC, ki je podaljšal filmsko dvojko. Ne dobro. 


Ne gre toliko za pravo nadaljevanje kot za vnovič 
spisano enico. Tokrat se v brunarico na romantičen 
oddih podata le Ash in mična gospodična. Sproži se 
magnetofon in naokoli dirjajoči demon se osvobodi. 
Kar sledi, je po eni strani krvavo - junak je prisiljen 
fentati družino in si odrezati obsedeno roko, ko uleti- 
jo prijatelji, pa je masaker zagotovljen. Ob tem ni 
težko prezreti nadgrajenih efektov. A težko se je ne 
režati ob ekspresivnih Campbellovih frisih in se ne 
mračnjaško zabavati ob plešočih truplih z glavami 
svetlolasih navijačic ter odrobljenih dlaneh, ki lastni- 
ku kažejo sredinec. Potem Ash dotično neubogljivko 
nadomesti z motorno žago, prijavlja kvotabilne eno- 
vrstičnice, kot je "Got you, didn't l, you little sucker!", 
in po časovnem skoku med srednjeveške viteze od- 
streli fris lobanjasti harpiji s šotganko. Torej s svojim 
zvestim 'boomstickom', Remingtonovo dvocevko iz 
cenene štacune S-Mart. "You can find this in the spor- 
ting goods department. That's right, this sweet baby 
was made in Grand kapids, Michigan. Retails for 
about a 199,95, It's got a walnut stock, cobalt blue 


Na ogled slik Evil Dead 2 poudarja grozo kakor prvenec. Toda že nekaj minut v dejanskem filmu ti da vede- 
ti, da gre vsaj v enaki meri za obešenjaško komedijo. Številnim najboljši del niza. 

STEVE NILES - NACHO TENORIO 
MA 


Lep kupček stripov založb Dynamite in Dark Horse 
nadaljuje ter preoblikuje filmske zgodbe. Serija Ash 
vs. Army of Darkness predvidi, da junak ostane v 
deželi deaditov in se še naprej bori proti njim. 


steel, and a hair trigger. That's right. Shop smart. 
Shop S-Mart. You got that?" 

Tako se sestavi nadrealistična, satirična zmes gro- 
zljivke in komedije, ki je danes vsaj enako zabavna 
kot leta 1987. Stoogevski Ash, ki poka frise in bab- 
je vrešči, pa sam po sebi postane inštitucija. Na 
upodobitvi Asha je Bruce Campbell nalik Hamillo- 
vemu Skywalkerju ustvaril kompletno kariero. 


PLES PO KOSTEH 


Zajebancija je filmski niz do kraja prežela s trojko 
(1992), ki je odvrgla naziv Evil Dead in se oklicala 
za Army of Darkness. Ash se zatakne v srednjem 
veku pri kralju Arturju, kjer mora za vrnitev v svoj 
čas najti satansko buklo Necronomicon. Okolico z 
vitezi in trdnjavami so načrtovali že za dvojko, ven- 
dar so morali zamisel skoraj celoma opustiti zaradi 
denarnih omejitev. Za trojko so imeli na razpolago 
orenk budžet in vire studia Universal, zato je bilo ak- 
cije in smehogroze na pretek. Bruce se brž spopade 

Ash je v tretjem delu za napad vojske nemrtvih kriv 
čisto sam, saj raznotere deadite v enotno vojsko zd- 
ruži njegov iz groba vstali klon. Višji proračun je 
omogočil impresiven spopad žive in crknjene armade. 


SLIKOSUK 


J v 
Ash je navdihnil številne stare prvoosebne stre- 
ljanke, od Dooma do Duka. Bruce Campbell je bil 
bojda hud, ker mu 3D Realms kljub uporabi mno- 
gih njegovih enovrstičnic niso plačali niti centa. 


z gravžem v jami in coprnico v stolpu, ki je deležna 
pravice iz njegove zveste dvocevke, nakar si na štr- 
celj nasadi železno rokavico. 

To pospremi z znamenitim "Groovy'!" iz Evil Dead 2. 
S tem ne spomni po naključju na Duka Nukema, saj 
so se 3D Realms Armadi teme poklonili še z mar- 
sičim. Med drugim z legendarnima navedkoma "Hail 
to the king, baby" in "Come get some," ki nista blon- 
dinčeva, ampak črnolaščeva. In z motorko. Sledijo 
guliverski napad malih Ashevih klonov, incestno lju- 
dožersko goltanje taistih, prepir z izraslo drugo gla- 
vo in napad stop-motion skeletne vojske. Vse sku- 
paj je ena sama kopitljajoča burka, ki je daleč naj- 
manj hororifična od trojice, a je zato najbolj odbita 
in usekana. Hjah, ko smrt pogleda moža, ji ta po- 
gled vrne - če je Ash, pa se ji pri tem še široko za- 
reži in prijavi kaj strupenega. Recimo "Good. Bad. 
I'm the guy with the gun." Ali "Honey, you got reeeal 


ugly!" 


O Evil Dead 4 in Army of Darkness 2 se je sicer be- 
sno šušljalo, a nazadnje nismo dobili novega filma, 
marveč lanskoletno teve niziko Ash vs. Evil Dead. 
V njej se naslovni junak že trideset let skriva v ma- 
lem ameriškem mestecu, kjer dela v inačici Euro- 
spina, živ(otar)i v prikolici in občasno nategne kako 
milfico. Umaknil se je kakor vojni veteran, ki je videl 
preveč, da bi še lahko živel v upanju in luči. Toda 
usoda hoče, da nakajen kot mamba prikliče kanda- 
rijskega demona in krvavi ringlšpil se ponovi. 

Ash vs. Evil Dead ne ponavlja izrecno recepta trojice 
filmov, marveč ustvari nekoliko svojstven občutek, 

Pepelnikov štrcelj, ki mu v niziki Ash vs. Evil Dead 

ostane tudi na stara leta, je priročen za nasaditev 

... ne, ne vaških hotnic, temveč zveste motorke. 
Bencin verjetno nosi s sabo v čutarici. 

saj ostreje menjava med hecnostjo in grozo. Začetek 
je denimo burlesken, ko Ash glumi nostalgičnega 
whitetrasherja s fetišem na umetelno izrezljano le- 
seno dlan, si sopihaje nadeva steznik in ob zvokih 
Deep Purplov naskoči oštarijo ter babo v njej. A prav 
kmalu se v meso že zasadijo prve škarje, ki jih vih- 
tijo žoltozobni 6 beloučni obsedenci pod vplivom 
Temačnega, "The Dark One', enega od cthulhujskih 
božanstev iz dimenzij onkraj naše. Takisto akcijo hi- 
tro najde motorka, ki se nazorno zažre v vrat pen- 
zionerske demonke - in junak je znova med nami. 
Marsikatera srhljiva scena kljub pretiravanju s frče- 
čim mesom in gejzirji krvi (ob enem od teh je Camp- 
bellu na snemanju malodane zalilo pljuča!) ni hec- 
na, temveč sprevrženo brutalna v slogu enice. No, 
res pa je, da izkusimo tudi genialno mešanje obeh 
principov nalik Evil Dead 2, ko se denimo Ash bori 
s plastično punčko in nam med smehom gomazi 
koža. Pokrito je torej vse. 

Skozi deset delov smo deležni domala neverjetne 
količine variacij neusmiljenega iztrebljanja pe- 
klenščkov, nalašč lesenega igranja in klišejskih li- 
kov, izdatne samoreferenčnosti (vrnitev v brunari- 
co, sorodniki izvirnih likov, delitev Asha, izreki tipa 
"groovy" ...), vsesplošno prijetnega B-občutka in 
Lucy Lawless, ki kajpak mora nastopiti, saj je bila 
Xena v istoimenski Raimijevi seriji. Izredno zabavni 
in gledljivi škrlatni jebačini manjka le Spider-man, 
še en Raimijev obdelanec, ki ga v drugi, za 2. okto- 
ber potrjeni sezoni resda ne bomo videli, saj Disney 
tega ne bo dovolil. Ampak zabavno bi pa bilo in na- 
vsezadnje je Evil Dead zadosti obsežen in popula- 
ren univerzum z dovolj spaki, da bi bil pajkast člo- 
vek v njem ena manjših bizarnosti. 


Menda nisi pričakoval, da bo 'warrior princess' sedela in debatirala? Kljub petim križem na plečih Lucy vese- 
lo zbrca in nakoliči slehernega deadita, ki ga prinese mimo. Jasno pa je, da njen lik taji strašno skrivnost ... 

Avto in pirat 


o se iz današnjika transportiraš v september le- 

ta 2001, ko je izšla brojka 98, letnik X, je na- 
smeška vredna stran za stranjo. Že Harry-je-zakon- 
naslovka s ceno v SIT, ancientni valuti karantanskih 
knezov. Potem oglasi za računalniški hardver - Nvi- 
dia geforce 3 z epskimi 64 megabajti rama! 17- 
palčni katodni monitor sony E220! PC z 256 mega 
rama, trdim diskom 30 GB in disketno enoto! Razši- 
ritev Odyssey za papirni Magic: The Gathering! Vse 
to je bilo in šlo, odnešeno v neprizanesljivem vrtincu 
časa. Kot recimo Logitechiove analogne pilotske 
igralne palice iz serije wingman. Jo ima še kdo? 
Isto se je zgodilo z marsikakšnim tedanjim člankom, 
ki je zdajle vreden očesnega ošvrka zgolj v nostal- 
gični namen. Koga klinca recimo briga, kako hitra 
sta bila procesorja intel pentium III in AMD duron, ki 
sta tiktakala nekje z 1,5 GHz? Kako se je obneslo 
dvoje Pioneerjevih sukalnikov DVDjev in roba v mi- 
nitestisih, kot sta žepni sukalnik empetrijev intel 
pocket concert in zapisovalnik plextor plexwriter, 
čeprav slednji morebiti še vedno ždi v kakšni an- 
cientni mašini? Kakšna je bila namizna igra Harry 
Potter? Pa opisi iger z nizkimi do povprečnimi oce- 
nami, od streljanke From Dusk Till Dawn do frpja 
Dragonriders: Chronicles of Pern (ko bi bilo vsaj 


V lepem spominu je ostala avanturica The Road to EI 
Dorado (73) po risanki studia Dreamworks. Pokaži 
in klikni pustolovščina z arkadnimi vstavki je bila na- 
menjena mladeži ter nezahtevnežem. To je pomenilo 
ne prav napredne uganke in nekajurno kratkost, ven- 
dar dosti zabave, humorja in barvitosti. Kul za tiste, 
ki so jih Monkey Islandi preveč utrudili. 

Chronicles of Porn, to bi se obdržalo!) ter kartovske 
dirkačine 3 2 1 Smurf? Raport z vmes proslulega 
sejma ECTS v Londonu? In privjuji tipa NHL 2002 
ter, heh, World of Warcraft, ki se je zaključil z bese- 
dami "Bo pa wow, to gotovo"? Nikogar, that's who. 
To so besedila, ki so bila namenjena trenutku in so 
skupaj z njim podlegla eroziji. 

Se nam pa zdi fino, da ima revija dolgoročno dodano 
vrednost. Tako je moč v osemindevetdesetici najti 
več še zmerom uporabnih, celo aktualnih zapisov. 
Krono pobereta vedeža o pravih piratih, od starega 
veka prek Karibov do Evrope, in avtomobilu, kjer so 
razloženi pojmi, kot so moč, navor, turbinski polnil- 
nik, kompresor in nitro. Sicer polzimo k električnim 
avtom, a marsikaj še zmerom deluje enako. (Vsi ve- 
deži so nesmrtno objavljeni na Joker.si.) Zanimivo je 
nadalje čitati uvodnjaško tirado o produkciji prvega 
slovenskega filmskega devedeja Poker, kjer je opi- 
san pišmevuhovski odnos Filmskega sklada. Sumi- 
mo, da danes ne bi bilo dosti bolje. Pa članek o ko- 
rejskih norcih na spletne frpje, minivedež o ame- 
riškem fuzbalu, opis odličnega animeja Princesa Mo- 
nonoke, vznemirljivo štorijo o nacistih in Baldurju ter 
besedilni ščit, ki ga je pokojni Ouattro vzel v roke za 
slovenščino v računalniškem tisku ter spletnih foru- 
mih. Upoštevaje aktualno stanje na njih je bil to boj z 
mlini na veter, toda namen je bil dober. 


| BP ; 

Kralj konzolnih poskakovalščin je bil in je še zme- 
rom Nintendo, a tudi PS2 je imel tozvrstne biserč- 
ke. Mednje sodi Klonoa 2 (88), od strani gledana 
platformijada s 3D-grafiko in počlovečeno pravljič- 
no živaljo v glavni vlogi. Pomnimo razgibanost in 
zajebanost, sploh glede skrivnosti. V opisu je špas- 
no prebrati "je dokaj kratka, okrog dvanajst ur." 

Presenetljive zombijevske dobrote dobe: Gregor 
Povše iz Ljubljane, Karmen Grbič iz Maribra in Ser- 
gej Posavski iz Kopra. Rešitev: GREVCA. 


PREBIVAL- 
KA NEPALA 


Izžrebanca kražke: Blaž Novak iz Bogojine (PES 
2016) in Jure Omahen iz Celja (Titanfall). 
Rešitev: bojno kladivo. 


REKA 
SKOZI 
PARIZ 


Zamotani geselj, ki izhaja iz gornje fotografije, 
do 8. oktobrija napiši v glasovnico, ki jo najdi na 
naši rumeni stranki na naslovu Joker.si. 


5. Slovenski maher Zarmo- 
ny trenutno igra za ekipo: 
b) Ninjas in Burkas 


3. DreamHack je: 
n) kiberpankovski roman Wil- 
ljama Gibsona 


Običajni ljudje konec poletja 
veselo pozdravijo zadnje 
vroče dni, medtem ko ga- 
merji še posebej pozorno za- 
grnejo zavese, da žarko son- 
ce ne pada na zaslon. Prehod 
v jesen je namreč čas naj- 
večjih tekmovalnih dogodkov 
in urnik je rezerviran za pre- 
nose turnirjev. The Interna- 
tional se je odvil avgusta, 
svetovno prvenstvo v League 
of Legends nas čaka v okt- 
obru, Blizzcon pa začetkom 
novembra. Tako mlajši laže 
prebolijo, da se je začela 
šola, starejši pa ne moremo 
preboleti ničesar, ker nas tri- 
sto klikov na minuto, ki jih 
delijo profesionalni igralci, 
spomni na vse prestane ope- 

racije zaradi karpalnega sin- 
droma. Ni čudno, da se 'pro- 
ji upokojijo nekje pri triind- 
vajsetih. 

Dober znanec e-športne sce- 
ne je evropska firma periferi- 
je Roccat, ki resne in zahte- 
vne igralce zalaga z mišaki 
ter tipkovnicami najvišjega 
ranga. S tem predvsem skrbi, 
da Razer in sorodna konku- 
renca ne postanejo preveč 
domišljavi. Če imaš glodalca 
s preveč dpi in monitor z ve- 
liko mnogo herci, tale vpra- 
šanja v odtenkih pro gaminga 
ne bodo problem. Do 8. ok- 
tobra vpiši geslo v obrazec 
na spletni strani Joker.si in 
nemara ujameš Roccatovo 
miš kiro z električnim repom, 


ki paše v računalnik, podlago 
taito ali zamorsko kapo. 
(Glede na svoj logotip bi mo- 
rali proizvajati računalniške 
mačke. Gotovo bi šle v pro- 
dajo.) 


1. Roccatova tastatura z 
vdelano mišjo podlago ima 
živalsko ime: 
r) kura 
m) sova 
0) žaba 
p) raca 


2. 'Optični' senzor v miški je 
pravzaprav: 
|) infrardeč 
s) radijski 
u) rentgenski 
a) telepatski 


f) metoda branja sanj 
j) en špil za gamecube 


g) največja evropska LAN-za- 


4. V kateri igri tekmujejo na 


bava 


turnirju The International? 
m) Str i 


e 


p) Dota 2 
) Overwatch 
k) Hugo 


i) Team Dignitas 
c) Na'Vi 
r) ExcelenteEleccion 


6. Kolikokrat je treba zma- 
gati v sistemu 'best of five'? 


t) največkrat 
0) trikrat 
v) važno je sodelovati! 

JEBENTI!" je ob pogledu v ogledalo zapre- 

padeno zakričal Mark Ovsec, desetnik 17. 

ekspedicijskega bataljona. Medicinska se- 
stra se je zdrznila in skorajda izpustila ravnokar snete 
obveze. Sterilna svetloba rehabilitacijskega oddelka 
vojaške bolnišnice je v zrcalu ostro izrisovala Marko- 
ve obrazne poteze ... s katerimi je bilo nekaj hudo na- 
robe. Nos je bil vdrt, obrisi ličnic bizarno skrotovičeni 
in čeljust je silila nekam v desno. Kar je bil poprej so- 
lidno izklesan moški obraz, je bilo sedaj videti kot 
Michelangelov kip, ki ga je nekdo z macolo pošteno 
po frisu. Večkrat. 
"Morate vedeti, da smo se potrudili po najboljših mo- 
čeh ..." se je zaslišalo z roba postelje. Mark je šele te- 
daj opazil, da poleg stoji zdravnik. Še vedno je bil šo- 
kiran zaradi prizora. "... toda imeli ste zelo težko poš- 
kodbo," je nadaljeval možakar v beli halji. "Zaveda- 
mo se, da z rekonstrukcijo verjetno niste povsem za- 
dovoljni." 
"A SE HECATE?!" je kriknil Mark. "To je katastrofa! 
Če lahko silebritije popravljate za vsako figo in krimi- 
nalcem presajate obraze, boste pa ja še mene porih- 
tali?" 
"Bi si vsekakor tudi sam želel," je hitel pojasnjevati 
zdravnik, "toda položaj je zapleten. Kot veste, so vam 
šrapneli na več mestih prebili obraz, uničili večino 
kosti in se ustavili tik pred možganskim deblom. Mor- 
da je čas, da vam pokažem, kakšni ste bili videti, ko 
ste prišli k nam." Pred Markovim (krivim) nosom se 
je na lebdečem hologramskem prikazovalu pojavila 
grozljiva podoba, kakršnim na televiziji nalepijo ozna- 
ke 184. Če ne bi imel zaradi infuzij praznih prebavil, 
bi povrnil po tleh. "Ponovno vam povem: na vašem 
mestu bi bil vesel, da ste sploh preživeli. Dvajset let 
nazaj bi vas ob tovrstnih ranah samo še pokopali. V 
kolikor želite natančnejšo rekonstrukcijo, pa so se- 
veda vselej na voljo civilne poti." 
"Hudiča, svoje življenje dajem pred sovražne puške 
za vas, kaj takšna skrb ni zajamčena??" 
"Naša naloga je vojakom povrniti bojne sposobnosti, 
lepotne reči pa niso v pogodbi." je stoično odvrnil ki- 
rurg. "Vaš vid in čutila so nespremenjeni, čeprav smo 
morali vgraditi bionični nos in desno oko in bo traja- 
lo še vsaj en teden, preden bo desni uhelj zrasel na- 
zaj. Kognitivne funkcije so prav tako nezmanjšane, 
so vam pa delci poškodovali nekaj spominskih cent- 
rov; toda sklepamo, da predvsem iz obdobja pred pr- 
vim urjenjem. To je, pred okoli petimi leti, ko se vam 
je rodil sin." 
"Rodil kdo?" je zmedeno vprašal Mark. 
"Tako," je zdravnik razumevajoče pokimal. 

"Hudiča, ne mi rečt, da se ne da napravit čisto niče- 
sar," je nejevoljno zarobantil Mark. "Kot veteran ve- 
teranu - veste, kako se počutim." 

"Jaz vam pa kot vojak vojaku odgovarjam, da razu- 
mem vaše tegobe, a imam zvezane roke," je odgo- 
voril štabni polkovnik, tudi sam s popravljenim obra- 
zom, s katerega je visela umetna čeljust. "Vraga, bo- 


dite veseli, da se boste lahko sploh vrnili k bližnjim. 
Ko sem jaz začenjal kariero, smo tako izmaličenim 
na fronti samo še pobrali ploščice. Danes pa se piše 
leto 2038 in dohtarji delajo čudeže." 

"Očitno jih na meni ne," se Mark ni mogel pomiriti. 
"Saj veste, da me moti samo to, da zagamani pro- 
račun ne vključuje boljših popravkov, čeprav sem 
odlikovan veteran elitne enote." 

"Veste, da ne morem skreniti s protokolov," je opo- 
zoril polkovnik. "Prav tako vas moram ponovno spo- 
mniti na vse ugodnosti, ki vam jih prinaša status eks- 
pedicijskega marinca. Gensko dopiranje in biokiber- 
netski vsadki najvišjega ranga, ki jih civilisti še deset 
let ne bodo videli od blizu. Samo z genskimi izboljša- 
vami smo vam življenjsko dobo povišali na sto tride- 
set let, inteligenčni kvocient pa na 250. Vaše kosti in 
mišice zdržijo dvakrat tolikšne obremenitve kot tiste 
nespremenjenega človeka. Imate z nanomrežicami 
ojačane glavne arterije in vsajeno rezervno srce, kar 
pride prav tudi ob, ne vem, običajni prometni nesreči. 
Niti PTSDja se vam ni treba več bati, odkar bionični 
inhibitorji uspešno blokirajo stresne dražljaje! Nosite 
brazgotine s ponosom. Osebno me bolj skrbi za tiste, 
ki jih bodo tako pozdravili, da sinovom ne bodo mog- 
li ničesar pokazati, haha!" 


k k «4 


"O Marija," se je pridušal Mark Ovsec, podporočnik 
17. ekspedicijskega bataljona, ko mu je medicinska 
sestra pomagala sleči bolnišnično srajco. Kjer je bila 
prej desna ključnica, se je bleščal kovinski biomeha- 
nični vsadek. Ta se je decimeter nižje nadaljeval v 
veliko grdo brazgotino, ki se je raztezala poševno pre- 
ko telesa vse do levega boka. 

"Tokrat ste jo pa grdo skupili," ga je pozdravil do- 
mači glas dežurnega kirurga. "Sodeč po poročilu vas 
je v predel desne polovice prsi zadel puščičast pro- 
jektil elektromagnetnega topa. Skorajda presekalo 
vas je na dvoje," ni mogel skriti morbidnega navdu- 
šenja nad medicinsko kurioziteto, ki ji tudi sam ni bil 
dostikrat priča. "Udarni val vam je utekočinil obe 
pljučni krili in jetra ter počil srce. Rešili sta vas obe 
sekundarni srci, rezervna zaloga krvi v levem bočnem 
rezervoarju in umetno prožen upočasnjen režim de- 
lovanja možganov, ki tako porabijo manj kisika. Res 
čudo tehnike, posebej to zadnje," je kot v transu na- 
daljeval možakar v belem, čeprav je Marka spet sililo 
na bruhanje. 

"Naj ugibam: v dvanajstih letih, kar sem v vojski, ste 
skokovito povečali preživetje ranjencev, medtem ko 
za videzno plastično kirurgijo vaša stroka še vedno 
ni slišala," je cinično vprašal. 

"No, za na plažo bi vam res priporočal majico," je 
pikro odvrnil dohtar. "Še pred dvema letoma bi vas 
morali dati za več mesecev v umetno komo in v ko- 
pel izvornih celic, pa še takrat se verjetno ne bi več 
zbudili. Tokrat smo vas popedenali v samo treh ted- 
nih! No, poškodbe hrbteničnega predela bodo terjale 
še nekaj nastavitev kibernetskega okostja. Težko bo- 
ste plesali tango ali trenirali jogo. Ampak načeloma 


bojne sposobnosti ne bi smele biti bistveno zmanj- 
šane," je kar žarel. Dobro, da je imel Mark vključene 
čustvene inhibitorje. Sicer bi še nekdo v tej sobi po- 
treboval telesno rekonstrukcijo. 

"..." je nemo skomignil Mark Ovsec, stotnik 17. ek- 
spedicijskega bataljona, ko so v ambulanti prižgali 
njegove umetne oči. Prizor v hologramskem moni- 
torju, ki je kazal 360-stopinjsko sliko telesa, bi obi- 
čajnemu človeku povzročil večne travme. Večino nje- 
gove kože so prekrivale brazgotine ožganin. Po vsem 
telesu je bil videti kot Wade Wilson v faco - ta gršo. 
" Ampak res nabašete na najbolj grozljive reči," je po- 
komentiral stari znanec v belem. "Nevtronski napad 
je presenetil vaš oddelek, ko ste bili izven eksookle- 
pov." Zavrtel je posnetek z drona, na katerem je 
močan blisk skuril dober ducat soldatov. "Večina od- 
delka je žal preminila. Vas je rešil subdermalni zašči- 
tni sloj, ki smo vam ga vgradili predlani, ko vas je 
zdelala tista eksplozija termobarične rakete. Oči in 
druge izpostavljene dele ste imeli že prej umetne - 
tako ste se samo resetirali in celo sami odkorakali do 
zaledja. Na mlajše vojake ste napravili velik vtis in 
frontna črta je zaradi dviga morale zdržala. Menda 
vas čaka še eno odlikovanje." 

"Res super," je apatično odvrnil Mark. Počutil se je 
kot zmahana, odslužena pornozvezda, razbrazdana 
od lepotnih operacij. 

"Glavo gor," je nadaljeval zdravnik. "Zdaj imate v te- 
lesu pet umetnih src, četvero ledvic in troje jeter. Ko 
boste sedali, pazite na desno stran, ker se tam re- 
zervna vranica še ni dobro umestila." 

"Pa kako hudiča mi lahko vsadite vranico v rit??" 
"Algoritem je dognal, da ste imeli tam najmanj poš- 
kodb. Očitno riti ne nastavljate radi," je odgovoril ki- 
rurg in se zavedel, da se to ni slišalo v redu. 
"Čakajte, kaj sploh ne odločate vi, kako me bodo po- 
pravljali?" 

"Pravzaprav ne. Veste, to je vojaška skriv ..." je začel 
mož v belem, a se je ustavil. Kljub njegovim lastnim 
čustvenim inhibitorjem ga je usoda zmrevarjenega 
vojaka naposled prevzela. "Oblecite se, nekaj vam 
bom pokazal." Odšla sta v pisarno, ki je bila videti 
kot tehnološka centrala. 

"MED 9000, pozdravljen. Z mano je pacient 2569- 
293," je zažgolel kirurg. 

"Pozdravljeni, stotnik Mark Ovsec," je odvrnil stroj v 
gladki govorici. 

"Režete me po navodilih računalnika?" je izdavil Mark. 
"Seveda. Večino stvari danes oblikujemo umetne in- 
teligence. Električna vezja, učne programe in opera- 
tivne posege. Pri tem smo enostavno uspešnejše od 
ljudi. Brez skrbi, med kriteriji imam tudi lepotne nor- 
me. Le da ima ohranjanje življenja prednost." 

"Torej se ne moreš malo zmotiti in me namesto grde- 
ga krpanja lepo ubiti?" 

"Žal mi je, Mark, tega ne morem narediti." 


Aggressor 

CRTIČ DELUKS 


V LABORATERIVV SEM GA 
ZVEZAL, PoTEM FA TOLIKO 
ČASA DRAŽIL S SVEČNIKM, 
DA JE sP0sTIL soK. 


DELFINA SEM z DEVIZAM| 
KUPIL NA ČRNEM TR6V 
OD GANGSTERJEV, 


TAKOLE SE 
JE Z6eDviLO. 
VSE BOM 
POVEDAL, 


CELICE OBEH STM KRIŽAL IN 
USTVARIL KIMERO, MUTANTA. 
IMEL JE DVE LEVI PLAVUTKI, 

DEFEKTNE MOŽGANE IN NAROBE 
OBRNJEN PREBAVNI TRAKT, 
TAKO, DA JE SRAL SKOZI! 

USTA, puše O 


NISEM BIL 
ZApoVeLJEN. 


ŽE op ROJSTVA SEM GA VSAK 
DAN fo ELAV MLATIL Z SAAŽLO 
IN GA TRESEL Z ELEKTRašokI, 
PA NI NIG POMAGALO, HRANIL 
SEM 6A S kašo, Y KUETKI PA 
JE (MEL CELO FOTOGRAFIJO 
MLADIH MvekoV, ČEPRAV NE 


o JE V TE 
o nd KDAŠ ZARES 
LAHKO VIDEL. dli 

Ko JE ČEZ MNoGo LET POTEM 
ZMAGAL NA VeLITVAH, so 
BILI VSI KOREJI JAZ 


ZAKA), ME ZDA) VPRASKTE, 
ZAKA) SEM STORIL VSE To? 
KAKo NA) BI JAz VEDEL, DA 
Bo POSTAL NoREC IN SADIST 
IN DA Bo V ČETRTI SVETNI. 
VodNI, KI Jo JE PoVzRočiL, 
| PSTOPIL cElo SEVERNO 


ele re je 


ZAROTE VE ZDAV Te, JAZ 


TEGA NE MISLIM AKCEPTJRAN! 


Najbolj vroča zabava na svetu 


Vsaka dva meseca vas pri prodajalcu časopisov čaka 24 novih risb, 
ki vas bodo popeljale v svet barv, zadovoljstva in notranjega miru. 


POBARVANKA ZA ODRASLE 


Kanaro d.o.o., Ljubljana 


d.d., Ljubljana 


Paketi Modri so primerni za vsakogar, prinašajo pa hiter internet, vrhunsko televizijo in brezskrbno telefonijo. 
Za najbolj povezane s spletom smo pripravili novi paket Modri Net, ki vključuje hiter internet do 100/40 Mb/s, 
10 GB mobilnega prenosa podatkov, neomejene klice in sporočila ter vaše najbolj priljubljene TV vsebine. 
Izkoristite posebno ponudbo in dodatno prihranite s 6 EUR popusta na mesečno naročnino". 


Naj vas nič ne ustavi. 

"Naročniško razmerje s paketom Modri lahko sklenejo novi ali obstoječi naročniki storitev Mobitel in/ali SiOL, ki so zasebni uporabniki, v akcijskem obdobju od 1. 9. do 30. 9. 2016 pa tudi poslovni 
uporabniki. Naročniško razmerje s paketom Modri Plus in Modri Net lahko sklenejo novi ali obstoječi naročniki storitev Mobitel in/ali SiOL, ki so zasebni uporabniki, v akcijskem obdobju od 1. 9. do 
30. 9. 2016. Paketa Modri in Modri Plus vsebujeta: SiOL TV s programsko shemo Standard, ki jo lahko naročniki brezplačno nadgradijo v Mega HD (paket Modri Plus še dodatno programsko opcijo 
po izbiri, razen opcij Eksplozivni, Eksplozivnit in Dajmedol), internet SiOL s hitrostjo do 100 Mb/s/20 Mb/s na FTTH oz. do 20 Mb/s /1 Mb/s VAR na ADSL oz. do 30 Mb/s / 5 Mb/s VAR na VDSL, 
telefonijo SiOL z eno telefonsko številko, ki vključuje 1.000 minut v vsa fiksna in mobilna slovenska omrežja ter mobilni del, ki vključuje neomejene pogovore v vsa slovenska omrežja, neomejene 
SMS-/MMS-e in 3 GB (paket Modri) oz. 10 GB (paket Modri Plus) prenosa podatkov v mobilnem omrežju Telekoma Slovenije. Cena 41,95 EUR velja za prvih 12 mesecev od naročila v primeru naročila 
paketa Modri Net z vezavo za 24 mesecev. Po 12 mesecih se zaračuna redna cena paketa Modri Net, to je 47,95 EUR. Paket Modri Net vsebuje: SiOL TV z osnovno programsko shemo dosegljivo 
prek spletne aplikacije TViN ali na TV z uporabo ustreznega TV-komunikatorja (TV-komunikator ni vključen v ceno paketa in ga uporabnik lahko najame za 2,9 EUR mesečno), internet SiOL s hitrostjo 
do 100 Mb/s/ 40 Mb/s na FTTH v omrežju Telekoma Slovenije oz. do 20 Mb/s /1 Mb/s VAR na ADSL oz. do 40 Mb/s / 10 Mb/s VAR na VDSL, mobilni del, ki vključuje neomejene pogovore v vsa 
slovenska omrežja, neomejene SMS-/MMS-e in 10 GB prenosa podatkov v mobilnem omrežju Telekoma Slovenije. Cene so v EUR z DDV. Za več informacij o ponudbi, vključno z vezavo naročniškega 
razmerja za 12 mesecev, obiščite www.telekom.si, Telekomov center, pooblaščeno prodajno mesto ali pokličite 041 700 700 oz. 080 8000. Telekom Slovenije, d.d., Ljubljana 

